
I 


Prupriità  littiraria 


r  Otorità  crisiastica. 


'NA  'NSALATEDDA  PRI SMOVIRI  LU  PITITTU 


Ah  !  Griddu,  Griddii,  a  quali  maini  capitasti 
„Muttu  sicil." 


Pri  la  sesti!  cintinariu  di  lu  Vespiru  jittavi  'na  sfincia, 
e  cci  'mpiccicavi  :  „  Storia  di  lu  Vespiru  sicilianu ,  "  pri 
'na  picchidda  d'armaluzzi,  ca  nun  capiscinu  lu  talianu.  Ma 
si  soli  diri  :  Cu'  fa  vidiri  li  cosi  a  li  foddi,  sempri  li  von- 
nu  vidiri;  a  l'armaluzzi  cci  piaclu  lu  discursu,  e  pri  vucca 
di  lu  so  Prisidenti,  ca  è  un  Griddu  vecchiu  e  rummuluni, 
mi  ficiru  sapiri,  ca  vulianu  cuntatu  quarch'autru  pezzu  di 
storia  di  la  nostra  bedda  Sicilia ,  e  mi  strinceru  tantu , 
ch'appi  a  fari  lu  setti  a  forza  ,  e  risurvivi  di  cuntaricci 
la  „Storia  di  li  Nurmanni." 

Ah!  matri  mia,  mi  vitti  persu!  M'attruvavi  'ntra  un 
mari  senza  funnu;  iu  ch'allura  m'ammaraggiu....  Figura- 
tivi, *mpidicuddatu  'ntra  Greci,  Saracini  e  Nurmanni  :  mi 

misi  li  manu  a  li  capiddi ,  e  'ntra  di  mia  stissu  dicia  : 
Aghira  est.  Ma  siccomu  stu  pezzu  di  storia  mi  piaci  assai, 
pirchi  in  sugnu  'nnamuratn  fradiciu  di  li  Niirmanni,  mi 
vinia  forti  a  lassallu;  pri  cui  dissi  :  Sciruppamunnilla,  co- 
mu  est  est,  e  com'arrinesci  si  cimta. 

Ora  eh'  è  bedda  lesta,  vi  l'apprisentu  comu  'na  puvi- 
ridduna;  hajaticci  piatati,  pirchi  la  mischina  mm  havi  a 
nuddu,  e  havi  bisogna  d'appumiddu.  Si  cci  dati  un  sulu 
ammuttuni,  è  fatta  la  festa  ! 

'Ntantu,  vidennu  ca  la  cosa  pigghia  bastanti  ogghiu, 
pri  nun  farivi  struppiari  tant'assai  li  sacchetti,  pinsavi  di 
spartilla  'n  quattru  parti.  La  prima  parti  parrà  di  la  vi- 
nuta  di  li  Nurmanni  e  di  zoccu  fici  lu  gran  Ruggieru, 
'nsemmula  cu  so  frati  Rubertu,  pri  libbirari  la  Sicilia  di 
li  Saracini;  la  secunna  parti  parrà  di  Ruggieru  secunnu, 
primu  re  di  la  Sicilia;  la  terza  di  Gugghiermu  primu, 
dittu  lu  Malu,  e  la  quarta  di  Gugghiermu  secunnu,  dittu 
lu  Bonu. 

Si  vuautri  vi  sbrazzati ,  e  iu  mi  sbrazzu  puru ,  e  cci 
junciu  la  „Storia  di  la  casa  Sveva  'n  SiciHa,"  e  si  va  at- 
tacca cu  chidda  di  lu  „Vespiru  sicihanu." 

Pri  cui  manu  a  la  sacchetta ,  cà  lu  tavirnaru  voli  li 
picciuli  ! 

Palermu,  giugnu  1882. 

Antonio  Palomes, 


PARTI  PRIMA 


RUGGIERU  BORSU  E  RUBERTO  GUISCARDU 


SINFUNIA 


Ddoppu  'na  picchidda  di  jorna  11  soliti  armaluzzi  rici- 
veru  un  bigghiettii  di  'nvitu  di  lu  Prisidenti  pri  la  nova 
Sissioni;  e  la  sira  stabbiluta  eranu  tutti  all'ordini  'n  casa 
d' iddu,  e  cci  parìa  mill'  anni,  chi  vinla  lu  Grìddu  ,  chi 
cci  avia  a  cuntarì  la  Storia.  Lu  Griddu  vecchiu,  tisu  co- 
m'un  vastuni  di  scupa,  cull'ucchiali  e  la  pilucca,  era  as- 
sittatu  nni  la  so  seggia  prisidinziali  ;  e  comu  vitti ,  ca 
r  armaluzzi  eranu  tutti  a  lu  so  postu,  sunau  la  campa- 
nedda,  e  fìci  Vappellu  numinali,  e  risurtau,  chi  'ntra  Lapi, 
Muschi,  Muscagghiuna,  Griddi  e  Parpagghiuna  eranu  sit- 
tanta  abbullati,  sparti  di  'na  trintina  di  'nvitati  'ntra  Pas- 
sari,  Cardiddi,  Pinzuna,  Zuini  e  Pispisuna. 

Lu  Sigritariu-stinografu,  ca  era  un  vecchiu  Lapuni,  sta- 
va a  lu  so  postu  cu  carta,  pinna  e  calamaru  pri  davanti. 

Comu  trashi  lu  Griddu  ,  si  lu  misiru  'mnienzu ,  e  si 
l'allapparu  tutti. 

—  E  semu  ccà  ;  dissi  lu  Griddu,  salutannu  a  l'amici. 
— Bravu  !  cci  rispunniu  lu  Griddu  vecchiu  prisidenti, 

strincennucci  lu  plduzzu  e  dannucci  'na  funcidda.  Ac- 
cussl  ti  vogghiu,  beddu  giudizziusu  e  puntuali. 

—  SI,  si,  vinnimi  fumu. 

—  Basta;  lassamu  sti  chiacchiari,  e  jamu  a  la  nostru. 
Chi  nni  purtasti  di  bonu? 

Griddu  —  Ti  dicu  :  M'hajii  smiduddatu  supra  la  Storia 
di  la  Sicilia,  e  min  t'  ha'  a  cridiri,  e'  haju  cupiatu,  comu 
tanti  e  tanti,  ca  fimnu  li  libbra,  arrubbannu  un  pezzu  di 
ccà,  un  pezzu  di  ddà,  nautru  pezzu  facennusillu  addittari 
di  quarchi  parintuzzu  ?  Chi  cci  trasi  !  lu  nun  haju  'nnin- 
gatu  a  nuddu,  e  nun  haju  taliatu  mancu  chi  si  dici  un 
libbru  !  e  tutta  chidda  chi  vi  sdivacu,  è  tuttu  sucu  di  la 
me  midadda  !  ! 

—  Ppù!  chi  si'  vapparusu!  Comu  si  la  storia  si  'nvin- 
tassi  !  Tutta  di  la  panza  ti  nisclu  ?  dissi  un  Muscagghiuni. 

Griddu  —  E  pinsannu,  pinsannu ,  lu  ciriveddu  mi  jiu 
a  li  Nurmanni. —  Bona!  dissi  iu;  chistu  è  un  beddu  pezzu 
di  storia,  e  l'amici  ccà  cci  abbagnirrannu  lu  pani;  pirchl 
l'epuca  nurmanna,  pri  mia,  è  la  cchiù  gluriusa  di  la  Sici- 
lia, cà  foru  pri  l'appuntu  li  Nurmanni,  chi  la  sgagghiaru 
di  li  granfi  di  lu  nigghiu-saracinu,  e  nni  ficiru  un  re^nu 
sistimatu  e  forti;  e  li  Siciliani  nn'eranu  cuntintuna,  cà 
av'ianu  lu  re  cch.  E  siccomu  l'occhiu  di  lu  patruni  'ngras- 
sa  lu  cavaddu ,  li  populi  si  la  passavanu  di  papa ,  e  si 
gudianu  lu  capiddu  di  la  testa  ;  e  si  cc'era  quarcunu  chi 
nun  nutricava  di  nettu,  e  si  vulia  ammuinari  'ntra  la  fud- 
da,  affacciava  lu  papà  cu  la  ferra,  e  cafuddava  di  longu. 

Ora  siccomu  l'epuca  nurmanna  è  'mpastizzata  cu  chid- 
da greca  e  saracina,  pri  pirsuadirivi  megghiu  di  tuttu  lu 
chinu  di  la  'mpanata,  haju  a  parrari  un  beddu  pezzu  di 
li  Saracini  e  di  li  Greci. 

—  Po'  parrari  quant'un  sant'Aùstinu,  ch'a  nuautri  nni 
fa'  piaciri  ;  dissi  un  Cardiddu. 

—  Jamu  !  jamu  !  dissi  lu  Prisidenti,  sunannu  la  cam- 
panedda,  e  tutti  dd'armaluzzi  si  nni  jeru  ognuna  a  lu  so 
postu. 


L'omii  arrisicusn  è  fortunatu. 

'Na  bona  'iicunia  nuii  timi  marteddn. 

..Minti  sicil." 


Statu  di  la  Sicilia  versu  l'Soo  —  Li  Greci  — Jucata  di  cuda  d'Eu- 
femiu  —  Li  Saracinì  —  Turilla  'ntra  frati  :  Abuaffu  e  Accàlu  — 
Abbaddaluccatu  —  Li  Nurmanni  :  Cu'  sunnu,  d'unni  spuntaru  — 
Armanu  forgia  'ntra  la  Francia  —  Primu  scampuliddu  —  Arvulu 
di  parimela  —  Scorci  di  coddu. 

Gridai  —  La  nostra  Sicilia  ha  avutu  sempri,  a  tempi 
antichi,  Li  disgrazia  di  U  picciutteddi  schetti  ricchi,  beddi 
e  di  bon  cori ,  ca  tanti  lapardei  e  spasimanti  li  vannu 
cuviànnu,  facennucci  la  curti,  e  si  cci  ammustranu  tutti 
ca  nni  spiticchianu;  ma  nun  su'  fatti  ad  iddi  li  barzillitti, 
su'  fatti  a  lu  timpagnu  di  la  vutti  :  tutti  sti  tinnirizzi,  tutti 
sti  millafii  finiscinu  cu  manciaricci  li  picciuli  e  fari  quat- 
tru  jorna  di  bona  vita;  quannu  po'  accumparisci  lu  funnu 
a  lu  panaru,  Ugnati  di  paru  ! 

—  La  sciarra  è  sempri  pri  la  cutra;  dissi  'na  Lapa. 

Griddu  —  'Ntra  tanti  chi  s'  hannu  ammulatu  li  denti 
supra  di  la  Sicilia,  versu  1'  800  avla  appizzati  a  li  cianchi 
a  dui  canazzi  :  li  Greci  di  Custantinobbuli  e  li  Saracini 


IO 

di  r  Africa,  e  di  tutti  dui  nun  si  sapla,  cu'  si  l' a  vìa  a 
spurpari  prima.  È  veru ,  ca  li  Greci  cci  javanu  cu  'na 
certa  discriziunedd^i,  ma  li  Saracini  erami  veru  addanna- 
tizzi,  e  tannu  lassavanu,  quannu  vidianu  affacciar!  l'ossa. 
E  stu  vuccuni  di  sirvizzu  la  Sicilia  Tappi  pri  cchiui  di 
ducent'anni  !  Cunsidirati  la  mischina  com'  era  arriddu- 
cìuta  : 

Di  piaghe  velenose  impresso  il  petto, 
Da  ceppi  stretta,  squallido  l'aspetto  !  ') 

—  Ma  d'unni  spuntaru  st'armalazzi  ?  spiau  'na  Musca. 

Griddu  —  Hai  a  sapiri ,  ca  li  Saracini  avlanu  la  casa 
cebi  'ncostu  nni  l'Africa,  e  cci  stannu  ancora;  ma  l'agghi 
ora  cci  li  ficiru  carmari;  ed  eranu  li  veri  sparagghiuna; 
e,  lu  Signuri  nni  scanza  di  malu  vicinu,  ogni  tantu  fa- 
cianu  'na  scursicedda  ,  si  jittavanu  comu  gaddi  a  pastu 
supra  quarchi  citati,  la  spugghiavanu,  e  si  javanu  a  'ngat- 
tari  arreri. 

Ma  lu  surciteddu,  chi  metti  a  'nsapuriri  lu  lardu  e  la 
salmi,  nun  si  la  senti  cchiui  di  starisi  a  la  so  'gnunidda  ; 
accussl  li  Saracini ,  avennucci  pigghiatu  lu  lisciu,  e  vi- 
dennu  ca  la  Sicilia  era  un  vuccuni  di  nun  vutaricci  facci, 
cci  parla  pena  a  lassalla,  e  jennu  'ntra  'na  citati,  cci  rista- 
vanu  di  casa  e  putia. 

Ddoppu  vinlanu  li  Greci,  e  cci  davanu  chiddi  di  l'ursu; 
li  Saracini  s'arricucianu  lu  filu,  e  si  nni  javanu  'nta  l'A- 
frica cu  la  cuda  'mmenzu  di  li  gammi;  ddà  s'arrifrisca- 
vanu  li  chiaj ,  e  turnavanu  ammulati  di  friscu  e  cchiù 
affamati  di  prima;  e  'nta  tricchi  e  barracchi  chiddi  chi 
pagavanu  la  panella,  eranu  li  poviri  citati,  ca  cci  vulla 
'na  mamma  chi  li  chiancìa  e  nautra  chi  Tarripitava,  pir- 


t)  Vigo  L,,  „I1  Ruggiero,"  cant.  II,  p.  60.  Catania,  1S65. 


Il 
chi ,  comu  nun  ce*  è  prucissioni  senza  tammurina,  nun 
cc^h  guerri  senz'arruini  ;  e 

Tutti  gli  atti  crudeli  ed  inumani, 

Che  usasse  mai  Tartaro  o  Turco  o  Moro,  0 

li  Saracini  mittianu  in  opra  'ncontra  di  li  poviri  populi. 

Pri  junta  ficatu  !  A  li  voti  li  ginirali  greci  avlanu  chi 
diri  cu  lu  so  'mpiraturi,  e  cu  'na  jucata  di  cuda,  s'acca- 
lumavanu  a  li  surdati,  e  si  faclanu  iddi  'mpiraturi;  ma 
eranu  'mpiraturi  di  triatu ,  'nsina  chi  calava  lu  sipariu. 
'Nfatti,  nun  putennu  'mpittari  cu  lu  liggitimu  'mpiraturi, 
si  faclanu  appuntiddari  di  li  Saracini.  A  li  Saracini  cci 
cadla  lu  maccarruni  'ntra  lu  furmaggiu,  e  traslanu  sfir- 
ruzza  e  aisclanu  rasolu. 

'Na  fattetta  di  chisti  la  fici  Eufemiu,  ginirali  grecu 
di  chiddi  'nfanfari,  chi  lu  'mpiraturi  di  Custantinobbuli 
Midieli  Balbu  avla  mannatu  'n  Sicilia  comu  cumannanti. 
A  ddu  tempu,  era  l'annu  821,  la  capitali  di  la  Sicilia  era 
Siraùsa.  Ora  Eufemiu,  cu  lu  troppu  stari  ddà,  appizzau 
l'occhi  supra  di  'na  monaca,  e  nn'  era  pazzu;  tantu,  ca 
'na  jurnata  di  chisti,  vidennu  ca  idda  nun  cci  vulla  dari 
cocciu,  la  nisclu  pri  forza  di  la  batla,  e  si  la  carriau  a  la 
so  casa. 

Li  parenti  di  la  monaca  'nfurianu  di  mala  manera,  e 
dumannanu  sudisfazioni  a  lu  cuvirnaturi;  ma  siccomu  Eu- 
femiu era  cacocciula,  chistu  cci  vulla  jittari  acqua. 

—  A  lu  solitu  semu  :  la  furca  è  sempri  pri  lu  poviru  ! 
dissi  lu  Prisidenti. 

Griddu  —  AH  parenti  però  cci  abbruciavanu  l'occhi,  e 
'nveci  d'acqua  cci  vullanu  jittari  acltu.  E  chi  fannu?  Par- 
tinu  pri  Custantinobbuli  e  cci  vannu  a  cuntanu  pani  pani, 


J)  Ariosto,  ..Orlando  furioso,"  cant.  XXXV,  p.  378.  Firenze,  Barbèra, 

vinu  vinu  a  lu  'mpiratiiri.  Lu  'mpiraturi,  scurdannusi  ca 
iddu  avìa  fattu  lu  stìssu  cu  nautra  monaca  di  ddà,  man- 
nau  ordini  d'acchiappari  ad  Eufemiu,  tagghiaricci  lu  na- 
su,  e  ddoppu  d'avillu  frustatu  citati  citati,  accurzaricci  li 
jorna. 

—  Ma  prima  lu  nasu  cci  l'avianu  a  tagghiari  ad  iddu, 
ca  detti  lu  maFesempiu  ;  dissi  lu  Prisidenti. 

Gridai  —  Eufemiu  avla  bastanti  amici  'nta  la  curti,  pri 
cui  appurau  allura  tutti  cosi  ;  e  comu  'ntisi,  ca  lu  'mpi- 
raturi  cci  vulla  dari  sta  bedda  pitanza,  pigghiau  li  cimi, 
e  pensa  d'accalumarisi  a  li  surdati,  dicennucci,  ca  lu  Cu- 
virnaturi,  d'accordiu  cu  lu  'mpiraturi,  stava  urdennu  'na 
cunciura  *ncontra  d' iddi,  e  chi  lu  megghiu  era  di  pi^- 
ghiari  avanti  pri  nun  càdiri. 

Li  surdati,  comu  soli  succediri  'nta  sti  cosi,  fóru  cu 
iddu,  e  assartaru  a  lu  cuvirnaturi,  ca  era  un  certu  Fotinu, 
e  senza  tantu  stentu  si  l'asciucaru,  ed  Eufemiu  addivintau 
patruni  di  Siraùsa  e  ddoppu  di  quasi  tutta  la  Sicilia;  e 
siccomu  tutti  li  cumedii  finiscinu  cu  lu  matrimoniu,  ac- 
cussì  st'autra  specia  di  cumedia  finlu  cu  farisi  iddu  'mpi- 
raturi, *nsina  chi  calava  lu  sipariu  però. 

E  pri  Tappuntu  lu  scantazzu  di  sta  calata  di  sipariu  fici 
mettiri  'n  cardacla  ad  Eufemiu,  pirchi  lu  scintinu  giusta- 
menti  pinsava  e  dicla ,  ca  lu  'mpiraturi  nun  era  tantu 
babbasuni  di  jittarisi  darreri  lu  cozzu  sta  mala  parti,  e 
nun  sintennusi  1'  armu  di  truzzaricci ,  mannau  un  cur- 
reri  a  lu  re  Ibrahim  di  l'Africa ,  offirennucci  la  Sicilia, 
abbasta  chi  l'ajutassi  a  divintari  'mpiraturi  pri  veru. 

—  Oh  lu  'nfamuni  !  Dunca  iddu  fu,  chi  fici  assassinar! 
la  Sicilia  di  li  Saracini  ?  dissi  un  Passaru  sbirru. 

Griddu  —  Sissignura  ;  fu  stu  beddu  spicchiu  di  men- 
nula  amara. 
Ad  Ibrahim  cci  calau  lu  meli  pri  cannarozzu ,  pirchi 

l'avla  'ntra  li  gargi  d'aggranfarisi  la  Sicilia  ;  e  a  lu  827 
mannau  quarantamilia  omini  pri  stu  sirvizzu.  ') 

Facemu  puntu  ccà,  pirchl  masinnò  vi  cuntu  la  storia 
di  li  Saracini,  'nveci  di  chidda  di  li  Nurmanni. 

—  Vurrissi  sapiri,  pri  simprici  curiusitati,  comu  cci  fi- 
nìu  ad  Eufemiu;  dissi  lu  Prisidenti. 

Griddu  —  E  comu  cci  avla  a  finiri  ?  Comu  soli  finiri 
a  tutti  li  tradituri  :  a  jippuni  di  mortu  !  Pri  vappariarisi 
tuttu,  si  java  cunnucennu  citati  citati  vistutu  di  'mpira- 
turi,  e  a  tutti  banni  avianu  a  fari  lu  setti  a  forza;  e  si 
vunciava  tuttu  di  l'ebbiva  di  li  populi,  nenti  sapenmi,  ca 
li  populi  votami  e  sbotanu  comu  li  banneri  di  lu  ventu: 
òi  battimi  li  marni  ad  unu,  e  lu  sturdimi  a  viva;  dumani, 
si  cci  veni  fatta,  dicinu  morti  a  chiddu  chi  ói  cci  dissiru 
viva,  e  aduranu  lu  novu  suli  chi  nasci. 

'Nfatti  Eufemiu  'na  jurnata  di  chisti  si  nni  jiu  a  Ca- 
strugiuvanni,  e  'ntimau  a  li  citatini  di  grapiricci  li  porti 
e  ricanuscillu  comu  'mpiraturi;  ddà  però  truvau  la  fossa, 
pirchi  chiddi  finceru  di  vulirisi  arrenniri,  e  cci  dettiru  un 
appuntamentu  pri  lu  'nnumani. 

Eufemiu  cci  va  cu  sfrazzu  granni,  e  chiddi  si  cci  jettanu 
a  li  pedi;  'ntamentri  du'  pezzi  grossi,  ch'apprima  eranu 
amici  d'  Eufemiu,  si  partinu  p'abbrazzallu,  e  cci  dettiru 
'n'abbrazzata  tantu  'sprissiva  ,  ca  cci  ficiru  sgricciari  la 
midudda  di  fora  (828);  ")  e 

A  le  squallide  ripe  d'Acheronte 

Sciolta  dal  corpo,  più  freddo  che  ghiaccio, 

Bestemmiando  fuggì  l'alma  sdegnosa, 

Che  fu  sì  altiera  al  mondo  e  sì  orgogliosa  !  3) 


i)  Amari  M.,  „St.  i^iì  Musulmani  in  Sicil.'-  v.  I,  p.  251.  Firenze,  1S51,— Mortillaro  V., 
Opere,  v.  Ili,  p.  252.  Palermo,  1846.— Palmcri,  „Somma  della  St.  di  Sicil.,"  e.  XVI, 
p.  X07.  Pai.,  1850.— F.uttllo,  „St.  di  Sicil.,"  v.  II,  p.  502.  Pai.,  1S17. 

a)  Amari,  v.  I,  p.  2S1.— Mortillaro,  v.  Ili,  p.  zjj.— Palmeri,  p.  loS, 

3)  Ario$to,  c-un.  XLV,  p.  565. 

—  Eh  !  cu'  fa  mali,  mali  aspetta;  e  cu'  abbucca  Tog- 
ghiu,  si  lu  cogghi  !  dissi  lu  Prisidenti. 

Gridali  —  Ripigghiannu  lu  discursu,  li  Saracini  ficiru 
scugnari  a  li  Greci  di  la  Sicilia.  Chisti  però  nun  cci  ab- 
bannunaru  la  spiranza;  e  quannu  cci  vinia  'n  tagghiu,  si 
faclanu  quarchi  caminatedda  agghiriccà. 

Ora  successi,  ca  un  certu  Abuaffu  (Abu-Hafs)  attaccau 
'na  bona  turilla  cu  so  frati  Accàlu  (Akhal) ,  ca  era  lu 
grann'emiru  di  Palermu  (1035). 

—  Chi  cos'  è  st'emiru  ?  dumannau  'na  Musca. 
Griddu  —  L'emiru  era  'na  specia  di  vicirrè,  e  facla  di 

cuvirnaturi  e  di  cumannanti. 

Li  dui  frati  vianiru  a  li  manu ,  e  Abuaffu  abbuscau. 
Chistu  chiamau  appuntiddi  di  l'Africa,  e  Accàlu  appi 
chiddi  di  l'ursu;  e,*  a  sangu  caudu  nun  si  sapi  zoccu  si 
fa  :  sputannu  feli,  jiu  a  'mmestiri  pr'ajutu  a  lu  'mpiraturi 
di  Custantinobbuli  Micheli  Paflaguni  :  si  nni  jiu  'mmucca 
di  lu  lupu. 

Lu  'mpiraturi  si  sbrazzau  tuttu ,  pirchl  cci  parsi  'na 
bona  cugnintura  pri  ripigghiarisi  la  Sicilia  ;  e  ordina  a 
Giorgiu  Maniaci,  famusu  ginirali,  di  veniri  a  la  'mpre- 
scia  'n  Sicilia  c'un  grossu  esercitu,  e  cci  detti  comu  am- 
miragghiu  a  so  niputi  Stefanu,  ca  era  un  pezzu  di  tappiti 
all'acqua.  ') 

'Ntantu  di  l'Africa  avianu  arrivatu  trimila  cavaleri  e 
nautxu  tantu  di  surdati  appedi  sutta  lu  cumannu  di  Ab- 
baddaluccatu  (Abd-Allah),  figghiu  di  lu  re  Moezz,  e  si 
junceru  cu  chiddi  d'  Abuaffu ,  e  ad  Accàlu  cci  ficiru  la 
festa  dintra  la  stissa  furtizza  di  la  Khàlesa  (Causa),  unni 
lu  mischinu  s'avìa  jutu  a  'ntanari,  e  Abbaddaluccatu  ri- 
stau  patruni  di  Palermu  e  di  tutta  la  SiciUa,  e  s'ammulau 


i)  V.  Amari,  v,  II,  p.  376,  -  Di  Blasi.  ,,St.  4i  Sic,"  v.  XI,  p,  113.  Pai.,  i8jr 

bonu  li  rascia  pri  fari  la  varva  a  Maniaci,  ca  già  avia 
arrivatu  'ntra  la  Pugghia  (1038).  ') 

Maniaci,  c®mu  'ntisi  ca  ramicuzzii  era  misu  'n  prima, 
misi  a  fari  lu  cecu  natu  pri  cogghiri  cchiù  surdati,  e  'nta 
l'autri  'mmistiu  a  li  Nurmanni.  Ed  eccu  comu  trasinu 
'n  scena  sti  petti  di  brunzu. 

—  E  già  ti  spicciasti  ?  dissi  lu  Prisidenti. 
Griddu  —  Chi  senti  diri  ? 

Prisidenti —  Sentu  diri,  ca  li  Nurmanni  nun  è  ca  sunnu 
funci,  chi  spuntanu  di  'n  terra.  Quannu  ma'  nenti,  dinni 
cu'  su',  dunni  spuntaru,  comu  vinniru  'ntra  la  Talia;  no 
ca  trunzu  trunzu  li  fa'  trasiri,  senza  mancu  fari  la  prisin- 
tazioni. 

Griddu  —  E  accussl  unni  mi  vaju  a  tegnu  ? 

Prisidenti — Ih!  ma  cu'  t'assicuta?  C'ha'  a  jiri  a  pig- 
ghiari  la  patruna  a  l'opra? 

Cardiddu  —  Giustu  dici  lu  nostru  Prisidenti,  pirchi  ac- 
cussl lu  sirvizzu  veni  sminnatu. 

(Tutti  dd'armaluzzi  appruvaru,  e  lu  Griddu  arrunchiau 
li  spaddi). 

Griddu  —  Abbasta;  calati,  juncu,  ca  passa  la  china! 

Li  Nurmanni  su'  genti  di  lu  Sittintrioni,  di  ddi  parti 
'gnilati,  unni  unu  s'havi  a  teniri  lu  nasu,  pri  nun  cci 
cadiri  agghiazzatu,  e  pricisamenti  di  la  Scandinavia,  e  la 
stissa  parola  nurmannu  lu  dici  chiaru,  pirchi  è  composta 
di  nort  e  man ,  e  'nta  la  lingua  d' iddi  nort  ven'  a  diri 
sittintrioni  e  man  omu  :  Omu  di  lu  sittintrioni;  ed  eranu 
di  'na  forza  e  di  'na  rubustizza  straurdinaria  e  di  gran- 
n'ardiri;  e  s'abbuscavanu  lu  pani,  facennu  li  cursara. 

—  'N&umma,  tutti  all'arti  leggia  si  davanu;  dissi  'na 
Musca. 


1)  V.  Amari,  v.  II,  p.  57^  — MortUlaro,  v.  Ili,  p.  265, 

Gridai  —  'N  quantu  a  leggia  sta*  sgarrannu,  pirchì  era 
gravusa  'nta  lu  bastantuliddu.  Po'  aviti  a  sapiri,  eli' a  ddi 
tempi  fari  lu  cursaru  nun  era  sdisonuri,  anzi  l'avìanu  co- 
mu  'na  specia  d'onuranzia;  e  li  cursara  facianu  'n  pic- 
ciulu  chiddu  chi  ói  si  fa  'n  granni;  e  siccomu  l'Oròpa 
tanna  era  sminuzzata  'n  tanti  staticeddi  nielli  nichi ,  si 
facianu  guerri  puru  nichi  nichi. 

Poi  cci  aviti  a  mettiri,  ch'a  dd'epuca  a  li  picciotti  cci 
frijanu  li  manu,  e  la  testa  cci  fumava  peju  di  lu  nostru 
Muncibbeddu,  quannu  havi  l'àcitu;  e  viditi  chi  cummi- 
navanu  :  Si  junclanu  na  picchidda ,  scigghìanu  lu  cchiù 
grittu  pri  capu  squatra,  e  ora  pri  terra,  ora  pri  mari  'ntra 
certi  varcuzzi  sicchi  e  longhi,  javanu  scurrennu  di  ccìi  e 
di  ddà  pri  farisi  nnomu,  e  'ntra  lu  stissu  tempu  guada- 
gnarisi  lu  tozzu. 

Quannu  po'  stu  fururi  guirriscu  misi  a  scacari,  spun- 
taru  'na  pocu  di  spezzacoddi,  e  sicutaru  a  fari  lì  cursara 
comu  latruna  e  no  cchiù  comu  guirreri. 

Sicutamu  :  Li  Nurmanni  avianu  armatu  forgia  'ntra  la 
Dacia,  ca  è  un  pezzu  di  la  Giarmania.  Ora  siccomu  cri- 
scennu  lu  sceccu,  la  vardedda  accurza,  la  Dacia  addivin- 
tau  troppu  nica,  e  nun  putennu  cchiù  abbastari  pri  tutti, 
fu  stabbilutu,  chi  d'ogni  casa  avia  a  ristari  lu  sulu  primu 
figghiu;  l'autri  avianu  a  pigghiari  la  voca  di  fora;  e  lu 
stissu  re  Lutrocu  detti  l'esempiu,  dannucci  la  coffa  a  lu 
so  secunnu  figghiu,  chi  'nsemmula  ad  autri  picciotti,  sutta 
lu  cumannu  di  lu  capitanu  Rudduni  (Rollone) ,  versu 
r  886  si  cugghieru  li  pezzi  e  si  'mmarcaru  a  Diu  a  la 
vintura,  omini,  fimmini,  picciriddi...  li  stissi  fimmini  ja- 
vanu vistuti  di  ferru  !  '') 

—  A  nuddu!  E  cu'  cci  avia  a  'ncugnari?  dissi  un  Car- 
diddu  tuttu  frisata. 


l)  Fanello,  V.  ir,  p.  J2$. 

Griddu  —  Partei'u  da  la  Dacia,  e  bazzachiannu  di  cc^ 

e  di  ddà  arrivaru  'ntra  la  Guascogna,  e  s'ammuccaru  pri 

lu  ciumi  Sequana ,  ói  Senna.  A  un  certu  puntu  vittiru 

'na  bedda  cuntrata  (la  Neustria),  e  si  stabbileru  ddà. 

—  E  pri  manciari  comu  facianu  ?  spiau  'na  Musca. 
Griddu  —  Pri  sta  cosa  nun  n'avianu  scantu  di  ristari 

a  lanterna;  lu  manciari  si  lu  saplanu  vuscari ,  e  comu  ! 
Figurativi,  ca  javanu  ogni  jornu  a  caccia,  e  mai  s'arri- 
cugghianu  cu  lu  panaru  vacanti.  Gei  putiti  spiari  a  tutti 
li  citati  di  ddi  cuntorni.  A  li  voti  'nsinu  'n  Parigi  arri- 
vavanu  ! 

—  Boni  cci  javanu  li  picciotti  ;  dissi  un  Passaru. 
Griddu — Ma  chi  cci  po'  fari?  Avìanu  a  manciari  :  sac- 

cu  vacanti  nun  pò  stari  a  l'addritta.  E  lu  manciari  nun  cci 
putla  veniri  di  l'aria,  si  l'avianu  a  vuscari  iddi.  E,  ognunu 
cu  l'arti  sua,  l'arti  d' iddi  era  la  guerra. 

Sta  cosa  durau  un  beddu  pezzu;  e  cu'  s'allagnava  di 
cch.  e  cu'  si  rummuliava  di  ddcà,  ma  nuddu  si  sintia  lu 
ficatu  di  'mpittaricci  ;  tantu,  ca  lu  re  di  la  Francia  Garru 
lu  Simprici  nun  ni  putia  cchiui  di  st'allagnanzii  cuntinui, 
e  circava  lu  modu  e  la  manera  di  niscirinni. 

Ma  vidennu  ca  l'ossu  era  troppu  duru  pri  li  so'  denti, 
pinsau  di  pigghiarisilli  cu  li  boni,  e  cci  fici  sapiri  a  Rud- 
duni,  ca  si  si  facla  cristianu,  cci  dava  a  so  figghia  Gisle 
pri  mugghieri,  e  pri  dota  tutta  la  Neustria,  chi  di  tannu 
'n  poi  si  misi  a  chiamari  Nurmandia.  ') 

—  Ammuccamu  !  la  figghia  di  lu  re  pri  mugghieri  ; 
dissi  un  Muscagghiuni. 

Griddu  —  Eh  !  l'omu  arrisicusu  è  turtunatu  !  Rudduni 
nun  si  lu  fici  diri  du'  voti,  e  accunsintlu  allura,  pirchi 
quannu  li  cosi  s'allonganu,  speddinu  a  cuda  di  surci. 


i)  V.  Palmeri,  e.  XVII,  p.  ii^.-  Di  filasi,  v.  XII,  p.  n. 
Lì  riurmanni. 

—  Mi  fiizzu  maravigghia;  dissi  lii  Prisidenti.  Appi  la 
vutti  china  e  la  mugghieri  'mbriaca  ! 

Gridati  —  Lu  vattiu  si  iìci  cu  pompa  granni,  e  pri  no- 
niu  cci  misim  Rubertu  (912),  e  Carni  lu  fìci  conti,  e 
doppu  tempu  acchianau  a  duca. 

Ora  siccomu  lu  voi  grossu  'nsigna  a  lavurari  a  lu  voi 
nicu,  tutti  li  Nurmanni  si  vosiru  vattiari  puru;  e  a  picca 
a  picca  jeru  jittannu  la  scorcia  sarvaggisca,  cunsirvannu 
l'ardiri  naturali,  e  addivintaru  lu  ciuri  di  l'omini. 

A  chi  semu  'ntra  l'abballu,  abballamu  !...  Scatta  l'ava- 
rizia i  Vi  vogghiu  ammustrari  l'arvulu  di  la  parintela  di 
Rubertu  'nsinu  a  Ruggieru. 

—  Ora  mi  si'  maritu,  Pantaleu  !  dissi  lu  Prisidenti. 
Gridati  —  Abbasta  ca  nun  fai  cchiù  comu  la  gatta  cu 

lu  primuni  'mmucca. 

Bastanti  oturi  parranu  di  st'arvulu  di  parintela,  ma  cu' 
la  voli  cotta  e  cu'  la  voli  cruda;  lu  cchiù  sicuru  di  tutti 
è  lu  Malaterra,  chi  l'appi  pri  vùcca  di  lu  stissu  Ruggieru, 
e  accumenza  di  Tancredi  ;  pri  cui  lu  primu  pezzu  lu  pig- 
ghiavi  di  lu  Inveges  ;  ma  stu  pezzu  a  lu  Carusu  ')  cci 
pari  'mmarazzateddu.  lu  però  vi  lu  sdivacu  com'un  saccu 
d'ossa,  pirchi  nun  ce' è  autru  di  megghiu,  e  dissi  la  pa- 
truna  a  la  criata,  quannu  nun  cc'i  autru,  pigghi  vopi  ! 

Dunca  di  Rubertu,  ca  è  l'anticu  Rudduni,  vinni  Gug- 
ghiermu  e  di  chistu  Riccardu,  ca  fu  un  guirreru  cu  lu 
ddò,  e  fici  a  nautru  Riccardu,  mittennucci  Riccardu  se- 
cunnu.  Chistu  lassau  du'  figghi,  e  fóru  Rubertu  secunnu 
e  Riccardu  terzu;  di  Rubertu  spuntau  Gugghiermu,  e  cer- 
tuni vonnu,  chi  fussi  statu  lu  patri  di  Tancredi,  conti  di 
Autavilla  (Hauteville). 

E  chistu  e  lu  primu  caddozzu.  Jamu  a  lu  secunnu  ora.^) 


i)  „Mem.  stor.,"  par.  Il,  tit.  I,  llb.  I,  p.  6. 

2)  Malaterra,  j,Hist.  Sic,"  Ub,  I,  cap.  JV,  pr,  Caruso. 

Tancredi  si  maritali  dii'  voti  :  hi  prima  mugghieri,  Mo- 
riella,  cci  scarricau  ciiicu  figgili,  e  fóru  :  Gugghiermu,  chi 
po'  cci  misiru  Vrazzu  di  ferrii,  Droguni,  Unfredu,  Guf- 
fredu  e  Gerluni;  la  secunna,  Fredesinda,  cci  nn'arruzzulau 
setti,  sparti  di  li  fimmini  chi  cci  agghiunceru  tutti  dui, 
pri  spizzari  l'àcitu,  e  fóru  :  Rubertu,  dittu  Guiscardu,  chi 
vcn'a  diri  furbu,  scaltru,  Malgcriu,  Gugghiermu  secunnu, 
Alveredu,  Umbertu,  Tancredi  secunnu  e  lu  gran  Rug- 
gieru, 

Il  più  ardito  garzon,  che  di  sua  etade 
Fosse  da  un  polo  a  l'altro,  e  da  l'estremo 
Llto  degl'  Indi  a  quello  ove  il  Sol  cade  !  ^) 

—  Dudici  figghi  sparti  di  li  fimmini  !  E  chi  misi  la 
cioccata  ?  dissi  un  Muscagghiuni. 

Griddn  —  Chisti  di  nichi  nichi  fóru  'ncrinati  a  l'armi, 
e  addivintnru  guirreri,  ca  nun  cci  avia  a  dari  cumannu 
nuddu  ! 

'Ntantu  chi  va  a  succedi  ?  Ca  'na  quarantina  di  Nur- 
manni  avlanu  jutu  comu  piUigrini  a  la  visita  di  li  Lochi 
Santi,  e  a  l'aggirata,  passannu  di  Salernu,  truvaru  a  tutti 
pigghiati  di  scantu ,  pirchi  avlanu  sbarcatu  'na  poca  di 
Saracini.  Li  Nurmanni  dumannanu  armi  e  cavaddi  a  lu 
principi  Guaimaru,  e  si  jettanu  comu  liuna  supra  di  li 
Saracini,  e  nni  fannu  sosizza;  e  chiddi  chi  pottiru  scansar! 
U  sbrizzi,  fi-ìjeru  cchiù  torti  ca  gritti  (loié).  ^) 

A  sta  prudizza  lu  Guaimaru  alluzzau,  e  si  li  vulia  te- 
niri  cu  iddu;  ma  li  Nurmanni  vosiru  partiri,  e  rarricchiu 
di  doni. —  Chisti,  com'aggiranu  a  li  so'  casi,  cuntanu  la 


i)  Ariosto,  cant.  XXXV,  p.  i-]<). 

2)  La  Lumia  Isid.,  „Storic  ciciliane,"  v.  I,  f.  179.  Palermo,  1882.—  Amari,  op,  cit. 
V.  II,  p.  345. 

prudizza  ch'avlanu  fatta,  mustrannu  li  doni  di  lu  principi, 
e  tutti  li  picciotti  si  misiru  'n  trippu. 

Ora  Tancredi,  patri  di  sti  dudici  figghi,  ca  eranu  dudici 
liuna  pri  la  forza ,  lu  curaggiu  e  la  ferizza  di  1'  armu , 
si  sfirniciava,  comu  avia  a  fari  pri  ammarrari  sti  dudici 
panzi  di  ferru  fusu;  e  lu  vicchiareddu  cu  raggiuni  pin- 
sava  e  dicia,  ca  iddu  già  carriava  acqua  a  li  morti,  e  ri- 
stannu  tutti  ddà,  s'avirrianu  arridduciutu  all' ossu  veni, 
nun  putennu  lu  sulu  casteddu  d'Autavilla  dari  acqua  a 
tutti;  pri  cui  cci  cunsigghiau  d'affirrari  la  furtuna  pri  lu 
tuppu,  e  vidiri  di  fari  corpu  'ntra  la  Talia. 

—  Ma  quantu  sentu,  com'eranu  a  gassoliu  ?  spiau  lu 
Prisidenti. 

Gridali  —  Pri  sta  cosa  frijanu  li  pisci  cu  l'acqua  ;  ma 
nun  t'  hai  a  cridiri,  ca  eranu  robba  di  quattru  a  mazzu; 
eranu  signuruna  !  e  Tancredi  scinnla  'n  linia  masculina 
di  li  duchi  di  Nurmandia;  e  cu  tutta  la  paccariazioni  si 
cci  Uggia  'nta  la  facci  la  nubiltà. 

Li  so'  figghi  po'  parlanu  dudici  figghi  di  re,  e  cu'  li 
taliava  taliava,  ristava  alluccutu,  'n  vidennu  dda  maistati, 
dd'occhiu  vivu,  dd'aria  guirrera,  dda  grannizza  d'armu, 
dda  gravitati  di  la  pirsuna  :  'mpunianu  cu  la  sula  prisenza! 
ma  cu  tutti!  chistu,  pri  tirari  avanti,  scippavanu  chiova  cu 
li  denti.  ') 

—  Ah  !  buonu,  eranu  signuri  di  sciacqua-lattuchi,  chi 
assicutavanu  lu  granu  cu  la 'stanga  !  dissi  un  Pispisuni  cu 
la  caramela  'nta  ll'occhiu. 

Griddu  —  Ma  eranu  omini  cu  U  mustazzi  però,  pezzu 

di  sceccu  !  e  lu  tempu  lu  'mpiegavanu  no  ammaccannu 

li  baiati  di  lu  Cassaru,  e  mancu  assicutannu  ballarini  e 

,  cantanti,  e  facennu  la  notti  jornu  e  lu  jornu  notti,  comu 


i)  V.  Fazello,  v.  II,  p.  529. 

certi  fatti  a  cavaleri  spirlaccliiima,  ma  stannu  sempri  cu 
lu  pedi  a  la  staffa  e  l'armi  a  li  marni  ; 

che,  seggendo  in  piuma, 

In  fama  non  si  vien,  né  sotto  coltre  !  0 

E  la  Sicilia  havi  obbrigu  a  chisti,  chi  'gnurantamenti 
tu  chiami  signuri  sfasciati,  di  la  so  epuca  cchiù  gluriusa, 
pirchì  fóru  li  Nurmanni,  chi  ficiru  scugnari  a  dd'  armi 
addannati  di  li  Saracini,  chi  la  tinlanu  'ntra  un  gurgiolu; 
fu  lu  granni  Ruggieru,  chi  jittau  ccà  li  funnamenta  di 
la  munarchia  ;  fu  Ruggieru  secunnu  ,  dignu  figghiu  di 
st'eroi,  chi  pusau  'n  testa  a  la  nostra  bedda  Sicilia  la  cu- 
runa  riali,  e  nni  fici  un  regnu  beddu  sistimatu  e  forti, 
e  mentri  'ntra  la  Talia  si  javanu  tutti  cu  li  jidita  'ntra 
n'occhi,  nun  sulu  citati  'ncontra  a  citati,  ma  priffinu  li 
citatini  di  'na  stissa  citati  si  sfunnavanu  li  panzi  unu  cul- 
l'autru  ;  la  Sicilia  gudla  paci  e  pruspiritati  !  E  Palermu 
fa  fatta  capu  di  regnu  da  lu  gran  Ruggieru,  ed  è  scrittu 
ddà  nni  la  nostra  matrici,  dintra  e  fora  :  Prima  sedes  co- 
rona regis  et  regni  caput;  e  sti  paroli  sunnu  lu  cchiù  granni 
onuri  di  Palermu ,  ca  è  Prima  sedi  curuna  di  re  e 

CAPU    DI   REGNU  !  ! 

E  pri  chistu  appuntu  la  statua  di  Palermu  chi  cc'h,  a 
la  Feravecchia,  e  l'autra  di  la  nostra  simpatica  Flora  e 
l'acula  di  lu  nostru  Municìpiu  hannu  'n  testa  la  curuna 
riaU;  e  lu  Palermu  di  la  Feravecchia  è  fattu,  chi  strinci 
li  gargi  a  un  sirpenti,  pri  mustrari,  ca  quannu  veru  veru 
cci  acchiana  la  musca,  nun  si  scanta  di  nuddu,  e  cu  li 
suli  ugna  cci  strinci  li  gargi  e  cci  stocca  lu  coddu  a  li 
so'  nnimici  !  ! 


i)  DantCj  „Div.  Conim.;  Inf./'  cant,  XXIV,  p.  79.  Firenze,  Barbèra,  1879, 

—  Facemu  puntu  cch,  cà  haju  parratu  assai  ;  dissi  lu 
Griddu,  stujannusi  lu  suduri  ;  ma  lu  Muscagghiuni,  chi 
sempri  liavi  chi  diri,  cci  dissi  : 

—  Aspetta;  nun  è  veru,  ca  Tacula  di  lu  Municipiu  havi 
la  curuna  riali;  Tavia,  ma  ora  cci  la  livaru. 

Griddu  —  Chi  ti  pozzu  diri....  Iddu  li  cosi  e'  hannu  a 
durari  sempri  di  'na  manera  ?  Cancianu  cu  lu  tempu  ; 
'nfatti ,  chi  cci  su'  cchiui  ddi  machinusi  carrozzi  di  lu 
Sinatu,  ca  faclanu  tantu  'mmarazzu  'ntra  li  strati  ?  e  ddi 
baggiani  toghi  di  li  sinaturi?  e  ddi  fracassusi  tammurina 
quantu  li  gran-casci,  ca  nni  sturdlanu  la  testa  ?...  ói  semu 
cchiù  civilizzati ,  e  'nveci  cci  su'  li  carrozzi  uguali  pri 
tutti,  lì  pispisi  (frak)  e  la  campanazza.  Accussi  pri  l'acula, 
forsi  a  lu  scurturi  cci  parsi,  ca  la  curuna  cci  facia  pisu, 
e  cci  la  livau;  e  cu'  sa',  cu'  sa',  si  quannu  cci  la  livaii, 
nun  era  tempu  di  suli  alliuni  ! 


IL 


Li  Nurmannl  vennu  'ntra  la  Talia,  e  si  jettanu  cu  Pandorfu  —  Guai- 
maru  —  Maniaci  sì  li  porta  cu  iddu  'n  Sicilia,  e  Missina  e  Ra- 
ra etta  abbuccanu  —  Attaccu  a  Siraùsa  e  a  Traina  —  Cu'  accarizza 

.    a  li  muli  abbusca  cauci  —  E  li  Nurmanni  si  cogghinu  li  pezzi 

—  Li  Greci  s'aggaddanu  cu  li  Saracini  —  Maniaci  'n  gargiùbbula 

—  Lu  tincituri  e  lu  cappidderi  —  Pastizzi  supra  pastizzi  —  E  li 
Greci  su'  rinchiuliati  a  Missina  —  Gei  dunanu  l'agghi  a  li  Sara- 
cini —  Maniaci  è  libbiratu  e  richiamatu  arreri  —  Gei  acchiananu 
li  muschi  e  si  fa  'mpiraturi  —  Gala  lu  sipariu  e  s'attrova  senza 
testa. 

Griddu  —  Li  primi  a  siquiri  lu  cunsigghiu  di  lu  papà, 
fóru  Gugghiermu,  Droguni  e  Unfredu,  chi  si  nni  vinniru 
'ntra  la  Talia  cu  'na  pocu  di  Nurmanni  ;  e  sintennu  ca 
'ntra  lu  Napulitanu  cc'era  attaccata  'na  bona  turilla  tra 
Pandorfu,  principi  di  Capua,  e  Guaimaru,  principi  di  Sa- 
lernu,  si  jittaru  cu  Pandorfu;  ma  l'amicuzzu  avia  lu  cori 
comu  'na  granfa  di  purpu,  e  li  tinla  a  sucu  di  caramela  ; 
pri  cui  li  Nurmanni  lu  lassaru  'n  tridici,  e  s'arrullaru  cu 
lu  principi  di  Salernu. 

Figurativi  comu  li  potti  riciviri ,  ddoppu  eh'  avla  ta- 
statu ,  quant'  eranu  chiummusi  :  si  sbrazzau  tuttu  ;  e  cu 
sta  sorta  d'appuntiddu  a  lu  Pandorfu  cci  fìci  vidiri  surci 
virdi,  pirchi  nun  sulu  si  ripiggliiau  tutti  ddi  casteddi,  chi 
chìstu  cci  avia  livatu,  ma  sparti  nn'accansau  autri.  ^ 


I)  V.  Palmeri,  e.  XVII,  p.  120  -  Di  filasi,  v.  XII,  p.  32. 

—  Gei  haju  piaciri  ;  dissi  lu  Prisidenti.  Cu'  renni  mali 
pri  beni,  la  so  mali  prestu  veni. 

Lu  principi  di  Salernu  nn'era  cuntintuni,  e  s'animu- 
strava  cu  li  Nurmanni  di  cori  granni,  e  l'abbunnava  di 
onuri  e  di  riccHizzi.  Sta  cosa  però  fici  appagnari  a  'na 
pocu  di  fatti  a  cani  d'urtulanu,  chi  nun  mancianu  trunza 
iddi ,  e  mancu  nni  fannu  manciari  ad  autri  ;  e  cu  dda 
mala  lingua  peju  di  virrina,  misiru  a  fari  pirtusa  'ncontra 
di  li  Nurmanni,  e  tantu  ficiru  e  tantu  dissiru,  ca  lu  Guai- 
maru  si  misi  'n  fausu. 

—  Eh  !  a  lu  mali  si  cci  cridi  cchiù  prestu  di  lu  beni  ; 
dissi  un  Parpagghiuni. 

Griddu  —  E  misi  a  circari  lu  modu  e  la  manera  di 
livarisilli  di  'n  coddu.  Mannarinnilli  accussi  a  trugghiu, 
nun  cci  cunvinìa,  pirchl  si  scantava  di  la  reprica  di  zoccu 
ficiru  a  Pandorfu  ;  vicini  mancu  li  vulia,  eh'  avia  crittu 
tuttu  chiddu  chi  cci  avianu  'nfurgiutu  li  so',  e  lu  mischi- 
nu  avia  un  cori  d'asinu  e  nautru  di  liuni. 

'Ntamentri  Giorgiu  Maniaci  s'ajutava  cu  li  manu  e  cu 
li  pedi,  pri  cogghiri  cchiù  surdati,  pirchl  cci  vulla  aggiu- 
stari  li  custuri  a  li  Saracini.  A  Guaimaru  cci  parsi  chista 
'na  bona  cugnintura  pri  livarisi  U  Nurmanni  di  'n  coddu, 
e  chi  pensa  di  fari  ?  Di  scarricariciUi  a  Maniaci. 

Maniaci,  ch'avia  'ntisu  li  prudizzi,  chi  saplanu  fari,  nun 
si  lu  fici  diri  du'  voti,  e  fici  pezzi  caudi  ed  ogghiu;  e 
Gugghiermu ,  Droguni  e  Unfredu  cu  triccentu  cavaleri 
parteru  di  la  Calavria  'nsemmula  cu  Maniaci  e  l'esercitu 
grecu  Fannu  1038,  e  sbarcaru  a  Missina. 

Li  Saracini,  comu  H  vittiru  veniri,  dissiru:  Genti  a  nui? 
Jamucci  a  scrusciri  lu  cozzu. —  E  senza  tanti  chiacchiari  si 
cci  misiru  di  'n  facci;  e  nni  vuUanu  quattru  vintinì,  pirchi 
eranu  boni  appuntiddati  ;  e  'ntra  quarchi  scampuHddu,  a 
li  Greci  cci  scutularu  lu  pruvulazzu. 

Li  Nurmanni,  ca  nan  eranu  abbezzi  a  sti  jucliitti,  jitta- 
vanu  isca  ;  e  Gugghiermu  cci  dissi  a  Maniaci,  ca  cci  vu- 
Ila  tuccari  lu  pusu  a  li  Saracini,  pirchl  'nta  la  facci  cci 
parlanu  passateddi,  e  si  misi  cu  li  so'  'u  prima  fila. 

Li  Saracini  li  mettinu  a  'nzullintari,  e  li  Nurmanni  si 
cci  abbentanu  comu  cani  supra  di  li  lupi ,  e  li  piscanu 
tantu  di  mala  manera,  ca  'ntra  nenti  li  fannu  vutari,  e 
Tassicutanu,  facennu  lu  veru  tagghia  cli'è  russu.  Li  Greci 
si  pigghianu  d'armu,  e  cci  vannu  d'appressu  ; 

Lo  stuol  pagati  frattanto,  in  rotta  messo, 
Si  ripara  fuggendo  alla  cittade;  ^ 

e  li  Nurmanni  s'ammuccanu  'nsemmula  cu  iddi,  e  Mis- 
sina cadi  'n  putiri  di  li  Greci.  ^) 

Cunsidirati,  comu  Maniaci  si  gudia  lu  capiddu  di  la 
testa;  e  a  li  Nurmanni  cci  fici  cosi  granni. 

Di  Missina  passaru  a  Rametta,  unni  li  Saracini  facianu 
comu  li  furmiculi  ;  ma  cu  tuttu  chistu  cci  fu  la  festa  di 
li  morti ,  pirchl  li  Nurmanni  cci  dettiru  frittilluna  alla- 
liò  ;  5)  e  sicutannu  a  jiri  avanti,  ficiru  abbuccari  tutti  li 
casteddi  chi  cc'eranu  'ntra  la  strata,  e  armaru  forgia  da- 
vanti Siraùsa  ,  unni  cummannava  li  festi  un  Ixaid  veru 
azzariatu,  ca  era  lu  tirruri  di  tutti  pri  lu  granni  ardiri  e 
la  forza  ch'avla. 

—  Chi  cos'è  stu  caiddi,  parola  turca  o  'braica  ?  spiau 
un  Zuinu. 


i)  Tasso,  cant.  ITI,  p.  26. 

2)  ...  Ma  questa  fazione ,  nella  quale  non  abbiam  cagione  di  ricusare  la  virtù  nor- 
manna ,  sembra  mero  combattimento  di  vanguardia,,.  Il  nodo  della  guerra  era  a  Ra- 
metta, dove  sopraccorso,  com'ei  pare,  il  grosso  dell'esercito  africano,  stava  in  sul  collo 
■A  Maniace,  da  vietargli  di  dare  un  passo  nell' isola.— Amari,  op.  cit.,  v.  II,  p.  382.— 
V.  inoltre  Palmeri,  e.  XVII,  p,  12 1.—  Di  filasi,  v.  XII,  p.  40,—  Ferrara,  „St.  gen.  della 
Sicilia,"  V.  III,  p,  66.  Palermo^  1851. 

3)  V.  Amari,  id.,  p.   38 3. 

Griddu  —  Kaid  ò  parola  araba,  e  ven'  a  currispunnirì 
a  li  nostri  ginirali. 

Stu  kaid,  comu  vitti  spuntari  a  li  Greci,  cci  jiu  a  lu 
scontro,  e  a  prima  'nfruntata  li  fici  trabballì'ari,  e  già  sta- 
vanu  pri  pigghiari  lu  fujutu.  S'adduna  Gugghiermu  di 
sta  vigghiaccaria  di  li  Greci,  e,  'mmenu  chi  vi  lu  dicu, 
duna  'na  spirunata  a  lu  cavaddu,  e  jittannu  focu  pri  li 
nascili,  s'avanza  cu  li  so'  triccentu  Nurmanni,  chi  si  jet- 
tanu  comu  liuna  'mmenzu  di  l'abballu,  e  fannu  lu  veru 
tagghia  tagghia  di  li  Saracini.  Gugghiermu  'ntantu  s'at- 
trova  facci  cu  facci  cu  lu  tirribili  haid,  chi  cci  cafudda 
un  corpu  di  lanza  e  lu  fa  stunari, 

E  superbendo  in  suo  selvaggio  gergo, 

—  Rendi  l'armi,  dicea,  sei  mio  prigione  !  ') 

Ma  Gugghiermu  s' arripigghia  allura,  'mpugna  la  lanza, 
e  si  cci  abbenta  accussi  'nfuriatu,  ca  lu  spirtusa  di  'na 
banna  a  nautra,  e  lu  stinnicchia  mortu  a  li  so'  pedi,  las- 
sannu  a  li  Saracini  e  a  li  stissi  Greci  cu  tantu  di  vucca 
aperta  !  Di  tannu  'n  poi  lu  misiru  a  chiamari  Gugghier- 
mu Vrazzu  di  ferru.  ^) 

—  Autru  chi  vrazzu  !  iu  crìu ,  ca  era  tuttu  di  ferru  ; 
dissi  un  Cardiddu. 

Griddu  —  Li  Saracini  addivintaru  tri  dinari  di  trippa 
cotta,  e  fujeru  comu  saitti,  e  U  Nurmanni  nni  ficiru  so- 
sizza.  Chiddi  chi  pottiru  scansari  li  sbrizzi,  si  'nchiuieru 
cu  ferri  e  catinazzi  dintra  Siraùsa,  e  Maniaci  la  strinciu 
di  tutti  banni.  5) 


i)  Vigo,  cant.  I,  p.  37. 

2)  V.  Amari,  v.  II,  p.  3S6.— Palmeri,  e.  XVII.  p.  121.— Di  Blasi,  v.  XII,  p.  41.— 
Ferrara,  v.  Ili,  p.  66.— Capozzo,  ,;Meniorie  su  la  Sic."  v.  II,  p.  sjj.  Palermo,  1840. 
„Cron.  Sicil.,"  pubbl.  per  cura  del  prof.  V.  Di  Giovanni,  p.  9.  Bologna,  i86j. 

3)  ...  Al  qual  colpo  allibbiti  que'  del  presidio,  si  rifuggono  entro  le  mura,  amando 
meglio  a  scagliar  sassi  e  frecce  dall'alto,  che  venire  alle  strette  co'  guerrieri  del  Nord. 
—  Amari,  v.  II,  p.  3S6. 

'Ntantu  di  l'Africa  avla  arrivatu  'na  gran  ritinata  di 
Saracini,  chi  si  jimceru  cu  chiddi  di  cch,  e  accucchiaru 
un  esercitu  di  sissantamilia  omini,  sutta  lu  cumannu  di 
Abbaddaluccatu  (Abd-Allah),  e  armaru  lu  barraccuni  'nta 
la  chianura  di  Traina ,  ca  era  ,  comu  si  dicissimu ,  la 
chiavi  pri  jiri  a  Taurmina,  Catania  e  Siraùsa. 

Maniaci,  comu  'ntisi  sta  cosa,  si  misi  a  grattari  la  testa, 
e,  —  A  malu  postu  cani  e  gatti  !  dissi  'ntra  d' iddu. 

—  Ma  pirchl,  si  scantava  ?  spiau  un  Passaru. 

Griddu  —  Nun  è,  ca  si  scantava,  lu  puntu  nun  cci  pia- 
da cchiù  ;  pirchl  di  'n  facci  avla  a  li  Saracini  di  Siraùsa, 
e  a  li  spaddi  a  chiddi  di  Traina.  È  veru,  ca  li  Saracini 
di  Siraùsa  eranu  'mpassuluteddi,  ma  si  vidianu  'ncugnari 
a  chiddi  di  Traina,  spatiddavanu  tantu  d'occhi;  e  Ma- 
nìaci unni  s'attruvava?  chiusu  'ntra  'na  forficia. 

Pri  cui  risurvlu  di  cugghirisi  li  stigghi,  e  si  jiu  a  si- 
tuar! un  quinnici  migghia  arrassu  di  Traina,  e  pricisa- 
menti  unni  ce  e  ói  un  casteddu  e  'na  batia ,  chi  porta 
lu  so  nnomu.  ') 

Li  Saracini  'ntisiru  ca  lu  gattu  avla  arriyatu,  e  fidan- 
nusi  di  lu  nummaru ,  si  vuccagghì'avanu  tutti.  A  Gug- 
ghiermu  cci  misiru  a  vunciari  li  capiddi,  e  prufittannusi 
ca  li  picciotti  eranu  ancora  'n  trippu  pri  la  vittoria  da- 
vanti a  Siraùsa,  dissi  :  Mentri  lu  ferru  è  caudu  stiràmu  ! 
E  cci  scattia  di  'n  coddu  a  la  strasatta  cu  li  so'  triccentu 
eroi  e  cu  ducentu  lungubardi,  senz'  aspittari  eh'  avissiru 
arrivatu  li  Greci,  e  accumenza  un  cummattimentu  iddu 
pri  iddu;  li  Saracini  faclanu  comu  li  furmiculi,  ma  li  Nur- 
manni  l'attaccanu  cu  fururi  granni;  e 

Non  s\  vanno  i  leoni  o  i  tori  in  salto 
A  dar  di  petto,  ad  accozzar  sì  crudi,  2) 


i)  Amari,  v.  Il,  p.  387. 
2>  Ariosto,  cant.  I,  \\  i2. 


28 

comu  li  dui  eserciti  a  lu  trimennu  attaccu.  Gugghiermu 
poi  facia  lu  veru  jocu  di  lu  tauru  ;  e  nun  vi  dicu,  né  vi 
cuntu,  la  gran  carnazza  chi  cci  fu.  Li  Saracini  fujianu  a 
la  scapiddata,  e  li  Nurmanni  ad  iddi  e  macari  a  li  cani; 
e  Abbaddaluccatu  a  nautru  tanticchia  abbaddaluccava,  e 
a  stentu  si  la  potti  fiiri  franca  'nsemmula  a  chiddi  chi 
cci  arristaru,  raccumannannusi  a  li  gammi  !  *) 

—  T'  haju  a  diri  la  virità?  Nun  mi  pò  calari...  Troppu 
grossa  mi  pari,  cincucentu  'ncontra  a  sissantamiUa  ;  dissi 
un  Pinzuni. 

Griddu  —  Cirnemula,  e  videmu  ch'arresta.  Fazellu,  Di 
Blasi,  Ferrara  e  Simuni  di  Lentini  la  cuntanu  tal'  e  quali, 
comu  vi  r  haju  cuntatu  iu.  Palmeri  *)  dici  lu  stissu,  ma 
scala  lu  nummaru  di  li  Saracini  a  quinnicimiUa,  facen- 
nusi  forti  di  l' opinioni  di  V  Anonimu.  ')  L' illustri  Mi- 
cheli Amari,  ca  ói  è  di  li  'nfanfari,  metti  ca  li  Saracini 
eranu  sissantamiUa,  ma  dici,  ca  'ntra  l'abballu  cci  fóru 
puru  li  Greci ,  e  chi  Maniaci  vinclu ,  pirchi  li  Saracini 
avianu  lu  ventu  cuntrariu.  ^) 

—  E  puru  è  veru ,  stu  ventu  avla  ad  essiri  cliricali  ! 
dissi  lu  solitu  Muscagghiuni. 

Griddu  —  lu  però,  da  Griddu  'gnuranti,  e  cu  pirmissu 
di  lu  cappeddu,  mi  pirsuadu,  ca  stu  discursu  nun  'ncod- 
da,  pirchi  si  la  fa  a  cazzotti  cu  chiddu  chi  veni  appressa, 
pri  comu  sintiriti. 

Viditi  ora  chi  jucata  di  cuda  chi  cci  fìciru  li  Greci , 
ca  sempri  hannu  statu  fausi  di  carriaggiu.  Mentri  li  Nur- 


i)  V.  Di  Blasi,  V.  XII,  p.  42.  -Ferrara,  v.  Ili,  p.  66.  —  Fazello,  v.  Il,  p.  552.  — 
„Cron.  Sicil.,"  p.  9. 

2)  Op.  cit.,  e.  XVII,  p.  121. 

3)  „Hist.  Sic,"  presso  Caruso,  „Bìbl.  Hist.,"  tom.  11,  p.  830. 

4)  ...  Aiutato  da  un  vento  che  dava  nel  volto  ai  nemici ,  o  secondo  altri  dall'  im- 
peto della  compagnia  normanna.— Op.  cit.,  v.  II,  p.  388. 

manni  diivanu  l'oriu  a  li  Saracini,  li  Greci,  'nveci  di  jun- 
cirisi  cu  iddi,  e  mittiricci  lu  siggillu,  com'arrivanu  a  lu 
campu,  vidennu  tuttu  ddu  beni  di  Diu,  chi  li  Saracini 
avlanu  lassatu,  si  cci  jettanu  comu  gaddi  a  pastu,  facennu 
lu  veru  tollamatolla  ,  e  si  squartarìanu  tutti  cosi  'ntra 
d'iddi,  e  a  li  Nurmanni,  ca  ficiru  lu  travagghiu,  li  lassaru 
cu  li  pedi  di  fora. 

—  Oh  l'abbruciati  !  e  chisti  parti  d'amici  su'  ?  dissi  un. 
Pinzuni. 

—  Ma',  ficiru  comu  lu  cani  cacciaturi ,  chi  caccia  li 
gaddini  e  si  mancia  lu  simuluni  ;  dissi  lu  Muscagghiuni. 

Griddu  —  Facemucci  ora  tanticchia  di  suppa.  Sta  mala 
parti  di  li  Greci  Tammettinu  Di  Blasi,  ^)  Ferrara,  "=)  Ca- 
pezze ,  5)  Simuni  di,  Lintini  ^)  e  Palmeri ,  ^)  ca  è  un 
bonu  oturi  mudernu.  Ora,  dumannu  iu,  si  li  Greci  cum- 
matteru  'nsemmula  cu  li  Nurmanni,  comu  mai  pottiru 
spugghiari  lu  campu  ammucciuni  d' iddi  ?  e  nun  è,  ca  si 
trattava  di  spugghiari  'na  cammara,  o  puru  di  sarvarisi 
quattru  cusuzzi  ;  li  cavaddi  nun  si  li  putianu  'nfìlari  'ntra 
li  sacchetti ,  e  mancu  si  li  putianu  agghiuttiri  pri  pin- 
nula.  Pri  cui  s'havi  a  cunchiuìri,  ca  'ntra  l'abballa  cci 
fóru  li  suli  Nurmanni,  e  li  Greci  cummatteru  spugghian- 
nu  lu  campu.  'N  quantu  poi  a  lu  nummaru  di  li  Sara- 
cini, criu  cchiuttostu,  ca  eranu  quinnicimilia,  pri  comu 
dici  Palmeri  'nsemmula  cu  lu  Sanfilippu,  ^)  oturi  bravu 
e  giudiziusu. 

—  Nun  ce' è  nò  ossu  né  spina!  dissi  un  Passaru. 
Griddu  —  Jamu  a  Gugghiermu  e  a  li  Nurmanni,  chi 

i)  „St.  di  sic./'  V.  XII,  p.  44. 

2)  „St.  gcn.  della  Sic,"  v.  IH,  p.  66. 

3)  „Mem.  su  la  Sic,"  v.  II,  p.  355. 

4)  „Cron.  Sicil."  p.  9. 

5)  „Somm.  della  St.  di  Sic,"  e  XVII,  p.  121. 

6)  „Comp.  della  St.  di  Sic,"  p.  270.  Palermo,  L.  Pedone  Laiuiel,  1868. 

arristaru  comu  la  zita  cu  li  gigghia  rasi,  quannu  a  l'aggi- 
rata vittiru  la  campu  beddu  scupatu; 

Prima  assalse  l'eroe  stupore  e  duolo, 
Poi  dispetto  e  magnanimo  disdegno, 
E  ne  scoppiò  da  cento  affetti  un  solo!  0 

—  E  nn'avlanu  milli  parti  di  raggiuni  !  dissi  lu  Mu- 
scagghiuni.  Comu  !  iddi  scipparu  chiova  cu  li  denti ,  e 
si  stujaru  lu  mussu,  e  li  Greci,  senza  nuddu  stentu,  si 
assittaru  a  tavula  misa  e  pani  minuzzatu  ?  Chista  giu- 
stizia è  ? 

—  A  lu  solitu  semu  :  cu'  travagghia,  nun  mancia  ;  e 
cu'  nun  travagghia,  mancia  !  dissi  un  Passaru  sbirru. 

Gridali  —  E  cci  aviti  a  mettiri,  ca  lu  Maniaci,  ddoppu 
d' aviri  accansatu  pri  menzu  di  li  Nurmanni  tridici  ca- 
steddi ,  oh  Diu  !  chi  'ntra  unu  sulu,  quannu  ma'  nenti 
pri  facciularla ,  cci  avissi  misu  a  un  nurmannu  pri  cu- 
mannanti  ?  A  tutti  banni  Greci ,  comu  si  li  Nurmanni 
nun  cci  avissiru  statu  ! 

—  Frati  miu,  cu'  accarizza  a  li  muli,  abbusca  cauci  ; 
e  cu'  servi  ad  omu  'ngratu,  cci  perdi  l'affannu  e  lu  tra- 
vagghiu  !  dissi  lu  Prisidenti. 

Gridati.  —  Sti  fattetti  fìciru  sdignari  a  li  Nurmanni,  e 
Gugghiermu  jurau  di  svinciarisi  ;  ma ,  facennu  la  gatta 
morta,  'ncarricau  a  un  certu  Arduinu,  capu  di  li  Lungu- 
bardi ,  ca  eranu  nautra  partita  di  genti ,  comu  li  Nur- 
manni, di  fari  li  so'  allagnanzii  cu  Maniaci. 

Aviti  a  primettiri  'na  cosa.  Joma  'nnarreri  'ntra  un 
cummattimentu  Arduinu  s'avla  asciucatu  a. un  saracinu 
pezzu  grossu,  ch'avia  un  cavaddu  beddu  veru  ;  di  grittu 
attuccava  ad  iddu;  ma  Maniaci  si  nni  'nnamurau,  e  lu 


i)  Monti,  „Masclieroniaiia,"  caut.  Il,  p.  6q. 


vosi  pri  forza.  Chi  putla  fari  Arduinu?  'N  contra  la  forza 
nun  vali  raggiuni  :  strinclu  li  denti,  e  fici  lu  latinu  a  ca- 
vaddu;  ma  cci  l'avia  a  morti. 

Com'appi  stu  sirvizzu  di  Gugghiermu,  abbuttatu  chi 
era  pri  lu  fattu  di  lu  cavaddu,  cchiù  di  cchiui  ora  ;  e  a 
Maniaci  cci  parrau  a  littri  di  scatula.  Maniaci  addivintau 
'na  bestia,  pirchi  l'appi  comu  'na  pirduta  di  rispettu,  e 
ddoppu  chi  cci  nni  dissi  'na  letta ,  cci  fici  scutulari  lu 
pruvulazzu  cu  la  bacchetta  davanti  a  li  surdati,  e  pri  junta 
cci  fici  scippari  la  varva. 

Li  Nurmanni  e  li  Lungubardi  a  sta  cosa  'nfuriaru  di 
mala  manera,  e  lu  primu  pinseri  chi  appiru,  fu  chiddu 
di  pigghiari  l'armi,  e  daricci  la  'nsolia  a  li  Greci.  Gug- 
ghiermu  però  e  Arduinu  circaru  di  carmalli,  dicennucci, 
chi  appressu  cci  avirrianu  cunzatu  un  bonu  capizzu. 

Li  picciotti  aggrupparu  li  fila,  e  si  finceru  'nnifiìrenti  ; 
e  la  ficiru  tantu  fina,  ca  li  Greci  nun  si  nni  scannaliaru 
di  nenti  ;  anzi  crittiru,  ca  li  Nurmanni  eranu  picciotti  du' 
voti  boni,  e  chi  s'addubbavanu  a  pani  e  tumazzu;  e  Ma- 
niaci cci  la  strascinava,  e  cci  prumittia  mari  e  munti,  ma 
'ntra  d'iddu  stissu  cci  facìa  l'ole. 

—  Sì,  si,  dormi,  patedda,  ca  lu  granciu  vigghia.  Scàn- 
tati  di  la  livata  di  lu  bonu  !  dissi  lu  Muscagghiuni. 

Gridai  —  Viditi  ora  chi  tappu  cci  cummina  Arduinu, 
ca  era  un  chiuviddu  ribuccatu.  Fa  lu  modu  e  la  manera 
d'aviri  lu  pirmissu  di  jiri  'n  Calavria;  e  'na  nuttata  di 
chisti,  li  Nurmanni  e  li  Lungubardi,  si  cugghieru  li  pezzi, 
e  si  nni  jeru  a  la  surda  e  a  la  muta.  'Ntra  la  Calavria  si 
junceru  cuU'autri  Nurmanni,  ch'attruvaru  ddà,  e  si  spar- 
teru  lu  sirvizzu,  e  misiru  a  fari  la  scupa  'ntra  li  citati  chi 
dipinnlanu  di  li  Greci.  0 


i)  V.  MortiUaro,  v.  Ili,  p.  aòj.-  Palmcri,  e.  XVII,  p.  123.-  Di  BUsi,  v.  XII,  p.  47, 


Mentri  iddi  si  divertinu  'ntra  la  Calavria,  nuautri  nni 
spicciamu  lu  sirvizzu  cu  li  Greci. —  Maniaci,  comu  'ntisi 
ca  li  Nurmanni  avianu  pigghiatu  la  voca  di  fora ,  nun 
si  fici  né  giarnu  ne  russu,  pirchi  mancu  pri  testa  cci  pas- 
sava la  marredda,  chi  jeru  a  ùrdiri  'ntra  la  Calavria;  e 
si  stava  bedd'asciuttu  e  pittinatu. 

'Nta  stu  frattempo  li  Saracini  s'avianu  sbigghiatu  ar- 
reri,  pirchi  avianu  ricivutu  bastanti  rinforzu  di  l'Africa. 
Maniaci,  eh'  avia  'ntra  la  vozza  di  sunariccilli  boni,  cci 
jiu  a  lu  scontru,  e  li  dui  eserciti  si  'nfruntaru  'ntra  la 
chianura  di  Dragina,  ca  nun  è  tantu  arrassu  di  Traina. 

Prima  però  di  trasiri  'ntra  l'abballu,  Maniaci  urdinau 
a  Stefanu  di  stari  a  li  talài  cu  li  ligna ,  e  'mpidiri  chi 
Abbaddaluccatu  si  jittassi  'ntra  lu  moddu.  E  comu  vitti, 
ca  tuttu  era  prontu,  detti  lu  signali,  e  vinni  a  li  m.anu 
cu  lì  Saracini,  e 

Cominciar  quivi  una  crudel  battaglia;  i) 

e,  v'assicuru,  ca  cci  li  detti  a  du'  unzi  e  vinti  ;  tantu  ca 
l'emiru,  pri  livarisi  di  lu  'nciarru,  ammucciuni  di  tutti, 
si  'nfilau  'ntra  'na  varchitta ,  e  scappau  pri  Palermu.  ^) 

Maniaci,  sintennu  sta  cosa,  pigghia  li  cimi,  e  si  'mpaja 
pri  davanti  a  Stefanu,  ed  era  tantu  'nfiliniatu,  ca  macari 
cci  cafuddau  un  cincu  e  cinquantacincu,  lassannucci  tutti 
cincu  jidita  'mpiccicati  'ntra  la  mascidda. 

—  A  chiddu  chi  viu,  sdirrubbava  cantuneri  l'amicu  ci- 
rasa;  dissi  lu  Prisidenti. 

Griddu  —  Stefanu,  a  sta  sorta  d'affruntu,  si  'ntisi  ac- 
chianari  'na  quaranata,  ma  nun  abbastannucci  l'armu  di 


i)  Ariosto,  cant.  I,  p.  9. 

2)  V.  Mortillaro,  v.  Ili,  p.  267.—  Amari,  v.  II,  p.  390.—  Di  Blasi,  v.  XII,  p.  49.— 
Ferrara,  v.  III,  p.  68. 


trnzzaricci,  si  Tattaccau  a  lu  jiditu,  e  jurau  di  fariccilla 
pagari  di  fiicci.  E  chi  pensa  di  fari  ?  Di  mannari  un  cur- 
reri  fidatu  a  Custantinobbiili ,  e  cci  chianta  li  chiova  a 
Maniaci,  facennu  sapiri  a  lu  'mpiraturi,  ca  iddu  'n  Sicilia 
travagghiava  pri  cuntu  so,  e  chi  forsi  senza  forsi  si  vulìa 
fari  'mpiraturi.  Sta  cosa  abbastau  pri  fallu  richiamari,  e 
lu  jittaru  'n  funnu  di  'na  carzara  coniu  tradituri  ;  e  lu 
cumannu  lu  dettiru  a  Stefanu,  e  pri  cumpagnu  cci  man- 
naru  a  un  certu  Basiliu  Pediaditu,  ca  era  cchiù  scintinu 
e  cchiù  tabbobiu  d'iddu.  Si  junceru  lu  tincituri  e  lu  cap- 
pidderi  !  ') 

Chisti  ficiru  tanti  pastizzi ,  ca  'ntra  pocu  tempu  cci 
appizzaru  lu  sceccu  cu  tutti  li  carrubbi,  pirchi  li  Saracini 
cci  livaru  tutti  li  citati,  ristannu  a  lì  Greci  la  sula  Mis- 
sina, chi  strinceru  di  tutti  banni. 

Pri  furtuna  di  li  Greci  a  Missina  cumannava  li  festi 
un  certu  Catacaluni ,  ca  sapla ,  unni  lu  virseriu  teni  la 
cuda  ,  e  di  cchiù  avla  cu  iddu  'na  picchidda  di  surdatl 
vecchi  di  l'Armenia,  ca  nun  avìanu  vutatu  ma'  facci.  Ca- 
tacaluni ,  vidennusi  cu  lì  spaddi  a  lu  muru,  chiddu  chi 
nun  potti  accansari  cu  la  forza,  circau  d'accansallu  cu  la 
scartrizza;  e  pensa  di  starisi  pi  tri  ghiorna  beddu  'ngattatu 
di  ntra  Missina,  senza  mancu  afì^Kciari  lu  nasu,  tanta  ca 
li  Saracini  crittiru  ,  ca  era  pigghiatu  di  scantu ,  e  dur- 
nilanu  cu  la  manu  a  la  mascidda.  E  siccomu  quannu  lu 
gattu  dormi,  U  surci  abballanu,  li  Saracini,  nun  avennu 
a  cui  dari  'mmastu,  faclanu  birbazza  di  longu,  nenti  sa- 
pennu,  ca  lu  gattu  fincla  di  dormiri. 

'Nfatti  a  lu  quartu  jornu  di  Tassediu,  ca  era  festa  granni, 
lu  Catacaluni  si  nni  va  'ntra  'na  eresia  cu  li  surdati,  cci 


i)  V,  Amari,  v.  II,  p.  392.—  Di  Blasi,  v.  XII,  p.    50. 
Li  Nurtnanni. 

fa  fari  'na  predica,  pri  armalli  a  cummattiri  pri  In  Fidi 

cristiana  e  pri  lu  'mpiraturi; 

lì  impon  ch'ogni  altro  i  falli  suoi  confesse, 
E  pasca  il  Pan  dciralmc  alla  gran  Mensa  ;  ^ 

ddoppu  fa  grapiri  li  porti  di  la  citati,  e  mentri  li  Saracini 
manciavanu  e  bivianu  a  tini  di  scattar!,  nesci  cotu  cotu 
cu  li  so',  chi  si  cci  jettanu  di  sopra  accussl  furiusi,  ca  li 
fannu  addiggiriri  e  sbrì'acari  tuttu  'ntra  'na  vota,  e  nun 
si  nn'asciucaru  cosa  di  picca;  e  a  lu  stissu  cumannanti, 
ca  era  stinnicchiatu  'ntra  la  so  tenna  cu  la  panza  all'aria, 
comu  lu  cuncutrigghiu,  quannu  addiggirisci  la  pecura,  cci 
astutaru  li  mecci. 

Ddi  Saracini  chi  pottiru  scansari  l'agghi,  s'arraccuman- 
naru  a  lu  baruni  carcagnu,  e  fujeru  comu  saitti,  e  Cata- 
caluni  si  nni  trasiu  arreri  a  Missina  carricu  di  tuttu  ddu 
beni  ch'attruvau  'ntra  lu  campu  (1042).  ^) 

—  Ma  a  chisti  pri  guirreri  mi  1'  assummi  ?  Chiamali 
cchiuttostu  sagristana  o  puru  fimmineddi  ;  dissi  lu  Pispi- 
suni  cu  la  caramela.  Un  guirreru  chi  si  fa  la  Cumunioni... 
Macari  mi  veni  di  ridiri... 

—  Sicuru,  pirchì  li  guirreri  hann'  ad  essiri  comu  l' ar- 
mali, senza  Diu  e  senza  santi  !  dissi  lu  Muscagghiuni. 

Griddu  —  Ma  jamu  ca  nn'  hai  assai  di  lu  duca  !...  Tu 
chi  si'  libbiru  pinsaturi,  o  libbiru  manciaturi  ? 

—  Nenti,  lassalu  arragghiari,  pirchi  mancu  iddu  lu  sapi, 
chi  bestia  è  !  dissi  lu  Prisidenti. 

Griddu  —  Sicutamu...  Criccu  e  Croccu  'ntantu  (Stefanu 
e  Basiliu)  scantannusi  si  di  Custantinobbuli  cci  manna- 
vanu  pri  dicurazioni  quarchi  citrduni,  chi  cci  putla  fari 


i)  Tasso,  cant.  XVIII,  p.  182. 

2)  V.  Amari,  id.,  p.  394.—  Di  Blasi,  v.  XII,  p.  52.— Ferrara,  v.  Ili,  p.  7Q, 

mali  a  lu  coddu,  si  chiamarli  li  cani,  e  passarli  'ntra  la 
Calavria. 

'Nta  stu  frattempi!  lu  'mpiraturi  Micheli  pinsau  borni 
di  pigghiarisi  lu  ritiru  e  di  jirisinni  addabbanna,  e  la  'mpi- 
ratrici  Zoe,  vidennu  ca  li  cosi  'ntra  la  Talia  javanu  a  lu 
sdirrubbu,  e  canuscennu  la  bravura  di  Maniaci,  lu  fici  ne- 
sciri  di  la  carzara,  e  lu  mannau  c'un  borni  esercitu  pri 
fari  scugnari  a  li  Nurmanni  dì  la  Calavria,  e  po'  aggiu- 
starisi  li  cunti  cu  li  Saracini  di  la  Sicilia. 

Ma  si  pò  diri,  ca  mancu  avla  dittu  Gesù,  ca  li  so'  nni- 
mici  ficiru  canciari  arreri  lu  ventu  'ncontra  d' iddìi,  e  fu 
richiamatu  naiitra  vota,  e  mamiaru  a  un  certu  Pardu. 

—  A  chiddu  chi  vìu,  sta  curti  di  Custantinobbuli  era 
la  vera  varca  di  li  Greci;  dissi  lu  Prisidenti. 

Gridai  —  Eh  !  nun  ce'  è  peju  pr'un  regnu,  quannu  cci 
su'  assai  testi,  chi  cumannanu.  La  pignata  di  lu  cumuni 
nun  vugghi  mai  ! 

Lu  Maniaci  però,  arsu  pri  com'era  di  l'acqua  cauda, 
si  scantava  si  la  fridda  lu  squadava  ;  e  nun  si  la  sintia 
di  'ncapparicci  la  secunna  vota.  E  vidennusi  accussi  pur- 
tatu  di  fittu,  persi  la  pacenza;  s'accalumau  a  li  surdati, 
e  jiu  a  lu  scontru  di  Pardu,  e  lu  sirvlu  di  la  parti  di  la 
trinca,  tantu  ca  lu  fìci  addurmisciri  pri  sempri. 

Lu  forti  'nta  li  cosi  è  accuminsari.  E  Maniaci,  ddoppu 
sta  bravura,  si  fici  'mpiraturi,  e  passau  'ntra  la  Grecia. 
Ddà  però  attruvau  la  fossa,  pirchl  si  'nfruntau  cu  l'eser- 
citu  di  Stefanu  Sebastafoni,  eh'  avia  vinutu  apposta  pri 
iddu,  e  cci  appizzau  lu  fattu  pri  lu  sfattu,  e  pri  junta  cci 
sparteru  la  testa  di  lu  bustu,  e  la  mannaru  appizzata  a 
un'asta  a  Custantinobbuli  (1043).  5) 

Cu'  autu  la  pigghia,  vasciu  la  finisci.  E  vi  saluta. 


i)  V.  Amari,  v.  II,  p.  395.—  Di  Blasi,  v.  XII,  p.  61. 


III. 


Li  Nurmanni  s'arrispigghianu  e  fannu  tutti  mei  'ntra  la  Pugghia  — 
Gugghicrmu  si  marita  cu  cummari  morti  —  Droguni  —  Cundura 
di  li  Greci,  chi  s'asciucanu  a  Droguni  a  tradimentu  —  Unfredu 
—  Liuni  nonu  —  Li  Nurmamii  s'  agghiummarianu  a  li  Tudischi 
Unfredu  si  tira  li  ponti  —  Rubcrtu  Guiscardu  —  Ruggieru  —  Pri- 
mi so'  prudizzi  —  Sciarra  'ntra  frati  —  Ruggieru  s'aggranfa  Rig- 
giu  —  Li  Nurmanni  addifenninu  a  lu  Papa  —  Li  Saracini  s'am- 
muccanu  a  Missina  —  E  Ruggieru  cci  va  fa  lu  cussaluti  —  Gei 
duna  Toriu,  e  si  nn'aggira  'n  Calavria. 

Griddii  —  Qiiannu  li  dui  si  sciamami,  lu  terzu  godi  ; 
e  li  Nurmanni,  ca  stavanu  sempri  a  li  talài,  apprufittan- 
nusi  di  sta  turilla  'ntra  Greci  e  Greci,  jittaru  la  granfi! 
supra  li  citati  di  la  Pugghia  e  di  la  Calavria,  chi  dipin- 
nianu  di  li  Greci,  e  a  picca  a  picca  si  li  jeru  cugghiennu, 
e  Gugghiermu,  prodi  'ntra  li  prodi,  affabili  e  saggiu,  ^) 
pri  cumuni  cunsensu,  si  fici  conti  di  la  Pugghia  (1043). 

—  Cci  sciurt'iau ,  pirchl  li  Greci  certu  eranu  quattru 
gatti;  dissi  lu  Pispisuni  cu  la  caramela. 

Griddu  —  Stai  dicennu  lu  Credu  a  la  riversa ,  pirchi 
li  Nurmanni  mancu  arrivavanu  a  cincucentu,  mentri  H 
Greci  eranu  bastanti  migghiara.  ^)  Cchiuttostu  hai  a  diri, 
ca  li  Greci  eranu  pigghiati  di  scantu  ;  pirchi,  mentri  li 


i)  Amari,  v.  Ili,  p.  40. 

a)  V.  Palmeri,  e.  XVII,  p.  125. 

Nnrmanni  cranu  a  Melfi,  In  cumnnnanti  green  cci  man- 
nau  un  cavalerì,  'ntimannucei  cu  arruganzia  di  cunsignari 
la  citati.  Un  cavaleri  nurmannu,  pri  nnomn  Uguni  Tii- 
dexifem,  cci  'ncugna  cotu  cotu,  e  senza  mancu  diricci, 
comu  siti  e  comu  stati,  cci  cafudda  un  pugnu  'n  testa 
a  In  cavaddu,  e  lu  fa  quagghiàri  ddà  'n  terra,  agghium- 
mariannusi  di  sutta  a  lu  cavaleri,  chi  si  'ntra  ddu  mu- 
mentu  lu  sagnavann,  nun  cci  truvavanu  mancu  'na  stizza 
di  sangu  'ntra  li  vini.  Po'  cci  fa  dari  nautru  cavaddu, 
e  cci  fa  signali  di  jirisinni.  ^) 

—  E  dici,  ca  eranu  tutti  vrazza  di  ferru  !  dissi  lu  Mu- 
scagghiuni. 

Griddn  —  Comu  lu  cavaleri  aggirau  a  lu  campu ,  cu 
tuttu  ca  lu  cumannanti  cci  avìa  raccumannatu  di  tiniri- 
silla  'n  corpu,  sta  cosa  si  sbampau  allura,  e  a  li  Greci 
cci  java  lu  stomacu  comu  'na  gaddinazza;  e  bastau  cliistu, 
ca  li  Nnrmanni  senza  tantu  stentu  li  faclanu  scugnari  di 
li  casteddi,  e  si  cci  ammuccavanu  iddi. 

Gugghiermu  però  nni  gudiu  picca  di  lu  titulu  di  conti, 
pirchl  appi  a  pagari  la  tascia  a  la  matri  natura,  e  pigghiau 
lu  so  postu  Droguni,  ca  pri  curaggiu  e  pri  forza  mancu 
buffuniava  (1046). 

—  'Nsumma  eranu  tutti  di  'na  'ncunia;  dissi  'na  Lapa. 
Grkldu  —  'Ntantu  arriva  'ntra  la  Nurmandia  la  nntizia 

di  sti  £itti,  e  l'antri  figghi  di  Tancredi,  sintennu  li  pru- 
dizzi  di  li  so'  frati,  si  misiru  'n  trippu,  e  a  la  surda  e  a 
la  muta,  si  pigghiavanu  'na  pocu  di  picciotti,  e  si  nni 
calavanu  'ntra  la  Talia.  Priffinu  lu  stissu  Ruggieru  ,  ca 
si  pu.la  diri  ancora  picciriddn ,  pirchi  mancu  avla  pila 
'n  facci,  misi  a  cuttufiari  tantu  a  so  patri,  ca  cci  appi  a 
dari  lu  cunsensu  di  partir!  piiru. 

i)  V.  Palmer!,  loc.  cit. 

Jamu  a  li  Greci,  ca  si  nidlanu  di  la  rraggia ,  cà  un 
pugnu  d'omini  Tavìanu  fattu  scugnari  di  la  Pugghia  e  di 
la  Calavria,  e  nim  putennusi  svinciari  di  facci  a  facci , 
misiru  a  travagghiari  sutt'acqua  ;  e  pri  'na  manu  spin- 
cianu  a  li  populi  'ncontra  di  li  Nurmanni ,  pri  nautra 
manu  mannavanu  curreri  a  lu  Papa,  pincennuccilli  pocu 
cchiù  Slitta  di  li  dimonii. 

Lu  Papa  chi  nni  putia  sapiri  di  sti  'mbrogghi  di  li  Gre- 
ci ?  Gei  critti  ;  e  'nvitau  a  'Rricu  secunnu  (Arrigo  II), 
'mpiraturi  rumanu,  di  libbirari  la  Talia  di  sti  sarvaggi. 

—  Quantu  sentu  :  a  ddi  tempi  a  Roma  chi  cci  stava 
lu  'mpiraturi  'nsemmula  cu  lu  Papa  ?  spiau  un  Cardiddu. 

Gridati  —  Sta'  'mmiscannu  1'  agnusdei  cu  la  cubaita. 
Li  'mpiraturi  di  la  Giarmania  si  chiamavanu  'mpiraturi 
rumani  pri  onuranzia ,  ma  nun  è  ca  stavanu  a  Roma. 
Ddà  cumannava  li  festi  lu  sulu  Papa,  e  chiddi  stavanu 
pri  li  fatti  so'  'ntra  la  Giarmania. 

Ora  'Rricu,  com'appi  st'ammasciata,  mannau  bastanti 
surdati,  chi  juncìuti  a  chiddi  di  l'antri  citati  di  la  Talia, 
accucchiaru  un  bon'esercitu  ;  e  li  Greci  ficiru  lu  modu 
e  la  manera  di  pirsuadiri  a  Liuni  nonu  chi  l'accumpa- 
gnassi  'n  pirsuna  ;  ma  si  dettiru  la  zappa  'ntra  li  pedi, 
pri  comu  sintiriti. 

'Ntantu  lu  travagghiu  sutt'acqua  di  li  Greci  avla  pur- 
tatu  lu  so  primu  fruttu,  e  fu,  ca  'na  matinata  di  chisti, 
mentri  Droguni  java  a  lu  solitu  so  a  la  eresia,  un  certu 
Risu,  ca  cc'era  cumpari,  cu  tuttu  lu  S.  Giuvanni,  si  cci 
jetta  di  supra  a  tradimentu,  e  si  l'asciuca;  e  bastanti  nur- 
manni abbuccaru  pri  la  stissa  cunciura.  ^) 

—  Oh!  lu  vili;  dissi  un  Zuinu. 

Griddu  —  Unfredu,  ca  succidlu  a  Droguni  (105 1),  ju- 


1)  V.  Palmer»,  e.  XVII,  p.  Iij.-Di  filasi,  v.  XII,  p.  Sx. 

rau  di  vinnicari  la  morti  d'iddu,  e  cci  arrinisciu;  pirchl 
nun  sulu  fici  acchiappari  a  li  cunciurati,  ma  a  lu  stissu 
compari,  ch'avla  fattu  la  festa  a  so  frati,  e  cci  fici  passari 
pri  sempri  lu  pitittu  di  cunciurari. 

—  Eh!  cu'  simina  cardumi,  arricogghi  spini;  e  cu'  ridi 
lu  vennari,  chianci  lu  sabatu  1  dissi  un  Pinzuni. 

Griddn  —  'Ntra  stu  mentri  l'esercitu  tudiscu  avìa  arri- 
vatu  a  Civitella.  Li  Nurmanni  nun  si  ficiru  aspittari,  e 
cci  jeru  a  lu  scontru;  ma  .prima  di  trasiri  'ntra  l'abballu, 
sia  pri  rispettu  di  lu  Papa,  comu  puru  pirchi  iddi  eranu 
quattru  a  la  suttili,  'n  cunfruntu  di  li  nnimici,  a  Unfredu 

Tema  e  speranza  il  dubbio  cor  le  scuote;  0 

e  circa u,  s'era  pussibili,  quarchi  accommudu;  ma  azzap- 
pau  all'acqua  e  siminau  a  lu  ventu  ;  e  vidennu  ca  nun 
ni  putia  nesciri ,  spartlu  li  so'  'n  tri  squatri  :  la  prima 
squatra  si  la  pigghiau  iddu,  la  secunna  la  detti  a  Ric- 
cardu  e  la  terza,  sutta  lu  cumannu  di  Rubertu  Guiscardu, 
ca  era  unu,  chi  si  la  pigghiava  cu  cui  si  sintla  lu  megghiu, 
sirvla  comu  riserva. 

Li  nnimici  s'avlanu  spartutu  'n  dui  squatri,  una  di  li 
Taliani  e  l'autra  di  li  Tudischi.  Graplu  lu  ballu  Riccardu, 
chi  si  jittau  supra  di  li  Taliani,  e  li  fici  vutari  'n  prima, 
dannucci  li  veri  pira.  Unfredu  però  tuccau  duru  cu  li 
Tudischi,  cà  eranu  boni  azzariati  e  bastanti  di  nummaru, 
tantu  ch'appiru  a  veniri  subitu  all'armi  curti. 

Rubertu  vidennu  ca  ddu  gran  munzeddu  di  Tudischi 
stava  scafazzannu  a  li  Nurmanni,  s'avanza  cu  li  so'  Cala- 
vrisi,  e  jittannu  focu  pri  li  naschi,  si  cci  abbenta  com'un 
liuni  'nfuriatu,  e  fa  un  tirribiliu  e  un  serra-serra  tali,  ca 
chiddi  vutaru  facci  allura,  e  cu  tutta  la  malandrinaria  chi 


i)  Ariosto,  cnnt.  I,  p.  39. 

avlanu,  si  misiru  l'ali  a  li  carcagni,  e  li  Nurmanni  ristarà 
patrima  di  Ili  campii,  e  ficiru  priciuiicru  a  lu  stissu  Pa- 
pa (1053).  0 

Cunsidirati  lu  trimulizzu  di  Liuiii  nonu,  vidennusi  'n 
piitiri  di  li  Nurmanni  ;  cci  parsi  d'aviri  capitatu  'ntra  li 
granfi  di  lu  nigghiu  ,  pirchl  cci  avianu  cuntatu  cosi  di 
'nfernu  'ncontra  d'iddi,  e  s'aspittava  d'un  mumentu  al- 
l'autru,  chi  cci  facianu  la  festa. 

Ma  quali  fu  la  so  maravigghia,  quannu  'nveci  di  lupi 
sarvaggi,  si  vidi  a  li  so'  pedi  lu  prodi  Rubertu  cu  li  so' 
frati,  chi  comu  tanti  picureddi 

Chinarsi  in  gentil  atto  ossequioso,  *) 

e  cci  addumannaru  pirdunu,  dicennucci,  ca  iddi  cu  sta 
guerra  nun  avianu  'ntisu  offenniri  a  So  Santitati,  ma  cci 
fóru  tirati  pri  li  capiddi. 

Lu  Papa,  a  sti  finizzi,  chiancia  pri  la  tinnirizza,  e  nun 
sulu  cci  detti  la  so  binidizioni,  5)  chi  dd'eroi  si  riciveru 
cu  granni  umirtà,  ma  cci  cuncidlu  lu  grittu  di  pussediri 
ddi  citati  eh'  avianu  cunquistatu  e  chiddi  chi  avirrlanu 
cunquistatu  e  'ntra  la  Calavria  e  'ntra  la  Sicilia.  ^) 

Unfredu  vosi  aviri  l'onuri  d'accumpagnari  a  lu  Papa 
a  Biniventu  cu  'na  pocu  di  cavaleri.  Ddà  stetti  quattru 
jurnicedda,  e  ddoppu  lu  jiu  a  lassari  a  Capua,  unni  lu 
Papa  cci  fici  cosi  granni. 

—  Di  tantu  cuntrariu ,  ora  tantu  'n  favuri  !  dissi  lu 
Prisidenti. 

Griddu  —  Nun  ti  lu  dissi  iu,  ca  li  Greci  si  dettiiu  la 


i)  V.  Amari,  v.  Ili,  p.  43.- Palmer!,  e.  XVII,  p.  124.-  Di  Blasi,  v.  XII,  p.  S8.— 
Fazello,  v.  IT,  p.  54J. 

i)  Monti,  „Bassvilliana,"  cant.  I,  p.  J. 

3)  V.  La  Lumia,  v.  I,  p.  180.—  Palmeri,  e.  XVII,  p.  124.—  Di  Blasi,  v.  XII,  p.  89. 
—  Fazello,  V.  Il,  p.  54 J. 

4)  Malaterra,  „Hist.  Sic,"  1.  I,  e.  XIV.-  „Cron.  Sicil.,"  p.  14. 

zappa  'ntra  li  pedi  cu  la  priscnza  chi  vosiru  di  Ili  Papa  ? 
pirchl  So  Santitati  vitti  cu  li  so'  stissi  occhi ,  ca  tuttu 
chid'du  chi  cci  avlanu  dittu  'ncontra  di  li  Nurmanni,  era 
tuttu    nipiistura  di  li  Greci. 

—  Ariu  nettu  nun  havi  paura  di  trona  ;  e  a  cavaddu 
gastimatu  cci  luci  lu  pilu!  dissi  'na  Musca. 

Griddit  —  Unfredu,  coma  si  nn'aggirau  'ntra  la  Pug- 
ghia,  cci  dissi  a  Rubertu  di  travagghiari  'ntra  la  Calavria, 
ca  cc'era  r  obba  bona.  Rubertu,  ca  pri  curaggiu  nun  cci 
avia  a  dari  cumanni  nuddu,  si  cci  jittau  com'un  gaddu 
a  pastu  ;  e  ddi  casteddi  chi  nun  si  putla  pigghiari  cu  la 
forza,  si  l'acchiappava  cu  li  soliti  so'  juchltti,  cà  l'ami- 
cuzzu  era  di  curina. 

Unfredu  'ntantu  pinsau  bonu  di  tirarisi  li  ponti,  e  las- 
sau  la  Pugghia  a  so  figghiu  (1056).  Sta  cosa  a  Rubertu 
nun  cci  sunau,  pirchi,  dicla  iddu,  la  succissioni  s'avia  a 
fari  'ntra  d' iddi  frati,  e  li  carmùci  nun  cci  avlanu  a  tràsiri 
né  pri  picca  né  pri  assai  ;  e  senza  tanti  chiacchiari  si  pig- 
ghiau  iddu  la  Pugghia,  lassannu  a  so  niputi  cu  li  pedi  di 
fora.  ') 

'Ntamentri  avla  arrivatu  lu  frati  cchiù  nicu  Ruggieru, 
ca  era  lu  megghiu  di  tutti  li  frati  : 

Potente  di  consiglio  e  prò'  di  mano,  2) 

curaggiusu,  prudenti,  scaltru,  anìurusu,  francu  e  spicciu, 
e  chiddu  eh'  è  cchiui,  nun  avla  feH  ;  5)  'ntra  'na  parola, 
era  beddu  di  facci  e  beddu  di  cori;  e  cu  tuttu  ca  mancu 
avìa  pila  'n  flicci,  puru  cci  frijanu  li  manu,  ca  era  cosa 
spavintusa  ! 

Rubertu  ca  sapla  tutti  sti  boni  qualità  di  so  fratuzzu, 


1)  Di  Bla»!,  V.  XII,  p.  97.—  Fanello,  v.  II,  p.  54J. 

2)  Tnsso,  cant.  I,  p.  J. 

3)  Am.\ri,  V.  Ili,  p.   JO. 

cci  fìci  cosi  granni  ;  e  ed  dissi  di  jittari  lu  rizzagghiu 
'ntra  la  Calavria,  ca  cc'era  di  fari  'na  bona  pisca;  e  pri 
stu  sirvizzu  cci  detti  sissanta  cavaleri  (1057);  e  'ntra 
pocu  jorna  a  li  Greci  cci  livau  bastanti  casteddi,  e  a  so 
frati  cci  mannau  un  carricu  di  picciuli.  ') 

—  Chiddi  eh'  arrubbau  a  li  Greci  !  dissi  lu  Pispisuni. 
Griddu  —  Chista  è  la  risposta  di  la  cucca ,   quannu 

voli  fari  la  spiritusa  ;  pirchi  a  ddi  tempi  si  cummattla 
accussì;  e  si  Ruggieru  era  latru,  eranu  puru  latri  li  Sara- 
cini,  li  Greci,  li  Rumani,  e  cchiù  latri  chiddi  chi  vinniru 
ddoppu  di  li  Nurmanni;  pri  cui  sta  ripassata  nesci  di  la 
'mmesta. 

Rubertu  però,  ch'era  asciuttu  com'un  aranciu  di  Par- 
tanna,  facia  comu  la  matri  di  S.  Petru  :  Me  figghiu  pri 
mia  priàu!  e  s'appappava  tutti  cosi  iddu,  e  a  Ruggieru 
cci  facla  vidiri  li  picciuU  cu  la  balestra.  'Nfatti,  ddoppu 
chi  cci  fìci  accansari  tanti  casteddi,  lu  sapiti  chi  cci  detti  ? 
Cosa  d'allucchiri...  Un  sfrinzusu  cavaddu  !  ^) 

—  Lu  donu  di  la  soggira  a  la  nora  :  grapiu  la  cascia, 
e  cci  detti  'na  nuci!  dissi  lu  Muscagghiuni. 

—  Eh  !  'ntra  stu  munnu  li  marpiuna  e  li  'mbrugghiuna 
vannu  avanti,  e  H  genti  dabbeni  vannu  sempri  a  coddu 
sutta!  dissi  un  Passaru. 

Griddu  —  Sta'  facennu  lu  discursu  di  lu  babbuinu , 
quannu  si  sdirrubbau  di  la  scala.  Pari  a  tia,  ca  U  mar- 
piuna e  li  'mbrugghiuna  jissiru  sempri  avanti,  ma  nun  è 
accussì.  Nun  sempri  ridi  la  mugghieri  di  lu  latru  ! 

Passaru  —  Ma  iu  nun  sacciu  autru,  ca  li  'mbrugghiuna 
sunnu  'misi  e  rispittati ,  pirctà  fannu  cchiù  ammuinu , 
mentri  li  galantomini  hannu  ad  agghiutriri  sempri  feli. 


i)  V.  Amari,  loc.  cit.—  Palmerl,  e.  XVII,  p.  124.—  DI  filasi,  v.  XII,  p.  100. 
a)  La  Lumia,  op.  cit.^  v.  I,  p.  i8o. 

Griddu  —  E  sti  'mbrugghiuna  nini  è  scmpri  ca  su' 
'ntisi  e  rispittati,  comu  nun  è  sempri  chi  natanu  e  stannu 
'n  summa  certi  cusuzzi ,  chi  solimi  natari  a  tempu  di 
dilluviu;  pirchl,  finennu  lu  dilluviii,  spiriscinu,  e  nun  si 
nni  parrà  cchiui  ;  mentri  H  genti  boni,  chi  'ntra  lu  dil- 
luviu hannu  statu  a  lu  funnu,  comu  finisci  lu  dilluviu, 
accumpariscinu  arreri,  e  su'  cchiù  rispittati  di  prima. 

'Ntra  'na  parola ,  chisti  tali  assimigghianu  a  la  fra- 
schetta, di  cui  parrà  lu  nostru  beddu  Meli  'ntra  la  favula 
di  li  babbaluci,  ca  vidennu  un  babbaluciu  vulari  'na  fra- 
schetta linna  linna  e  sgherra  sgherra,  si  rispitt'iava  'ncon- 
tra  di  la  sorti,  chi  cunnannava  ad  iddu  a  stricarisi  sempri 
'n  terra. —  Nun  ti  pigghiari  basca,  cci  rispunnlu  nautru 
babbaluciu  ; 

Chistu  è  jocu  di  sorti  buffunìscu, 
Pri  tantu  vola  in  autu  sta  frasca, 
Pirelli  è  vacanti,  ed  havi  ventu  friscu. 

Sicutàmu  lu  cuntu. —  Ruggieru,  chi  'nta  1'  antri  boni 
qualitati ,  avìa  puru  'na  granni  ginirusità,  vuUa  trattari 
boni  a  li  so'  cavaleri  ;  ma  nun  putennulu  fari,  pirchl  so 
frati  lu  tinia  a  sucu  di  caramela  ,  si  li  'misi  acchianari 
tutti,  e  lu  lassau  'n  tridici;  e  fu  custrittu,  pri  tirari  avanti, 
di  jittarisi  a  la  campagna. 

Or  per  li  monti,  or  per  le  piagge  errando.  ') 

Poi  SO  frati  Gugghiermu,  conti  di  Principatu,  cci  detti 
un  casteddu,  e  a  Rubertu  cci  fici  vidiri  surci  vìrdi.  Poi 
quannu  Ruggieru  arrivau  a  lu  massimu  di  la  grannizza, 
urdinau  a  lu  so  storicu  Malaterra  di  nutari  sta  particu- 
larità  :  ca  pr'un  certu  tempu,  pri  manciari,  bisugnau  fari 


i)  Ariosto,  cant.  XXIX,  p.  230. 

quasi  quasi  lu  sbannutu,  e  chista  pri  mustrari,  comu  di 
nenti  chi  era,  a  forza  di  scippari  chiova  cu  li  denti,  ar- 
ri vau  a  stu  puntu.  ') 

Jamu  a  Rubertu,  ca  spatiddau  tantu  d'occhi  a  li  gran 
scuppuluna  chi  cci  cafuddava  Ruggieru;  e  vidennu  lu  mali 
ch'iddu  stissu  si  facia,  s'accalau,  e  cci  prumittia  di  da- 
ricci  mirati  di  h  Calavria  ;  e  sicutaru  a  travagghiari  a 
taci-maci,  aggranfannusi  lu  restu  di  li  citati.  ^) 

—  Ma  di  ì'  autri  frati  chi  si  nni  fici  ?  Mancu  nn'  ha' 
parratu;  dissi  'na  Lapa. 

Griddu  —  Ognunu  appi  la  so  'gnunidda.  Ju  nun  vi 
nn'  haju  parratu,  pirchi  lu  'ntrissanti  pri  nuautri  è  la  sto- 
ria di  la  Sicilia;  sti  fatti  di  la  Calavria  e  di  la  Pugghia 
cci  trasinu  pri  cugnu,  e  ju  vi  nn'haju  dittu  quattru  pa- 
reli supra  supra,  pi  grapirivi  lu  pitittu  e  farivi  calari  meg- 
ghiu  li  cosi,  chi  vi  cuntiroggiu  di  la  nostra  isula. 

Pri  mustrarivi  però  lu  curaggiu  e  la  forza  straurdinaria 
di  Ruggieru,  vi  vogghiu  cuntari  zoccu  successi  'ntra  l'as- 
sediu  di  Riggiu. 

Li  Nurmanni  cci  sfragàru  bastanti  tempu,  pirchi,  sparti 
chi  lu  casteddu  era  bonu  appuntiddatu,  cc'era  un  guir- 
reru  di  'na  forza  e  'na  curpuratura  sforamodu,  e  appena 
chistu  affacciava  lu  nasu,  appizzavanu  a  curriri  tutti,  co- 
mu s'avissiru  vistu  a  lu  babbàu. 

Ruggieru,  ca  nasclu  prima  assai  di  lu  scantu,  vidennu 
ca  tutti  vutavanu  facci,  vosi  'nzajari  iddu;  e  'na  jurnata 
di  chisti ,  ca  li  Riggiani  ficiru  'na  nisciuta ,  ii  lu  sòlitu 
'nsemmula  cu  stu  giganti,  s'avanza  Ruggieru  cu  granni 
ardiri,  e  cci  va  a  lu  scontru,  -e  c'un  tirribili  corpu  di  la 
so  lanza,  datu  iddu  pri  iddu ,  lu  spirtusa  di  'na  banna 


i)  La  LvimÌAj  v.  I,  p.  i8t. 
3)  La  Lumb,  loc.  cit, 

a  nautra,  e  lu  stinnicchia  mortu  a  li  so'  pedi,  lassannu 
a  tutti  cu  tanta  di  viicca  aperta  !  A  sta  cosa  li  Riggiani 
pigghianu  lu  fujutu, 

...  e  si  rivolge  oscura 
Caligine  di  polve  invér  le  mura;  0 

li  Nurmanni  ed  vannu  d'appressu,  e  Riggiu  abbucca.  ^) 

—  Matruzza  mia  !  e  ch'era  fitttu  di  ferru  ?  dissi  un  Par- 
pagghiuni. 

Griddii  —  L'autri  citati  di  la  Calavria,  una  doppu  Tau- 
tra  ficiru  lu  stissu,  e  Rubertu  si  fici  duca  di  la  Pugghia 
e  di  la  Calavria,  e  a  Ruggieru  lu  fici  conti  di  Miletu.  3) 

Prima  di  la  rinnuta  di  Riggiu  successi ,  ca  Rubertu , 
pri  vulirisi  stinnicchiari  troppu,  niscìu  li  pedi  di  la  'mme- 
sta ,  e  li  jiu  a  pusari  supra  la  citati  di  Troja ,  'ntra  la 
Pugghia,  ch'appartinia  a  lu  Papa,  pri  cui  si  lu  dispiaciu.  4) 

'Ntantu  lu  Papa,  ca  era  Nicola  secunnu,  s'attruvava  a 
li  sfritti  cu  'na  pocu  di  signuri  rumani,  ch'avlanu  l'àcitu, 
e  pri  cunsigghiu  di  lu  gran  cardinali  Ildcbrandu,  chi  poi 
fu  papa,  'mmistiu  a  Rubertu  pri  daricci  l'antacitu,  e  cci 
detti  'n'appuntamentu  'ntra  la  citati  d'Amalfi. 

Rubertu  cci  jiu  a  li  quattru  a  li  cincu,  e  si  cci  jittau 
a  li  pedi,  dumannannucci  pirdunu.  Lu  Papa  l'assurviu,  e 
lu  cunfirmau  duca  di  la  Pugghia  e  di  la  Calavria,  e  lu  fici 
capitanu  di  la  Crcsia,  spincennulu  a  veniri  'n  Sicilia,  5) 

E  sottrarre  i  cristiani  al  giogo  indegno 
Di  servitù  così  spiacente  e  dura.  ^) 


i)  Tasso,  cant.  IX,  p.  98. 

2)  V,  Palmcri,  e.  XVII,  p.   126.- Di   131asi,  v.  XII,  ...   il;.- Ferrara,  v.  Ili,  p.  75. 
„Croii.  Sicil.,"  p.  15. 

3)  MortUlaro  V.,  Op.,  v.  Ili,  p.  267. 

4)  Fazello,  v.  II,  p.  545. 

5)  Amari,  v.  III,  p.  43.—  Mortillaro,  v.  III,  p.  268. 

6)  Tasso,  caut.  I,  p.  4. 

—  Ma  cui,  lu  Papa?...  Bah!  Cùntala  a  nautru  sta  cosa... 
Quannu  mai  li  papi  s'  hannu  piggliiatu  lu  pinseri  di  li 
populi?  Sempri  cci  hannu  jutu  cu  li  jidita  'ntall' occhi! 
dissi  lu  solitu  Pispisuni. 

Griddii  —  Ma  ti  T  hai  liggiutu  la  storia  ? 

Pispisuni  —  No;  ma  Thaju  'ntisu  diri  a  pezzi  grossi. 

Griddu  —  Senti  chi  ti  dicu  :  Prima  di  jittari  sfinci  pri 
sintenzi,  t' hai  a  leggiri  la  storia,  no  chidda  chi  cuntanu 
'na  pocu  di  zanni,  ma  chidda  scritta  d'omini  cu  li  mu- 
stazzi  ;  e  la  storia  ti  dici,  ca  nuddu  si  pigghiava  lu  pinseri 
di  la  Sicilia,  marturiata  da  li  Saracini;  e  chi  fóru  li  suli 
papi,  chi  spinceru  a  li  Nurmanni  a  libbiralla;  com  •  hannu 
statu  sempri  li  papi,  chiddi  eh' hannu  appuntiddatu  li  rag- 
giuni  di  li  popuH,  e  chi  hannu  parratu  a  littri  di  scatula 
'ncontra  di  li  cchiù  putenti  e  priputenti  tiranni,  e  nun 
r  hannu  lassatu  pri  curtu,  ma  sempri  cci  hannu  dittu  : 
o  ti  pigghi  agghi  o  ti  dugnu  cipuddi  ;  o  chistu  o  patri  ! 

'Nfatti,  quannu  ddu  gran  bistiuni  d'Attila, 

QiaeirAttila  che  fu  flagello  in  terra,  ») 

java  scurrennu  la  Talia,  purtannu  sdisulazioni  e  morti 
a  tutti  banni,  cu'  fu,  chi  cci  'mpittau  di  tutti  li  'nfanfari 
taUani  ?  Nuddu  comu  nuddu  !  cà  tutti,  a  lu  sulu  ciauru, 
aggiarniavanu  e  si  pigghiavanu  tri  unzi  di  strincitura,  e 
lassavanu  li  populi  'ntra  lu  'nciarru. 

Lu  sulu  papa  san  Liuni  primu,  cu  dd'ardiri  chi  duna 
la  Fidi,  cci  va  a  lu  scontru,  vistutu  di  biancu,  cu  la  Cruci 
'mmanu,  e  'n  nomu  di  Diu,  cci  dici  di  vutari.  E  Attila  e 
li  so'  fìroci  Unni,  attirruti  a  l'aspettu  maistusu  di  lu  Vi- 
cariu  di  Diu,  votanu  facci.  E  san  Liuni  scansa  la  citati 
di  Roma  di  la  straggi  e  di  l'arruini  di  li  barbari. 


j)  Dante,  „Inf,."  cdtit.  XII,  p.  41. 

Ad  Attila  mittemucci  pri  cugnu  a  dd'autru  gran  bi- 
stiuni  d'  Ezzelinu  da  Rumanu ,  omu  vili ,  sangunariu  e 
firoci,  ca  era  'na  Jena  vistuta  d'omu,  lu  veru  boja  di  li 
popoli  !  Chistu  era  locutinenti  e  jennaru  di  lu  'mpiraturi 
Fidiricu  secunnu;  e  pri  sulu  odiu  scannava  a  la  scapiddata 
a  li  citatini  di  Paduva,  o  li  'nchiujia  a  munzeddu  'ntra  la 
carzari,  e  ed  murava  li  porti,  facennuli  moriri  ddà  dintra 
di  micìàciu.  ^) 

Tutti  trimavanu  davanti  sta  bistiazza  firoci,  e  nuddu 
s'assajava  a  taliallu  'n  facci,  tantu  era  lu  tirruri  chi  por- 
tava. Un  munachcddu  sulu,  unu  di  chiddi  chi  la  civirtà 
chiama  putruni,  manu  morta...  sant'Antoniu  di  Paduva, 
s'apprisenta  a  lu  tirribili  Ezzelinu,  e  —  Tirannu  crudili, 
cci  dici;  canazzu  arraggiatu,  la  spata  di  Diu  ti  pinnulla 
supra  di  la  testa!  'Nsinu  a  quannu  farrai  scurriri  lu  sangu 
nnuccenti  ì  ^)  e  sicutau  di  stu  tonu  a  sirvillu  di  la  parti 
di  la  trinca. 

La  vili  sbirragghia,  ch'era  ddà,  aspittava  l'ordini  p'ac- 
chiappari  a  lu  Sant'omu,  e  faricci  la  festa  ;  ma  Ezzelinu, 
trimannu  com'un  picciriddu,  si  cci  jetta  a  li  pedi,  e  si 
cunfessa  di  lì  so'  sciHraggini.  —  Nun  è  ca  si  cunvirtiu, 
pirchi  era  tintu,  ma  tintu  veru  ;  ma  di  tannu  'n  poi  nun 
fici  cchiù  li  sciHraggini  di  prima. 

Appressu,  livamu  lu  cugnu.  Cu'  fu  di  li  re,  chi  si  fici 
assèntiri,  quannu  la  povira  Polonia  era  assassinata  di  ddu 
beddu  spicchiu  di  lu  'mpiraturi  di  la  Russia  ?  Nuddu  co- 
mu  nuddu.  Cu'  si  turcia  lu  mussu  di  ccà,  e  cu'  si  vutava 
l'occhi  di  ddà.  Lu  gran  Più  nonu  sulu  pigghiau  la  spata 


i)  V.  „Biogr.  uaiv.,"  toni.  XXXVIII,  art.  Eccellili.—  Pctrl  de  Vincis,  „Epist.,"  1.  II, 
op.  XXVI.-  Huilhird-BrchoUes,  „Hist.  diplom.,"  v.  V. 

2)  «  Ininiinet  cervicibus  tuis,  tyramnc  sacvissinic,  et  rabide  cauis,  horrenda  senten- 
ti.i  Dei.  Quosque  non  temperabis  tibi  a  fundendo  insontum  lioniinum  sanguine  ?  »  — 
Surius,  p.  620,—  Rolandini,  „Dc  tactis  in  Marchia  Tervisana,  apiid  Muratori/'  t.  VJ|l, 

pri  la  punta  'n  difisa  di  li  Pulacchi,  e  a  lu  'mpiraturi  cci 

facia  littri  di  focu,  tantu  ca  vinniru  a  li  grossi, 

E  a  lu  1844,  si  nun  sgarru,  quannu  lu  'mpirnturi  di  la 
Russia  jiu  a  Roma,  e  vosi  fari  'n'attinzioni  a  lu  Papa, 
cci  trasiu  cu  sfrazzu  granni,  cu  lu  pettu  a  botta,  comu 
a  chiddi  chi  dicinu  :  lassati  passari  a  mia  !  cumentu  comu 
'na  Pasqua,  salutannu  a  gritta  e  a  manca;  'nsumma  si  cri- 
dia,  ch'avia  a  pigghiari  a  Tusa.  Ddoppu  un  beddu  pezzu 
si  vitti  nesciri  com'un  cani  vastuniatu,  cu  la  cuda  'mmen- 
zu  li  gammi;  e  senza  taliari  a  nuddu,  culFocchi  'n  terra, 
tuttu  stralunatizzu,  appizzau  pri  lu  so  palazzu. 

Li  genti  di  ddà  lu  taliavanu  alluccuti,  e  —  Figghiòli, 
chi  cci  fu  cosa?  diclanu  'ntra  d'iddi.  Chistu  fici  comu 
lu  catu,  trasiu  ridennu  e  nisciu  chiancennu. —  E  si  davanu 
la  testa  pri  li  mura,  cà  nun  saplanu  capìri  stu  cancia- 
mentu  di  scena. 

Appura,  appura,  chi  fu  ?  Ca  lu  papa  Grigoriu  decimu- 
sestu  cci  avia  dittu  li  megghiu  supra  lu  modu,  di  comu 
trattava  la  povira  Polonia;  e  'nta  Tautri  cci  arrivau  a  diri  : 
Maistati,  a  lu  tribbunali  di  Diu  nni  videmu!  — E  crìu,  ca 
fu  sta  parola,  ca  cci  fici  arrizzari  lu  pilu. 

Sicutàmu,  ca  cck  'nforzanu  li  dogghi  !  Nun  fu  Più  no- 
nu,  chi  a  lu  quarantottu  jisau  lu  primu  la  bannera  di  la 
libbirtà,  e  scrissi  'na  littra  a  lu  'mpiraturi  di  l'Austria, 
pirchl  si  spugghiassi  di  la  Lummardia,  e  la  dassi  a  la 
Talia?  E  ddu  grann'omu  di  Statu  di  Metternik,  comu 
lu  'misi,  cci  dissi  a  lu  'mpiraturi  :  Maistati;  mentri  si  cci 
'mmiscau  lu  Papa ,  cci  putiti  scriviri  fratellu  carissimu 
pri  la  Lummardia? 

—  Sì,  ma  po'  Più  nonu  si  chiamau  lì  cani  ;  dissi  lu 
Pispisuni. 

Griddu  —  Mi  fazzu  maravigghia  !  Ddoppu  chi  si  vitti 
scannar!  lu  so  primu  ministru  a  li  pedi  di  la  scala  di  lu 

sò  stissu  palazzi!,  vulivi  forsi  ca  sicutava,  pri  livarisi  di 
'mmenzu  puru  ad  iddu?  Più  nomi  capili  la  marnata,  ca 
vulianu  fari  comii  lii  rizzu,  qiianmi  s'arricampau  'ntra  la 
casiizza  di  lii  surciteddu  :  Cu'  si  semi  punciri,*nesci  fora... 
E  min  vaju  avanti ,  pirchl  ce'  è  assai  pitrulizzu ,  e  mi 
scantu,  si  mi  struppìu  li  piduzzi.... 

Cchiuttostu  jamucci  a  tuccari  lu  pusu  a  li  Saracini , 
c'havi  assai,  ca  nun  li  'ncuitamu. 

Mentri  'ma  la  Calavria  succidlanu  sti  cosi,  li  Saracini 
s'avianu  arrifriscatu  li  chiaj  pri  li  gran  frittilluna  chi  cci 
avla  datu  Catacaluni,  e  turnaru  a  Missina  ammulati  di 
friscu.  Li  Greci  eh'  erami  ddà,  è  veru  ca  eranu  surdati 
vecchi  e  azzariati,  ma  eranu  picca,  e  pri  junta  comu  'na 
petra  jittata  a  lu  funnu  di  lu  puzzu;  pirchl  a  Custanti- 
nobbuli  avianu  antri  tigni  d'arraspari,  e  nun  cci  spirciava 
ad  iddi  ;  pri  cui,  min  putennu  truzzari  a  longu,  appiru  a 
fari  lu  setti  a  forza,  e  Missina  cadiu  'n  putiri  di  li  Sara- 
cini ,  chi  ficiru  straggi  'mmensi ,  e  'mpalaru  a  bastanti 
Greci  e  Missinisi. 

E  li  Saracini,  di  sta  manera,  addivintaru  arreri  patruna 
di  tutta  la  Sicilia,  e  la  tinianu  'ntra  un  gurgiolu.  Mis- 
sina poi  appi  li  guai  di  lu  limi;  ma  cci  la  pottiru  fari 
pri  pocu,  pirchi  già  stava  p'arrivari  lu  cinisaru  cu  li  car- 
rubbi; e  pri  li  SiciUani  cc'era  beddu  e  priparatu  lu  barsa- 
mu,  chi  cci  avla  a  rifriscari  li  chiaj,  comu  pri  li  Saracini 
cc'era  sarvata  'na  pitanza,  ca  s'avianu  a  liccari  li  jidita, 

Che  giunti  alfine  eran  de'  Santi  al  Santo 
Di  quest'afflitta  le  preghiere  e  il  pianto  !  0 

Cuscenza  lesa  genira  paura;  e  li  Saracini,  ca  saplanu 
chiddu  chi  purtdvanu,  stavanu  sempri  cu  lu  trimulizzH, 


i)  Vigo,    cam.  II,  p.  60. 
lÀ  Nurmanai. 

e  comu  sintìanu  fetu  d*abbruscu,  acchiappavanu  a  'na 
pocu  di  citatini,  cni  nun  cci  quatravanu,  e  lesti  lesti  l'ap- 
pizzavanu  pri  sosizzedda  a  lu  palu.  'Nta  Tautri  sta  pitanza 
attuccau  a  cèrti  signuri  missinisi,  ch'a  li  Saracini  cci  pa- 
ria ,  ca  ciariavanu  di  nurmanmsimu.  Cunsidirati ,  comu 
Tautri  si  pottiru  fari  li  vudedda  un  matapollu. 

'Nta  stu  frattempu  lu  conti  Ruggieru,  ca  cci  java  la 
gula  nnicchi  nnicchi  di  farisi  'na  caminatedda  agghiriccà 
nni  nui,  pensa  di  jiri  a  Missina  cu  sissanta  cavaleri,  ac- 
cussi  pri  tastìari  l'acqui  ')  (1060);  e  comu  sbarcau, 

....  gli  sorgeva  a  fronte, 
Fatta  già  d'auro,  la  vermiglia  aurora. 
Che  l'elmo  e  l'armi,  e  intorno  a  lui  del  monte 
Le  verdi  cime  illuminando  indora.  2) 

Li  Saracini,  vidennu  a  chistu,  chi  trunzu  trunzu  si  nni 
veni  cu  sissanta  cavaleri,  si  'ntisiru  smaccati,  e  cci  jeru 
a  lu  scontru  cu  li  naschi  affigghiati. 

Ruggieru,  cu  tuttu  ca  li  Saracini  eranu  a  migghiara, 
nun  si  persi  d'armu,  e  finclu  di  scappari,  pri  tiralli  a  lu 
largu;  quannu  cci  parsi  ad  iddu,  'mpinci,  e  cu  'na  vota 
canciàta,  si  jetta  supra  di  li  Saracini  cu  furia  granni.  Li 
Saracini  cercanu  di  'mpittaricci  ;  ma  li  Nurmanni  cum- 
mattinu  comu  liuna,  e  a  prima  'nfruntata  li  fannu  vu- 
tari,  e  l'assicutanu  'nsina  sutta  li  mura,  dannucci  chiddi 
di  l'ursu;  tantu  ca  picca  assai  si  nn'arricugghieru  a  Mis- 
sina. E  Ruggieru  si  nn'  aggira  'n  Calavria,  betidu  riccu 
di  tuttu  chiddu  chi  livau  a  li  Saracini.  3). 


i)  Ogni  cavaliere  nel  medio  evo  avea  seco  ordinariamente  due  o  piò  momini  ar- 
mati e  montati  a  cavallo.—  Amari,  v.  Ili,  p.  6i,  nota  3. 

2)  Tasso,  cant.  XVIII,  p.  176. 

5)  Nel  1060  cominciano  le  prime  incursioni,  e  con  esse  i  miracoli  della  terra  e  del 
cielo. —  La  Lumia  v.  I,  p.  i8r,  —  V.  inoltre  Amari,  id.,  p.  6r,  —  Palmeri,  e.  XVIII, 
p.  126.—  Di  filasi,  V.  XII,  p.  129.—  Ferrara,  v.  IIL  p.  73.—  Capozzo,  v.  II,  p.  356.— 
.,Cron.  SiciL,"  p.  126. 

IV. 


Tri  missinisi  scuetanu  lu  cani  chi  dormi  —  Turilluni  'ntra  Saracinì 
—  Bettumenu  e  Ruggieru  si  ciaranu  li  mussa  —  E  si  fannu  'na 
caminatedda  agghiri  a  Missina  —  Aggiustanu  li  custuri  a  li  Sara- 
cini  —  Tornanu  'n  Calavria  —  Batti  Martinu  sutta  lu  piru  —  E 
Ruggieru  fa  tavulidda  dintra  Missina  —  E  si  va  pigghia  lu  cafè 
a  Rametta  —  Centorbi  —  S.  Filici  —  A  Castrugiuvanni  ce'  è  la 
festa  di  li  morti. 

Gridai  —  L'urtima  vota  lassamu  a  lu  conti  Ruggieru 
'ntra  la  Calavria,  chi  si  priparava  pri  turnari  'n  Sicilia, 
cà  si  vulla  fari  quattru  jurnicedda  di  villiggiatura. 

Ora  mentri  si  sfilava  li  rasola,  successi,  ca  tri  signuri 
missinisi,  Ansardu  di  Patti,  Cola  Camuliu  e  Japicu  Sac- 
canu,  'na  jurnata  di  chisti  ')  si  jeru  a  fari  du'  passi  fora 
di  la  citati,  p'allianarisi  li  càncari  ;  e,  discursu  porta  di- 
scursu,  misiru  a  parrari  di  com'era  arridduciuta  la  Sicilia 
sutta  di  li  Saracini;  e  li  mischini  circavanu  lu  modu  e  la 
m anera  di  niscirinni.  . 

Lu  Cola  Camuliu,  ca  era  lu  cchiù  attrivitu,  cci  dissi 
a  li  cumpagni  :  Nuatri  parramu  e  dicemu ,  senza  cun- 
chiuiri  ma'  nenti.  Li  chiacchiari  su'  chiacchiari ,  e  'ma 
sti  cosi  nun  vali  lu  parrari  ;  bisogna  oprari  e  oprari  pri 
veru,  si  nni  vulemu  livari  stu  suprossu.  Vali  cchiù  un 
fattu,  ea  deci  paroli. 


i)  A  sei  agosto  ro6o.—  Amari,  v.  Ili,  p.  $7. 


—  Ma  ch'avemu  a  fari,  cci  dissim  li  cumpagni;  ch*ave- 
mu  lu  malannu  e  li  quinnici  grana? 

—  Puh  !  chi  siti  scantusi  ;  cci  rispunniu  lu  CamuHu  ; 
la  prima  acqua  chi  veni,  v'annja!...  Jii  lu  sacciu,  ca  nua- 
tri  suli  nun  avemu  'anghi  di  spurparinni  st'ossu;  ma  ce' è 
unu,  chi  pò  fari  assai. 

—  E  cu*  è  ?  cci  spiani  chiddi. 

—  Lu  gran  Ruggieru  !  cci  dissi  'n  modu  sullenni  lu 
Camuliu. 

—  Ma  ce'  è  paura  ,  ca  nni  livamu  di  lu  focu ,  e  nni 
mittemu  'ntra  1'  abbraciu  ?  Cu'  cancia  la  vecchia  pri  la 
nova,  li  guai  chi  nun  va  circannu,  ddà  li  trcj^a. 

—  Chi  focu  !  eh'  abbraciu  mi  jiti  cuntannu  !  Vuautri 
nun  lu  canusciti  a  lu  gran  Ruggieru  !  È  chiddu  appuntu, 
chi  jorna  nnarreri  vinni  cch  cu  sissanta  cavaleri  nurman- 
ni,  e  a  li  Saracini  cci  detti  chiddi  di  l'ursu! 

—  Abbastà,  com'arrinesci  si  cunta  ;  cci  dissiru  lì  cum- 
pagni; e  s'appattaru  li  lingui,  stabbilennu  'ntra  d'iddi  di 
jiri  a  truvari  a  lu  conti  Ruggieru,  e  priàllu  di  veniri  a 
libbirari  la  Sicilia. 

'Nfatti,  ddoppu  jorna,  si  'mmarcaru  tutti  tri,  cu  scusa 
di  farisi  'na  viliata  agghiri  a  Trapani,  ma  a  un  certu 
puntu  vutaru  pri  Riggiu,  e  senza  perdiri  tempu,  jeru  a 
truvari  a  lu  conti  Ruggieru  a  Miletu,  e  facennucci  canu- 
sciri  lu  misirannu  statu  di  la  Sicilia,  pistata  cu  li  pedi  di 
li  Saracini, 

Guerrier  di  Cristo,  a  ristorar  i  danni 
Della  sua  fede  il  Re  del  Ciel  vi  elesse!  0 

cci  dissiru  tutti  'nfucati,  e  lu  priàru,  chi  vinissi  cu  H  so' 
cavaleri,  ca  iddi  1'  avirrianu  ajutatu  cu  li  manu  e  cu  li 

i)  Tasso,  cant.  I.  p.  3,  in  nota,  st.  21. 

pedi  ;  e  pri  nmccì  smoviri  cchiù  assai  la  pitittu,  cci  mi- 
siru  a  cuntari  mirabilia  di  sta  terra  biniditta  ma  disgra- 
ziata, e  cci  dettiru  la  bannera  d'Arcadiu.  ^) 

—  Chi  è  sta  bannera  d'Arcadiu  ?  spiau  'na  Lapa. 

Gridati  —  Era  'na  bannera  di  sita  russa ,  cu  la  Cruci 
d'oru  'ntra  lu  menzu,  e  a  li  Missinisi  cci  l'arrigalau  lu 
'mpiratjiri  Arcadiu,  pri  li  prudizzi  chi  iddi  ficiru  a  Tes- 
salonica,  e  la  tinianu  'n  gran  preggiu. 

Ruggieru,  ch'avia  'ntra  lu  ficatu  d'acchiapparisi  la  Si- 
cilia, si  pigghiau  la  scusa  pri  'ncagna  ;  e  cci  dissi  a  li  tri 
missinisi,  chi  durmissiru  cu  la  manu  a  la  mascidda,  cà 
la  testa  l'avla  ad  iddi.  E  dd'erai,  pirmittiti,  ca  li  chia- 
massi accussl,  pirchi  fóru  veri  eroi,  no  fausi  comu  tanti 
e  tanti,  ch'a  li  voti  si  frabbicanu  'nta  li  storii;  dd'eroi 
si  nn'aggiraru  a  Missina,  e  misiru  a  travagghiari  sutta 
cappottu,  circannu  d'attaccarisi  boni  li  cani. 

Ruggieru  'ntantu,  prufìttannusi  ca  lu  papa  Vittor.iu  se- 
cunnu  era  ddà  a  Miletu,  cci  cunta  pani  pani,  vinu  vinu, 
e,  figghiu  rispittusu  di  la  Cresia,  cci  dumanna  lu  so  pa- 
riri;  lu  Papa,  ch'avia  lu  ciriveddu  puru  a  la  Sicilia, 

...  benedetto  un  brando  : 
Vinci,  gli  disse  con  solenne  voce, 
E  fìa  tuo,  dove  inalberi  la  Croce  !  2) 

Pri  junta  ficatu!  'Nti;a  li  Saracini  successi  un  gran  tu- 
rilluni,  e  fu,  ca  un  certu  Bettumenu  (Ibn-Timna)  ,  sa- 
racinu  pezzu  grossu ,  ddoppu  chi  s'  aggranfau  Siraùsa  , 
appi  chi  diri  cu  Belcamedu  (Ibn-Meklati)  ,  Imid  di  Ca- 
tania, e  vinniru  a  U  grossi,  e  'ntra  un  cummattimentu 
Bettumenu  s' asciucau  a  Belcamedu,  e  si  'mpatrunlu  di 


0  V.  Amari,  iJ.,  p.  57.—  BonfigUo,  „Hist.  Sic,"  p.  I,  1.  IV,  p.  168.  —  Mauroli.-o, 
„Sicanicae  Hist.,"  an.  :o;9,  p.  92. 
a)  Vigo,  cant.  Ili,  p.  91. 

Catania;  e  a  la  mugghieri  di  Belcamedu,  ch'attruvau  ddà, 
ed  era  som  di  Beccaottu  (Ibn-Hawwasci),  emiru  di  Ca- 
strugiuvanni,  comu  passàru  li  jorna  di  lu  luttn,  si  la  ma- 
ritau  iddu. 

Ora  'na  sira  di  chisti,  ca  Bettumenu  avia  pigghiatu  la 
buttigghia  pri  lu  funnu,  s'attaccau  a  paroli  cu  so  mug- 
ghieri; e,  paroli  pigghia  paroli,  lustru  chi  era,4cci  fìci 
tagghiari  li  vini  di  lì  vrazza;  e  si  nun  era  pri  so  figghiu 
Ibrahim,  chi  mannau  a  la  'mprescia  pri  lu  medicu,  dda 
puviredda  si  nni  java  'n  sangu  'n  sàngu. 

Lu  'nnumani  Bettumenu ,  eh'  avla  addiggirutu  la  pi- 
lucca, pinsau  a  la  prudi^za  di  la  sira  avanti,  e  a  so  mug- 
ghieri cci  dumannau  pirdunu,  dicennucci,  ca  nun  fu  iddu, 
ma  lu  vinu,  chi  cci  fici  fari  sta  fuddia. 

So  mugghieri  finciu  lu  pueta,  e  si  cci  ammustrau  cu  lu 
meli  a  la  vucca;  ma  *ntra  lu  cori  cci  avia  tantu  di  feli. 

—  E  nn'avla  raggiuni;  pirchl  si  nun  era  pri  so  figghiu, 
era  lesta;  dissi  lu  Prisidenti. 

Gridai  —  Meimuna ,  eh'  accussi  si  chiamava  la  mug- 
ghieri, ddoppu  'na  poai  di  jorna,  dumannau  lu  pimiissu 
a  Bettumenu  di  passari  quattru  jurnicedda  nni  so  frati 
Beccaottu;  e  Bettumenu  nun  sulu  cci  l'accurdau,  ma  cci 
detti  bastanti  cusuzzi,  pri  purtalli  'n  donu  a  so  frati. 

Comu  Meimuna  arriva  a  Castrugiuvanni ,  lu  primu 
pinseri  chi  appi,  fu  di  cuntaricci  tutti  li  pila  a  so  frati, 
dicennucci,  ca  mancu  a  Ugnati  avirrla  cchiù  turnatu  nni 
Bettumenu;  e  so  frati  cci  detti  raggiuni. 

Bettumenu,  vidennu  ca  so  mugghieri  avla  arruccatu, 
e  nun  si  sunnava  di  veniri,  e  chi  Beccaottu  cci  accur- 
dava,  addivintau  'na  bestia,  e  sputannu  feli,  cci  jiu  cu  li 
so'  surdati.  Vinniru  a  li  manu,  e  Beccaottu,  'nveci  di  la 
mugghieri,  cci  detti  la  'nsolia,  e  l'assicutau  'nsina  sutta 
Catania.  Supra  pastu  minnulicchia  ! 

Figurativi  comu  Bettumenu  si  potti  fari  li  vudedda  'na 
canigghia  :  jittava  focu  pri  li  nascili;  e  vulennusi  svin- 
ciari,  si  'mmarca  a  zittii  tu  e  zittu  iu,  e  si  nni  va  grittu 
tiratu  a  Miletu,  e  va  a  trova  a  lu  conti  Ruggieru.  ^) 

E  ddoppu  d'aviricci  fattu  un  puzzu  e  menzu  di  sala- 
milicchi,  €ci  dici,  ca  nun  avia  cosa  di  picca,  ca  si  sintla 
'ntra  lu  cori  'na  certa  chista  cck  pri  iddu;  chi  nn'ammi- 
rava  lu  curaggiu,  la  buntati  di  lu  cori  e  la  grannizza  di 
l'armu;  chi  lì  Saracini  nun  eranu  digni  di  cuvirnari  la 
Sicilia,  ch'appartinia  di  grittu  a  un  re  cristianu;  chi  cci 
jissi  prestu  cu  li  so'  valurusi  Nurmanni,  ch'avirrla  fattu 
abbuccari  c'un  sulu  ciusciuni  a  U  Saracini,  e  chi  iddu  cci 
avirrla  datu  tuttu  dd'ajutu,  ch'era  'n  putiri  so  di  daricci. 

Ruggieru  cci  dissi,  ca'di  tantu  tempu  avia  'ntra  li  gargi 
d'aggranfarisi  la  Sicilia,  e  chi  iddu  avia  vinutu  a  junciri 
ligna  a  lu  focu.  ^) 

Rubertu  però,  ca  nun  era  tantu  duci  di  mussu,  comu 
'ntisi  sta  cosa,  nun  la  vitti  bedda  liscia,  pri  comu  parsi 
a  Ruggieru  ;  e  avennu  pri  'spirienza,  ca  h  Saracini  sunnu 
fausi  di  carriaggiu,  si  scantava,  si  cci  vulianu  fari  la  varva 
di  stuppa;  pirchl,  cci  parla  ad  iddu,  chi  chista  fussi  quar- 
chi  firriata  pri  mittilli  'ntra  lu  'nciarru,  e  faricci  la  festa 
a  tradimentu  ;  pri  cui  cci  dissi  a  so  frati  di  durmiricci  di 
supra.  Ruggieru,  sapennu  ca  la  gaddina  vecchia  fa  bon 
vrodu,  suprasidiu. 

Li  Missinisi  'ntantu  jittavanu  paventi,  e  mannavanu  a 
Ruggieru  curreri  supra  curreri ,  agghiuncennu  pipi  a  li 
cavuli  ;  tantu  ca  Ruggieru ,  vidennusi  punciutu  di  tutti 
banni,  nun  la  potti  teniri  echini,  e  —  Jamuninni,  dissi  ; 
e  zoccu  s' havi  a  'mpignari,  si  vinni  !  E  cu  centusissanta 


x)  V.  Amari,  v.  II,  p.  S4S-JSi>  e  v.  Ili,  p.  62,— Mortillaro,  v.  Ili,  p.  a68, 
2)  V.  Fazello,  v.  Ili,  p.  7. 

cavaleri  ')  partili  pri  Missina  cu  Bettumenu,  versu  Tur- 
timi  di  frivaru  di  lu  1061,  pri  'nzajari  nautra  vota,  e 

Pien  di  letizia  il  Conte  il  lido  afferra, 
E  calca  il  primo  la  votiva  terra.  2) 

Bettumenu,  ca  sap'ia  unni  lu  virseriu  teni  la  cuda,  cci 
dissi  a  Ruggieru  di  scansari  Missina,  cà  era  bona  appun- 
tiddata,  e  tirari  pri  Rametta,  e  di  notti  a  la  surda  e  a  la 
muta  si  misiru  'n  caminu. 

'Ntantu  cu'  ce'  era  a  Missina  ?  lu  frati  di  chiddu  chi 
s'avla  asciucatu  Bettumenu,  e  si  sintla  grittu.  Chistu,  co- 
mu  nn'appi  un  certu  rastu,  nesci  cotu  cotu,  e  si  va  'mpo- 
sta  'nta  la  strata  d'unni  avlanu  a  passari,  pri  livarisi  di 
'mmenzu  a  Bettumenu,  e,  s'accurria,  puru  a  Ruggieru. 

—  Chi  vulla  fari  un  viaggiu  e  dui  sirvizza?  dissi  un 
Zuinu. 

Gridati  —  Sicuru;  ma  sirvizzu  mancu  menzu  nni  potti 
fari,  pirch'i  jiu  pri  sunari  e  fu  sunatu.  Sintiti  comu  cci 
finiu  :  Mentri  era  misu  beddu  tisu'tisu  a  cavaddu,  cu  la 
lanza  'mmanu,  prontu  a  jittarisi  com'un  gaddu  a  pastu, 
arriva  Ruggieru, 

Ed  al  raggio  di  luna  incerto  e  fioco  3) 

vidi  a  chistu  'mpustatu ,  eh'  ammustrava  chiaru  di  nun 
aviri  bona  'ntinzioni  ;  e  cu  tuttu  eh'  avia  la  sula  spata, 
pirchl  la  lanza  e  lu  scutu  li  purtava  lu  scuteri ,  eh'  era 
arrassu  d' iddu,  'ntra  un  vldiri  e  svidiri,  nesci  la  spata, 
e...  zza!  cci  spacca  la  testa  'n  dui  menzi;  e  lu  cavaddu 
e  l'armatura  cci  la  duna  a  lu  so  scuteri.  ^) 


i)  Amari  dice  joo  per  la  ragione  di  sopra.  Op.  cit„  p.  63.—  Mortillaro,  p.  173. 

2)  Vigo,  cant.  Ili,  p.  9;. 

3)  Monti,  „Bassvilliana,"  cant.  I,  p    j. 

4)  V.  Palmeri,  e.  XVIII,  p.  127,-  Di  Blasi,  v.  Xìl,  p,  14J.-  „Cron.,"  p.  17. 

/  — E  chi  fu  ricotta?  dissi  lu  Muscagghiuni. 
/  Griddii  —  Ruggieru  sicutau  lu  so  caminu  'nsinu  a  Mi- 
lazzu  e  a  Rametta,  fici  'na  bona  cóta  di  vistiami  e  autri 
cusuzzi,  scutulau  li  piddizzuna  a  li  Saracini  chi  scuntrava, 
e  ddoppu  d'avirisi  squatratu  bonu  tutti  U  punti,  si  nn'ag- 
girau,  pri  'mmarcari  la  caccia  fatta,  e  mannalla  a  Riggiu. 

Li  Saracini  chi  crittiru  ?  ca  'nsemmula  a  lu  vistiami 
s'avianu  'mmarcatu  puru  'na  pocu  di  Nurmanni,  e  sicuri 
d'asciucarisi  a  chiddi  ch'avlanu  ristatu  'n  terra,  nescinu 
di  Missina ,  facennu  scumazza.  Ruggieru ,  comu  li  vidi 
veniri ,  cci  dici  a  so  niputi  Serluni  d'  ammucciarisi  cu 
'na  pocu  di  cavaleri ,  e  scattìaricci  a  li  spaddi ,  mentri 
iddu  cull'autri  finclu  di  scantarisi  tuttu,  e  misi  a  fujri. 

Li  Saracini  'ngagghiaru  comu  pettirrussi,  ef  currlanu  a 
la  scapiddata  appressu  d' iddi,  facennu  ammulnu  e  vuci 
comu  viteddi  orfani,  pirchl  già  l'avianu  'ntra  la  sacchetta. 

—  Si,  si,  afferrali  pri  la  cuda  !  dissi  lu  Muscagghiuni. 

Griddu  —  A  un  certu  puntu  Ruggieru  'mpinci ,  e  cu 
'na  vota  canciàta,  si  jetta  supra  di  U  Saracini.  'Nta  stu 
frattempu  Serluni  finisci  di  jucari  a  bue,  e  affacciannu  cu 
li  soi,  dici  :  È  vistu  !  è  vistu  ! 

Chi  vidistivu  ddocu  ?  Lu  veru  jocu  di  lu  tauru  !  Li 
Nurmanni  cummattinu  comu  liuna,  e 

Non  che  le  piastre  e  la  minuta  maglia, 
Ma  ai  colpi  lor  non  reggerian  gl'ìncudi;  *) 

Ruggieru  poi  facia  prudizzi  granni;  e  quantu  testi  e  vrazza 
fóru  spartuti  di  lu  bustu,  quantu  petti  e  panzi  spirtusati, 
cosa  di  nun  si  cridiri  !  Li  Saracini  addivintaru  tri  dinari 
di  trippa  cotta,  e  d'unni  si  vutavanu  vutavanu,  truvavanu 
spini  :  d'  un  latu  a  Ruggieru,  di  nautru  latu  a  Serluni  ; 


i)  Ariosto,  cant.  I,  p.  9, 

nun  sapianu  a  cui  dari  'ntisa  prima,  e  cci  fu  la  vera  car- 
nazza!  Chiddi  chi  si  la  pottiru  fari  franca,  si  misiru  Tali  a 
li  carcagni,  e  si  jeru  a  'ntanari  dintra  Missina  cchiù  morti 
ca  vivi  ;  e  li  Nurmanni  Tassicutaru  'nsina  sutta  li  mura. 

Ruggieru ,  misu  'n  trippu ,  dissi  :  Acchi  semu  'ntra 
r  abballu,  abballamu  !  e  si  vulìa  ammuccari  a  Missina  ; 
ma  li  Saracini,  omini  e  fimmini,  cci  affacciaru  di  li  ba- 
stiuna  e  cci  ammustraru  Tagghi  ;  0  pri  cui  nun  vulennu 
perdiri  lu  stentu  e  la  liscia ,  si  cugghiu  li  pezzi ,  e  si 
nn'aggirau  arreri  ;  ma  siccomu  lu  mari  l'avia  all'astracu, 
appi  a  suprasediri  ;  «  et  livausi  uno  di  lo  so  exercito,  et 
donao  a  lo  Conti  quisto  consiglio  :  Tutta  questa  preda, 
ch'avimo  priso,  donatila  a  santo  Antonio  di  Rigio,  per 
ripararsi  la  sua  ecclesia,  ch'è  dirrupata,  et  ilio  per  li  soi 
prigheri  per  nui  preghirà  chi  Dio  cci  donirà  bonu  ventu, 
oy  lo  mari  in  bonanza,  et  potiremu  senza  pericolo  pas- 
sar! a  Rigio;  et  a  cussi  fo  fatto;  et  appiru  per  li  meriti  di 
santo  Antonio  bono  ventu,  et  passaro  sani  et  salvi,  »  ^) 
e  sbarcaru  'n  Calavria,  e  Bettumenu  vutau  pri  Gatania. 

Ruggieru  jiu  a  truvari  a  so  frati  Rubertu;  e  tutti  dui 
si  appattaru  li  lingui,  e  misiru  a  travagghiari  di  longu 
nun  sulu  pri  cogghiri  surdati ,  ma  puru  pi  priparari  li 
machini  e  antri  'mm arazzami. 

—  E  chi  machini  eranu  ?  spiau  lu  Prisidenti. 

Gridai  —  Hai  a  sapiri,  ch'apprima  si  cummattìa  cul- 
Tarmi  bianchi,  ca  eranu  spati,  lanzi,  saitti,  ciunni  ;  ora  li 
citati  nun  si  putlanu  pigghiari  a  corpa  di  spata  o  di  lanza, 
pirchl  hannu  Tossa  cchiù  duri  di  nuautri,  pri  cui  cc*eranu 
li  machini  pri  sdirrubbari  li  bastiuna,  scancarari  li  porti, 
tirari  balatuna,  comu  ói  cci  su'  li  cannuna  gruppu  e  li 


i)  V.  Amari,  v.  Ili,  p.  64.  —  Sanfilippo,  p.  172.—  Palmeri,  e.  XVIII,  p.  127.—  Di 
Blasi,  V.  XII,  p.  144. 

2)  „Cron<  Sicil./'  p>  i3.— Di  Blasi,  loc.  cit. 

murtara,  chi  jettanu  ddi  simpatichi  e  'nzuccarati  bummi; 
cu  'na  distinzioni,  ch'apprima  eranu  sarvaggi,  e  li  ma- 
chini  sirvlanu  pri  sfrantumari  lì  mura  di  lì  citati;  ói  ca 
semu  civiHzzati,  H  bummi  servinu  pri  farinni  fari  la  morti 
di  lu  surci,  mentri  semu  beddi  cueti  'ntra  li  nostri  casi  ! 

Jamu  a  li  Saracini  di  •  l'antri  citati,  ca  cci  pigghiau  lu 
trimuhzzu,  comu  'ntisiru  sti  nummari;  tantu  ca  l'emiru 
di  Palermu  mannau  a  la  'mprescia  la  squatra  di  mari  a 
Missina  pri  'mpidiri  lu  sbarcu  a  li  Nurmanni,  e  ottucentil 
cavaleri,  cu  bastanti  pruvisti,  cci  li  mannau  pri  terra.  ') 

'Nta  stu  mentri  Ruggieru  e  Rubertu  avianu  accucchiatu 
milh  cavaleri  e  nautru  tantu  di  surdati  a  pedi,  ^)  e  tuttu 
era  prontu  pri  la  partenza;  ma  cc'era  lu  gattu,  chi  U  pu- 
st'iava  :  li  Ugna  saracini  eranu  misi  pri  lampiuna,  e  nun  li 
faclanu  catamìari. 

—  Ih  !  ma  pirchi  nun  cci  truzzavanu  ?  dissi  'na  Lapa. 
Griddu  —  Cci  parìa  malu...  Li  Nurmanni  ancora  nun 

n'avlanu  ligna  pri  cummattiri,  e,  a  la  virità,  cci  siddì'ava 
di  jiri  a  dari  cumpagnla  a  U  pisci.  Figurativi,  comu  Rug- 
gieru jittava  paventi  :  abbuzzava  e  facla  di  nicissità  virtù; 
ma  vidennu  ca  li  Saracini  eranu  misi  ddà  pri  sira  e  pri 
matina,  e  chi  nun  cc'era  principiu  nò  fini  di  jirisinni,  nun 
la  potti  teniri  cchiui;  e  scigghiennusi  centu  cavaleri  cu 
U  mustazzi,  cci  dissi  a  so  frati  <ii  starisi  ddà  a  li  talài. 

—  Tu  chi  si'  pazzu  ?  cci  dici  Rubertu  ;  ma  Ruggieru, 

Lieto  eh'  a  tanta  impresa  il  Cicl  sortilio,  3) 

appizzau  li  pedi  ;  tantu  ca  Rubertu,  vidennu,  ca  nun  lu 
putia  smoviri,  cci  detti  nautri  centu  sittanta  cavaleri,  chi 
si  cumunicaru  tutti;  e  'nvucannu  lu  nnomu  di  Diu,  di 


i)  V.  Amari,  id.,  p.  67. 

2)  Id.,  p.  66. 

3)  Tasso,  cant.  I,  p.  8. 

notti  sfilittau  cotu  cotu,  e  sbarcau  a  Missina,  a  un  puntu 
dittu  li  Carcari,  se'  migghia  arrassu  di  la  citati,  ')  lassan- 
nu  a  li  Saracini  c'un  parmu  e  menzu  di  nasu  (1061). 

—  Ma  jamu,  ca  era  veru  attrivitu  !  dissi  lu  Prisidenti. 

Gridai  —  Ti  lu  dissi  iu,  ca  lu  scantu  nasclu  ddoppu 
assai  d'iddu.  Comu  sbarcau,  fici  aggirari  li  Ugna,  e  vu- 
tannusi  cu  li  so*  —  Picciotti,  cci  dissi  ;  ccà  nun  ce'  è  chi 
fari  :  o  vinciri  o  muriri  !  Avanti  dunca,  'n  nomu  di  Diu;  e 
Illustrati  a  sti  'nfidili  zoccu  sannu  fari  li  picciotti  di  fidi  ! 

Li  Nurmanni  a  sti  pareli  frijanu  senz'  ogghiu ,  e  cci 
parla  mill'anni  d'accuminzari  Tabballu. 

Comu  lu  suli  affacciau  lu  nasu  di  T  Oriènti, 

t 

Parte  già  fuor,  ma  '1  più  nell'onde  chiuso,  *) 

e  CU  ddu  so  punzeddu  di  focu  stava  annurannu  li  pizzi 
di  li  muntagni,  vittiru  a  un  pezzu  grossu  saracinu,  chi 
cu  trent'omini  e  'na  pocu  di  muli  carrichi  di  beddi  pic- 
ciulazzi,  java  a  Missina. —  Pruvidenza  di  Diu  !  dissi  Rug- 
gieru;  e  rifrittennu,  ch'avlanu  ad  essiri  stanchi,  l'alliggiriu 
ed  stu  pisu  chi  purtavanu,  e  cci  sirvlu  pri  culazioni. 

'Ntantu  li  ligna  tornanu  arreri,  e  scarricanu  a  nautri 
centu  sittanta  cavaleri.  ^)  Ruggieru ,  vidennu  ca  li  pic- 
ciotti eranu  'n  gana,  situa  li  machini  davanti  li  mura, 
pripara  H  cavaleri  cu  quattru  paroli  'nfucati,  dicennucci 

De  la  giusta  guerra  il  fin  promesso 
Speriam  da  Lui,  da  cui  vittoria  è  data!  4) 

e  fa  sunari  li  trummi,  pri  grapiri  lu  ballu;  e  li  Nurmanni 
si  lassanu  jiri  cu  fururi  granni  a  l'assartu.  Ammàtula  li 


i)  Amari,  id.,  p.  67.  ■ 
3)  Tasso,  cant.  I,  p,  3. 

3)  V.  Amari,  p.  68. 

4)  Tatto,  cant.  XVIII,  p.  :8i. 

Saracini  cci  jittavanu  di  'n  coddu  un  tirribbiliu  di  bala- 
tuna  e  pici  greca  e  surfaru  addumati;  tempu  persu  ;  li  cri- 
stiani si  nni  ridianu  e  javanu  avanti.  Lu  conti  Ruggieru 
era  sempri  ddà  'mmenzu,  chi  dava  armu  a  tutti,  e  cci 
facia  vidiri  e  tuccari  cu  li  manu  la  vittoria;  e  —  'N  nomu 
di  Diu,  avanti,  picciotti  !  —  e  li  Nurmanni  di  cchiù  'nfu- 
cavanu,  e  s'abbintavanu  comu  cani  fìgghiati.  Li  machini 
travagghiavanu  a  la  scapiddata,  e  li  saitti  e  li  petri  vula- 
vanu  a  pettu  di  cavaddu. 

Li  Saracini  avianu  chi  sbùrdiri,  e  nun  si  putianu  pig- 
ghiari  un  purci  all'anca,  pirchi  Ruggieru  s'avia  sarvatu 
'na  pocu  di  cavaleri  p'arrifriscu,  e  quannu  cci  parsi  ad 
iddu,  li  fici  trasiri  'ntra  T  abballu,  facennu  ripusari  a  li 
primi,  pri  cui  1'  assartu  era  sempri  furiusu  ;  tantu  ca  li 
Saracini  a  picca  a  picca  javanu  allintannu,  mentri  li  Nur- 
manni si  mittlanu  cchiù  a  dàlia  ca  ti  dugnu! 

Li  Saracini  nun  ni  putianu  echini,  e  misiru  a  scacari, 
abbannunannu  lì  bastiuna;  lì  Nurmanni  si  nn' apprufit- 
tanu,  e  'ncugnanu  cu  li  machini,  pigghianu  di  pettu  'na 
porta,  e  'n  tempu  di  nenti  la  jettanu  'n  terra,  e  trasihu 
comu  tanti  liuna  'ntra  la  citati,  e  astutanu  lì  mecci  a 
tutti  li  nnimici,  chi  scontrami.  Pocu  fóru  chiddi  chi  si 
pottiru  sarvari  'ntra  stu  serra-serra,  fujennu  comu  saitti, 
e  'mmarcannusi  ammanu  ammanu,  vutaru  pri  Palermu, 
pirchi  cci  paria  d'aviri  a  li  Nurmanni  darreri  lu  cozzu. 

'Nta  l'antri  cci  fu  un  Saracinu  pezzu  grossu,  chi  scap- 
pau  'nsemmula  cu  'na  soru  so,  ch'era  di  'na  biddizza 
granni ,  e  siccomu  la  mischina  nun  putia  curriri  comu 
iddu,  c'un  corpu  di  spata  la  lassau  morta  ddà  'n  terra  !  ') 

—  Oh  lu  sangunariu  !  e  chi  curaggiu  appi  ?  dissiru 
dd'armaluzzi. 


i)  V.  Li\  Lumia,  v.  I,  p.  i8i.  —  Palmcri,  e.  XVIH,  p.  128.— Sanfilippò,  p.  174.— 
Fa:jello,  v.  HI,  p.  i  v-- t'cnara,  v.  Ili,  p.  75.—  „Cron.  Sicjl.,"  p.  zi. 

Griddu  —  Ruggieru,  conni  sì  'mpatrunlu  di  la  citati, 
fìci  finiri  la  carnazza  ;  e,  da  veru  principi  cristiana ,  lu 
primu  pinseri  chi  appi,  fu  chiddu  di  fari  annittari  li  cre- 
sii,  chi  li  turchi  avianu  canciatu  in  muschii  ;  ddoppu  fìci 
fari  festi  granni  pi  ringraziar!  a  lu  Signuri  pri  la  vittoria 
avuta;  e  Missina,  pri  lu  forti  vrazzu  di  lu  gran  Ruggieru, 
addivintau  arreri  'na  citati  cristiana, 

E  l'Angiolo  di  Dio,  sceso  dal  monte, 
La  martire  consola  e  bacia  in  fronte!  0 

Rubertu  'ntantu  staila  a  H  talài  a  Riggiu,  e  comu  vitti, 
ca  h  ligna  saracini  scapparu  a  rutta  di  coddu  pri  Palermu, 
capiu,  ca  so  frati  avia  fattu  prisa,  e  si  'mmarcau  cu  lu 
restu  di  l'omini,  e  lu  jiu  a  truvari  a  Missina. 

Ruggieru,  doppu  ch'arrisittau  tutti  cosi,  lassau  'na  pocu. 
di  cavaleri  a  Missina,  e  'nsemmula  cu  Rubertu  e  Bettu- 
menu,  jiu  a  dari  'mmastu  a  li  Saracini  di  Rametta,  chi 
s'arrinneru  senza  tanti  chiacchiari.  *)  Strata  facennu,  tutti 
li  cristiani  di  dda  vaddata  (vai  Demone)  si  jittavanu  sutta 
H*banneri  di  li  Nurmanni,  e  cci  davanu  li  casteddi,  5)  e 

Più  vittorie  in  brev'ora  il  Prence  ottenne, 
Di  che  stupita  ne  parlò  la  fama,  4) 

A  Centorbi  però  tuccau.  duru ,  cà  era  fìrriatu  di  ba- 
stìuna  e  di  fussati,  e  li  Saracini  nni  vulianu  quattru  vin- 
tini,  pirchl  eranu  misi  a  lu  cupertu. 

—  Stu  paisi  di  Centorbi  nun  mi  veni  novu;  e,  si  nun 
sgarru,  si  chiama  accussi,  pirchi  'n  tuttu  cci  stannu  di 
casa  centu  orbi,  pri  comu  mi  dicia  la  bitt'arma  di  me 
nanna;  dissi  'na  Musca. 


i)  Vigo,  caiit.  IIIj  p.  94. 

2)  V.  Amari,  p.  70. 

3)  La  Lumia,  p.  188. 

4)  Vigo,  cant.  lU,  p.  98, 

Griddu  —  Ebbiva  la  tarpazza  chi  si'  !  Stu  paisi  nuautri 
lu  chiamamu  Centorbi  ;  ma  lu  so  nomu  è  Centiiripi,  ed 
è  una  di  li  cchiù  antichi  culonii  grechi,  di  quannu  la  Si- 
ciHa  era  sutta  di  li  Greci;  e,  a  diri  la  virità,  cu  tuttu  ca 
iddi  ficiru  bastanti  jucati  di  cuda,  puru  la  SiciHa  nn'ac- 
cansau  assai  cusuzzi  boni  ;  'nfatti  l'architittura,  la  scur- 
tura,  la  littiratura  sunnu  grechi  d'origini. 

Li  Nurmanni,  nun  vulennu  sfragari  lu  tempu  cu  iddi, 
passaru  lu  ciumi  Simetu,  e  dettiru  un'ucchiatedda  a  Pa- 
terno e  ad  Emmelesiu,  d'unni  li  Saracini,  scantannusi  di 
li  nespuH,  curaggiusamenti  avlariu  scappatu.  Aggiraru  e 
tiraru  pi  Castrugiuvanni;  ma  prima  vosiru  affacciari  'ntra 
li  gruttuna  di  San  Filici,  unni  cc'eranu  'mpirtusati  ba- 
stanti Saracini,  e  nni  ficiru  sosizza.  ') 

—  E  chi  eranu  taddariti,  ca  stavanu  'ntra  li  gruttuna  ? 
dissi  lu  Muscagghiuni.. 

—  Ma  sti  gruttuna,  chi  si  U  facianu  apposta?  spiau  'na 
Musca. 

Griddu  —  Sti  gruttuna  certuni  eranu  naturali,  autà  si 
li  facianu  apposta  a  tempi  antichi,  e  quannu  sintianu  fetu 
d'abbruscu,  cci  sirvianu  p'ammucciagghia,  e  pri  lu  cchiui 
cci  vurvicavanu  H  picciuli  e  li  cosi  priziusi  ;  e  nun  cci 
nn'è  cosa  di  picca;  e  ccà  'n  Palermu  nn'avemu  puru: 
a  porta  di  Termini,  a  S.  Cosimu  e  ad  autri  banni.  Ora 
a  li  voti  succidia,  ca  li  nnimici  li  scrafunchiàvanu  e  cci 
facianu  la  festa ,  corau  a  li  Saracini  di  San  FiUci ,  pri 
cui  li  picciuli  arristavanu  yurvicati  ddà. 

Ddoppu  tempu  poi  'mmattia,  ca  certuni,  scavannu,  a- 
sciavanu  sti  picciuli,  e  li  genti  'gnuranti  mittlanu  a  diri  : 
Travatura!  travatura! 

—  Ah  !  chista  è  la  travatura  ?  Nun  su'  li  spirdi  chi  U 
fannu  asciàri?  spiau  un  Parpagghiuni. 


r)  V.  Amari,  p.  73 

Griddu  —  Chi  spirdi  di  brigghiu  mi  va'  cuntannu  ! 

—  Allura  nun  cci  nn'  è  nenti,  ca  li  spirdi  fannu  ag- 
ghimmàri  a  chiddi  chi  parranu?  dissi  'na  Musca. 

Griddu  —  Chisti  siinnu  fantasii  di  li  fimmineddi  o  di 
l'omini  cu  la  fadedda;  e  forti  chi  si  mettinu  'n  testa,  ca 
'ntra  'na  casa  cci  su'  spirdi,  si  fannu  tagghiari  lu  coddu, 
e  juranu,  ca  macari  V  liannu  vista  iddi,  e  chi  a  Cicciuzzu 
c'un  pugnu  cci  ficiru  jisari  un  parmu  di  jimmu,  a  'Nto- 
niu  cci  ficiru  tantu  di  bummalu  'nta  un  occhiu....  A  li 
voti  li  spirdi  affacci anu  pri  àstiu  a  li  patruna  di  casa,  pri 
faticcilli  arristari  vacarfti  ;  o  puru  pri  nun  fari  scummig- 
ghiari  certi  'mbrogghi  di  li  mali  genti,  comu,  pri  esem- 
piu,  chiddi  chi  fannu  munita  fausa,  pri  nun  essiri  piscati, 
mettinu  'mmenzu  li  spirdi. 

—  Eh!  spissuliddu  soli  succediri  st'affacciata  di  spirdi; 
dissi  un  Cardiddu. 

Dunca,  di  li  grutti  di  San  Filici  H  Nurmanni  si  jeru 
a  teniri  'nsina  sutta  Castrugiuvanni,  e  armaru  forgia  ddà; 
ed.  era  'na  litania  cuntinua  di  cristiani,  chi  javanu  e  vi- 
nianu  di  lu  campu,  purtannu  pruvisti,  e  priànnu  a  Rug- 
gieru  e  a  Rubertu,  chi  li  Hbbirassiru  di  li  Saracini.  ') 

A  Castrugiuvanni  'ntantu  truvaru  a  l'emiru  Beccaottu, 
chiddu  chi  cci  detti  la  'nsolia  a  Bettumenu,  cu  quinnici- 
milia  saracini,  chi  jittava  focu  pri  li  naschi,  pirchl  l'avìa 
a  smaccu,  ca  un  pugnu  d'omini  cci  avissi  datu  li  pira  a 
migghiara  di  Saracini  ;  e  tuttu  scumazza  comu  li  babba- 
luci,  dicia  a  h  Nurmanni  di  viniricci  'n  facci,  si  cci  abba- 
stava  l'armu. 

Poi  vutannusi  cu  U  so'  cci  dici,  ca  U  Nurmanni  sunnu 
spani  spani,  mentri  iddi  su'  cchiù  'nfuti  di  lu  Unu,  e  chi 
si  li  putlanu  agghiuttiri  pri  pinnula. 


l)  La  Lumia,  v.  I,  p.   i88. 

—  Ppù!  ch'era  vavusu;  dissi  un  Passarli  sbirrii.  Cc'era 
bisogni!  di  vuccagghiarisi  accussl? 

Griddn  —  E  cci  hai  a  mettiri,  ca  iddi  cranu  quinnicimi- 
ha,  mentri  H  Nurmanni  maiìcu  arrivavanu  a  setticentu.  ') 

Lii  Saracino  spartii!  U  so'  'n  tri  squatri,  e  avla  la  vit- 
toria 'ntra  la  pala  di  la  spadda  ;  ma  fici  lu  cuntu  senza 
di  li!  tavirnaru ,  pri  cui  1'  appi  a  fari  du'  voti.  'Nfatti 
Ruggieri!,  avennu  cchii^!  fidi  'n  Diu,  ca  'ntra  li  so'  vrazza, 
ddoppu  chi  spartìu  li  soi  'n  dui  squatri,  una  si  la  pig- 
ghiau  iddu  e  l'autra  Rubertu;  fici  diri  la  Missa,  e  tutti 
si  ficiru  la  Cuniunioni  ;  cci  dissi  du'  paruleddi  beddi  su- 
cusi,  senza  tanta  scumazza,  e  li  fici  'ncugnari  nni  li  Sa- 
l'acini. 

Comu  foni  vicinu ,  li  fa  'mpinciri,  e  —  Squati'ativilH 
boni  !  cci  dici  ;  vuatri  siti  quattru  a  la  suttili,  iddi  flmnu 
comu  h  furmiculi  ;  ma  vuatri  siti  un  pugnu  di  liuna,  e 
iddi  su'  un  munzeddu  di  cunigghia.  Avanti ,  picciotti  ! 
Armativi  di  fidi,  e  'n  nomu  di  Diu,  faciticci  vidiri  cu' 
siti,  e  chiddu  chi  sapiti  fai'i! 

—  Chi  è  stu  nomu  di  Diu  'mmucca  a  un  guirreru? 
dissi  lu  solitu  Pispisuni. 

Griddn  —  Ma  'nsumma,  tu  chi  si'  spiritu  forti,  comu 
l'acìtu  di  se'  grana,  ca  nun  cridi  cchii^i  a  Diu? 

Pispisiini  —  Nun  ti  dicu  chistu  iu;  ma  stu  nomu  di  Diu 
'mmucca  a  un  guirreru  ?... 

Griddn  —  Chi  ti  pari  strammizza  ?  Senti  chi  ti  dicu  : 

Tutti  li  cclìiù  'nfanfari  guirreri,  no  guirreri  di  parata,  e 
mar.cu  di  buttigghi  di  Mai'sala,  ma  guirreri  chi  facianu 
trimari  a  siilu  tahalli,  e  clii  cranu  lu  tirruri  di  li  nnimici, 
prima  di  mettiri  a  cummattiri,  nun  sulu  ca  'nvucavanu  lu 
nomu  di  Diu,  e  nun  s'afiruntavanu  d'  addinucchiarisi  a 


[)  La  Lumia,  v.  L  p.    iSi.— Palmeri,  p,   laS. 
Li  iNurinanrii. 

lu  so  cuspettu  divinu,  ma  chi  si  cunfìssavanu  e  cumunì- 
cavanu,  e  facianu  prudizzi  granni,  e  s'agghiummariavanu 
a  tutti  li  nnimici,  e  si  li  chiantavanu  di  sutta  !...  ói  nun 
ce' è  cchiù  bisogna  di  Diu;  si  pò  mettiri  di  banna,  cà 
semu  tutti  malandrini.... 

—  Chi  cci  trasi  !  ói  è  nautru  pam  di  manichi  ;  dissi 
lu  Prisidenti  tistiannu  ;  ói  ce'  è  lu  santa  rivorhiru,  la  santa 
carrubbina....  Ah!  chi  m'attocca  a  vidiri  'nta  la  vicchiaja! 
Basta,  tiramu  avanti.... 

Griddu  —  A  li  Nurmanni  cci  frijanu  H  manu ,  cchiù 
di  cchiui  cu  sti  pareli,  e  aspittavanu,  vugghiennu  di  din- 
tra  e  dintra,  lu  mumentu  d'accuminzari  lu  jocu  di  focu. 

Com'appiru  lu  signaH,  si  jettanu  supra  di  li  Saracini 
conni  cani  'ncontra  di  H  lupi.  Li  Saracini  cercanu  di  te- 
niri  duru;  ma  nun  putennu  risistiri  a  la  furia  di  li  Nor- 
manni, votanu  facci,  e  mettinu  a  fujri  a  rutta  di  coddu, 
e  li  Nurmanni  ad  iddi  e  macari  a  li  cani  !  ') 

Cadder  non  pochi  Siculi  e  Normanni, 
Ma  alfin  fur  vinti  e  sgominati  i  Mori  !  2) 

E  decimilia  Saracini  ristaru  ddà  'n  terra  ;  e  lu  smar- 
giazzu  di  Beccaottu  a  nautru  tanticchia  asciava  a  lu  bec- 
ca mortu,  e  a  granni  stentu  si  potti  sarvari  la  panza  pri 
li  ficu,  'nchiujennusi  cu  ferri  e  catinazzi  dintra  Castru- 
giuvanni  cu  ddi  Saracini  chi  cci  arristaru.  0 

E  ddocu  vi  lassù. 


1)  «  La"  disciplina  delle  bande  normanne  e  italiane,  il  coraggio,  la  sapienza  dei 
capi,  le  forti  armadure,  gli  animi  infiammati  di  Religione,  d'onor  militare  e  di  cupi- 
digia, ragguagliavano  e  sorpassavano  l'avvantaggio  del  numero  ch'aveano  i  Musulmani^ 
mgunaticci  senza  fiducia  né  consiglio.  »  Amari,  v.  Ili,  p.  74. 

2)  ^  'go>  cant.  Ili,  p.  98. 

3)  V.  Malaterra,  „Hist.  Sic,"  1.  II,  e.  XVII.  -  La  Lumia,  v.  I,  p.  181.  —  Palmeri, 
e.  XVIII,  p,  128.— Sanfilippo,  p.  175.— Fazello,  v.  Ili,  p.  19.  Ferrara,  v.  Ili,  p.  79'  — 
„Cron.  Sicil,,"  p.  23. 


V. 


Assediu  di  Castrugiuvanni  —  Traina  si  duna  di  bonu  e  bonu  — 
Ruggieru  si  marita  —  Bettumenu  'ngagghia  com'un  siirci  —  Tu- 
rilluni  'ntra  Rubertu  e  Ruggieru  —  Vennu  a  li  grossi  —  Fannu 
paci  — -  Ruggieru  torna  'n  Sicilia  cu  so  mugghieri  —  Jucata  di 
cuda  di  li  Greci  a  Traina  —  Li  Nurmanni  all'ossu  veru  —  Erui- 
simu  granni  di  Ruggieru  —  Gei  duna  1'  agghi  e  li  cipuddi  a  li 
Greci  e  a  li  Saracini,  e  cci  fa  passari  l'ùcitu. 

Griddu  —  DdoppLi  ddi  gran  frittilluna  chi  dettiru  a  li 
Saracini,  li  Nurmanni  si  nn'aggiraru  a  lu  campu,  unni 
attruvaru  la  vera  abbunnanza,  pirchl  li  nnimici,  pri  fujri 
cchiù  prestu ,  lassaru  tutti  cosi ,  e  pri  miraculu  nun  si 
spugghiaru,  pri  essiri  cchiù  leggi.  Figurativi,  eh' a  ddi 
cavaleri  eh'  avlanu  persu  un  cavaddu  ,  cci  nn'  attuccaru 
deci!') 

Ruggieru  e  Rubertu  però  nun  eranu  ancora  cuntenti, 
pirchì  cci  avianu  'ntra  lu  ficatu  di  fari  tavulidda  dintra 
Ili  casteddu  di  Castrugiuvanni;  ma  siccomu 

Erto  è  quel  sasso  sì,  tale  è  il  castello, 
Che  non  vi  può  salir  chi  non  è  augello;  *) 

frisurveru  di  mittiricci  l'assediu,  e  p'arrinesciri  megghiu 
mx  sirvizzu,  cci  jisaru  quattru  casteddi  'n  tunnu. 


1)  V,  Pitlmeri,  z,  XVIII,  p.  128.—  FenaiM,  v,  HI,  p.  79. 

2)  Ariosto,  cant,  II,  p,  17, 

Riiggieru  'ntantu,  ch'avia  l'argenta  vivu,  e  nun  sapia 
stari  cu  li  manu  'mmanu,  si  scigghiu  triccentu  cavaleri, 
e  cci  dissi  a  so  frati  :  Mentri  tu  duni  'ntisa  a  chisti  ccà, 
iu  scinnu  tanticchia  a  la  vucciria  pri  fari  la  spisa. 

—  E  cu  triccentu  cavaleri  cci  avia  a  jiri  ?  spiau  'na 
Lapa. 

Griddu  —  Si,  pirchl  la  vucciria  era  luntanedda.  'Nfatti 
si  jiu  a  teniri  'nsina  sutta  Giurgenti,  e  d'  unni  passava 
passava,  facìa  prisa;  e  beddu  carricu  di  vistiami  e  autri 
cusuzzi  pri  Tàcitu,  si  nn'aggirau. 

'Nta  stu  frattempu  sicutava  la  litania  a  lu  campu  di 
li  cumannanti  saracini  di  li  casteddi  di  ddi  cuntorni,  chi 
purtavanu  doni  e  dumannavanu  armistiziu;  'nta  l' autri 
macari  l'emiru  di  Palermu  cci  mannau  ammasciaturi  cu 
ricchi  doni  d'oru  e  d'argentu  e  ottantamilia  tari  d'oru,  chi 
currispunninu  a  pocu  echini  di  triccentumilia  di  li  nostri 
liri,  pri  farisilli  amici,  pirchl  si  scantava  di  li  sbrizzi.  E 
lu  matrifulippa  di  Rubertu,  cu  scusa  di  ringraziallu,  cci 
mannau  a  un  certu  diacunu  Petru,  chi  parrava  l'arabu,  \ 
ma  'n  sustanza  era  pri  vidiri  chi  quagghi  passavanu  ag-  i 
ghiriddà.  'Nfatti,  quannu  chistu  aggirau,  cci  dissi,  eh' a 
li  Saracini  l'attruvau  scunchiuti  scunchiuti,  e  lu  taliavanu 
cu  tantu  d'occhi  spatiddati,  comu  si  fussiru  pigghiati  di 
scantu.  ') 

'Ntantu  l'assediu  java  pri  li  longhi,  e  già  un  misicedUu  \ 
avia  cuddatu ,  e  ancora  nun  si  vidia  luciri  a  nuddu  ;  e 
—  Chi  facemu  ?  dissi  Rubertu  ;  si  nni  pisca  lu  'nvernu 
ccà,  nni  sconza  li  brigghia,  e  cci  appizzamu  lu  sceccu  cu 
tutti  li  carrubbi  ;  l'autra,  e  si  mentri  semu  cch.,  nni  fannu 
quarchi  firriata  supra  Missina,  comu  nni  finisci?.,.  Bah! 
iu  sa'  chi  ti  dicu  ?  Cugghiemunni  li  pezzi,  e  mittemunni 


i)  V.  Amari,  v.  Ili,  p.  7J. 

a  Ili  cupertu  pri  chiddu  chi  vali  vali  :  appressa  'n  casa 
si  nni  parrà. 

Livaru  li  tenni,  e  si  nni  jeru  a  Missina,  chi  'nfurzaru 
bona,  e  pruvideru  di  tuttu  chiddu  chi  cci  putìa  bisugnari. 
Dissiru  a  Bettumenu  di  dari  'mmastu  a  lì  Saracini,  e  par- 
tcru  Rubertu  pri  la  Pugghia  e  Ruggieru  pri  la  Calavria. 

Jamu  a  li  Saracini  di  l'antri  citati,  ca  cci  pigghiau  lu 
friddu,  comu  'ntisiru  la  gghiotta  di  Castrugiuvanni,  e  li 
cchiù  grossi ,  scantannusi  pri  la  peddi,  si  la  cugghianu 
coti  coti,  e  s'arricampavann  'nta  l'Africa.  Lu  re  di  ddà, 
punciutu  di  chisti,  liei  un  sforzu  granni,  e  mannau  'n  Si- 
cilia 'na  squatra  cu  bastanti  surdati  ;  ma  tuttu  'nsemmula 
a  lu  mari  cci  vinni  lu  sfirrlu,  e  s'agghiuttiu  pri  la  fami 
bastanti  Hgna.  Supra  guaddara  cravunchi  !  ') 

'Nfratantu  lu  conti  Ruggieru  'nta  dicemmiru  torna  'n 
Sicilia  cu  ducentu  cinquanta  cavaleri  beddi  frischi,  e  ri- 
pigghia  la  stagghiàta.  Unni  java  java,  attruvava  a  li  cri- 
stiani, ca  l'aspittavanu  cu  li  vrazza  aperti.  ^)  A  Traina, 
ca  eranu  tutti  greci,  cci  jeru  a  lu  scontru  'n  pricissioni, 
e  cci  dettiru  li  chiavi  di  la  citati.  5) 

Ruggieru  vidennu  ca  lu  puntu  nun  era  maliceddu,  lu 
'nfurzau  bonu,  e  lu  scigghìu  pri  la  so  chiazza  forti.  Cci 
lassau  li  so'  cavaleri,  e  currlu  pri  la  Calavria. 

—  E  chi  e  di  la  cammara  a  la  sala  ?  dissi  un  Passaru. 

—  Viaggia  spissu  cunsumanu  lu  voscu  ;  dissi  lu  Mu- 
scagghiuni.  Nun  mi  pirsuadi  sta  juta  e  vinuta  cuntinua 
di  la  Calavria.  Pirchi  va  e  veni,  com'un  vecchiu,  quannu 
e  zitu  ? 

Griddu  —  Zittu,  mala  lingua!  Ddà  Ruggieru  si  ma- 
ritau... 


i)  V.  Amari,  p.  8l. 

2)  Id.,  p.  82. 

3)  V.  Malatcrra,  Palmci-,  \oc.  cit.— FiUcUo,  v.  Ili,  p. 

—  Eh  !  caspitina ,  pri  chistu  cci  java  accussi  *ncuttn, 
pirchì  avia  la  testa  a  la  zita  !  ripricau  lu  Muscagghiuni. 

Griddu  —  Ddà  si  maritai!  cu  Giuditta ,  figghia  di  lu 
conti  d*Evreux,  di  li  duchi  di  la  Nurmandia,  e  som  di 
RubertUj  abati  di  sant'Eufemia  (1062),')  picciotta 

Dì  costumi,  di  grazia  e  di  bel  volto 
Dotata,  e  d'accortezza  e  di  prudenza.  *) 

Ddoppu  chi  si  cuitau  la  testa,  Ruggieru  si  nn'aggirau 
'n  Sicilia ,  lassannu  a  so  mugghieri  chi  picchiuliava  ;  e 
'nsemmula  a  Bettumenu  jiu  a  strinciri  lu  casteddu  di  Pe- 
tralia.  Li  Petralisi,  ca  eranu  'mmiscati  cristiani  e  turchi, 
si  cioraru  'ntra  d' iddi  li  mussa,  e  s'arrinneru.  Ruggieru 
passa  a  Traina  ,  raccumanna  a  Bettumenu  di  fari  stari 
a  lu  staffermu  a  li  Saracini,  e  pensa  di  jiri  'n  Calavria, 
e  fari  'na  surprisa  a  so  mugghieri.  3) 

E  vola  tanto  col  disio,  che  lento, 

Non  ch'un  destrier,  ma  gli  parrebbe  il  vento.  4) 

—  E  batti  Martinu  sutta  lu  piru  !  dissi  lu  Prisidenti. 
Griddu  —  Chi  cci  po'  fari  ?  Maritateddu  di  friscu,  cci 

scunchia  lu  cori,  stannu  arrassu  di  so  mugghieri. 

Bettumenu  'ntantu,  fidiH  a  la  cunsigna  chi  cci  detti  lu 
nostru  conti,  unni  cci  la  putia  'mmestiri  a  li  Saracini,  cci 
la  'mmistìa,  e  ora  cci  pigghiava  un  casteddu,  ora  nautru. 
Ma,  tantu  va  la  musca  a  lu  meli,  'nsina  chi  cci  lassa  la 
testa.  Li  Saracini  cci  Tavìanu  a  morti,  e  lu  pustiavanu, 
comu  la  gatta  quannu  pustia  lu  surci. 

'Nfatti,  a  U  primi  di  marzu  di  lu  1062  lu  Bettumenu 


i)  V.  Amari,  p.  84.— Palmeri,  p.  128. 

2)  Ariosto,  cant.  Vili,  p.  60. 

3)  V.  Amari,  p.  8j.— La  Lumia,  v.  I,  p.  188.— Palmeri,  p.  I2j, 

4)  Ariosto,  cant.  II,' p.  15. 

jiu  ad  Antedda  (Entella),  ca  nun  è  tantu  arrassu  di  Cu- 
nigghiuni.  L'Antiddisi  finceru  di  vulirisi  arrenniri,  e  mi- 
siru  'mmenzu  a  un  certu  Nichel,  anticu  amicu  di  Bettu- 
menu,  ch'avia  vuci  di  zuccaru  e  cori  di  feli,  pri  trattari 
la  rinnuta  di  lu  casteddu.  Lu  Nichel  cci  duna  'n'appun- 
tamentu  pri  lu  'nnumani,  e  Bettumenu  cci  va;  ma,  co- 
mu  è  a  li  visti  di  lu  casteddu,  tuffiti  !  cu  na  saitta  cci 
ammazzanu  lu  cavaddu,  e  po'  s'asciucanu  ad  iddu,  fa- 
cennulu  addivintari  un  crivu  d'occhiu.  ^) 

E  ddoppu  tanti  sirvizii  ch'avia  rinnutu  a  li  Nurmanni, 
jiu  a  fìniri  pri  tradimentu. 

—  Ma  iddu  tradituri  fu  di  lì  soi;  dissi  un  Zuinu. 

Griddu  —  Veru  è  ;  ma  nun  li  tradiu  pri  qu archi  pa- 
gnotta, comu  tanti  e  tanti  chi  cci  hannu  statu  'ntra  stu 
munnu  munnu,  ca  s' hannu  canciatu  Tarma  pri  luppini, 
e  pr'un  bajoccu  sarrianu  capaci  di  darisi  a  lu  diavulu; 
Bettumenu  li  tradiu  pri  sarvarisi  la  peddi,  e  lu  sa'  chi  è? 
si  pirdia  la  peddi,  nautra  nun  si  la  putla  accattare 

Li  Nurmanni,  ca  eranu  a  lu  campu  di  Traina  e  di  Pe- 
tralia,  comu  'ntisiru  sti  nummari,  scantannusi  di  peju,  si 
nni  jeru  a  Missina. 

Pri  junta  ficatu  !  Mentri  ccà  'n  Sicilia  succidianu  sti 
cosi,  Ruggieru  e  Rubertu  avlanu  nttaccatu  'ntra  d'iddi 
'na  bona  turilla ,  pirchl  Rubertu  vulla  fari  scurciddi ,  e 
jucava  a  scarrica-canaU. 

—  Chi  è  ?  sciarra  'ntra  frati  ?  dissi  un  Pinzuni. 
Griddu  —  Ih  !  e  chi  ha  vi  ?  Chi  ti  cridi,  ca  è  la  prima  ? 

Vlh  !  Trattannusi  di  'ntressu,  nun  si  canusci  cchiù  a  nud- 
du;  finisci  l'affizioni,  l'amuri...  tantu  cchiui  'nta  li  pezzi 
grossi  :  patri,  figghi,  frati  si  vannu  cu  li  jidita  'ntall'oc- 
chi  1  P'attruvari  veru  amuri,  s' havi  a  scinniri  aggliiri  jusu, 


i)  V.  Amari,  p.  Z6 —  Palmeri,  p.  130. 

ca  sta  beddu  accupunatu  ;  mentri  'nsusu  pri  lu  cchiui  sba- 
pura,  e  'nveci  d'affizioni  trovi  afflizioni. 

—  Ma  pirchl  fu  sta  turilla?  spiau  'na  Musca. 
Griddu  —  Eccumi  cc\.  Qiiannu  Rubertu  si  pigghiau  a 

Ruggieru  pri  cumpagnii,  cci  dissi  di  cummattiri  a  taci- 
maci ,  spartennu  li  travagghi  e  li  guadagni.  Ma,  vuatri 
sapiti  beni,  ca  prumettiri  e  dari,  su'  du'  cosi  ca  nun  si 
ponnu  fari  ;  pri  cui  Rubertu ,  ddoppu  d'aviri  accansatu 
tutta  la  Calavria  pri  menzu  di  Ruggieru,  a  la  tirata  di 
li  cunti,  vulìa  fari  comu  lu  liuni  di  la  favula  :  chistu  mi 
lu  pigghiu,  pirchl  m'attocca,  chistu  pirchi  m'apparteni, 
chistu  pirchi  sugnu  cchiù  forti,  e  'nta  tricchi  e  barracchi 
si  vulia  appappari  tutti  cosi  iddu,  lassannu  a  Ruggieru 
schitta  schitta  la  citati  di  Miletu. 

—  Ma',  lu  sa'  chi  era  ?  ca  la  divisioni  nun  la  sapìa  fari  ; 
dissi  un  Cardiddu. 

Griddu  —  Anzi  la  sapla  ;  ma  sapia  chidda  scarafunisca. 

Ruggieru,  'nsin'  a  tantu  eh'  era  schettu,  nun  ni  facla 
casu  ;  ora  però  ài  era  beddu  maritatu,  a  so  mugghieri 
nun  cci  vulia  fari  fiiri  la  figura  di  la  zza  Cicca;  ma  la 
vulia  manteniri  pri  com'era  di  giustu  ;  pri  cui  cci  dissi  a 
so  frati  di  daricci  la  mitati  di  la  Calavria,  com'arristaru,  '. 
quannu  l'autra  vota  ficiru  paci. 

Rubertu,  eh'  avìa  lu  cori  comu  'na  granfa  di  purpu^ 
nun  cci  sintìa  di  st'aricchia,  e  pigghiava  tempu. 

—  Pigghia  tempu  e  campirai  ;  dissi  lu  Prisidenti. 
Griddu  —  Sgarrasti  ;  pirchi  a  Ruggieru  cci  misiru  a 

vunciari  li  capiddi,  e  caplu,  ca  so  fratuzzu  fraternamenti 
lu  vulìa  fari  passari  sutta  di  lu  vancu  ;  e,  a  diri  la  virità, 
cci  siddìava.  Ma  nun  vosi  'n  prima  sdirrubbari  cantuneri; 
affucau  la  colira,  e  mannau  a  diri  a  so  frati  pri  l'urtima 
vota,  chi  si  facissi  di  cuscenza.  Ora  siccomu  la  cuscenza 
r  havi  lu  lupu ,  ca  si  mancia  la  pecura  senza  sali ,  Ru- 

bertu  cci  rispunnui  asciutta  asciuttu,  ca  min  ponnu  stari 
dui  gaddi  'ntra  un  puddaru  ;  pri  cui  si  cuntintassi  di  Mi- 
letu,  e  si  jissi  a  buscari  lu  pani  a  nautra  banna;  e  cci 
sintia  dirij  'nta  la  Sicilia. 

Ruggieru  a  sta  risposta  'ntinnàu  'ntall'aria,  e  a  Miletu 

Con  volto  s'avviò  pensoso  e  basso;  ») 

e  ddà  si  misi  a  priparari  pi  fari  valiri  li  so'  raggiuni. 
Rubertu ,  eh'  avia  lu  tronu  darreri  di  lu  cozzu ,  nun 
aspittau  lu  lampu,  pri  diri  San  Giuvanni,  e  s'ammulau 
bonu.  E  p'aviri  la  gula  longa  setti  canni,  rumpiu  la  paci 
e  l'accordiu  chi  cc'era  statu  'ntra  d' iddi,  facennu  trasiri 

La  discordia  pazza,  il  capo  avvolta 
Di  lacerate  bende  e  di  serpenti,  *) 

chi  d'un  sulu  esercitu  amicu  nni  fici  dui  cuntrarii,  e  jittau 
li  citati  'ntra  la  sdisulazioni  di  la  guerra  civili  !  Ma  nun 
vaja  scausu ,  cu'  simìna  chiova  ;  e  cu'  fa  ligna  a  mala 
banna,  'n  coddu  si  lì  porta! 

Rubertu ,  pigghiannu  avanti  pri  nun  cadiri,  si  partiu 
pri  strinciri  Miletu.  'Ntantu  Ruggieru  s'attruvava  a  Ce- 
raci, ch'abbampava  di  frevi,  e  comu  'ntisi  sta  cosa,  ac- 
cussl  malatu  pri  com'era,  cci  jiu  a  lu  scontru  cu  li  soi,  e 
tutti  dui  armaru  forgia  a  Miletu,  Ruggieru  dintra  e  Ru- 
bertu fora.  Vinniru  varii  voti  a  li  manu,  e  pri  lu  cchiui 
Rubertu  nn'avla  la  peju ,  tantu  ca  jisau  dui  furtizzi  pri 
ripararisi  megghiu. 

'Na  jurnata  di  chisti  Ruggieru  pensa  di  cumminaricci 
a  so  frati  un  tappu  spavintusu  ;  e  viditi  chi  fa  :  Nesci  di 
notti,  a  zitta  tu  e  zittu  iu,  cu  ccntu  cavaleri,  e  scattia  a, 


i)  Monti,  „Bas6VÌlliana/'  cant.  I,  p.  .|. 
2)  Id.j  cant.  II,  p.  i^. 

la  strasatta  supra  Ceraci,  ch*appartinia  a  so  frati,  ma  li 
Geracisi  a  Ruggieru  lu  vulianu  beniri  di  cchiù,  e  si  nni 
'mpatrunisci  allura;  cci  lassa  'na  pocu  di  cavaleri,  e  la 
stissa  nuttata  si  nn'aggira  a  Miletu.  ') 

Lu  'nnumani,  comu  Rubertu  'ntisi  sta  gghiotta,  pig- 
ghiau  li  cimi,  e  sputannu  feli,  cci  jiu  a  la  'mprescia  cu  'na 
pocu  di  li  soi,  pri  fari  scugnari  a  li  cavaleri  di  Ruggieru 
e  ammuccarisi  iddu,  ma  fici  nanna,  pirchi  chiddi  erami 
cu  lu  pedi  a  la  staffa.  E  chi  pensa  di  fari  ?  di  trasiri  stra- 
canciatu  di  campagnolu,  e  va  a  trova  a  un  certu  Basiliu, 
ca  era  pirsuna  so  fidata;  e  manciau  ddà. 

Ora  mentri  'ntra  un  vuccuni  e  nautru  tutti  dui  s'ap- 
pattavanu  li  lingui,  un  criatudi  Basiliu  canuscìu  a  Ru- 
bertu, e,  lentu  di  'ncasciu  chi  era,  nun  appi  autru  pinseri, 
chi  di  jirisilla  a  sucari,  dicennu  a  li  Geracisi,  ca  lu  surci 
era  dintra.  Chisti,  scantannusi  ca  Ruggieru  sfuàssi  'ncon- 
tra  d'iddi,  si  mettinu  a  pilari  tutti,  e  facennu  fracassi, 
pigghianu  l'armi  e  currinu  pri  la  casa  di  Basiliu  ;  e  tantu 
tortu  nun  1'  avlanu,  pirchi  'nta  li  guerri  li  pezzi  grossi 
sempri  si  ciaranu  li  mussa  e  li  strazzi  vannu  pri  l'aria. 

A  Basiliu  cci  arrivulau  lu  cori,  comu  'ntisi  ca  s'avia 
scummigghiatu  lu  'mbrogghiu;  e  scappa  comu  'na  saitta; 
ma  li  Geracisi  lu  piscanu  e  lu  stinnicchianu  ddà  'n  terra  ; 
ddoppu  'mpàlanu  a  dda  puviredda  di  so  mugghieri,  e 
vulianu  dari  la  stissa  pitanza  a  Rubertu,  eh'  a  ddu  puntu 
nun  avirrla  datu  un  bajoccu  pri  la  so  testa,  tantu  si  la 
vitti  trabballiari  supra  di  li  spaddi.  Pri  furtuna  d' iddu 
però  si  misiru  'mmenzu  'na  pocu  di  pezzi  grossi,  chi  cir- 
caru  di  pirsuadiri  a  lu  populu  di  nun  malitrattallu. 

Sta  cosa  detti  armu  a  Rubertu,  chi  sfudirau  tutta  la 
so  'luquenza,  e  —  Si  v'assajati  a  mittirimi  'na  manu  di 


n 


i)  V.  Amari,  p.  8S — Palmei-i,  p.  129.— Di  filasi,  v.  XII,  p.  IJ9. 

supra,  cci  dissi;  a  tuccarimi  un  sulu  capiddu,  siti  persi! 
Li  me'  surdati  e  li  surdati  di  lu  stissu  Ruggieru  vi  far- 
rannu  la  festa,  e  mittirrannu  la  vostra  citati  petra  supra 
petra  !  —  Li  Geracisi,  a  sti  pareli,  s'arricuceru  lu  filu,  e 
pr'accommudu  risurveru  di  mittillu  sutta. 

—  Viditi  quant'  arruini,  pri  nun  essiri  mai  cuntentu  ! 
dissi  lu  Prisidenti. 

Griddu  —  Li  surdati  di  Rubertu  ntantu  comu  'ntisiru 
sta  frittata,  jittavanu  isca,  e  vulianu  fari  ferru  e  focu;  ma 
pinsaru  megghiu,  di  mannari  un  curreri  a  Ruggieru,  e 
'nfurmallu  di  tuttu  lu  chinu  di  la  'mpanata;  pirchi,  di- 
clanu  cu  raggiuni,  Ruggieru  è  cori  granni,  e  nun  pirmit- 
tirrà  certu,  chi  si  facissi  un  mali  a  so  frati. 

E  pari  chi  nun  l'avissiru  sgarratu.  'Nfatti,  comu  Rug- 
gieru senti  lu  piriculu  di  so  frati,  vola  cu  li  so'  cavaleri 
supra  Ceraci,  si  fa  chiamar!  a  li  cchiù  grossi,  e  ora  cu 
amminàzziti,  ora  cu  boni  paroli,  si  lu  fa  cunsignari.  E 
ddà,  a  la  prisenza  di  tutti,  si  l'abbrazza  e  si  lu  vasa,  co- 
mu si  'ntra  d' iddi  nun  cci  fussi  statu  mai  chi  diri,  e 

Ogni  trista  memoria  ornai  si  taccia, 
E  pongansi  in  oblìo  le  andate  cose;  0 

cci  dici  cu  granni  ginirusità,  lassannu  a  tutti  maravig- 
ghiati.  Rubertu  canusclu  lu  tortu  ch'avia,  e  cci  dissi  a  so 
frati,  ch'era  prontu  a  daricci  la  mitati  di  la  Calavria.  ^) 

—  Oh!  ca  finarmenti  si  pirsuadiu;  dissi  lu  Prisidenti. 
Griddu  —  Sì,  si;  mancu  vintiquattr'uri  durau  sta  paci, 

pirchi  l'amicuzzu  nun  era  ligmr  di  fari  crucifissi.  Sintiti 
chi  successi  :  Mentri  li  dui  frati  si  stavanu  abbrazzannu 
a  Ceraci,  li  surdati  di  Ruggieru,  ch'avianu  ristatu  a  Mi- 


i)   Tasso,  cant.  XVIII,  p.  175. 

3)  V.  Amari,  p.  88. —  La  Lumia,  p.  i8r.— Palmeri,  p.  139. 

letu ,  pcnsanu  di  fliri  'na  nisciuta  e  aggranfarisi  li  dui 

forti  chi  Rubertu  a  via  fattu  jisari. 

A  Rubertu  cci  acchianaru  tutti,  e  scurdannusi  ca  un 
mumentu  avanti  so  frati  cci  avla  sarvatu  la  vita,  cci  fici 
sapiri,  ca  nun  cci  cunsignava  la  mitati  di  la  Calavria,  si 
prima  nun  cci  dava  sudisfazioni  di  st'offisa. 

—  Beni  pri  mali  è  carità ,  mali  pri  beni  è  crudirtà  ! 
dissi  lu  Prisidenti, 

—  Eh  !  quannu  la  gatta  s'  alliscia,  nesci  l'ugna  ;  dissi 
un  Passaru  sbirru. 

Griddu  —  Ruggieru,  ca  nun  cci  vulia  dari  acqua  'mma- 
nu,  cci  fici  ristituiri  subitu  li  priciunieri  e  li  forti.  Tempu 
persu  !  Rubertu  jittava  cchiù  cauci  ;  tantu  eh'  a  Ruggieru 
cci  scappau  la  pacenza  ;  e  pri  rumpilla  'na  vota  pri  sem- 
pri,  s'appattau  li  lingui  cu  chiddi  di  lu  casteddu  Messianu, 
ca  era  la  chiavi  di  la  Calavria,  e  si  nni  'mpatrunlu. 

Fu  'na  santa  cosa,  pri  faricci  carmari  l'agghi  a  Ru- 
bertu, pirchi  Ruggieru,  cu  stu  casteddu  'n  putiri,  lu  putia 
spugghiari  cu  la  manca  di  li  so'  Stati;  e  bastau  chistu 
pri  fallu  accalàri.  ') 

—  Bonu  fu  lu  midicamentu;  megghiu  di  li  cabbasisi; 
dissi  lu  Muscagghiuni. 

Griddu  —  Jamu  a  li  Saracini,  ca  ficiru  com'  a  chiddu  : 
mentri  chiovi,  macina.  Apprufittannusi  di  sta  turilla  'ntra 
li  Nurmanni,  nisceru  1'  ugna  ;  e  lu  conti  Ruggieru,  vi- 
dennu  ca  li  cosi  'ntra  la  Sicilia  javanu  a  lu  sdirrubbu, 
'nfurzau  li  casteddi  di  la  Calavria,  si  pigghiau  triccentu 
cavaleri,  ^)  e 

Sollecitando  poscia  la  sua  traccia,  3) 


i)  V.  Palmeri,  p.  129.-  Di  Blasi,  v.  XII,  p.  167. 

2)  V.  Amari,  p.  89. 

5)  Monti,  „Bassvilliana,"  cant.  I,  p.  7. 

'nsemmula  cu  so  mugghieri  si  nni  vinni  grittu  tirata  a 
Traina. 

—  M'hai  a  livari  'na  dificurtà;  ed  dissi  lu  Prisidcnti. 
Griddu  —  Macari  dui. 

Prisìdenti  —  Apprima  chi  eranu  tutti  cavaleri  ?  pirchl 
nun  sentu  diri  autru  :  ducentu  cavaleri,  triccentu  cavaleri, 
senza  mai  sentiri  ammuntuari  un  cumminnaturi;  mentri 
cci  nn'è  quantu  la  rina. 

Griddu  —  La  parola  cavaleri  veni  di  cavaddu,  pri  cui 
tutti  li  surdati  a  cavaddu  si  chiamavanu  cavaleri;  poi  cu 
li  Cruciati,  quannu  si  cummattla  'ncontra  di  li  turchi  pri 
libbirari  lu  Santu  Sipurcru,  si  ficiru  l'Ordini  di  caval- 
laria,  e  ce' era  l'Ordini  girusulumitanu  di  li  cavaleri  di 
Marta  e  l'autru  di  li  cavaleri  di  S.  Lazzaru,  e  ogni  Ordini 
avia  lu  so  Grammastru ,  chi  facla  di  testa.  E  versu  lu 
1430,  ven'a  diri  ddoppu  assai  di  U  Cruciati,  lu  duca  A- 
medeu  ottavu  di  Savoja,  fici  l'Ordini  di  S.  Mauriziu. 

Ora  tutti  sti  cavaleri  javanu  a  cummattiri  'n  difisa  di 
la  Riliggioni,  no  'ncontra  di  la  Riliggioni...  badàmu,  nun 
fazza  ca  strasintìti,  pirchl  quarchi  sciccareddu  cc'b  'mmen- 
zu  a  vuautri,  chi  nun  capisci  bonu  li  cosi....  'n  difisa  di 
la  Riliggioni.  Ddoppu  tempu  poi,  ca  fineru  li  Cruciati, 
siccomu  st'  Ordini  di  cavallaria  avlanu  accucchiatu  ba- 
stanti picciuH ,  li  cuverni,  scantannusi  si  cci  1'  arrubba- 
vanu,  pri  guardalli  megghiu,  si  l'aggranfaru  iddi. 

—  Eh  !  a  un  nasu  surcignu  lu  tumazzu  è  lu  ciauru  cchiù 
dignu;  dissi  lu  Muscagghiuni. 

Griddu  —  E,  pr'esempiu,  di  li  dui  Ordini  di  S.  Laz- 
zaru e  di  S.  Mauriziu  nni  ficiru  unu  sulu,  pri  sparagnari 
tràficu  però,  no  pri  autra  cosa  ;  ed  è  lu  prisenti  Ordini 
di  S.  Mauriziu  e  Lazzaru  di  lu  Piemunti  ;  e  nun  v'aviti 
a  cridiri,  è  un  Ordini  di  cavallaria  cu  lu  ddò ,  e  a  so 
tempu  era  di  li  'nfanfari  ;  e  m'iatu  cu'  putla  essiri  fattu 
cavaleri  ! 

—  Bah  !  Ora  mi  fa'  ridiri  ;  dissi  lu  Muscaggliiuni.  Co- 
mu  si  cci  vurrissi  tant'assai  pri  essiri  fattu  cavaleri! 

Gridate  —  Accussl  t' ha'  a  'mpassullri  !  Chi  ti  cridi,  ca 
si  si  prisintava  lu  mastra  d'ascia,  hi  consalemmi,  tte  a  ttà! 
lu  stampavanu  cavaleri  ?  Nautru  era  lu  discursu  :  a  dd'e- 
puca  pri  scippari  un  titulu  di  simprici  cavaieri,  ad  unu 
cci  avlanu  a  sudari  li  scagghiuna,  e  si  nun  era  cchiù  chi 
bonu  e  riliggiusu,  putla  sbattiri  ad  annu. 

—  Ma  ora  ca  fineru  U  Cruciati,  pirchl  servinu  st'  Or- 
dini di  cavallaria?  spiau  lu  Prisidenti. 

Griddu  —  Ddocu  nun  haju  cchiù  picciuli.  Sacciu  ca  sti 
cavaleri  tannu  cummattlanu  pri  la  Fidi  cristiana,  e  chi 
quannu  unu  era  armatu  cavaleri,  avla  a  ghiurari  di  spar- 
giri  lu  so  sangu  pri  la  Riliggioni  ;  ói  però  nun  ni  sacciu 
nenti,  com'è  cumminata  la  facenna;  né  pozzu  sapiri  pir- 
chl cosa  cummattinu  o  nun  cummattinu  H  cavaleri.... 

Zuinu  —  Cummattinu  pri  la  pa,... 
Griddu  —  Zittu  tu!  nun  ti  'mmiscari  'nta  sti  cosi  'ntris- 
santi.  'Ntra  'na  parola,  di  sti  tempi  nun  sacciu  autru,  ca 
di  cavaleri  e  cumminnaturi  cci  nn'è  'na  ritinata,  tantu, 
ca  mentri  unu  camina,  nun  cci  nni  capitana  cosa  di  picca 
'ntra  li  pedi,  e  di  tutti  specii  e  culuri. 

Sicutamu  lu  cuntu.  Comu  Ruggieru  arriva u  a  Traina, 
li  Greci  cci  ficiru  festa  ad  iddu  e  a  la  cuntissa;  ma  li 
scintini  avianu  lu  meU  a  la  vucca  e  lu  feli  a  lu  cori,  e 
mentri  cci  faclanu  festa ,  cuvavanu  di  faricci  la  festa  ! 
Ruggieru  'nfurzau  megghiu  lu  casteddu ,  cci  lassau  'na 
pocu  di  Nurmanni,  e  cull'autri  jiu  a  strinciri  Nicusia. 

Viditi  ora  chi  parti  sbirrisca  cci  fannu  li  Greci,  ca 
sempri  hannu  statu  fausi  di  carriaggiu.  Si  pò  diri  ca  lu 
conti  mancu  avia  vutatu  li  spaddi,  ca  ficiru  'na  cunciura 
p'asciucarisi  a  tradimentu  a  li  Nurmanni,  ch'eranu  spar- 
tuti  'ntra  li  casi  di  li  citatini  ;  ma  pri  furtuna  li  Nur- 

manni  nn'appiru  un  certu  rastu,  pirchi  lu  virseriu  fa  lu 
pignateddu,  ma  nun  cci  fa  lu  cuvirchieddu;  fa  fari  li  cosi 
ammucciuni,  e  po'  sona  la  campanazza.  'Nfatti  li  Greci 
attruvaru  a  li  Nurmanni  cu  lu  pedi  a  la  staffa,  e  cu  tuttu 
ca  eranu  quattru  a  la  suttili,  tinniru  duru,  e  a  li  Greci 
nun  li  ficiru  avanzari  mancu  chi  si  dici  d' un  passu  ;  e 
mannanu  a  la  'mprescia  un  curreri  a  Ruggieru,  chi  lassa 
'n  tridici  l'assediu  di  Nicusia,  e  la  stissa  notti  curri  pi 
Traina,  unni  trova  ca  lu  vugghiu  stava  niscennu  di  fora. 

Pri  junta  fìcatu  !  A  li  Saracini  di  ddi  cuntorni  cci  parsi 
chista  'na  bona  cugnintura  pri  svinciarisi  di  li  Nurman- 
ni; e  chi  pensanu  di  fari?  di  mannari  a  li  Greci  cincu- 
milia  surdati ,  chi  bazzach'iavanu  fora ,  e  'mpidlanu  a  li 
Nurmanni  di  farisi  quarchi  pruvista. 

Figurativi  comu  li  mischini  tinkmu  1'  ancidda  pri  la 
cuda,  e  s'arridduceru  a  lu  puntu,  ch'addisiavanu  lu  jornu 
pani  e  la  notti  robba.  A  Ruggieru  e  a  so  mugghieri  cci 
attuccau  un  sulu  mantellu  p'arripararisi  di  lu  friddu,  ca 
tagghiava  la  facci.  Ma  li  Nurmanni  sempri  'nvitti,  risi- 
st'ianu  a  la  furtura,  a  li  jilati,  a  lu  sonnu  e  a  lu  pitittu  ! 
E  Ruggieru,  quannu  li  vidìa  tanticchia  scarmusciuti,  cu 
quattru  paroli  'nfucati  cci  dava  armu,  e  —  Curaggiu  !  cci 
dicia;  ca  prestu  nisciremu  di  stu  'nciarru;  e 

...  il  nostro  passo 
Non  ci  può  torre  alcun;  da  Tal  n'è  dato!  0 

La  cuntissa  Giuditta  poi  era  l'ancilu  di  la  cunsulazioni, 
e  cu  tuttu  ca  era  'nsignata  cu  nòliti  e  'mmizzigghi,  puru 
si  pigghiava  cuntenta  lu  ranciu  comu  li  surdati  !  ^)  men- 
tri li  Greci  eranu  pruvisti  di  tuttu,  pirchi  li  Saracini  li 
'nfurgìanu  di  tutti  banni. 


i)  Dante,  ..Inferno,"  cain.  Vili,  p.  27. 

2)  La  Lumia,  v.  I,  p.  i82.~  Palmeri,  p,  ijo,—  Di  filasi,  v.  Xlf,  p.  x;*. 

—  Ma  pirchl  lìciru  sta  sbuttata  ?  Senza  raggiuni  mi 
pari  forti;  dissi  lu  Pispisuni. 

Griddu  —  Li  Greci  dicinu,  ca  li  Nurmanni  cci  scuita- 
vanu  a  li  fimmini  ;  sta  cosa  nun  è  tantu  difficili,  pirchi, 
è  veru  ca  Ruggieru  era  bonu ,  ma  bonu  veru,  li  Nur- 
manni eranu  puru  picciotti  dabbeni,  ma  lu  sapiti  com'è? 
unni  cc'b  pecuri,  ce' è  lana;  'ntra  d'iddi  forsi  cci  nn'e- 
ranu  certuni,  chi  nun  stavanu  a  li  patti,  e  si  nni  pigghia- 
vanu  assai  di  lu  chianu.  Agghiunciti,  ch'a  ddi  tempi  la 
facenna  min  java  comu  ói,  ca  si  pri  cumminazioni  ce'  è 
quarcunu,  chi  stinnicchia  troppu  li  pedi,  e  li  va  a  posa, 
pr'  esempiu ,  supra  li  citati  di  nautru  e  si  1'  aggranfa  : 
mancu  ha  dittu  Gesù,  ca  già  tutti  cosi  su'  beddi  sisti- 
mati  :  lu  cuvernu,  l'amministrazioni,  la  giustizia...  Ora  è 
nautru  paru  di  manichi,  pirchl  semu  cchiù  civilizzati;  ma 
a  ddi  tempi  li  cosi  si  faclanu  accussi  a  la  bona  di  Diu, 
pirchi  a  li  picciotti  cci  frijanu  li  manu,  e  cci  piacìa  meg- 
ghiu  manìari  spati  e  lanzi ,  ca  pinni  e  carta.  Pri  cui , 
pigghiannu  'na  citati ,  lu  primu  pinseri  eh'  avlanu ,  era 
chiddu  d' appuntiddalla  bona,  cci  lassavanu  ad  unu  chi 
facia  di  cumannanti  e  di  cuvirn aturi ,  e  javanu  avanti  ; 
po'  cu  lu  tempu  arrisittavanu  l'amministrazioni  e  l'autri 
cusuzzi. 

—  Ah!  accussi  è  la  cosa?  dissi  lu  solitu  Muscagghiuni. 
lu  cridia,  ca  tannu,  'nsemmula  cu  li  surdati,  chi  partìanu 
pri  rumpiri  li  catini  di  popoli  oppressi  e  scavi,  cci  javanu 
'na  pocu  di  cintinara  e  a  li  voti  migghiara  di  boni  genti, 
chi  pri  sulu  amuri  di  patria,  lassavanu  li  citati,  unni  a- 
vlanu  graputu  1'  occhi,  e  faclanu  lu  granni  sacrifiziu  di 
ristari  nni  ddi  citati  chi  li  surdati  libbiravanu  di  la  scà- 
vitù,  pri  aggiustar!  l'amministrazioni,  diriggiri  lu  cuver- 
nu, civilizzar!  li  populi  sarvaggi;  'nsumma,  pri  fari  tuttu 
ddu  beni  chi  putianu,  senza  'ntressu  però....  Di  sti  boni 
genti  cci  nn*  hannu  statu  assai. 

Grìdiìii  —  Chi  ed  va'  scacciannii  ! 

Della  patria  ]'amor  santo  e  perfetto, 
Che  amor  di  figlio  e  di  fratello  avanza, 
Empie  a  mille  la  bocca^  a  dieci  il  petto!  0 

Capisci?  a  milli  cci  jinchi  la  vucca,  e  a  deci  suli  lu  pettu! 

Poi  hai  a  sapiri,  ca  tannu  min  cci  nn'eranu  ammucca- 
baddottuli  ;  e  tutti  eraiiu  guirreri ,  cà  V  avlanu  'nta  lu 
sangu;  e  prima  di  diri  :  Mamma,  la  pappa;  mamma  la 
'mprùa;  diclanu  :  Mamma,  la  spata;  mamma,  la  lanza!  e 
'nveci  di  mittirisi  lu  sicarru  'mmucca,  appena  si  saplanu 
attaccari  li  causi,  o  di  fari  vuci  comu  viteddi  orfani  'nta 
li  strati,  affirravanu  un  spatuni,  ca  ora  nun  si  fidirrlanu 
a  spincillu ,  e  javanu  a  cummattiri  !  e  Ruggieru  misi  a 
fari  li  prudizzi,  ch'aviti  'ntisu,  prima  di  spuntaricci  pila 
'n  facci! 

Sicutamu.  Junti  a  stu  puntu,  li  Nurmanni  pri  dispirati 
ficiru  'na  nisciuta,  ma  li  Greci  e  li  Saracini,  ca  facìanu 
comu  li  furmiculi ,  cci  ammustraru  1'  agghi ,  e  li  Nur- 
manni misiru  a  trabballiari,  e  già  stavanu  pri  pigghiari 
lu  fujutu.  Ruggieru  si  nn'adduna,  si  metti  a  cavaddu,  e 

Sprona  a  un  tempo,  e  la  lancia  in  resta  pone,  2) 

e  si  jetta  'mmenzu  di  l'abballu;  li  nnimici  lu  canuscinu, 
e  si  cci  abbentanu  comu  cani  figghiàti  ;  si  lu  mettinu 
'mmenzu  ,  e  cci  ammazzanu  lu  cavaddu  di  sutta ,  e  lu 
tannu  abbadduttuliari  'n  terra. 

Ddocu  chi  vidistivu?  Li  Greci  e  li  Saracini  si  cci  jet- 
tanu  di  supra;  già  l'iiannu  'n  putiri,  e  si  lu  portanu  cu 
iddi  pri  faricci  la  festa;  ma  lu  prodi  Ruggieru  havi  capi- 


1)  Monti,  „Mascheroniana/'  cant.  l,  p. 

2)  Ariosto,  cant.  I,  p.  j6. 

LI  Ntirmnnni, 

mentu  di  spirugghiarisi  lu  vrazzn,  e  tirari  la  so  tirribili 
spata,  e  c'un  trimennu  sfirriuni,  fa  'na  prima  cutulàta... 
Matri  mia,  chi  cci  fu  a  stii  puntu  !  Nim  vola  accussi 
feru  e  'mpituusu  lu  turbini  'ntall'aria,  e  mancu  sbampa 
accussi  forti  lu  focu  'ntra  li  mini  di  pruvuli  'nchiusu , 
comu  in  iddu  subitu  l' ira  abbampa.  Batti  li  pedi  torbidu 
e  sdignusu,  comu  lu  tauru  chi  manna  in  auto  la  terra, 
e  comu  un  liuni  firutu  a  morti ,  joca  dda  spata ,  ca  è 
quarchi  cosa  di  spavintusu  : 


Non  cala  il  ferro  mai,  ch'appien  non  colga; 
Né  coglie  appien,  che  piaga  anco  non  faccia; 
Né  piaga  fa,  che  l'alma  altrui  non  tolga!  0 


1É| 


e  quantu  testi  spaccau,  quantu  vrazza  fici  satari,  quantu 
petti  e  panzi  spirtusau,  cci  persi  lu  cuntu.  E  iddu  sulu, 
senz'ajutu  di  nuddu,  appi  la  granni  abbilitati  di  sgagghiari 
nun  sulu  di  mmanu  a  li  nnimici,  ma  di  'mpittaricci  e 
agghiummarì'arisi  a  li  cchiù  valenti  sutta  lu  so  tirribiU 
spatuni,  e  fari  vutari  a  tutti  l'antri,  chi  fujèru  cchiù  torti 
ca  gritti,  attirrùti  di  stu  granni  ardiri!  Abbasta  a  diri, 
ca  si  furmau  a  li  lati  e  pri  davanti  un  muntarozzu  di 
catavari  !  —  Comu  vitti,  ca  li  nnimici  s'avianu  chiamatu 
li  cani ,  'ncugna  cotu  CQtu  nni  lu  cavaddu  mortu ,  cci 
sciogghi  la  sedda,  si  la  carrica  'n  coddu,  e 

Morte  fulmina  il  guardo,  ed  ha  vermigha 
La  spada  2) 

pri  la  straggi  fatta;  e  attempu  attempu  si  nn'aggira  'ntra 
lu  casteddu,  unni  lu  chianclanu  pri  mortu!  (1062).  5) 


I  ;  Tasso,  cant.  IX,  p.  90. 

2)  Vigo,  cant.  XVII,  p,  443. 

3)  «  Spinse  innanzi  il  cavallo,  gli  fu  morto;  si  trovò  avviluppato  in  un  nodo  di  ne- 
mici, che  sul  portavan  di  peso  ;  se  non  che  gli  venne  fatto  di  trarre  la  spada,  la  girò 
A  cerchio,  si  fé'  larga  piazza,  restò  solo 5  e  si  fermo  cuore  sarbò,  che  toh»  la  sella  del 

(Mentri  lu  Griddu  parrava,  tutti  dd'armaluzzi  si  tinlanu 
lu  ciatu,  e  lu  taliavanu  'mmucca  alluccuti  ;  ma  quannu 
'ntisiru  sta  sorta  d'eruisimu,  nun  si  pottiru  teniri  cchiui, 
e  ficiru  li  veri  pazzi,  battennu  li  piduzzi  e  l'aluzzi,  e  gri- 
dannu  :  Viva  lu  gran  Ruggieru  !  viva  lu  veru  eroi  !  — 
Pr'un  beddu  pezzu  nun  si  'ntisi  cchiù,  e  paria,  ca  la  casa 
si  sdirrabbava). 

Griddu  —  Viditi  chi  sorta  d'eroi  ch'era  Ruggieru? 

—  Chisti  su'  li  veri  omini  cu  li  mustazzi  !  la  scuma 
di  l'eroi!  dissi  lu  Prisidenti,  e  ddocu  arreri  battipedi  e 
vuci. 

Griddu — E  lu  granni  è,  ca  ddoppu  un  cummattimentu, 
accussi  tirribili  nun  sulu  ca  nun  cci  vosi  lassari  mancu  la 
sedda  a  li  nnimici,  m.a  chi  si  nni  jiu  attempu  attempu, 
pirchl  si  iddu  si  nni  java  a  cursa,  s'avirrianu  vappariatu, 
ca  l'avlanu  fattu  fujri  ! 

'Ntantu  la  cosa  java  pri  H  longhi,  e  già  avlanu  cud- 
dàtu  li  quattru  misi  ;  e  Ruggieru,  sapennu  ca  li  cosi  lon- 
ghi addiventanu  serpi,  circava  di  niscirinni  di  stu  'ncata- 
sciatu;  e  la  stissa  matri  natura  cci  fici  la  strata,  pirchl 
'ntra  ddi  jorna  ce' era  un  friddu,  ma  di  chiddu  allaliò; 
pri  cui  li  Greci  e  H  Saracini,  pri  quadiari,  stavanu  sempri 
abbrazzati  a  lu  ciascu,  ed  eranu  di  la  matina  'nsin'a  lu 
'nnumani  a  mmiUssi  ! 

Ruggieru  s'adduna  di  sta  cosa,  e  chi  pensa  di  f  n  ?  di 
starisi  pri  'na  pocu  di  jorna  beddu  'ngattatu.  'Na  jurnata 


destriero,  lento  e  minaccioso  ritracvasi.  »  Amari,  „St.  dei  Musulmani  in  Sic,"  v.  Ili, 
p.  91.  —  «  I  nemici  lo  avviluppano  intorno  :  gli  cade  ucciso  fra  i  ginocchi  il  cavallo; 
parecchi  gli  si  avventano  su  a  finirlo  o  trascinarlo  prigione  :  nel  dibattersi  giunge  a 
svincolare  il  suo  braccio,  mena  a  cerchio  la  spada  ;  rimasto  solo  nel  campo  ed  assie- 
pato di  morti,  si  avvicina  al  destriero  giacente,  ne  scioglie  la  sella,  e,  caricatala  in- 
dosso, si  ritira  a  lenti  passi.  »  ta  Lumia,  „Storie  Siciliane,"  v.  I,  p.  182.—  V.  inoltre  : 
MalatcriM,  „Hist.  Sic,"  1.  II,  e.  XXX,  pr.  Caruso,  „Bibl,  Sic,"  t.  L—  „Cron.  Sicll.," 
p.  53.—  Palmeri,  e  XVIII,  p.  130.— Di  Blasi,  v,  XII,  p.  173.—  Ferrara,  v.  III,  p.  86. 
—  Fazello,  v.  Ili,  p.  27. 

di  chisti ,  ca  lu  friddu  tagghiava  la  facci ,  si  scegglii  li 
ccliiù  'nfanfari  cavaleri,  e  si  teni  cu  lu  pedi  a  la  staffa. 

Già  di  sua  veste  rugiadosa  e  scura 
Copria  la  notte  il  mondo,  0 


e  Ruggieru  nesci  cotu  cotu  di  lu  casteddu  cu  li  soi  ;'3 
coni'  arrivanu  nni  lu  campu  nnimicu ,  si  jettanu  comu 
liuna  supra  di  li  Greci  e  di  li  Saracini,  chi  piscati  accussì 
a  la  strasatta,  nun  sapianu  a  quali  santu  raccumannarisi, 
e  li  Nurmanni  ficiru  lu  veru  tagghia  eh'  è  russu  !  e  'ntra 
nenti  si  'mpatruneru  di  la  menza  citati,  ch'avlanu  chiddi 
'n  putiri,  unni  attruvaru  la  vera  abbunnanza  e  di  masti- 
cari  e  di  spremiri;  e  ficiru  bastanti  priciunieri. 

'Nta  l'autri  'ncappau  un  certu  Plotinu,  ca  era  unu  di 
li  capi  di  la  cunciura  ;  e  Ruggieru  cci  fici  mettiri  un  cur- 
duni  a  lu  coddu,  e  lu  fici  cavaleri  di  li  tri  ligna  ;  all'antri 
cci  fici  fari  pura  la  festa.  *) 

—  Cu'  lu  fici  iddu  stu  cavaliratu?  spiau  un  Zuinu. 

Griddu  —  Chi  cci  trasi  !  Cci  ha  statu  sempri,  e  ce  è 
ancora;  è  ca  ói  è  menzu  abbulutu,  pirchL...  po'  ti  parru. 

Lu  gran  Ruggieru,  comu  si  'mpatrunlu  di  la  menza 
citati,  e  castiàu  a  li  'nghirrì'usi,  'nfurzau  lu  casteddu  meg-  i 
ghiu  chi  potti,  cci  sarvau  la  pisca  fatta  'ntra  lu  campu  | 
nnimicu,  e  poi  lu  sapiti  chi  fici?  Fici  cumannanti  a  la 
cuntissa  !  E  si  la  vidìuvu  vistuta  di  guirreru,  cu  la  spa- 
tazza  a  lu  ciancu,  fari  la  'spizzioni,  parla  un  giniraU  d'ar- 
mata. E  tutti  la  vulianu  beniri,  pirchl  era  bona  vèru.  5)  , 

E  ddoppu  eh'  arrisittau  tutti  cosi,  partiu  pri  la  Cala- 
vria,  pri  fari  'na  bona  pruvista  di  cavaddi.  Nuatri  aspit- 
tamu  ch'aggira,  e  s' iddu  porta  li  cipuddi,  vi  nni  dugnu. 


i)  Monti,  „BassvilHaiia,"  cant.  I,  p.  4. 

2)  V.  Malaterra  ,  loc.  cit.  —  Anonimo,  "Hist.  Sic,"  pr.  Caruso,  „Blbl.  Sic,"  t.  Il, 
p.  841.—  Amari,  Palmeri,  Di  filasi,  loc.  cit. 

3)  V.  Amari,  p.  92.—  Di  Blasi,  Ferrara,  loc,  cit. 


VI. 


Ruggieru  torna  di  la  Calavria  —  Li  Saracini  nescinu  l'ugna  --  Rug- 
gieru  va  a  caccia  e  s'arricogghi  cu  lu  panaru  chinu  —  Mimurannu 
cu mm attlni entu  a  Cerami  —  Stripitusa  vittoria  di  li  Nurmanni  — 
Tanticchia  di  suppa  —  Fisca  di  Ruggieru  —  Giurgenti  —  Li  Nur- 
manni cci  scruscinu  lu  cozzu  a  li  Saracini  —  Strincinu  Palermu 
—  Si  cogghinu  li  stigghi  —  A  Giurgenti  li  Saracini  cci  vonnu 
asciucari  lu  suduri ,  e  li  Nurmanni  s'  asciucanu  ad  iddi  —  Gran 
cummattimentu  a  Musulumeli  :  li  Saracini  hannu  chiddi  di  l'ursu. 

Gridate  —  Stasira  haju  cosi  di  farivi  liccari  li  jidita. 
Stati  attenti,  e  nun  cci  vol'autru. 

Lu  gran  Ruggieru  ddoppu  d'avirisi  fattu  'nta  la  Ca- 
lavria 'na  bona  pruvista  di  cavaddi,  armi  e  rubbiceddi, 
turnau  'n  Sicilia,  quannu  lu  milli  e  sissantadui  stava  pri 
dari  l'urtimu  assaccuni,  e  si  nni  jiu  a  Traina,  unni  li  soi, 
vidennu  st'abbunnanza,  cci  fìciru  festa. 

Ddà  'ntisi  li  primi  nummari  di  lu  gran  sbardu  di  Sa- 
racini, ch'avianu  arrivatu  di  l'Africa  pri  appuntiddari  a 
chiddi  di  la  Sicilia,  e  pri  cui  chisti  avìanu  jisatu  arreri 
la  testa,  e  cci  vulianu  dari  chiddi  di  l'ursu  a  li  Nurmanni  ; 
e  chi  cincucentu  già  bazzachiavanu  'nta  li  cuntomi  di 
Castrugiuvanni. 

Ruggieru,  'n  sintennu  sta  cosa,  cci  duna  trenta  cava- 
leri  a  so  niputi  Serluni,  e  cci  dici  di  jiri  a  'nzuUintàri  a 
li  nnimici  e  fujri,  ca  pri  lu  restu  cci  pinsava  iddu.  Ser- 
luni cci  va,  e  Ruggieru  joca  a  bue. 

Li  Saracini,  comu  vidimi  a  chistu  cu  trenta  cavaleri, 
si  cci  jettanu  di  supra,  e  li  piscanu  tantu  di  mala  ma- 
nera,  ca  di  trenta  si  nni  pottiru  sarvari  dui  suli  'nsem- 
mula  cu  Serluni. 

—  A  mala  fiùra  la  purtaru  sta  vota  ;  dissi  lu  solitu  Pi- 
spisuni  cu  la  caramela. 

Griddu  —  lu  menza  missa  t'haju  cuntatu;  sentiti  l'au- 
tra  menza,  e  vidi  comu  finlu  la  mala  fiùra. 

Ruggieru,  a  la  rumurata  di  Tarmi  capiu  ch'avia  finutu 
a  tòzzula  ;  e  chi  fa  ?  Nesci  di  l'ammucciagghia  cu  li  soi  : 
di  sdegnu  e  d' ira  ardi  e  sfaidda,  e  s'abbenta  supra  di  li 
Saracini,  chi  cercanu  di  truzzari,  ma  scafazzati  di  la  furia 
di  li  Nurmanni,  votanu  facci,  e  s' arraccumannanu  a  li 
gammi. 

Li  Nurmanni  l'assicutanu  pri  echini  d'un  migghiu,  e 
'nta  la  strata  fannu  un  siminatu  di  catavari;  e  ricchi  di 
tuttu  chiddu  chi  cc'era  'ntra  lu  campu,  si  nn'aggiranu  a 
Traina.  ^) 

Ddoppu  jorna  lu  gran  Ruggieru  jiu  a  fari  'na  visita  a 
Cartavuturu,  unni  fici  'na  bona  prisa;  a  l'aggirata  passau 
di  Castrugiuvanni ,  e  cci  dissi  a  li  Saracini ,  si  vulianu 
nesciri  pri  strincirisi  la  manu  ;  ma  li  Saracini  si  vutaru 
di  ddabbanna,  fincennu  ca  nun  parrava  cu  iddi,  e  cci  fì- 
ciru  carriari  tuttu  lu  vistiàmi  chi  cc'era  ddà. 

— Eh!  ancora  avlanu  lu  pilu  abbruscatu;  dissi  'na  Lapa. 

Griddu — Caminannu,  caminannu,  arrivati  'nsin'a  Du- 
rerà; e  beddu  carricu  di  vistiàmi  e  priciunieri  si  jiu  ad 
arricogghiri  a  Traina  ;  ma  pri  la  strata  nun  persi  picca 
cavaddi,  pirchì  lu  suli  era  quadiatu  suverchiu.  ^) 

'Ntantu  un  esercitu  saracinu  di  trentamilia  cavaleri  e 


i)  V.  Malaterra,  1.  II,  e.  XXXII.—  Anonimo  p.  841,—  Amari,  v.  IH,  p.  95.—  Pai- 
meri,  e.  XVIII,  p.  i3i.-Fazello,  v.  Ili,  p.  28. 
2)  V.  Malaterra,  Amari,  Palmeri,  loc.  <i\\. 

vintimilia  surdati  appedi  avià  partutu  di  Palermu  e  ar- 
matu  forgia  supra  'na  muntagnola  a  Ili  latu  di  lu  ciumi 
Cerami,  ca  è  un  se'  migghia  arrassu  di  Traina. 

Ruggieru ,  comu  'ntisi  T  arrivu  di  chisti ,  da  cavaleri 
cumpitu,  cci  jiu  a  lu  scontru  cu  li  soi,  ca  nun  eranu  autru 
chi  centutrentasei  cavaleri,  ')  pri  faricci  la  ben  vinuta,  e 
si  situau  nni  nautra  muntagnola  di  'n  facci  ad  iddi. 

Pri  tri  ghiorna  di  secutu  li  Saracini  affacciavanu  ,  si 
facianu  avvidiri,  e  turnavanu  arreri  a  lu  campu.  A  Rug- 
gieru cci  misiru  a  vunciari  li  capiddi ,  pirchi  vulla  fari 
pezzi  caudi  ed  ogghiu  ;  tantu  ch'a  lu  quartu  jornu,  comu 
vitti  la  solita  finzioni,  'nvucannu  iu  nnomu  di  Diu,  urdi- 
nau  a  li  soi  di  daricci  di  manu. 

Ma,  mentri  stavanu  pri  passari  lu  ciumi,  cci  dissiru, 
ca  li  Saracini  avianu  pigghiatu  la  strata  di  Cerami.  Rug- 
gieru caplu  allura,  ca  st'  affacciareddu  l'avianu  fattu  pri 
'ngannallu,  e  —  Lestu,  cci  dici  a  Serluni,  plgghiati  trenta 
cavaleri,  vola  pri  Cerami,  e  trasi  'ntra  lu  casteddu, 

D'uopo  là  fìa  che  '1  tuo  valore  e  l'arte 
I  primi  assalti  de'  nemici  affrene  : 
Vanne  tu  dunque,  2) 

e  addifènniti  'nsina  ch'arrivu  iu. 

Lu  niputi  va,  e  trasi  'ntra  lu  casteddu  ;  ma  siccomu 
vugghia  cchiù  assai  di  lu  ziu,  nun  appi  la  pacenza  d'aspit- 
tallu  ;  e  comu  vitti  spuntari  la  Vanguardia  di  li  nnimici, 
pensa  di  jiricci  a  lu  scontru  cu  suli  trentasei  cavaleri,  chi 
si  cci  abbentanu  cu  furia  granni,  nni  fannu  maceddu,  e 
l'assicutanu  'nsin'  a  Taccampamentu,  e  ddoppu  si  nn'ag- 
giranu  a  Cerami  beddi  carrichi.  3) 


i)  Amari  dice  quattro  a  cinquecento.  Voi.  cit.  p.  96. 

2)  Tasso,  cant.  IX,  p.  92. 

3)  Il  Malaterra  (e.  XXXIII)  e  1'  Anonimo  (p.  842)  dicono  il  grosso  dell'esercito  ; 
l'Amari  giustamente  osserva,  che  l'attacco  dovette  essere  coU'avanguardia  (p.  98). 


" 

—  Ma  aspetta,  cci  jiu  cu  trenta  cavaleri  a  Cerami,  e 
nisclu  cu  trentasei  ?  Chi  ficiru  figghiaru  ddà  dintra  ?  dissi 
lu  Prisidenti. 

Griddu  —  La  dumanna  di  Peppi  Nnappa!  E  mi  mara- 
vigghiu  ca  la  fai  tu,  ca  ti  senti  cacocciula.  Lu  casteddu 
di  Cerami  appartinia  a  li  Nurmanni,  pri  cui  li  sei  si  li 
pigghiau  di  chiddi  chi  cc'eranu  ddà;  macari  Pepe  si  nni 
pirsuadi  ! 

Arriva  'ntantu  Ruggieru  cu  lu  restu,  e  attrova  ca  Ser- 
luni  s'avia  spicciatu  iddu  sulu  lu  sirvizzu.  Ddocu  cci  fu 
un  pezzu  di  catuniu,  si  cunvinìa  sicutari  o  puru  appun- 
taricci  la  spingula,  ma  cc'era  cu'  la  vulia  cauda  e  cu'  la 
vulia  fridda;  e  Ruggieru 

...  ristette  in  atto 
D'uom  che  fra  due  sia  dubbio,  e  in  sé  discorre,  ») 

AUura  s'  avanza  Orsellu  di  Baliol ,  cavaleri  accimatu,  e 
risulutu  cci  dici  a  Ruggieru,  ca  si  nun  java  avanti,  iddu 
nun  avirrìa  cchiù  cummattutu. 

Ruggieru,  ca  nni  vulia  lu  ventu  friscu,  cci  dici  :  A  mia 
dici  orvu,  c'haju  la  vista?  Jamuninni,  e  zoccu  s'havi  a- 
'mpignari,  si  vinni.  Avanti,  'n  nomu  di  Diu. 

'Nfratantu  li  Saracini  s'avìanu  arrisittatu  lu  sangu,  pir- 
chì  si  cci  avìanu  junciutu  chiddi  di  ddi  cuntorni ,  ^)  e 
spartuti  'n  dui  culonni ,  si  'nfruntaru  cu  li  Nurmanni 
'ntra  la  chianura  di  Cerami. 

Ruggieru  puru  avìa  spartutu  li  soi  'n  dui  squatri  :  una 
la  detti  a  Serluni,  Orsellu  e  Arisgotu,  dicennucci  di  jiri 
avanti  e  grapiri  lu  ballu  ;  l'autra  si  la  pigghiau  iddu.  Li 
Saracini  cu  'na  sfirriata  scansanu  la  prima  squatra  e  pig- 
ghianu  di  pcLtu  la  secunna. 


I)  Tasso,  cant.  IX,  p.  99. 
3)  Amari,  p.  99. 


Li  Nurmanni ,  vidennu  dda  gran  massa  di  nnimici , 
chi  si  cci  jittava  di  supra,  s'abbileru.  Ruggieru  si  nn'ad- 
diina,  e 

Giunge  le  palme,  e  fiammeggianti  ia  zelo 
Gli  occhi  rivolge  e  le  parole  al  Cielo.  ') 

Ddoppu  si  vota  cu  li  soi,  e  armata  di  vera  fidi  —  Pic- 
ciotti! cci  dici;  vi  scurdastivu  ca  sema  cristiani?  Vi  scur- 
dastivu  ca  scmu  cck  pri  vinnicari  l'offisi,  chi  sti  barbari 
hannu  fattu  a  la  Riliggioni  ?  Lu  Diu  di  1'  eserciti  è  cu 
nuautri ,  e  duna  forza  a  li  nostri  vrazza  !  Taliati  a  la 
,  punta  di  la  me  asta  lu  signu  di  la  vittoria,  la  Cruci  santa, 
chi  duna  armu  a  nui,  e  fa  trimari  a  li  'nfidiH!  L'ancilu 
accumparìu  a  Gedeuni,  e  cci  ammustrau  lu  populu  'ncati- 
natu.  Gedeuni  'mpugnau  la  spata,  e  migghiara  di  nnimici 
CCI  caderu  morti  a  li  pedi  !  Avanti  dunca,  'n  nomu  di. 
Diu  !  ^)  E  cu  sti  paroh 

Trasfonde  in  ogni  petto  il  suo  coraggio;  3) 

e  facennusi  la  Cruci,  si  jetta  lu  primu  'ntra  l'abballu,  e 
li  Nurmanni  appressa  d'iddu,  e  spiriscinu  'mmenzu  dda 
gran  massa  di  Saracini,  chi  facianu  comu  li  furmiculi,  4) 
tantu,  ca  l'Anonimu  dici,  ca  né  lu  conti  Ruggieru,  né 
li  stissi  Saracini  s'  arrìùrdavanu  d'  aviri  vistu  tanti  sur- 
dati.  0 

Tutta  'nsenimula  li  Nurmanni  vidinu  'mmenzu  d'iddi 


i)  Tasso,  ouit.  XIU,  p.   ijS. 

2)  V.  Malaterra,  loc.  cit.—  Ferrar.!,  v.  Ili,  p.  90. 

3)  Vigo,  cant.  IV,  p,   107. 

4)  Orsello  nell'una  torma,  Ruggiero  acll'altra  inebbriavano  in  questo  ì  Normanni 
con  sublimi  parole  di  Religione  e  d'onore  ;  tanto  che  si  tuffarono  in  quella  moltitu- 
dine non  più  vista;  disparvero  tra  le  onde  della  cavalleria  musulmana.  »  Amari,  p.  99. 

5)  «  ...qaantam  nec  ipse  Comes,  uec  aliquis  morum  se  vidissc  rccordabatur.  >>  Presso 
Cuneo,  p.  ij.\i. 


90 

un  novu  cavaleri,  chi  nun  avianu  vistu  mai,  tuttu  sblen- 

nuri  e  maistà,  chi  s'avanza  supra  un  cavaddu 

Candido  più  che  neve  al  primo  albore, 


Bianche  l'arme  e  la  ricca  sopravvesta, 
Bianco  il  cimier,  che  adombragli  la  testa;  0 

e  sbintuliava  'na  bannera  bianca,  cu  'na  Cruci  smag- 
ghianti  'n  punta  di  1'  asta  ;  e  stu  cavaleri  si  jetta  cu  la 
spata  'mmanu  supra  di  li  Saracini. 

Li  Nurmanni  a  sta  vista  maravigghiusa  si  ficiru  tantu 
di  cori ,  pirchì  nni  stu  cavaleri  vittiru  quarchi  cosa  di 
divinu,  e  crittiru  ca  lu  Signuri  cci  avissi  mannatu  a  lu 
gluriusu  S.  Giorgiu,  di  cui  iddi  eranu  divoti  granni,  pri 
ajutalli  a  vinciri  a  li  'nfidili,  e  cummàttinu  cu  cchiù  fu- 
ruri.  *) 

Lu  prodi  Serluni  s' abbenta  'ncontr'  a  un  gran  mun- 
zeddu  di  Saracini,  chi  si  lu  mettinu  'mmenzu,  e  a  primu 
scontru  rumpi  la  lanza  e  metti  manu  a  la  spata,  chi  fa- 
risei e  ammazza  a  la  scapiddata.  Si  scontra  cu  lu  firoci 
Bonavertula  (Ben-Avert),  chi  cu  la  lanza  'n  pugnu  si  cci 
jetta  di  supra;  ma  Serluni  scanza  lu  corpu,  e  s'aggaddanu 
tutti  dui  comu  cani  figghiati.  Bonavertula  cci  sfirrla,  e 
lu  firisci  a  la  spadda,  e  Serluni,  chinu  di  sdegnu  e  d' ira, 
cci  scarrica  di  'n  coddu  un  tirribbiliu  di  sciabulati,  e 

Pa^a  il  mio  sangue  !  il  paladin  gli  disse, 
E  dritto  al  cor  la  spada  gì' indirisse;  3) 

ma  Bonavertula  si  canzla,  e  Serluni  lu  pisca  'nta  'na  co- 
scia, e  lu  sangLi  cci  nesci  a  fruciuni  di  la  iìrita,  tantu  ca 
lu  Saracinu  vota  la  brigghia  a  lu  cavaddu  e  scappa. 


i)  Vigo,  cant.  XVII,  p.  437. 

2)  Malaterra,  loc.  cit.  —  Anonimo,  p.  84}.— „Cron.  Sicil./'  p.  36.— Fazello,  v.  Ili, 
p.  29. 

3)  Vigo,  cxnt.  I,  p.  40. 

Migghiara  e  migghiara  dì  spati,  di  lanzi  e  di  mazzi  si 
vidinu  'ntall'aria,  chi  grapinu  testi,  spaccanu  facci,  rum- 
pinu  vrazza,  squartanu  petti  e  sbèntranu  cavaddi.  È  'na 
vista  orrenna;  e  lu  sangu  curri  a  ciumara  e  si  'mmisca 
cuU'acqua  di  lu  ciumi  ;  e  lu  tirrenu  è  tuttu  cummigghiàtu 
di  catavari,  di  firuti  e  di  genti  chi  stannu  assaccannu  ! 
S'avanza  'ntantu  lu  tirribili  kaid  di  Palermu ,  ca  era 
un  omu  di  straurdinaria  forza  e  ardiri,  e  chi  'nta  li  guerri 
si  li  manciava  quattru  fila,  e  avla  un'armatura  a  prova  di 
bummi;  e  si  'nfrunta  cu  Orsellu  di  Baliol,  e  c'un  truzzuni 
lu  fa  strummuliari  'n  terra  cu  tuttu  lu  cavaddu;  e  lu  kaid 
e  antri  saracini  cci  su'  di  supra;  ma  Orsellu,  di  'n  terra 
stissu,  cummatti  com'un  dispiratu,  e  facennu  squatruni 
cu  la  spata,  nun  li  fa  'ncugnari. 

Ruggieru  s'adduna  di  lu  piriculu  d' Orsellu,  duna  'na 
spirunata  a  lu  cavaddu ,  e  s'  abbenta  cu  fururi  granni 
'ncontra  di  lu  kaid: 

In  tempo  giunse,  e  —  Barbaro,  ti  arresta  — 
Gli  disse,  e  pose  la  gran  lancia  in  resta,  i) 

e  s'  aggaddanu  comu  dui  liuna  'nfuriati.  Lu  cummatti- 
mentu  dura  un  beddu  pezzu,  pirchi  tutti  dui  eranu  boni 
azzariati  e  'ncaniati  di  mala  manera;  ma  lu  gran  Rug- 
gieru e'  un  corpu  di  la  so  tirribili  lanza ,  cci  rumpi  la 
forti  cura  zza,  e  lu  spiriusa  di  'na  banna  a  nautra,  e  si 
l'agghiummarla  mortu  a  li  so'  pedi  !  *) 

Li  Saracini,  comu  vittiru  abbuccari  a  stu  gran  capitanu, 
si  'ntisiru  arrivulàri  lu  cori,  e  fujnu  a  rutta  di  coddu,  e 

L'un  l'altro  incalza,  affretta,  offende  e  preme, 
Chi  spinge  è  spinto,  pesta  e  pesto  geme  ;  3) 


i)  Vigo,  caut.  I,  p.  44. 

2)  V.  Malaterra  e  l'Anonimo,  loc,  cit.—  Amari,  p.  99.—  Lu  Lumia,  v.  I,  p.  ii2,- 
Palmcri,  p.  131. 

3)  Vigo,  caut.  I,  p.  4$. 

e  li  Nurmanni  ad  iddi  e  macari  a  li  cani  !  e  nni  ficiru 

sosizza  ;  tantu  ca  quinnicimilia  arristaru  ddà  *n  terra  !  *) 

—  Ma  chistu  miraculu  è  !  dissi  lu  Prisidenti  cull'anci- 
leddi  'ntall'occhi;  e  tutti  dd'armaluzzi  talifavanu  alluccuti, 
senza  mancu  diri  ciu.  Lu  sulu  Pispisuni  cu  la  caramela 
si  facia  la  risatedda  sutta  di  lu  nasu,  e 

—  Bah  !  dissi  ;  cci  avemu  a  cridiri  a  stu  miraculu  ?... 
All'ottantadui?...  a  lu  seculu  di  lu  lustru?...  Ah!  ah!  ma- 
cari  mi  veni  di  ridiri  !... 

Griddn  —  Sta'  facennu  la  sgrignata  di  lu  sceccu,  quan- 
n'  havi  baschi  ;  e  nun  cci  trasi  pri  nenti.  Chisti  nun  su' 
cosi,  ca  si  jettanu  'n  terra  cu  'na  sgrignata.  Unu  chi  havi 
tanticchia  di  ciriveddu,  prima  cci  fa  suppa,  e  po'  dici  : 
è  veru  o  nun  è  veru;  pò  essiri  o  nun  pò  essiri.  E  iu, 
ddoppu  chi  vi  r  haju  cuntatu,  pri  comu  lu  cunta  lu  Ma- 
laterra,  ora  coi  fazzu  quarchi  rifrissiunedda  di  supra. 

E  prima  di  tuttu  avemu  a  vidiri  'na  cosa,  ed  è,  la  vi- 
nuta  di  li  Nurmanni.  Cu'  su'  sti  Nurmanni  ?  'Na  pocu 
di  sarvaggi,  chi  spuntanu  di  la  Scanninavia;  vannu  'ntra 
la  Francia,  e  ddà  si  fannu  cristiani,  e  mettinu  a  jittari 
la  scorcia  sarvaggisca;  ddoppu  vennu  'ntra  la  Talia,  sbar- 
canu  'n  Sicilia,  e  fannu  prudizzi  'ncontra  di  li  Saracini, 
ca  parirrianu  lavornii,  si  nun  fussiru  cuntati  da  boni  oturi 
antichi  e  cunfirmati  da  li  muderni. 

Ora  ammittemu,  ca  l'antichi  oturi  avissiru  scalatu  lu 
nummaru  di  li  Nurmanni  e  crisciutu  chiddu  di  li  Sara- 
cini; ma  cu  tutta  sta  scalata  e  sta  crisciuta,  resta  sempri 
un  granni  divariu,  pri  comu  dicinu  Toturi  muderni;  e  lu 
stissu  illustri  Micheli  Amari,  ca  òi  è  cacocciula,  cu  tuttu 
ca  'ntra  la  so  .,  Storia  dei  Musulmani,"  a  quantu  pari. 


i)  V.  Malaterra  e  T  Anonimo  ,  loc.  cit.  —  „Crou.  Sicil.,"  p.  36. — ^.Fazello,  p.  30. 
-pi  BUsi,  V.  XII,  p.  1 86.— Ferrara,  v.  Ili,  p.  91.— Capozzo,  v.  II,  p.  359. 

cerca  d'addifenniri  a  li  Saracìni,  puru  ammetti  stu  gran 
divariu,  dicennu,  ca  li  prudizzi  di  li  Nurmanni  hannu  di 
lu  prudiggiusu.  ^) 

E  lu  bravu  Isidoru  La  Lumia,  scritturi  di  li  'nfanfari, 
chi  la  morti  nn'arrubbau  ancora  giuvini,  e  ch*avla  lu  can- 
narozzu  strittu,  e  li  cosi,  prima  di  cuntalli,  li  passava  a 
sitacciu,  parrannu  di  la  cunquista  nurmanna,  dici,  ca  'nta 
la  storia  si  prisenta  chidda  chi  veramenti  fu  :  'na  succis- 
sioni  fora  dubbiu  di  fatti  ardimintusi  e  stupenni.  ^) 

E  a  Traina,  quannu  a  Ruggieru  cci  ammazzaru  lu  ca- 
vaddu ,  e  li  nnimici  a  cintinara  si  cci  jittaru  di  supra  , 
com'appi  capimentu  di  nesciri  la  spata,  iddu  sulu  si  nni 
asciucau  tanti,  ca  si  fici  un  muntarozzu  di  catavari  da- 
vanti e  a  li  lati,  e  fici  vutari  a  tutti,  nun  è  un  prodiggiu  ? 

Ora  dimmi  'na  cosa,  tu  cu  sta  caramela  'ntalFocchiu, 
ch'assimigghi  a  li  Ciclopi,  tutti  sti  prodiggii  nun  provanu 
chiaru  e  manifestu,  ca  lu  Signuri  dava  a  Ruggieru  e  a 
li  Nurmanni  stu  granni  ardiri,  pirchi  l'avia  distinatu  ad 
essiri  li  libbiraturi  di  la  SiciHa,  lì  risturaturi  di  la  cato- 
Uca  Fidi  ?  Ora  si  Dominiddiu  a  sti  prodiggii  cci  vulla  ag- 
ghiunciri  un  miraculu  chiaru  e  lampanti ,  mannannucci 
a  S.  Giorgiu,  chi 

Membra  ed  aspetto  uman  compose  e  finse;  3) 

ch'avla  a  pigghiari  la  pirmissu  a  tia,  o  a  quarch'autru 
cchiù  beddu  spicchiu  di  tia? 


i)  «  Ma  si  scemi  pur  di  molto  il  numero  dei  Musulmani,  e  s'aggiunga  alla  contra- 
ria parte  qualche  frotta  dei  cristiani  di  Sicilia,  ch'è  da  supporre  accorsa  ai  combatti- 
menti ,  comparirà  tuttavia  prodigioso  il  valore  normanno....  Il  valore ,  la  disciplina , 
l'unita  e  ferma  volontà,  la  viva  fede,  trionfarono  dopo  lunghissima  tenzone  sopra  la 
moltitudine  ragunaticcia  d'Arabi  prodi  ma  ladroni.  »  V.  lU,  p.  97  e  100. 

2)  «  Il  conquisto  normanno  $'  offre  dunque  alla  storia  ciò  che  fu  propriamente  in 
se  stesso  :  una  successione  non  dubbia  di  atti  ardimentosi  e  stupendi.  »  „Storie  Sici* 
liane/'  v.  I,  p.  189. 

3)  Tasso«  cant.  I,  p.  a,  in  nota,  st.  13. 

L'autra,  pirchl  a  S.  Giorgia  lu  fannu  vistutu  di  guir- 
reni,  mentri  'n  vivenza  fu  viscuvu  d' Antiochia  ?  pirchì 
appuntu  arristau  tantu  radicata  sta  cosa  'ntra  lu  populu, 
chi  di  tannu  'n  poi  a  S.  Giorgiu  ki  misiru  a  fari  vistutu 
di  guirreru,  e,  lu  sa'  comu  si  soH  diri,  vuci  di  popuki, 
vuci  di  Diu  !  Po'  chistu  nun  è  ca  sarrla  lu  primu  miraculu 
'ntra  li  guerri  ;  nun  si  nni  legginu  cosa  di  picca  'ntra  li 
storii.  Ma  cu  tuttu  iu  nun  è  ca  ti  dicu,  ca  cci  hai  a  cri- 
diri  pri  forza,  comu  si  fussi  domma  di  fidi. 

Jamu  a  lu  nostru  ora.  Varii  su'  H  pariri  di  Toturi  supra 
stu  fattu  :  Malaterra  lu  cunta  comu  vi  l'haju  cuntatu  iu,  ') 
Simuni  di  Lintini,  *)  l'Anonimu  5)  e  Fazellu  ^)  cci  vannu 
d'appressu;  Di  Blasi  5)  cunta  lu  fattu,  e  po'  cci  fa  suppa, 
e  cunchiuj  cu  Muraturi,  ^)  ca  lu  divariu  forsi  nun  sarrà 
statu  accussi  granni,  e  mancu  cci  sarrà  stata  la  cumparsa 
di  S.  Giorgiu.  Ora  si  Di  Blasi  e  Muraturi  vulianu  niàri 
lu  miraculu,  nun  avirrianu  scrittu  né  forsi,  né  cci  sarrà 
stata,  ma  tunnu  di  palla,  ca  nun  cci  nni  fu  nenti.  Pai- 
meri  7)  dici  ca  pott'essiri  'na  svista,  chi  li  surdatì  'ntu- 
siastati  di  lu  sintimentu  riliggiusu ,  pottiru  scanciari  a 
Ruggieru  pri  S.  Giorgiu,  e  bastau  chistu  pi  cridiri,  ca 
iddi  eranu  'nvincibbiH  ;  e  quannu  lu  surdatu  havi  st'opi- 
nioni  d' iddu  stissu ,  unu  preggia  pri  centu.  Ferrara,  ^) 
zeru  e  va  zeru  dici  quasi  lu  stissu. 

Lu  ddottu  Isidoru   La  Lumia  ^)  finarmenti  cunta  lu 


i)  „Hist.  Sic,"  1.  ir,  e.  XXXIII,  pr.  Caruso,  „Bibl.  Sic."  t.  1,  p.  192. 

2)  „Cron.  Sicil.,"  p.  36. 

3)  „Hist.  Sic,"  pr.  Caruso,  „Bibl.  Sic,"  t.  II,  p.  843. 

4)  „St.  di  Sic,"  V.  Ili,  p.  29. 

5)  „St.  di  Sic/'  V.  XII,  p.  186. 

6)  .,Annali  d' Italia,  an.  1063. 

7)  „Som.  della  St.  di  Sic,"  p.   131. 

8)  „St.  gen.  della  Sic,"  v.  Ili,  p.  90. 

9)  «  Allora  è  visto    uscir   dalle  file  il  glorioso   cavaliere  S.  Giorgio  sovra   bianco 
ginnetto,  sventolante  un  vessillo  ove  risplende  la  Croce;  la  hncia  del  Conte  manda 

fattu,  senz'agghiunciricci  o  livaricci  né  virgula  ne  puntu, 
e  lu  muttu  dici  :  Cu'  taci,  accunsenti. 

Ora  tuttu  chistu  eh'  ammustra  ?  ca  'ntra  novi  oturi , 
quattri!  dicinu  eli'  è  miraculu  :  Malaterra,  l'Anonimu,  Si- 
muni  di  Lintini  e  Fazellu  ;  quattru  cci  fannu  suppa  :  Di 
Blasi,  Muraturi,  Palmeri,  Ferrara;  e  unu  lu  cunta  asciutta 
asciuttu  comu  'na  passula  :  Isidoru  La  Lumia. 

Qual'è  la  cunsiguenza?  ca  niàllu  è  'mprudenza,  peju 
poi  mittillu  'n  ridiculu. 

—  Ma  'ntra  l'oturi  ti  scurdasti  lu  megghiu  pezzu  ;  dissi 
lu  Pispisuni. 

Griddu  —  Senti  diri  a  V  illustri  Micheli  Amari  ?  E  nni 
parrà  puru;  ma  dici  ca  S.  Giorgiu  accumpariu  'ntra  la 
fantasia  di  Malaterra.  ^) 

—  Eh  !  nun  ce'  è  bisognu  chi  si  licca  la  mugghieri  di 
lu  pastizzàru;  dissi  lu  Prisidenti. 

Griddu  —  E  chistu  è  quantu,  mastru  Santu  !  Po'  cci 
aviti  a  mettiri,  ca  'ntra  l'esercitu  saracinu  cc'eranu  'mmi- 
scati  'na  pocu  di  Sicihani;  ora  nun  è  tantu  difficiH,  ca 
chisti,  'ntra  lu  megghiu  di  l'abballu,  si  cci  vutavanu  pri 
contra;  e  bastavanu  'na  pocu  di  chisti  pri  mettiri  sutta- 
supra  tuttu  lu  campu.  ^) 

—  E  cci  ha'  fattu  lu  trunzu  di  la  mala  fiùra  !  cci  dissi 
lu  Muscagghiuni  a  lu  Pispisuni.  Pri  sti  parti  spiritusi  me- 
riti d'essiri  fattu  cavaleri  di  lì  birrittuna! 

(Tutti  dd'armaluzzi  misiru  a  furfic'iari  a  lu  Pispisuni, 
e  cu'  cci  dicla  'na  cosa  e  cu'  nautra). 


a  terra  d'un  colpo  il  capitano  infedele,  e  la  innumerabile  oste  si  dilegua  come  nebbia 
squarciata  dal  vento,  o  come  stormo  di  passere  inseguite  dal  falco.  »  „Storie  Sicil.," 
V.  I,  p.  i8r  e  182. 

1)  «  Ma  tanto  spesso  torna  tal  visione  nelle  guerre  dei  Crociati,  da  parere  fior  di 
rettorica  del  cronista,  anziché  allucinazione  dei  combattenti...  Più  certamente  il  ferro 
della  SUA  Lincia  (di  Ruggiero)  squarciò  una  corazza  di  stupenda  fattura  sul  petto  del 
kaid  di  Palermo ,  capitano  dell'  oste  o  della  schiera,  uom  fortissimo ,  il  quale  Galop- 
pando iniLin^i  a'  suoi  minacciava  e  imprecava  a'  Normanni,  u  V.  Ili,  p.  99  e  100. 

7.)  \.  L.\  Lumi.i,  V.  I,  p.  189. 

—  Basta  ora;  cci  dissi  lu  Griddu  arriprinncnnuli.  Cu- 
scenza  e  sacchetta  1'  avemu  spartuta.  Ognunu  la  pensa 
comu  voli.  Chiddu  chi  però  è  certu  e  fora  dubbiu,  è  la 
stripitusa  vittoria  di  li  Nurmanni,  e  la  gran  carnazza  chi 
cci  fu  ;  e  chi  prima  di  partiri  jeru  a  scrafunchiàri  a  li 
Saracini,  chi  s'avlanu  jutu  a  'ntanari  'ntra  li  gruttuna,  e 
nun  si  nn'asciucaru  cosa  di  picca,  e  ficiru  bastanti  pri- 
ciunieri;  e  chi  Ruggieru  si  nn'aggirau  a  Traina  carricu 
di  la  beni  di  Diu  ch'attriivau  'ntra  lu  campu;  chistu  lu 
dicinu  tutti  l'oturi  ;  anzi  agghiuncinu,  ca  lu  nostru  conti 
mannau  'n  donu  a  lu  papa  Alissandru  secunnu  quattru 
beddi  gamiddi  chi  eranu  'ntra  lu  campu,  dichiarannusi 
dibbituri  a  S.  Petru  di  sta  gran  vittoria,  e  lu  Papa  cci 

Invia,  raggiante  di  sidereo  lume, 

Il  vessil  che  coprìa  l'ara  del  Nume;  0 

spincennulu  a  jiri  avanti,  'nsin'a  sirvizzu  finutu,  e  stassi 
sicuru  di  l'ajutu  di  Diu.  ^) 

—  È  cch  la  zita  !  dissi  lu  Prisidenti.  Nun  ce'  è  chi  diri. 

Griddu  —  Sicutamu  lu  cuntu.  Lu  gran  Ruggieru,  co- 
m'aggirau  a  Traina,  pinsava  e  dicia  'ntra  d'iddu,  chi  cu 
tutti  sti  cummattimenti  nun  accansava  nenti ,  si  prima 
nun  facla  scugnari  a  lì  Saracini  di  Palermu ,  ca  era  lu 
trippìaturi  d' iddi  ;  ma  pri  stu  puntu  di  sirvizzu  cci  vulla 
autra  robba  ;  pri  cui  risurvlu  di  passari  'n  Calavria  e  fa- 
risi  li  piatticedda  cu  so  frati  Rubertu. 

Prima  però  pinsau  di  fari  'na  bona  pruvista,  e  cu  ardiri 
granni,  pri  comu  dici  l'illustri  Amari,  fici  'na  scurruta 
'nsin'  a  Gulisanu,  Brucatu  e  Cifalù,  d'unni  si  carriau  ba- 
stanti vistiàmi,  e  lu  sarvau  a  Traina  ;  ddoppu  raccuman- 


i)  La  bandiera  di  S.  Pietro.  Vigo^  cant.  Vili,  p.  217. 

2)  V,  M«laterra,  Fazello,  Di  Blasi,  Palmeri,  Ferrara,  loc.  cit. 

nau  a  li  so'  di  stari  cu  tantu  d'occhi  aperti,  e  jiu  a  tru- 
vari  a  Rubertu  'ntra  la  Puggliia.  ') 

Ddà  tutti  dui  s'appattaru  li  lingui,  e  Rubertu  cci  detti 
centu  cavaleri,  nautri  centu  cci  uni  junc'iu  iddu  di  li  soi, 
e  si  uni  vinni  'n  Sicilia.  Comu  arrivau,  lu  primu  pinseri 
chi  appi,  fu  di  jirisinni  a  caccia,  e  si  jiu  a  teniri  'nsin'  a 
Giurgenti,  unni  fici  'na  bona  cóta  di  visticàmi.  ^) 

Ora  sapennu  ca  è  megghiu  priviniri,  ca  essiri  privi- 
nutu,  Ruggieru  mannau  avanti  la  caccia  cu  'na  picchidda 
di  cavaleri,  e  iddu  cci  java  d'appressu  a  longa  manu.  E 
fici  'na  bona  pinsata,  pirchi  li  Saracini,  arraggiati  di  li 
gran  pira  chi  appiru  a  Cerami,  cchiù  di  cchiui  'nfurì'aru 
pri  sta  nova  cóta  di  vistiàmi,  e  ficiru  'na  squatra  di  setti- 
centu,  chi  si  'mpustaru  'ntra  la  strata  d'  unni  avlanu  a 
passari  li  Nurmanni  ;  e  comu  li  vidinu  spuntari,  si  cci 
jettanu  di  supra  a  la  strasatta. 

Li  Nurmanni,  piscàti  accussl  a  morti  subitania,  fujnu 
comu  saitti.  Ruggieru  nni  senti  'na  vihata,  e  s'  avanza 
cu  li  soi;  cci  fa  'na  sburdùta  a  chiddi  ch'avlanu  fujutu, 
e  va  a  trova  a  li  Saracini ,  e  cci  li  duna  a  du'  unzi  e 
vinti;  e  nun  sulu  si  ripigghiau  lu  vistiàmi,  ma  cci  ag- 
ghiunclu  bastanti  cavaddi,  e  si  nni  aggirau  a  Traina.  ^) 

'Ntra  stu  frattempu  lu  duca  Rubertu  avla  accucchiatu 
cincucentu  cavaleri,  e  'ntra  la  primavera  di  lu  1064  si  nni 
vinni  'n  Sicilia,  e  'nsemmula  a  Ruggieru  jiu  a  strinciri 
Palermu  ;  ma  ddoppu  chi  cci  sfragaru  tri  misi,  senza  cun- 
chiuìri  nenti,  vidennu  ca  l'ossu  era  troppu  duru,  pirchi 
la  citati  era  firrìata  tutta  di  bastiuna,  si  cugghieru  li  pezzi, 
e  si  nni  turnaru  pri  'nfurzarisi  megghiu. 


i)  V.  Miil.itcì-i-A,  e.  XXKIV.—  Ani-irl,  \\  104. 

2)  V,  Maktcrr.i,  loc.  cit.— Palmer!,  p.  132. 

3)  V.  Malaterra,  e.  XXXV.—  Anonimo,  p.  843.—  Amari,  p.  loj.— P.ilmeri,  p.  132. 
Di  Bhi'ì,  p.  193. 

Li  Nurmanni.  7 

A  rn^i^irata  Ikiri!  o,iiarcIii  scaiìnniliddu,  accussl  pri  pas- 
saii  hi  tcni|Hi,  e  'iiipiiìceru  a  CìiurL^cnii.  Li  Saracini  di 
dd\  pciv-.ann  di  laricci  'na  visita  :  sciiitarii  a  lu  cani  chi 
dui-niia,  ))irc!i'i  W  \iirniaiini  a\ianu  'mpinciiitu  pri  ripu- 
sarisi  taiuicchia;  ora  xiJcniìu  a  chisti  chi  cu  tantu  anniri 
cci  jci'u  'iisnì'a  li  tenni,  h  !Ìji\crLi  ]m  coniu  si  iiìirita- 
wuni,  anzi  cci  dLitiiu  li  n.cspuh,  chi  lum  pouiru  dari  a 
chiedi  di  l\ilcir.iLi,  e,  \'a,ssiciiru,  ca  chiddi  cci  tìciru  tanni 
pi'cu  ,  ca  si  h  pn!-:arii  nniinanu  aniiìKinu,  e  si  stancarli 
dinti'a   (iiiii'::cini.  ') 

-  Hon  l'Mui-i  cci  i.i/./.a  I  Caf  ta  li^na  a  mahi  banna  , 
n   ^oddu  si   h   }M>rtaI  dissi   hi   Ih-isidcnti. 

(jì-iJii'n  -  luihcrtu  si  n]ra^i;;j!Mii  'n  Cahi\ria,  e  Ruij- 
i^icru  sicutau  a  dai'i  'niniasiu  a  h  Saracini,  e  a  'nfurzari 
boni  h  }ninii  cITavia  pÌL;i^hiatu;  'nta  l'antri  jisau  un  ca- 
stcddu  a   l\'tra;ia   iii-i-iatu   di   turri   e  hastiuna. 

'Xtantu  ni;n  pirdia  di  vista  Pahinui;  e  pri  stancari  a 
li  Saracini,  òi  li  piscawi  a  un  puntu,  e  hi  'nnuniani  cci 
spuntaci  di  lìaiitra  banna  ;  e  li  Saracini  nun  saplanu  , 
nnni  dari  "ntisa  prima,  pirchi  a  tutti  banni  l'avìanu  scm- 
pri  d.'.\\i;ni  TdccIiì,  ct)nui  la  pi'isciiza  di  Diu;  e  stu  di- 
scursu  diirau  qiiarchi  tri  anni;  tantu  ca  li  Saracini  nun 
lìi  putianu  ccliiiii;  e  chi  lìciriir  Di  smannatizzi  chi  eranu, 
si  junc'jru  tutti  'n  Palcrnui  ,  e  accucchiaru  un  esercitu 
iddu  pri   iddìi. 

RuL:j;icru  "ntantu  bazzachiannu  di  ccà  e  di  ddà,  si  iiu 
a  tcniri  hisin'a  MusulunK'li  (Misilmcri).  Comu  h  Saracini 
uni  hnisiru  lu  ciauru,  cci  jeru  a  lu  scontru,  risuhiti  di 
runipiUa  h^a  vota  pi  scnipri,  e  livarisi  di  stu  'ncatasciatu, 
pircb.'i  Rugi^icru,  cu  sti  scurruti  cuntinui,  nun  cci  facla 
pigghiari  un  purci  all'  anca  ;  e  ddà  ,  'nta  li  chianuri  di 
Musulumeli,  li  dui  eserciti  si  'nfruntaru. 


i)  V.  M.ìlatc;r.i.  e.  XXXVI.-  DI  BUzl,  v.  XII,,  p.  198. 

Ruggieru  avla  cu  iddu  'na  pocu  di  cavaleri,  cà  avla 
nisciutii  pri  fari  priivisti;  ora  vidennu  sta  gran  nuvulata 
di  Saracini ,  ca  nun  eranu  cosa  di  picca ,  e  truvannusi 
limtaneddu  di  Traina,  ch'avirrìa  duvutu  fari?  Vutari  e 
jirisinni.  Naiitru  forsi  avirrla  fattu  accussi  ;  ma  no  Rug- 
gieru, ca  nun  sappi  mai,  chi  cos'  è  stu  vutari  ! 

E  'nveci  di  vutari  pri  jirisinni ,  si  vota  cu  li  soi ,  e 
pigghiannula  a  barzilletta,  —  Picciotti,  cci  dici  ;  eccu  'na 
bcdda  pisca  chi  lu  Signuri  nni  manna  :  spartemunnilla  a 
la  manera  apustolica!  Nun  vi  scantati  di  lu  nummaru; 
pinsati  quantu  voti  vi  l'aviti  chiantatu  di  sutta.  Avanti, 
'n  nomu  di  Diu  ! 

E  fli  sunari  H  trummi,  e  accumenza  lu  veru  abballu 
di  li  virgini  ;  e  chi  vidistivu  ?  Li  Nurmanni  si  jettanu 
comu  liuna  supra  dda  gran  massa  di  Saracini,  e  la  squar- 
tanu  e  la  sburdinu  di  tutti  banni;  e 

Per  gli  scudi,  gli  usberghi  e  le  celate, 
Scintillando  s' insanguinan  le  spate;  ') 

e  ce  è  lu  veru  tirribbiUu  e  serra-serra,  e  mancu  nni  las- 
saru  unu  pri  purtari  la  nutizia  a  lu  paisi  !  (1068).  *) 

Li  Nurmanni  si  'mpatruneru  di  lu  campu  nnimicu,  e 
'nta  l'autri  cosi  attruvaru  'na  pocu  di  gaggi,  unni  ce'  e- 
ranu  'nchiusi  palummi. 

—  E  ch'avlanu  a  fari  ?  spiau  un  Passaru. 

Griddu  —  Aviti  a  sapiri,  eh'  a  tempi  antichi,  nun  es- 
sennucci  lu  telegrafu,  nn'avianu  spirimintatu  unu  viventi; 
e  viditi  chi  faclanu  :  addivavanu  'na  pocu  di  palummi 
mascuH,  e  cci  davanu  furmentu  e  meli,  di  cui  iddi  nni 
su'  licchi  ;  quannu  javanu  a  cummattiri,  si  li  purtavanu 


J)  ^'igo.  cant.  XVI,  p.  421. 

2)  V.  Malaterra,  e.  XLI.—  Anonimo,  p.  843.— Palmeri,  p.  132.—  Di  Diasi,  p.  204. 

cu  iddi  ;  scrivianu  'nta  certi  pulisicchi  lu  risurtatu  di  la 
cummattimentu,  l'attaccavanu  a  lu  coddu  di  li  palummi, 
e  li  lassavanu  scioti. 

'Na  vota  libbiri,  li  palummi  nun  avianu  autru  pinseri, 
chi  di  curriri  pri  la  casa,  unni  avìanu  lassatu  li  mugghi- 
ruzzi,  e  unni  avianu  lu  meli.  Com'arrivavanu,  cci  liva- 
vanu  la  pulisicchia,  e  accussl  appuravanu  tutti  'cosi. 

—  'Ncegnu  avìanu  ;  nun  cci  putianu  mòriri  a  lu  spi- 
tali; dissi  lu  Muscagghiuni. 

Griddu  —  E  a  lu  1870,  quannu  U  Prussiani  strincianu 
la  citati  di  Parigi,  li  Trancisi  si  sirvlanu  puru  di  li  pa- 
lummi pri  mannari  nutizii  a  lu  campu,  pirchl  li  Prussiani 
cci  avianu  ruttu  li  fila  di  lu  telegrafu. 

Ora  Ruggieru,  comu  vitti  sti  palummi,  nun  vulennu 
lassari  a  lu  scuru  a  li  Saracini  di  Palermu,  fa  'nzunzari 
'na  pocu  di  pulisicchi  'nta  lu  sangu  di  li  nnimici ,  cci 
l'attacca  a  li  palummi,  e  dd'armaluzzi  volanu,  e  portanu 
'n  Palermu  la  dulurusa  nova  di  la  scunfitta  di  l'esercita; 
e  tutti  si  mettinu  a  pilari,  arripitannu  cui  lu  patri,  cui  lu 
frati,  cui  li  figghi,  ch'avlanu  lassatu  l'ossa  ddà  (1068).  ') 

Li  Saracini,  ddoppu  sti  gran  frittilluna,  s'arricucèru  lu 
filu ,  e  si  stettiru  beddi  'ngattati  pr'  un  certu  tempu.  E 
Ruggieru,  prufittannusi  di  sta  carmarla,  cu  'na  squatra 
di  mari,  ca  s'avla  fattu  a  bonu  bon'  è,  partlu  pi  la  Cala- 
vria,  p'ajutari  a  so  frati  Rubertu,  ca  scippava  chiova  cu 
H  denti  davanti  la  citati  di  Bari.  E  la  vota  chi  veni  sin- 
tiriti  li  prudizzi,  chi  sappi  fari  'ntra  lu  mari. 


i)  «  In  Misilmeri  gì'  Infedeli  nuovamente  minacciano  schierati  n  migliaia  :  il  ferro 
dei  Normanni  gli  miete  quasi  mèsse  nel  piano;  e  i  colombi  messaggieri  degli  Arabi 
riportano  insanguinati  a  Palermo  triste  annunzio  della  enorme  disfatta.  »  La  Lumia, 
V.  I,  p.  183.—  V.  inoltre  :  Malaterra,  e.  XXXVIL—  Anonimo,  p.  843.—  „Cron.  Sicil.," 
p.  42.— Amari,  p.  113.— Pnlmeri,  p.  132.— Di  BlasI,  p.  204.— Fazello,  v.  Ili,  p.  33. 


.-.   '^^-N.-~^-- 


VII. 


Assediu  di  Bari  —  Tappu  chi  Ruggieru  cumminau  a  li  Greci  —  E 
Bari  abbucca  —  Ruggieru  torna  'n  Sicilia,  e  si  pigghia  Catania 
pri  culazioni  —  Rubertu  lu  ven'  a  trova^  e  tutti  dui  vennu  'n  Pa- 
lermu  pri  fari  'n'attinzioni  a  li  Saracini —  Chi  nun  pritenninu  tuttu 
stu  'ncommudu  —  Fannu  cirimonii  e  li  Numi  anni  'nsistinu  —  Pa- 
lermu  anticu  —  Rubertu  para  la  gaggia,  e  li  Saracini  'ngagghianu 
—  Ruggieru  accumenza  1'  abballu  fora  porta  Nova ,  e  Rubertu 
sona  di  lu  Spasimu  —  Trasinu  'ntra  la  citati  nova  —  La  citati 
vecchia  s'arrenni  —  Festa  granni  a  la  matrici. 


Grìddu  —  Lu  conti  Ruggieru  ,  comu  vi  dissi  V  autra 
sira,  partiu  pri  la  Calavria,  pri  appuntiddari  a  so  frati  Ru- 
bertu ch'avia  tri  anni  chi  strincla  Bari,  ca  era  l'urtima  ci- 
tati ch'avìa  ristatu  'n  putiri  di  li  Greci,  senza  mai  veniri 
a  fini  di  falli  scugnari. 

A  Bari  cumannava  li  festi  un  certu  Argeriu ,  ca  era 
muscareddu  aùstinu;  e  cu  tuttu  ca  li  Greci  eranu  junti 
all'ossu  veru,  e  lu  pitittu  li  pigghiava  pri  darreri  di  lu 
cozzu,  puru  a  Rubertu  cci  ammustravanu  li  denti.  Ma, 
curri^quantu  vói,  ca  cck  t'aspettu;  Rubertu,  friddu  comu 
la  nivi,  cci  dicìa,  comu  lu  surci  a  la  nuci,  dammi  tempu, 
ca  ti  spirtusu,  e  a  li  Greci  cci  facia  vidiri  surci  virdi. 

A  stu  puntu  li  cosi ,  arriva  lu  conti  Ruggieru  cu  li 
Ugna,  e  crìu  ca  fu  lu  so  bon'aggùriu,  successi  'na  cummi- 
nazioni,  eh' a  Rubertu  cci  grapiu  li  porti  di  Bari.  E  vi- 
diti  chi  si  va  a  cummina. 

Argeriu  avla  mannatu  un  curreri  a  Custantinobbuli  pri 
chiamari  acqua.  Lu  curreri  si  prisenta  a  lu  'mpiraturi , 
e  quattru  e  quattr'ottu  cci  dici,  ca  li  Greci  a  Bari  s'attru- 
vavanu  muru  cu  muru  cu  lu  spitali,  e  si  iddu  nun  cci 
mannava  un  rinforzu  a  li  quattru  a  li  cincu,  putia  chiuìri 
lu  libbru  di  lu  duminiu  grecu  'ntra  la  Talia.  Lu  'mpira- 
turi, 'n  sintennu  sta  cosa,  si  metti  'n  firnicla,  e  cogghi 
quantu  cchiù  surdati  pò  pri  mannalli  ad  Argeriu. 

Lu  curreri  pigghia  pri  Taccurzu,  e  com'arriva  a  Bari, 
fa  lu  modu  e  la  manera  di  'nfilarisi  dintra  ;  e  —  Jittàti  la 
grunna,  cci  dici  ad  Argeriu  e  a  li  Greci,  e  stati  allegri, 
ca  lu  rinforzu  sta  vinennu,  e  li  ligna  portanu  pri  signali 
un  lampiuni  Tunu,  e  vuautri,  comu  li  viditi  spuntari,  cci 
aviti  a  rispunniri  cu  lu  stissu  signali,  mittennu  'na  pocu 
di  lariipiuna  supra  di  li  turri. 

Li  Greci  misiru  a  ballari  pri  la  cuntintizza,  e  macari 
si  scurdaru  lu  pitittu.  Ma  li  mischini  appiru  la  cuntin- 
tizza 'n  sonnu,  e  cci  curparu  iddi,  pirchì  accuminsaru  lu 
juchittu  di  li  lampiuna  prima  di  spuntari  li  ligna. 

—  Eh  !  la  gatta  priscialora  fa  li  gattareddi  orvi  ;  dissi 
lu  Prisidenti. 

Griddu  —  Ruggieru  nun  sapla  chi  pinsari  di  st'affac- 
ciata  di  lampiuna,  e  giustamenti  dicia  'ntra  d'iddu  :  St'ad- 
dumata  fora  tempu  nun  mi  quatra;  nun  pò  essiri  pri 
fari  festa,  pirchì  cu'  havi  fitti  nun  dormi;  e  a  li  Greci, 
assiemati  di  lu  pitittu,  e  chi  nun  sapianu  unni  cci  scurava, 
certu  nun  cci  spirciava  di  fari  birbazza...  'Mbrogghia  cci 
havi  ad  essiri. 

E  chi  pensa  di  fari  ?  Di  diri  a  li  soi,  ca  eranu  supra 
di  li  ligna,  chi  stassiru  cu  tantu  d'occhi  aperti,  e  taliassiru 
'n  funnu  'n  funnu,  e  —  Cu'  sa',  si  viditi  spuntari  quarchi 
armaluzzu  a  la  spinsirata,  sapitimillu  a  diri. —  E  li  'nsirtau 
tutti  cincu. 


103 
'Nfatti  'na  siritina  di  chisti  vittiru  acciimpariri  'na  pocu 
di  lampiuna  nichi  nielli,  cli'a  picca  a  picca  javanu  'ngran- 
nennu. —  Eh  !  caspitina,  dissi  Ruggieri!  ;  iddi  su'  !  Avanti, 
picciotti,  jamucci  a  purtari  l'ogghiu  friscu  !  —  E  'mmenu 
chi  vi  lu  cuntu,  si  'mmarca,  e  cci  va  a  ki  scontai. 

A  H  Greci ,  ca  pri  1'  appuntu  eranu  iddi ,  mancu  pri 
testa  cci  passava,  ca  U  Nurmanni  si  saplanu  arriminari 
puru  'ntra  lu  mari,  e  vidennuli,  crittiru  ca  li  so'  cum- 
pagni  di  Bari  cci  avianu  jutu  a  lu  scontra,  e  si  pripararu 
pri  faricci  festa;  ma  quannu  l'appiru  sutta  di  lu  nasu,  e 
vittiru  ca  chiddi  cci  davanu  certi  strinciuti  di  manu  e 
certi  vasati  sarvaggischi,  graperu  l'occhi;  ma  troppu  tar- 
du  cci  pinsaru,  pirchì  li  Nurmanni  misiru  a  fari  lu  veru 
rumè,  ca  lu  mastra  è  sub; 

E  la  notte  i  tumulti  ognor  più  mesce, 

Ed  occultando  ì  rischi,  i  rischi  accresce;  J) 

e  a  'na  pocu  li  mannara  agghiri  jusu  pri  faricci  lustra 
a  li  pisci,  ad  antri  si  li  purtaru  pri  mmustra,  e  chiddi 
chi  si  la  pottiru  fari  franca,  scapparu  comu  saitti,  e  min 
si  nni  'ntisi  cchiù  rastu  (1071).  ^ 

—  'Nsumma,  unni  si  tuccava  tuccava,  sunava  l'amicu  ! 
dissi  lu  Prisidenti. 

•  Gridai  —  Autru  !  Jamu  a  Rubcrru,  ca  vidennu  addi- 
murari  a  so  frati,  cci  misi  a  jiri  la  testa  pri  l'aria,  e  nun 
sapla  chi  pinsari,  pirchi  chista  era  la  prima  chi  facia  'nta 
lu  moddu,  e  si  scantava,  si  cci  avissi  finutu  a  fetu  :  ta- 
verni  nun  cci  nn'  ò  pri  mari  !  Ma  qyannu  lu  vitti  aggi- 
rari  cu  'na  stigghiola  di  ligna  pi  d'appressu,  si  fici  tantu 
di  cori,  e  si  l'abbrazzau  e  si  lu  vasau  tuttu. 


i)  Tasso,  caut.  IX,  p.  90. 

2)  V.  Malaterra,  1.  II,  e.  LXH.—  Anonimo,  p.  84J —  La  Lumia,  v.  I,  p.  X85.—  A- 
mari,  v.  Ili,  p.  11$.—  Palmcri,  e.  XVIII,  p.  132.—-  Di  Blasi,  v.  XII,  p.  309. 

Li  Greci  comu  'ntisiru ,  ca  1'  urtima  spìranza  chi  cci 
arristava,  si  nn'avia  jutu  a  mmoddu  'nsemmula  cu  li  li- 
gna,  persi  pi  persi  s'arrinneru  ;  è  Riibertu  addivintau  pa- 
truni  di  tutta  la  Pugghia. 

Ruggieru  cci  cunsignau  a  so  frati  lu  sirvizzu  beddu 
lestu,  e  pinsau  pri  l'autru  sirvizzu  di  Palermu.  Si  fici  li 
piatticedda  cu  Rubertu,  e  si  nni  viiini  'n  Sicilia;  e  Ru- 
bertu  misi  a  fari  petri  pani  p'accucchiari  un  bon'esercitu 
e  'na  squatra  di  mari,  e  priparari  tutta  la  'mmarazzàmi 
di  machini  e  antri  cusuzzi ,  e  a  li  primi  d'  aùstu  di  lu 
1071  jiu  a  truvari  a  so  frati,  ca  l'aspittava  'n  Catania. 

Ruggieru  'ntantu,  pri  nun  stari  sfacinnatu,  avìa  jutu 
a  strinciri  Catania ,  eh'  abbuccau  senza  tantu  stentu.  ^) 
Cci  lassau  'na  pocu  di  cavaleri,  e  'nsemmula  a  Rubertu 
pigghiau  la  strata  di  Palermu  pri  purtaricci  a  li  Saricini 
quattru  nespuli,  ch'avìanu  cugghiutu  frischi  frischi.  Ru- 
bertu cci  jiu  pri  mari  cu  li  ligna,  ca  eranu  nenti  di  menu 
cinquanta,  e  Ruggieru  pri  terra;  e 

Al  nome  sol  dell'armi  in  Dio  vittrici, 
Torri  e  città  disertano  i  nemici.  *) 

Strata  facennu,  appi  quarchi  scampuliddu  cu  li  Sara- 
cini,  e  cci  detti  quattru  coccia  di  'nsolia  ;  e  comu  arrivau 
'n  Palermu,  jittau  la  ciunna  supra  lu  casteddu  Giuvanni, 
ca  era  unni  ce  è  ói  S.  Giuvanni  di  li  Liprusi.  ') 

Ddoppu  jorna  arriva  Rubertu;  e  di  lu  casteddu  Giu- 
vanni tutti  dui  frati  taliavanu  alluccùti  la  magnifica  e 
granni  citati,  china  di  tanti  biddizzi,  ch'a  tutti  facla  smo- 
viri  lu  pitittu  di  vinilla  a  vidiri  ;  ^)  la  famusissima  citati, 


i)  V.  Amari,  p.  ny, 

2)  Vigo,  cant.  XVI,  p.  415. 

3)  V.  Amari,  p.  120. 

4)  'Boxiti,  «Sollazzo  per  chi  i-i  diletta  a  girare  il  mondo,  pr.  Amari..  Bibl.  Ar.  Sic' 

capu  e  gloria  di  tutta  la  Sicilia,  chi  min  abbastava  vucca 
pri  ludalla  ;  ')  la  citati  di  li  cincucentu  muschii,  di  li  dui 
porti  di  mari,  di  li  magnifìchi  palazzi,  'nfiriuri  sulu,  'mra 
tuttu  lu  munnu,  a  Custantinobbuli  e  a  Bagdad;  ^)  unni 
s'attrova  zoccu  addisia  la  prena  e  lu  malatu  ;  citati  antica, 
magnifica  e  'nzuccarata,  chi  a  talialla  dici  mandami  man- 
dami ;  chi  ti  'ncanta  pri  la  so  graziusissima  pusitùra,  cu 
ddi  strati  larghi,  ddi  spaziusi  chiazzi  e  ddi  granniusi  pa- 
lazzi, chi  parinu  casteddi,  cu  li  turri  tantu  auti,  ca  unu 
s'havi  a  stuccari  lu  coddu  pri  talìarinni  la  punta;  cu  ddi 
beddi  chianuri,  ca  nun  su'  autru  chi  smagghianti  ciureri, 

Là  s'apre  il  giglio,  e  qui  spunta  la  rosa; 

Qui  sorge  un  fonte,  ivi  un  ruscel  si  scioglie;  3) 

e  dd'arvuli  sempri  virdi  ca  pari  d'essiri  a  tuttu  pastu  'n 
primavera ,  e  fannu  jiri  la  gula  nnicchi  n nicchi  di  fari 
ddà  lu  tirrimotu  di  li  tavuUddi  ;  e  ddi  nnùccari  casini  chi 
la  firr'ianu  *n  tunnu,  e  cci  stannu  comu  'na  cuUana  misa 
a  lu  coddu  di  'na  bedda  picciotta  ;  '^)  la  simpatica  Pa- 
lermu,  chiamata  di  l'antichi  la  conca  d'oru! 

Muscagghiuni  —  E  chi  ddoppu  addivintau  la  conca  di 
U  mi... 

—  Zittu,  curtigghiaru  !  cci  dissi  lu  Griddu  prisidenti, 
rumpennucci  'mmucca  la  parola. 

■  Griddu  —  Rubertu  si  pigghiau  iddu  lu  postu  di  S.  Giu- 
vanni  di  li  Liprusi,  e  Ruggieru  armau  forgia  ,  unni  òi 
ce' e  la  eresia  di  la  Vittoria  fora  porta  Nova. 

—  Chi  pulitamenti  ói  nni  fidru  caserma,  comu  di  l'au- 


j)  Ugo  Falcando,  pr.  Caruso,  „Bibl.  Sic,"  t.  I,  p.    \o6. 
a)  La  Lumia,  „Storic  Siciliane,"  v.  I,  p.  i8}. 

3)  Tasso,  caut.  XVIII,  p,  177. 

4)  Ib;i-Giobair ,  „Viagjjio  in  Sicilia  sotto  il  remilo  di  Gu^^liglmo  il  Buono."  —  Fai» 

.11  Jo,  p.  408.—  La  Lumia,  v.  I,  p.  444. 

tra  di  santa  Tresa,  cu  tutta  ca  è  opra  d'arti  ;  dissi  lu  Mu- 

stcìgghiuni  raussiannu. 

Gruldu  —  E  strinceru  la  citati,  Ruggieru  di  la  parti  di 
punenti  e  Rubertu  di  lu  latu  di  menzjornu  :  li  ligna  si 
misiru  pri  lampiuna  davanti  di  lu  portu.  ') 

—  Stu  S.  Giuvanni  di  li  Liprusi  ciii  cos'era?  spiau  lu 
Prisidenti. 

Griddu  —  Era  un  casteddu  ch'appartinia  a  quarchi  pez- 
zu  grossu  saracinu,  chi  forsi  si  chiamava  Jahja,  e  li  Nur- 
manni  ficiru  Jean,  parola  francisi  chi  ven'a  diri  Giuvanni, 
e  nni  ficiru  Spitali,  mittennucci  S.  Giuvanni  di  li  Liprusi; 
ddoppu  poi  addivintau  Spitali  di  li  Pazzi,  e  quannu  lu 
baruni  Petru  Pisani  fìci  lu  novu  'Spiziu  di  H  Pazzi  ddà 
a  li  Purrazzi,  s'arridduciu  a  Cunzaria.  *) 

E  ccà  mi  cadi  'n  tagghiu  di  diri  du'  paruleddi  supra 
stu  grann'omu,  chi  fu  lu  veru  binifatturi  di  l'omanitati. 

Nuautri  videmu  ora  lu  'Spiziu,  beddu  sistimatu  e  cu 
tutti  li  cummuditati ,  ca  nun  pari  echini  casa  di  pazzi  ; 
ma  nun  v'aviti  a  cridiri,  e'  ha  statu  sempri  accussi  ;  quali 
pasta!  Li  poviri  pazzi  apprima  eranu  trattati  peju  di  be- 
stii,  no  ccà  sulu,  ma  a  tutti  banni  :  priffinu  nni  ddi  citati 
chi  si  la  pizzicanu  a  mastri  di  civirtà.  Fiùrativi,  ch'avianu 
certi  cammareddi  veri  larii  ;  e  poi  li  mischini  stavanu 
sempri  'ncatinati,  e  cci  passavanu  Ugnati  a  tuttu  pastu  : 
pri  culazioni,  pri  menzjornu  e  pri  sira!  E  stu  discursu 
durau  ccà  'nsin'a  lu  1824. 

Ma  finarmenti  spuntau  1'  ancilu  custodi  di  sti  poviri 
'nfilici  !  Conni  fu  fiittu  diritturi  lu  baruni  Petru  Pisani, 
si  cci  misi  tuttu;  e  lu  primu  'n  nomini  patri  fu  chiddu  di 
fari  jisari  un  granni  stabbiUmentu  beddu  pulitu;  ddoppu 


1)  V.  Anonimo,  loc.  cit.—  Amari,  p.  1 19-121. 
j)  AiTii^rij  P-  118,  nota  3. 

livau  di  'mmenzu  li  catini,  li  vastunati  e  li  midicamenti, 
pirchl,  dicia  iddu  cu  raggiuni,  lu  primu  midicamentu  di 
li  pazzi  è  r  allianazioni  ;  e  cu  'na  santa  pacenza,  comu 
'na  matri  amurusa  cu  li  so'  picciriddi  malati,  accumin- 
zau  ad  abbizzalli  a  la  musica,  a  lu  cantu,  a  li  jochi;  e 
tantu  fici  e  tantu  dissi,  'nsina  chi  lu  nostru  'Spiziu  addi- 
vintau  lu  primu  'ntra  tuttu  lu  munnu;  e  tutti  chiddi  di 
l'autri  citati,  e  macari  li  Franasi  e  li  'Ngrisi,  cu  tutta 
la  boria  chi  hannu,  appiru  a  dari  la  funcia  cck  nni  nui, 
pri  'nsignarisi,  'nta  l'autri  cosi,  macari  lu  modu  di  curari 
a  li  pazzi! 

Onuri  e  gloria  dunca  a  lu  veru  binifatturi  di  l'omanità 
Petru  Pisani,  e  a  Palermu  ca  sapi  fari  sti  beddi  figghi  !  ') 

Jamu  a  lu  nostru  ora.  Prima  di  jiri  avanti  però  vi  vur- 
rissi  diri  du'  paruleddi  di  com'era  cumminata  a  ddi  tempi 
la  citati  di  Palermu,  p'avirinni  'na  certa  'nfarinatura. 

—  Mi  lu  scippasti  di  'mmucca  ;  cci  dissi  lu  Prisidenti. 
Pri  r  appuntu  iu  ti  stava  dicennu  sta  cosa  ;  pirchì  haju 
'ntisu  diri,  ch'apprima  Palermu  nun  era  comu  ói. 

Griddu  —  Eccumi  prontu  a  sirviriti.  Aviti  a  sapiri,  ca 
lu  Palermu  di  ddi  tempi  si  spartia  'n  cincu  citati ,  dui 
chiusi  e  tri  aperti,  sparti  di  li  cuntrati  di  li  Judei,  di  Abu- 
Himàz  e  di  lu  Muasker,  ca  era  lu  quarteri  di  li  surdati. 

La  prima  di  li  citati  chiusi,  ca  era  l'antica  Palermu, 
si  chiamava  Cassaru,  ed  era  un  virticchieddu  'n  paraùni 
a  lu  Palermu  d'ói,  pirchi  tannu  lu  mari  nun  si  cuntintava 
d'un  pannizzu,  ma  vulla  un  linzolu  sanu,  e  si  nni  pig- 
ghiava  assai  di  lu  chiami.  Fiùrativi,  ca  lu  scintinu  s'am- 
muccava  'mmenzu  di  lu  casteddu  e  la  Khàlesa  (Causa), 
ca  è  lu  pezzu  di  la  Cala,  unni  ói  ce' è  un  ciauru,  ca  v'arri- 


l)  V.  jjBiogralic  e  ritratti  d'illuitii  Siciliani  iiiurti  in;l  chykra  l'anno  iy37:PivtrQ 
Piiiini,"  p.  125-132. 

cria  li  nascili  ;  e  caminannu  pri  tutta  la  largura,  stinnic- 
chìava  un  vrazzu  supra  lu  chianu  di  la  Marina  e  cuU'autru 
cci  arrifriscava  li  ciancili  a  l'antica  eresia  di  S.  Japicu. 

—  Chi  pri  tali  signali,  cristianamenti,  la  sdirrubbaru  ; 
dissi  lu  Muscaggliiuni. 

Griddu  —  E  jennu  avanti,  cci  vulìa  picca  a  vagnaricci 
li  pedi  a  Sant'Antoniu.  Jantu  ddà  chi  pensa  di  fari?  Di 
mittirisi  a  cavaddu,  e  jittannu  un  pedi  d'un  latu  e  l'autru 
di  nautru  latu,  strincìa  li  ficati  a  la  povira  citati. 

Di  lu  latu  grittu,  ven'a  diri  di  la  parti  di  menzjornu, 
radennu  la  eresia  di  S.  Franciscu,  arrivava  a  lu  Punti- 
ceddu,  unni  cci  dava  'na  vasata  a  lu  ciumi  Cannizzaru, 
o  di  malu  tempu  (Kemonia),  chi  scinnia  di  la  strata  di 
porta  di  Crastu.  Di  lu  latu  mancu,  ca  è  a  lu  sittintrioni, 
accarizziannu  lu  Casteddu,  si  java  a  teniri  a  lu  chianu 
di  Santu  'Nofriu,  e  ddà  s'agghiuttla  comu  'na  pinnula  lu 
ciumi  chi  scinnia  di  lu  Pipiritu,  furmannu  di  sta  manera 
dui  beddi  porti  di  niari,^  unu  cchiù  megghiu  e  cchiù  si- 
curu  di  nautru  :  la  Cala  era  la  vucca  di  sti  dui  porti,  e 
Tattuppavanu,  mittennucci  pri  badagghiu  'na  catina,  chi 
di  lu  casteddu  si  'ncucciava  'nta  li  mura  di  la  Causa. 

Ora  'mmenzu  di  sti  dui  gran  porti  natava  comu  'n'an- 
cidda  la  vecchia  citati, 

Rosa  nelTampie  viscere  dal  mare  ;  ') 

ed  era  tutta  lìrrìata  di  bastiuna  e  turri,  tantu  ca  nuddu, 
'ntra  nudda  epuca,  avia  avutu  'angiii  di  pigghialla  cu  la 
forza,  ma  sempri  avia  abbuccatu  pri  la  fami. 
.  — 'Nsumma ,  Palermu  anticu  era  tuttu  vucca  cumu 
li  granci  ;  dissi  un  Zuinu. 

Griddu  —  E  la  parola  Palermu  veni  di  lu  grecu,  e  voli 
diri  tuttu  porta. 


j)  Vigo,  cant.  XX,  p.  516. 

La  citati  accuminsava  di  la  eresia  di  S.?.nt'  Antonia , 
tirava  pri  li  Virgini ,  lu  Ceusu  ,  Sant'  Aàti  la  Guidda , 
Matrici,  Quarteri  S.  Japicu,  e  turcennu  pri  lu  Palazzo, 
pigghiava  pri  l'anticu  Spitali  granni,  Benfrateddi,  Santa 
Chiara,  S.  Giuseppi,  Marturana,  Santa  Catarina  e  pri  li 
Scupitteri  si  'nfruntava  arreri  cu  Sant'Antoniu,  furmannii 
accussi  dui  strati  mastri,  chi  la  firriavanu  'n  tunnu  a  sir- 
piàri  ;  e  'n  giro  di  sti  dui  strati  cc'era  'na  filerà  di  turri 
e  bastiuna. 

E  lu  campanaru  di  la  eresia  di  Sant'Antoniu  è  misu 
pri  cappeddu  a  'na  turri  di  chisti,  ca  è  la  turri  di  Baicli, 
'nfatti  talì'annulu  di  la  Vuccirìa,  si  vidi  nesciri  coni' un 
trunzu  'mmenzu  all'antri  frabbichi. 

La  via  Marmorea,  ca  è  lu  Cassaru  d' ói,  la  spaccava  'n 
dui  menzi,  com'  un  gaddudinnia,  e  di  Sant'  Antoniu  si 
java  a  teniri  a  lu  Palazzu. 

—  Pirchl  la  chiamavanu  via  Marmorea!  spiau  'na  Lapa. 
Gi'iddu  —  Pirchl  era  abbalatàta  cu  baiati  di  marmuru, 

e  certuni  vonnu  diri,  ca  eranu  di  marmuru  russu,  men- 
tri l'antri  strati  eranu  tutti  'nciacati. 

Ce'  era  puru  nautra  strata  mastra  ,  e  cci  diclanu  via 
Coverta,  pirchl  s'avla  cummigghiatu  la  testa  cu  la  birritta 
di  notti  pri  nun  s'arrifriddari  ;  e  accuminsava  di  lu  Pa- 
lazzu e  finla  a  la  porta  di  Sant'Aati  la  Guidda,  darreri 
la  Matrici. 

—  Chi  cosa  curiusa,  'na  strata  cu  lu  tettu....  Ma  pirchi 
la  ficiru  accussi?  spiau  un  Parpagghiuni. 

Gridali  —  Hai  a  sapiri  ca  tannu  di  la  Matrici  li  Sara- 
cini  nn'  avlanu  fattu  la  muschia  principali  in  onuri  di 
Maumettu  ;  ora  sta  strata  cuperta  sirvla  pri  l'emiri  e  antri 
cacocciuli  saracini ,  pri  jiri  di  lu  Palazzu  a  la  muschia. 

E  chista  era  la  vecchia  citati,  o  lu  Cassaru,  e  ddocu 
cc'eranu  11  megghiu  palazzi,  muschii,  vagni,  putii  di  li 


no 

cchiù  'nfanfari  mircanti,  e  cci  stavanu  li  pezzi  grossi,  e 

lu  Municipiu. 

—  Pirchi  la  chiamavaliu  Cassaru  ?  spiau  lu  Prisidenti. 
Griddu  —  Cassaru  veni  di  la  parola  araba  Kasr,  o  locu 

furtifìcatu,  e  siccomu  lu  furtilizzu  granni,  ói  palazzu  riali, 
duminava  la  citati,  cci  misiru  sta  nomu  di  Cassaru,  chi 
poi  si  lu  pigghiau  la  strata  principali.  ') 

—  Ma  di  li  dui  ciumi  chi  nni  ficiru?  spiau  'na  Musca. 
Griddu  —  Si  li  sarvaru  'ntra  li  sacchetti  di  lu  cileccu... 

A  lu  ciumi  Cannizzaru  ddoppu  tempu,  ca  lu  mari  s'avla 
jutu  cugghiennu  li  pezzi,  cci  ficiru  canciari  strata,  e  lu 
scarricaru  supra  di  V  Oretu,  l'autru  chi  scinnia  di  lu  Pipi- 
ritu,  era  furmatu  di  lu  ciumi  Danisinni  e  di  l'acqua  di 
lu  Gabrieli  :  chista  la  'ncanalaru  pri  usu  di  la  citati,  a  lu 
Danisinni  cci  attupparu  la  vucca  cu  'na  bona  'mmuccu- 
nata,  e  lu  ficiru  torciri  pri  li  jardina. 

La  Khàlesa  era  'na  citati  nova,  e  avia  li  bastiuna  cchiù 
vasci  di  lu  Cassaru,  ed  era  unni  cc'h  ói  lu  quarteri  di  la 
Causa,  e  chista  era  la  citati  di  lu  cuvernu,  pirchi  ddocu 
cci  stava  lu  grann'emiru  cu  tuttu  lu  so  secutu,  e  cc'eranu 
l'ofiìcini  cuvirnativi,  l'arsinaH  e  H  carzari. 

Poi  cc'eranu  tri  citati  aperti,  senza  bastiuna,  ed  eranu  : 
la  Muschia,  o  Muschita,  chi  pigghiava  di  la  punta  di  li 
Quadarara  'nsin'  a  li  Divisi,  trasennu  'nnintra  a  la  parti 
di  lu  livanti  e  menzjornu;  'nfatti  a  U  Quadarara  ce' è  an- 
cora la  strata  di  la  Muschita.  La  citati  Nova,  ca  era  unni 
cc'è  ói  la  Briarla,  e  ddocu  cci  stavanu  H  scarpara,  custu- 
reri,  drujeri,  quadarara,  mirceri,  'nsumma  tutti  l'articiani 
e  vinnituri;  cu  chista  attaccava  lu  Muasker,  lu  quarteri 
di  li  surdati,  unn'è  ói  lu  quarteri  S.  Japicu,  e' ha  statu 
sempri  quarteri  di  surdati ,  di  quannu  ce'  eranu  1'  anti- 
chi Rumani.  E  di  la  parti  di  punenti,  chi  currispunni  a 


t)  La  Lumia,  v.  I,  p.  442. 

111  quarteri  di  lu  Capii,  cc'era  la  citati  di  li  Schiavuni,  e 
cci  stavanu  tutti  li  mannara  e  li  mircanti  furisteri ,  ed 
era  la  cchiù  pupulata  di  tutti. 

—  'Nsumma  eranu  tutti  beddi  spartuti,  e  ognunu  avla 
lu  so  pizzu;  dissi  un  Pinzuni. 

Griddu  —  Sparti  poi  ce'  eranu  li  Burghi  :  unu  si  java 
a  teniri  'nsin'a  lu  ciumi  Oretu  e  l'autru  'nsin'a  Balda, 
unni  cc'eranu  echini  di  ducentu  muschii. 

—  Ducentu  muschii  ?  S'era  ad  autri  tempi,  diclanu  ca 
eranu  suverchiu,  e  cci  li  sdirrubbavanu,  o  li  canciavanu 
'n  casermi,  staddi  e  magaseni;  dissi  un  Passaru  sbirru. 

Gridai  —  Ora  junciuti  nsemmula  tutti  sti  citati,  da- 
vanu  a  Palermu  'n'aspettu  maistusu  e  fantasticu  'nta  lu 
stissu  tempu,  pirchi  cc'eranu  tutti  pititti  e  ciuri  di  vur- 
ranii  :  citati  vecchia,  citati  nova  cu  turri  e  bastiuna,  citati 
senza  bastiuna,  burghi,  mari  chi  trasla  'nsina  dintra,  e 
poi  palazzi,  muschii ,  vagni ,  jardina  ,  ciureri  ;  'nsumma 
Palermu  facia  jiri  a  tutti  la  gula  nnicchi  nnicchi  di  vi- 
nilla  a  vidiri  e  di  staricci,  comu  la  fa  jiri  ancora  !  ') 

Ripigghiamu  lu  cuntu.  Dunca  Rubertu,  comu  vi  dissi, 
armau  forgia  a  S.  Giuvanni  di  li  Liprusi  e  Ruggieru  a 
la  Vittoria  fora  porta  Nova.  Li  Saracini,  vidennu  ca  la 
cosa  si  facia  seria,  mannaru  a  la  'mprescia  p'ajutu  nni 
lu  surtanu  di  l'Africa  ;  e  ddoppu  'na  picchidda  di  jorna 
arrivaru  bastanti  ligna  chini  di  surdati. 

Rubertu  comu  li  vitti  spuntari,  si  grattau  la  testa,  e 
—  Picciotti,  cci  dissi  a  li  soi  ;  chisti  ccà  nni  vonnu  scun- 
sari  li  brigghia...  Lu  sapiti  chi  vi  dicu?  Va  jiticci  a  fari 
quattru  carizii,  e  cci  dìciti,  chi  si  nni  jissiru  d'unni  vin- 
niru,  e  nni  lassassiru  vuscari  lu  pani  cueti. —  E  cci  jeru 


i)  V.  «Descrizione  di  Palermo  amico  di  Iba-Haukal"  :  Amari,  op.  cit.,  v.  Ili,  p.  296 
e  seg.,  e  note  a  p.  68-69  e  1  $7-1 58.—  Di  Giovanni  V.,  „Sopra  alcune  porte  antiche 
di  Palermo;  Arch.  Stor.  Sicil.,"  an.  VI,  p.  21.—  Morso,  «Palermo  antico." 

a  fari  la  ben  vìnuta,  e  v'assicuru,  ca  li  strigghiaru  di  la 

megghiu  manera. 

Li  Saracini  a  lu  solitu  vullanii  vinàri  a  forza  di  vuci  ; 
ma  li  Nurmanni  cci  javanu  a  la  surda  e  a  la  muta,  e  cci 
dettiru  li  nuci;  e  a  'na  poca  cci  ficiru  pigghiari  un  va- 
gnu  cu  tutti  li  ligna,  pirchi  cranu  quadiati  suverchiu,  ad 
autri  si  li  tinniru  cu  iddi,  e  chiddi  chi  pottiru  scansari 
li  sbrizzi,  s'ammuccaru  'ntra  lu  portu,  e  misiru  lesti  lesti 
la  catina.  Li  Nurmanni  però  la  rumpinu  'ntra  nenti,  e 
dintra  lu  portu  fannu  lu  veru  toUamatolla,  e  si  carrlanu 
cu  iddi  lu  restu  di  li  ligna,  e  all'autri  cci  fannu  fari  'na 
vampuliata.  E  l'ajutu  sfumau.  ') 

Li  Saracini  'ntantu  pri  ammustrari  ch'a  li  Nurmanni 
mancu  li  vidlanu ,  lassavanu  li  porti  di  la  citati  beddi 
sbarrachìati,  e  di  tantu  'n  tantu  facianu  quarchi  nisciu- 
tedda,  s'azzuffa vanu  cu  li  Nurmanni,  e  si  'nfilavanu  ar- 
reri  dintra. 

Ora  'ntra  'na  nisciuta  di  chisti  successi,  ca  un  cavaleri 
saracinu  attrivitu,  a  lu  turnari  'n  cita,  si  vota  e  talla  cu 
disprezzu  a  li  Nurmanni.  S'avanza  un  giuvini  cavaleri, 
parenti  di  Ruggieru,  e  si  cci  abbenta  cu  li  nascili  affig- 
ghiati,  e  s'attaccanu  tutti  dui  di  mala  manera;  lu  sara- 
cinu si  java  jittannu  'nnarreri ,  e  lu  nurmannu  nun  lu 
lassava  pri  curtu,  'nsina  chi  cummattennu  cummattennu 
traseru  dintra,  e  lu  cavaleri  nurmannu  c'un  tirrìbili  corpu 
di  spata  cci  spacca  la  testa  'n  dui  menzi,  e  cci  fa  passari 
pri  sempri  lu  pitittu  di  taliari  a  sgangu. 

A  sta  cosa  li  Saracini  chiuìnu  la  porta,  lassannu  dintra 
a  lu  cavaleri,  e  si  cci  jettanu  di  supra  pi  faricci  la  festa  ; 
ma  lu  prodi  nurmannu  duna  'na  spirunata  a  lu  cavaddu, 


I)  V.  Guglielmo  di  Puglia,  1.  Ili,  pr.  Caruso.—  Amari,  p.  laj.—  Di  Bbsi,  v.  XII, 
pag.  217. 

e  currennu  a  tantuni  sutta  'na  nivarrata  di  saitti,  nesci 
di  nautra  porta,  e  torna  a  lu  campu  sanu  e  sinzeru,  unni 
cci  ficiru  festa,  pirchi  cci  parsi  asciatu!  ') 

—  Pri  simprici  curiusitati ,  vurrissi  sapiri  unni  fu  stu 
attaccu;  dissi  un  Pinzuni. 

Griddu  —  Lu  cummattimentu  fu  nni  l'antica  porta  di 
Mazzàra,  chi  ói  è  murata,  e  lu  cavaleri  nisciu  di  la  vicina 
porta  di  Sant'Aàti,  ch'ancora  è  bedda  'n  pedi.  *) 

Li  jorna  'ntantu  squagghiavanu,  e  ancora  nun  si  vidia 
lùciri  a  nuddu,  pirchi  li  Saracini  tinìanu  duru;  pri  cui 
lu  matrifulippa  di  Rubertu,  ca  si  'nfilava  'ntra  un  funnu 
d'agugghia  cu  setti  matarazza  'n  coddu,  vulennu  nesciri 
prestu  di  stu  'ncatasciatu,  cci  parau  a  li  Saracini  la  gag- 
gia. E  viditi  chi  cummina. 

Fa  fari,  a  jèttati  'n  terra,  quattordici  scali;  po'  ordina  a 
lu  cumannanti  di  la  squatra  di  dari  catrama  a  li  Saracini 
di  la  parti  di  lu  mari,  e  va  a  trova  a  Ruggieru  :  cci  lassa 
tutti  li  surdati,  li  machini  e  setti  scali,  tinennusi  cu  iddu 
suli  triccentu  cavaleri,  scigghiuti  'ntra  li  mammi  mammi, 
e  l'autri  setti  scali  ;  e  cci  dici  d'addumari  lu  focu  'n  dui 
punti  diffirenti,  e  fari  a  munta  e  leva  pri  nun  allintari 
mai;  e  quannu  la  pignata  vugghia,  cci  facissi  signali,  ca 
pinsava  iddu  pri  calaricci  la  pasta. 

Ddoppu  ch'arrisittau  tutti  cosi,  cotu  cotu  si  jiu  ad  am- 
mucciari  cu  li  triccentu  cavaleri  'ntra  li  jardina,  unni  cci 
su'  ói  r  Ortu  Butanicu  e  la  simpatica  Flora,  ')  chi 

Di  vaghezze  e  d'odori  olezza  e  ride.  4) 
La  jurnata  stabbiluta,  mancu  lu  suli  s'  avla  lavata  la 


i)  V.  Anonimo,  p.  84J. —  Amari,  p.  132. 

2)  V.  Di  Giovanni  V.,  „Poitc  antiche  di  Palermo,"  loc.  cit. 

3)  V.  Anonimo,  loc.  cit.—  Amari,  p.  J26. 

4)  Tasso,  cant.  XVIII,  p.  177. 

Li  Nurmanni. 

facci  pri  matina,  ca  Ruggieru  duna  focn,  e  li  Saracinii 
'ngagghianu  peju  di  surci;  pirchi,  vidennu  'ntra  lu  campa 
di  Ruggieru  'n'ammuìnu  granni,  mentri  di  la  parti  di  la 
Causa,  unn'era  Rubertu,  nun  sintianu  arriminari  cchiù  a 
nuddu,  crittiru  ca  s'avianu  junciutu  tutti  a  lu  supra  di  la 
citati  versu  lu  palazzu,  e  currinu  pri  ddà,  e  accumenza  un 
cummattimentu,  ma  di  chiddi  allaliò  ! 

Li  cristiani  fóru  li  primi  a  grapiri  lu  ballu,  e  li  Sara- 
cini,  ca  eranu  risuluti  di  jucarisi  tutti  cosi  supra  di  'na 
carta,  ficiru  'na  nisciuta,  e  cci  ammustraru  Tagghi  ;  tantu 
ch'a  prima  'nfruntata  li  ficiru  vutari. 

S'avanzanu  li  cavaleri  nurmanni,  e  si  jettanu  cu  furia 
granni  supra  di  li  Saracini,  e  s'aggaddanu  di  mala  ma- 
nera  : 

Van  gridi  orrendi  al  Cielo,  e  dei  cavalli 
Col  suon  del  calpestio  misti  i  nitriti;  0 

e  li  Nurmanni  li  rumpìnu  e  li  squartarianu  e  rassicutanu, 
facennuli  'nfilari  arreri  dintra  cchiù  torti  ca  gritti  ;  e  si  li 
Saracini,  ch'eranu  di  guardia  a  la  porta,  nun  la  chiudianu 
ammanu  ammanu,  lassannu  fora  a  'na  pocu  di  li  soi, 
*ntra  T  ammuinu  s' avirrìanu  ammuccatu  puru  li  Nur- 
manni, e  allura  la  festa  era  fatta  !  *) 

Li  Nurmanni  'ntantu  sicutavanu  V  abballu  sutta  di  li 
bastiuna,  accuminzannu  di  lu  palazzu  riali  'nsin'a  la  porta 
di  Sant'  Aàti.  Già  appuntanu  la  prima  scala,  e  mentri  si 
talianu  'ntall'occhi  pri  vidiri  cu'  è  chi  cci  havi  ad  acchia- 
nari,  s'avanza  un  certa  Archifredu,  e  facennusi  la  Cruci, 
acchiana  lu  primu,  e  nautri  dui  cci  vannu  d'appressu,  e 
arrivanu  supra  di  la  bastiuni  ;  ma  tuttu   'nsemmula  la 


i)  Tasso,  caiit.  IX,  p.  90. 

2)  Guglielmo  di  Puglia,  loc.  cit, 

scala  addiventa  milli  muddichi,  e  un  cintinaru  di  spati 
Spicchlanu  d^tvanti  l'occhi  di  ddi  tri  eroi,  chi  risistinu  cu 
ardiri  granili  ;  e  ddoppu  d'avirisi  sbarazzatu  di  li  cchiù 
vicini,  cu  li  ìscuti  pezza  pezza,  persi  pi  persi,  si  jettanu 
di  lu  muru,  e  tornanu  a  lu  campu. 

Lu  gran  Ruggieru  currla  d'un  puntu  a  nautru,  dànnu 
armu  a  tutti;  li  macfiini  trav?.gghiavanu  di  longu,  tim- 
pistiannu  li  mura  e  circannu  di  scancaràri  li  porti  ;  U 
saitti  vulavanu  a  pettu  di  cavaddu,  li  ciunni  jittavanu  pe- 
tri  a  la  diavulina  :  ^nsumma  ce'  era  un  tirribbiliu  e  un 
serra-serra  spavintusu,  e  li  poviri  Saracini  eranu  abbilùti, 
e  nun  avìanu  un  mumentu  d'abbàcu. 

Mentri  di  stu  latu  ce' era  stu  gran  fracassu,  nesci  la 
serpi  di  la  tana.  Ruggieru  avia  fattu  signali  a  so  frati 
di  'na  turri ,  e  Rubertu  capìu,  ca  lu  vugghiu  stava  ni- 
scennu  di  fora  ;  pri  cui  musciu  musciu  nesci  di  V  am- 
mucciagghia  cu  li  triccentu  cavaleri,  'ncugna  nni  lu  ba- 
stiuni,  appojà  li  scali,  e  cci  fa  acchianari  a  'na  pocu  di 
li  soi  ;  chisti  s'asciucanu  senza  tantu  stentu  a  li  Saracini 
chi  cc'eranu  di  guardia,  scinninu  di  ddabbanna,  e  sbar- 
rach'ianu  la  porta,  d'unni  trasi  Rubertu  cu  lu  restu. 

Li  Saracini,  comu  'ntisiru  ca  lu  gattu  era  dintra,  cci 
jeru  alu  scontru ,  .e  s' azzufFaru  cu  li  Nurmanni,  e  cci 
fu  lu  veru  abballu  di  li  virgini ,  pirchì  tutti  dui  partiti 
eranu  veru  'ncaniati;  ma  li  Nurmanni  cummattìanu  comu 
liuna,  pirchi  sparti  di  lu  curaggiu  e  di  la  forza  ch'avlanu 
'nta  lu  sangu,  avìanu  puru  ddu  granni  ardiri  chi  duna 
la  Fidi,  'n  difisa  di  cui  iddi  cummattìanu,  e  javanu  sempri 
avanti,  e  li  Saracini  pirdianu  cchiù  tirrenu. 

Lu  suli  già  s'avìa  curcatu  pri  sira,  l'acidduzzi  si  nni 
avìanu  jutu  tutti  a  li  so'  casi,  Tummiri  di  la  notti  cum- 
migghiavanu  coni 'un  linzolu  la  citati,  la  natura  tutta  si 
stava  appinnicani]u,  e  lu  cummattimentu  sicutava  ancora 
furjvisvi  e  trimennu! 


ii6  - 

Lu  gran  Ruggieri!  *ntantu  era  misu  a  dalla  ca  ti  dugnu 
sutta  di  li  bastiuna,  e  lu  tirribbiliu  e  lu  serra-serra  chi 
cc'era  a  ddh  parti  era  spavintusu; 

Gli  alti  monti  muggir,  muggir  le  valli, 
E  risposer  gli  abissi  ai  lor  muggiti!  ») 

Già  'na  porta  metti  a  trabballiari,  e  li  Nurmanni  cchiù 
a  dalla-ca-dalla  cu  li  machini,  'nsina  chi  1'  abbattinu,  e 
la  jettanu  'n  terra.... 

Nun  si  jetta  accussi  'mpituusu  lu  ciumi  supra  di  li 
campagni,  quannu  havi  baschi  pri  la  suverchiu  chinizza 
di  stomacu,  e  rumpi  li  spadderi  di  lu  so  lettu,  e  sdir- 
rubba  e  fracassa  tuttu  chiddu  chi  si  cci  para  pri  davanti, 
comu  li  Nurmanni  si  jettanu  dintra  la  citati.  Matri  mia! 
chi  cci  fu  a  stu  puntu.  Li  Nurmanni  s'abbentanu  comu 
liuna  'nfuriati  supra  di  li  Saracini,  chi  fujnu  a  rutta  di 
coddu,  e  si  'nfruntanu  cu  chiddi  assicutati  di  Rubertu, 
e  ce' è  la  vera  'mpastàta.  Lu  gran  Ruggieru 

Di  lugubre  vermiglia  orrida  luce 
Una  spada  brandia,  che  da  lontano 
Rompea  la  notte,  e  la  rendea  più  truce!...  >) 

Li  Strati  siminati  di  catavari,  strinanti  'ntra  'na  for- 
ficia,  stanchi,  abbiluti,  li  Saracini  si  mettinu'Tali  a  li  car- 
cagni,  e  si  vannu  a  'nchiuìnu  cu  ferri  e  catinazzi  'ntra 
la  citati  vecchia,  mittennu  guardii  a  li  turri.  5) 

—  Ma  cu'  sa'  quantu  cintinara  di  migghiara  eranu  li 
Nurmanni;  dissi  lu  soHtu  Pispisuni. 


i)  Tasso,  cant.  IX,  p.  90. 

2)  Monti,  „Bassvilliana,"  cant.  I,  p.  5. 

3)  V.  Malaterra,  1.  II,  e.  XLVII.—  Guglielmo  di  Puglia,  Ice.  cit.—  Anonimo,  p.  846. 
,,Cron.  Sicil.,"  p.  44.—  La  Lumia,  v.  I,  p.  183. —  Amari,  v.  IH,  p.  126.— Palmer!,  p.  133. 
Di  Blasi,  V.  XII,  p.  aiS.-FazcUo,  v.  Ili,  p.  38. 

Griddu  —  Ma  chi  si'  cintinara  di  migghiara?...  S'arri- 
"vavanu  a  ottumilia,  cci  haju  li  me'  dubbii.  ^) 

—  Mi  vurrissi  diri,  unn'era  situata  la  porta  d'unni  tra- 
siu  Rubertu;  dissi  lu  Prisidenti. 

Griddu  —  Vinla  a  currispunniri  darreri  lu  cunventu  di 
la  Gancia,  'ntra  la  chiazzittedda  di  la  Vittoria,  supra  lu 
bastiuni  di  lu  Spasimu;  e  havi  stu  nnomu,  pirchì  Ru- 
bertu appuntu  'ntra  sta  porta  fici  jisari  'na  eresia  a  la 
Madonna  di  la  Vittoria,  pri  avillu  ajutatu  a  vinciri  a  li 
Saracini  ;  'nfatti,  darreri  lu  primu  otaru  di  la  eresia,  a 
manu  gritta,  cci  su'  ancora  pizzàmi  di  sta  porta,  e  supra 
ce' è  pittatu  un  quatru  di  la  Bedda  Matri  cu  lu  Bam- 
minu  'mmrazza  e  'na  bannera.  Ora  certuni  vónnu  chi 
la  Madonna  avissi  accumparutu  a  lu  gran  Ruggieru,  e 
cci  avissi  datu  'na  bannera  pri  armallu  a  vinciri  e  pig- 
ghiari  la  citati  di  Palermu.  E  l'arciviscuvu  e  lu  Sinatu 
palermitanu  a  lu  1497  stabbileru  di  fari  festa  ogn'annu 
lu  jornu  dui  di  jinnaru  pri  rigurdari  sta  gran  vittoria. 

E  l'autra  eresia  di  la  Vittoria  di  fora  porta  Nova  fu 
spinciuta  puru  d' iddu  pri  la  stissa  raggiuni.  ^) 

—  Chi  cosi  curiusi  chi  si  vidinu  'ntra  stu  munnu  !  Li 
sarvaggi  jisavanu  eresii  pri  ringraziari  a  lu  Signuri,  e  li 
civìliiiati  li  sdirrubbanu;  dissi  lu  Muscagghiuni. 

Griddu  —  Dunca  'ntra  la  eitati  vecchia  a  la  notti  si 
juneeru  li  capi  saracini,  e  tinniru  eunsigghiu  supra  chiddu 
eh'avlanu  a  fari;  e  vidennu  ca  nun  ni  putlanu  neseiri, 
arridduciuti  com'  eranu  'ntra  ddi  quattru  mura  e  senza 
pruvisti,  dissiru  :  Calati,  juneu,  ca  passa  la  china  ;  e  ri- 
surveru  d'arrinnirisi  e  circari  d'accansari  boni  patti. 


1)  V.  Amari,  p.  119. 

2)  V.  Giardina,  „Le  antiche  porte  di  Palermo,"  p.  ti.  Palermo,  1734.— Mongitore, 
,Palermo  divoto  di  Maria  V.,"  1. 1,  e.  V  e  XXXI.—  Di  Giovanni^  „Porte  antiche,"  ecc, 
—  Amari,  p.  120,  nota  4,  e  p.  129,  nota  2. 

'Nfatti  lu  'nnumani,  comu  lu  suli 


...con  l'auree  chiome  sparte 
Dal  ricco  albergo  di  Titone  uscio,  ') 

li  Saracini  ficiru  sapiri  a  Rubertu  e  a  Ruggieru,  ca  vu-i 
lianu  trattari  pri  la  rinnuta  di  la  citati.  Chisti  cci  rispun-'. 
iieru,  ca  si  putianu  serviri  libbiramenti  ;  e  cci  jeru  a  tru- 
valli  dui  capitani  e  autri  pezzi  grossi,  dicennucci  ca  iddi 
eranu  pronti  a  rinnirisi,  ma  dumannavanu  la  libbirtà  ri- 
liggiusa  e  civili,  e  prumittlanu  d'essiri  fidili  e  pagari  li  ta- 
sci.  Rubertu  cci  l'accurdau,  -e  mannau  a  Ruggieru  cu  'na 
pocu  di  cavaleri  a  pigghiari  pusessu  di  la  citati  vecchia.  ^) 

Lu  primu  pinseri  di  Rubertu  e  di  Ruggieru  ,  comu 
traseru  'n  Palermu,  fu  chiddu  di  ristabbiliri  la  Catolica 
Fidi  'ntra  la  citati,  facennu  ann.ittari  la  Matrici  e  l'autri 
cresii  di  tutti  ddi  'nchiastrarii  chi  cci  avianu  misu  li  Sa- 
racini ;  e  comu  appuraru  ca'  cc'era  l'arciviscuvu  Nicude- 
mu,  ca  stava  rinchiulìatu  'ntra  la  crisiulicchia  di  Santa 
Duminica,  fora  la  citati,  lu  ficiru  veniri,  e  cunsignaru  a 
la  so  otoritati  tutti  li  cresii,  facennuli  bini(Jiciri,  dicuran:» 
nuli  €  pruvidennuli  di  yistimenti ,  vasi  sacri  e  di  tuttu 
chiddu  chi  ,cci  abbisugnava.  Rubertu  poi  a  la  Matrici  cci 
spinniu  un  saccu  di  dinari ,  e  macari  cci.  assignau  i*en- 
niti  :  'ntra  ';na  parola,  si  sbrazzau  tuttu.  3) 

Ora  nun  fóru  dinari  jittati  a  lu  ventu?.  dissi  lu  solitu 
Pispisuni.  Era  megghiu,,  ca"  li  spartla  a  Ir  puvireddi. 

—  Chi  carità  pilusa  chi  hai  !  cci  rispunniu  lu  Muscag- 
ghiuni.  Sta  tinnirizza  pri  li  puvireddi  nn'  havi  assai  di 
chidda  di  Giuda  pri  lu  'nguentu  di  la  Maddalena. 


•  i 

i)  Ariosto,  cant.  VHI,  p,  S9. 

2)  V.  Malaterra  e  l'Anohimo,  loc.  cit.  •   • 

3)  V.  Malaterra  e  l'Anonimo,  loc.  cit.  —  Maglienti  M.,  „Studio  teorico-pratico  del 
dritto  pubblico  ed  amministrativo  del  regno  delle  due  Sicilie,"  v.  I,  p.  174.  Palermo, 
F.  Lao,  1855.—  Di  Blasi,  v.  XII,  p.  222.—  Palmeri,  Fazello,  l»e.  cit. 

Grìddti  —  Senti  :  nun  ti  dicu  sceccu,'  pirchi  tu  min  cci 
CLirpi;  ma  ti  dicu  du'  paruleddi  suli  suli  a  l'aricchia  :  Tutta 
sta  tinnirizza,  st'amuri  'ncancaratu  pri  li  puvireddi,  mu- 
nita fausa  è;  vota,  gira  e  firria,  finisci  sempri  a  'na  ban- 
na  :  'ntra  la  panza.... —  Vegna  la  me  parti,  c'haju  fattu 
cchiù  vuci!...  Auh!  auh!  auh!... 

E  si  racqueta  poi  che.'l  pasto  morde!  ') 

e  nun  si  senti  cchiù  a  nuddu.  E  li  puvireddi?  Lu  menu 
chi  pensanu  su'  li  puvireddi  !  E  ddocu  ti  lassù. 

A  lu  quartu  jornu  lu  duca  Rubertu  e  lu  conti  Rug- 
gieru  vosiru  jiri  a  la  Matrici,  pri  ringraziari  a  lu  Signuri. 
Javanu  avanti  miUi  cavaleri  ;  ddoppu  vinla  Rubertu  cu  so 
mugghieri,  so  frati  Ruggieru  e  bastanti  secutu  di  baruna 
e  cavalca  siciliani  e  nurmanni. 

A  la  Matrici  l'aspittava  l'arciviscuvu  e  'na  gran  fudda 
di  genti,  e  cci  fu  la  vera  biddizza  :  missa  cantata,  Tedeiim, 
cuUoquiu,  binidizioni...' tutti  chianclanu  pri  la  tinnirizza, 
e  ringraziavanu  lu  Signuri  pri  sta  granni  vittoria.  ^) 

E  Palermu ,  ddoppu  ducentu  quarant'  anni  chi  stetti 
sutta  di  li  Saracini,  a  lu  dui  jinnaru  di  lu  milli  e  sittanta- 
dui  addivintau  arreri  'na  citati  cristiana,  risurgennu  cchiù 
bedda  e  cchiù  ricca  di  prima!  5) 

—  Viva  Palermu  !  viva  li  Nurmanni  !  viva  lu  ciuri  di 
l'eroi  Ruggieru  e  Rubertu  !  gridaru  dd'armaluzzi,  facennu 
li  veri  pazzi,  e  sicutaru  pri  tutta  la  strata,  tantu  ca  di  lun- 
tanu  si  sintla  la  rumuràta.  Lu  Pispisuni,  cuU'ali  caduti, 
s'ammuccau  'ntra  la  prima  vanidduzza  chi  vitti,  pirchi  lu 
Muscagghiuni  si  cci  avla  cusutu  a  lu  ciancu,  e  lu  sturdia 
a  vuci. 


i)  Dante,  „Inferno,"  cant.  VI,  p.  19. 

2)  V.  Malaterra,  Guglielmo  di  Pup;lla,  ecc.  loc.  cit, 

3)  Amari,  p.  132. 


vili. 


Lu  vulgari  di  la  Sicilia  sutta  li  Nurmanni ,  e  ddoppu  —  Rubertu 
si  'nnamura  di  Palermu  e  si  la  'nguaggia  —  Assassiniu  di  lu 
prodi  Serluni  —  Rubertu  torna  'n  Calavria ,  e  Ruggieru  si  se- 
cuta  la  stagghiata  —  Jisa  casteddi  a  Mazzàra,  Paterno,  Calasci- 
betta  —  Sbarcu  di  Tunisini  a  Mazzàra  —  Ruggieru  cci  porta  lu 
caie  troppu  vugghienti  —  Va  'n  Calavria  —  Ugu  e  Giurdanu  si 
nni  vannu  'mmucca  di  lu  lupu  —  Ruggieru  torna  'nfuriatu  e  fa 
lu  veru  tirribbiliu  —  La  citati  di  Trapani  cci  leva  la  còlira. 

Griddu  —  V'haju  a  diri  'na  cosa.  Mi  piacinu  st'ebbiva, 
stu  beni;  ccà  dintra  però,  fora  nenti.  Ccà  sfuàti  quantu 
vuliti,  ma  fora  aviti  a  stari  culFostia  'mmucca  ;  nun  aviti 
a  rumpiri  la  divuzioni  a  chiddi  chi  su'  beddi  cueti  pri 
li  fatticeddi  soi,  stunannuli  cu  li  vostri  vuci. 

—  Ma  chistu  è  un  grittu  ch'avemu  tutti  di  fari  li  di- 
mustrazioni  'n  favuri  o  'ncontra,  a  secunnu  comu  cri- 
demu  di  giustu;  dissi  un  Zuinu. 

Griddu  —  Sta'  sgarrannu  :  lu  grittu  e  lu  duviri  ch'aviti 
vuatri  picciotti  è  di  studiari,  pirchi  nun  su'  li  vuci  chi  vi 
fannu  arrinesciri,  ma  lu  studiu.  E  a  lu  spissu  succedi  ca 
tanti  e  tanti  all'urtimu  di  l'annu,  'ntra  l'esami  arrestanu 
cu  la  varda  sutta  di  la  ventri,  pirchi  'nveci  di  studiari, 
cci  ha  spirciatu  'ntra  l'annu  di  jiri  facennu  vuci  di  ccà 
e  di  ddà;  e  poi  addiventanu  'nfami  li  maistri,  pirchi  nun 
li  fannu  avanzari....  Sta  cosa  vi  la  raccumannu. 

—  Si  nun  ti  siddii,  ti  vurrissi  diri  *na  cosa,  prima  di 
dari  focu;  dissi  un  Cardiddu. 

Griddu  —  Po'  parrari,  comu  si  fussi  a  la  tò  casa. 
Cardiddii  —  Sta  storia  nun  sarria  megghiu,  chi  nni  la 
cuntassi  'n  talianu  ?  A  tia  ti  nni  vinissi  cchiù  onuranzia. 
Griddu  —  Giustu  dici  ;  ma  ccà  lu  discursu  nautru  è. 
lu  lu  sacciu,  chi  cuntannuvilla  'n  talianu  nn'avissi  cchiù 
onuri,  e  macari  sparagnassi  fatìa,  pirchì  'n  sicilianu  mi 
veni  cchiù  travagghiusa  ;  ma  iu  vi  la  cuntu  'n  sicilianu, 
pirchi  a  vuautri  accussl  vi  cala  megghiu,  e  puru  pri  mu- 
strari  a  certi  figghi  spurii  di  la  nostra  matri  Sicilia,  ca  lu 
sicilianu  nun  è  tantu  scintinu,  pri  comu  iddi  si  cridinu  ; 
ma  chi  è  capaci  di  fari  'na  cumpusizioni,  chi  putissi  ca- 
ulinari cu  li  so'  pedi,  senza  jiri  a  'mprestitu  di  nuddu. 
Sparti  lu  fazzu  pri  onurari  la  matri  chi  fìci  a  sta  bedda 
figghia,  qual'  è  la  taUana. 

—  Nautra  cosa!  La  lingua  taliana  figghia  di  la  siciliana 
è?  Nun  l'haju  'ntisu  mai  sta  lavornia!  dissi  lu  solitu  Pi- 
spisuni  cu  la  caramela. 

Griddu — Nun  l'ha'  'ntisu  mai,  pirchi  'nveci  di  jittari 
sfmci  a  tavulinu,  coni' a  tanti  figghi  di  mamma,  ti  spercia 
di  jiri  facennu  lu  spirlacchiuni  strati  strati,  o  parrari  di 
pulitica,  e  vuliri  aggiustari  lu  vrazzu  a  S.  Raineri. 
.   Tispisuni  —  Ma  comu  cci  'ncodda  sta  cosa. 

Griddu  —  Autru  si  cci  'ncodda  !  pirchi,  aviti  a  sapiri, 
ch'apprima  'ntra  la  Talia,  è  veru  ca  ogni  citati  avia  la 
so  lingua,  o  dialettu,  ma  quannu  li  Rumani  jisaru  la  te- 
sta tantu  autu,  ca  cci  vulia  picca  a  tuccari  U  nuvuli,  la 
lingua  pulita,  cu  cu'  si  parrava  e  si  scrivìa,  era  la  latina; 
la  Sicilia  sula  però  e  sutta  li  Greci,  e  sutta  li  Rumani, 
e  sutta  li  Saracini  cunsirvau  sempri  la  so  lingua  di  na- 
scita, cu  tuttu  ca  li  Greci  e  li  Saracini  s'avlanu  misu  a 
cu'  putla  cchiui  pri  livalla  di  mmenzu;  ma  cci  appi^zaru 
li  spisi ,  pirchi  li  Siciliani  hannu  statu  sempri  gilusl  di 
la  so  'nnipinnenza  e  di  la  lingua, 


Sutta  li  Rumanì  poi  spicchiuliò  cchiù  assai,  pirchl  nni 
la  latina  truvau  comu  'na  suruzza  cchiù  granni,  e  si  cia- 
raru  allura  li  mussa.  ') 

Ora  la  lingua  taliana  grapìu  V  occhi  e  fìci  lu  primu 
'nguà  'nguà  ccà  'n  Palermu  a  li  tempi  di  Gugghiermu  lu 
Bonu  :  sia  pirchl  era  cch  lu  centru  di  la  civirtà  di  tutta 
la  Talia,  e  puru,  pirchl  la  lingua  siciliana  nun  era  urdi- 
naria  e  dura  comu  l'autri  lingui,  ma  cchiù  duci  e  china 
di  vucali,  e  pri  cunsiguenza  cchiù  fiicili  a  fari  'na  figghia 
bedda  sciacquata  e  pulita.  ^) 

E  sta  cosa  la  dici  macari  lu  nnonnò  di  li  pueti,  lu  di- 
vinu  Danti.  E  lu  vulgari  chi  si  scriv'ia  tannu ,  era  pri 
l'appuntu  lu  nostru  sicilianu,  chi  a  picca  a  picca,  a  forza 
di  botti  di  lima,  si  jiu  pirfiziunannu,  e  addivintau  lu  ta- 
lianu  pulitu  d'ói;  ma  cck  nasclu,  e  cck  fóru  addumati  li 
primi  faiddi  di  la  littiratura  taliana ,  e  cuvaru  cca  ddu 
beddu  focu,  chi  poi  si  sbampau  pri  tutta  la  TaUa  ! 

Ora  quannu  unu  è  riccu,  è  vistu  di  marocchiu  di  li 
*nvidìusi  e  paccariati  :  accussl  ha  'mmattùtu  a  nuautri,  ca 
sparti  di  tant'autri  ricchizzi,  avemu  puru  l'onuri  d'aviri 
figghiatu  e  nutricatu  la  lingua  e  la  littiratura  taliana,  e 
quannu  chista  addivintau  'na  bedda  picciotta,  si  l'allap- 
paru  tutti,  la  mlsiru  a  pulizziari,  e  si  jeru  jinchennu  la 
vucca,  dicennu  ca  l'avìanu  figghiatu  iddi. 

E  siccomu  lu  stissu  Danti  nni  duna  st'onuri,  tantu  ca 
si  cridiu  ca  la  littiratura  1'  avirrlanu  chiamata  siciliana 
'nveci  di  taliana,  sti  duttura  di  quattru  a  mazzu  arrivanu 
a  diri,  ca  Danti  è  un  sceccu  si  dici  sta  cosa  !  9  Nni  vuliti 


i)  V.  La  Lumia,  „Storie  Siciliane,"  v.  I,  p.  187,  e  p.  458-461.  —  Vigo  L.,  „Canti 
popolari  Siciliani,"  Pref.  —  Perez  Fr.,  „Sulla  importanza  della  parola  e  sulle  origini 
della  lingua  italiana."  —  Di  Giovanni,  „Filologia  e  Letter.  Siciliana,"  v.  I,  II  e  III. 

2)  V.  Ugo  Foscolo,  Opere,  v.  IV,  „Sulla  lingua  italiana,"  disc.  I,  p.  141,6  disc.  II, 
p.  149*150.  Firenze,  Le  Monnier.—  La  Lumia,  p.  469. 

3)  V.  Di  Giovanni,  „Del  volgare  usato  dai  primi  poeti  siciliani,"  ecc.—  Id.,  „Filo» 
logia  e  Letter.  Siciliana,"  v.  I,  e  IH. 

cchiui?  E  cu  buriazza  agghiuncinu,  ca  l'antichi  avlanu 
lu  cannarozzu  largu,  e  s'agghiutt'ianu  macari-  scecchi  sani 
sani,  mentri  iddi  li  cosi,  prima  di  cuntalli,  li  passanu  a 
sitacciu,  e  ddoppu  cci  tiranu  lu  sucu;  sta  passata  a  si- 
tacciu  però  finisci,  ca  jettanu  la  sustanza,  e  si  tennu  lu 
tuffu!     . 

Ma  ponnu  diri  zoccu  vonnu,  nun  putrannu  mai  sfar- 
dari  li  beddi  paggini  chi  la  storia  ha  cunsagratu  a  la  Si- 
cilia ;  e  la  storia  dici  ca  versu  lu  milli  centu  quaranta, 
ven'  a  diri  sutta  lu  re  Ruggieru,  già  si  sintianu  li  primi 
vuciddi  di  lu  taHanu;  *)  chi  sutta  lu  secunnu  Gugghier- 
mu  e  lu  secunnu  Fidiricu  sti  vuci  'nfurzaru  e  fóru  cchiù 
assai  ;  e  chi  tannu  la  curti  riali  di  Palermu  era  la  cchiù 
littirata  di  1'  Oròpa ,  e  Palermu  purtava  bannera  supra 
tutti  r  autri  citati ,  pirchl  ccx  appuntu  s'  avlanu  datu  lu 
santu  l'omini  cchiù  dotti  di  l' Oròpa;  e  mentri  'ntra  tutti 
li  citati  di  la  Talia  l'omini  di  littra  s'avlanu  a  circari  cu 
la  cannilicchia,  nuautri  cc^  l'arrunzavamu  cu  lu  mussu!  ^) 
E  ddoppu  chi  dettimu  la  littra  e  la  civirtati  a  la  Talia, 
nn'  avemu  a  sentiri  diri  di  certuni,  ca  semu  'gnuranti , 
sarvaggi  e...  Sicutamu  lu  cuntu. 

Lu  duca  Rubertu  arristau  'ncantatu  di  la  biddizza  di 
Palermu ,  e  cci  vinla  forti  a  lassalla ,  pri  cui  pinsau  di 
tinirisilla  pri  figghia  fimmina  ,  e  a  Ruggieru  cci  lassau 
tutti  l'autri  citati  e  casteddi  di  la  Sicilia.  Q  Ruggieru  nun 
appi  chi  cci  rispunniri,  pirchl  lu  travagghiu  l'avianu  fattu 


i)  V,  La  Lumia,  p.  471.—  Di  Giovanni,  „Suiruso  del  volgare  in  Sardegna  e  in  Si- 
cilia nei  secoli  XII  e  XIIL—  Id.,  „La  lingua  volgare  e  i  Siciliani."  Firenze,  1869. 

2)  V.  Dante,  „De  vulgari  eloquio,"  1.  II,  e.  XII.  —  Petrarca  ,  „Rime  :  Trionfo  d'  a- 
more,"  e.  IV.  —  Giambullari ,  „Della  origine,  della  lingua  fiorentina,"  p.  134.  Firen- 
ze, 1849.—  La  Lumia,  p.  479-481.-- Amari,  ..Storia  dei  Musulmani  in  Sicilia,"  v.  Ili, 
p.  889.  —  Sanfilippo  P.,  ..Storia  della  letteratura  italiana,"  t.  I,  p.  jj.  Palermo,  1859. 
—  Vigo,  loc.  cit.—  Giudici,  „Storia  della  Letter.  Sicil.,"  v.  I. 

})  V.  Malaterra,  l.  II,  e.  XLV.-  Amari,  v.  Ili,  p.  13}.—  Palmerì,  e.  XVIII,  p.  133. 

'nsemmula,  e  ficì  com'a  chiddu  :  Megghiu  accordìu  ma- 
gru  ca  sintehzia  grassa.  Ma 

Ahi  gioje  umane  d'amarezza  asperse! 

Suonò  fra  la  vittoria  orrendo  avviso, 

Che  in  doglia  il  gaudio  al  vincitor  converse;  ') 

e  fu  la  morti  di  lu  prodi  Serluni  !  E  la  còlira  nun  fu  tantu 
pri  la  morti,  quantu  pri  lu  modu  comu  fu  assassinatu. 

(Dd'armaluzzi  affilaru  l'aricchi,  e  'nta  li  facciuzzi  si  cci 
liggia  lu  spinnu  ch'avlanu  di  sentiri  st'assassiniu). 

Aviti  a  sapiri  ca  Ruggieru,  prima  di  veniri  'n  Palermu, 
avia  lassatu  a  so  niputi  Serluni  a  Cerami  cu  'na  pocu  di 
cavaleri,  pri  fari  stari  a  lu  staffermu  a  li  Saracini  di  ddi 
cuntorni.  Serluni,  pri  comu  aviti  'ntisu,  era  un  picciottu 
ca  pri  curaggiu  e  arditizza  cci  avianu  a  vasari  li  manu; 
ma,  a  quantu  pari,  nun  avla  tanta  canuscenza  di  l'omi- 
ni :  cridia  ca  tutti  fussiru  sinceri  com'  iddu. 

Li  Saracini  di  Castrugiuvanni  nun  lu  putlanu  addig- 
giriri,  e  cci  l'avlanu  a  morti,  pirchi  bastanti  voti  cci  avia 
misuratu  lu  cozzu;  e  circavanu  lu  modu  e  la  manera  di 
livarisillu  di  mmenzu.  Di  pettu  a  pettu  cci  sapla  d'agghiu 
lu  pistuni,  cà  l'avlanu  pruvatu  quant'era  chiummusu;  pri 
cui  risurveru  d'  asciucarisillu  a  tradimentu.  E  viditi  chi 
marredda  di  'nfernu  cci  ùrdinu. 

Mettinu  'mmenzu  a  un  certu  Ibrahim,  ca  era  un  lu- 
pacchiunazzu  vecchiu,  di  chiddi  chi  lu  jornu  si  spagnanu 
di  viteddi  e  la  notti  scorcianu  tauri.  Chistu  cci  facia  pri 
'mparissi  1'  amicu ,  tantu  echini  ca  'ntra  un  cummatti- 
mentu  Serluni  l'appi  di  sutta,  e  Ibrahim 

Supplice  cede  il  ferro  e  chiede  aita,  ^    , 

E  a  prezzo  di  viltà  compra  la  vita  ;  *) 


;)  Monti,  jiM^scheronìana,"  cant,  II,  p.  6q, 
3)  Vigo,  cant.  l,  p,  46. 

e  Serluni,  vidennulu  accussi  vecchiu  e  tuttu  umili,  cci 
parsi  piatusu,  e  cci  arrigalau  la  vita.  E  ora  l'assassinu, 
pi  ringraziu,  cci  stava  parannu  la  cciappula. 

—  Eh  !  spissu  attocca  a  li  bon  cori  agghiuttiri  cutu- 
gna,  pirchi  su'  assai  li  'ngrati  chi  scuva  la  ciocca  ;  dissi 
lu  Prisidenti. 

Griddu  —  E  pri  fallu  'ngagghiari  megghiu,  cci  metti 
a  diri  corna  di  li  Saracini,  agghiuncennu,  ca  si  nun  fussi 
pri  'na  certa  chista  ccà,  l'avirria  lassatu  'n  tridici.  Serluni 
pigghiava  pri  oru  finn  la  limatura  di  ramu  chi  cci  vinnia 
ddu  'mmrugghiuni,  e  cridia  a  tuttu  chiddu  chi  cci  'mpa- 
pucchiava;  e  addivintaru  tantu  stritti,  ca  macari  si  chia- 
mavanu  frati.  S'addivau  lu  scursuni  'ntra  la  manica! 

—  Ma  iddu  nun  lu  sapla  ca  li  Saracini  eranu  fausi,  e 
comu  li  vurpi  e  li  lupi  nun  cancianu  natura,  ma  lu  pilu 
pirdirannu  e  no  lu  viziu?  dissi  un  Passaru  sbirru. 

Griddu  —  L'omu  bonu  va  cu  lu  cori  'mmanu,  e  cridi 
ca  tutti  fussiru  boni  coni'  iddu. 

'Na  jurnata  di  chisti  lu  Cainu  -d' Ibrahim  cci  manna 
a  Serluni  un  rigalu,  e  cci  scrivi  :  Fratuzzu,  vidi  ch'appu- 
ravi, ca  lu  tali  jornu  hann'a  veniri  'ntra  li  to'  terri  setti 
saracini  p'  arrubbari.  Sàcciati  guardari.  Omu  avvisatu , 
menzu  sarvatu. 

—  Lu  lupu  vinni  carni;  dissi  lu  Prisidenti. 

Griddu  —  Serluni,  fìdannusi  di  la  sinciritati  di  lu  fra- 
tuzzu, nun  taliau  ch'a  lu  funnu  cc'era  un  vilenu  di  vir- 
seriu,  vitti  lu  sulu  labbru  untatu  di  meli  ;  e  pri  'na  parti 
nn'ammirau  la  primura,  pri  nautra  parti  si  misi  a  ridiri, 
pirchi  a  setti  mancu  li  vidia,  e  durmia  cu  la  manu  a  la 
mascidda. 

La  jurnata  chi  dicla  Ibrahim,  Serluni  si  vosi  fari  'na 
cacciata  cu  certi  amici  soi,  senza  pinsari  cchiù  a  li  setti 
saracini  ;  quannu  tuttu  'nsemniula  vidi  im  curri-curri  di 

viddani. —  Chi  successi  ?  dumanna  Serluni. —  Li  Saracini 
cci  su';  rispunninu  chiddi. —  Eh!  caspitina,  raggiuni  avia 
me  fratuzzu  ;  dici  Serluni.  Prestu,  va  pigghiatimi  l'arma- 
tura. 

Li  servi  partinu  e  tornanu  cull'armaturi  ;  e  Serluni  e  li 
so'  cumpagni  vannu  a  lu  scontru  di  H  Saracini,  chi,  vi- 
dennuli,  mettinu  a  fujri,  e  iddi  l'assicutanu. 

A  un  certù  puntu  però  si  vittiru  'mmenzu  a  un  gran 
munzeddu  di  Saracini,  chi  nun  eranu  menu  di  setticentu 
a  cavaddu  e  du'  milia  appedi,  ')  p'acchiappari  a  unu  sulu; 
viditi  chi  sorta  di  malandrinaria!...  Serluni  s'addunau  al- 
lura  di  lu  tradimentu  di  ddu  'nfamuni  di  Ibrahim;  ma 
nun  s'abbihu;  e  com'un  cignali  tirribili,  quannu  è  'nfu- 
tatu  di  cani  e  di  spati,  d'asti  e  di  spuntuna,  grapi  e  rumpi 
lu  voscu,  unni  è  'ntanatu,  e  sdirrubba  li  vausi  e  sfarda 
li  macchiuni,  accusai  Serluni  s'abbenta  'ncontra  dda  gran 
massa  di  Saracini,  e  Ila  scusi  e  la  rumpi  di  tutti  banni. 

'Ntantu  li  Saracini  cci  ammazzanu  lu  cavaddu,  chi  si 
agghiummaria  di  sutta  a  lu  cavaléri.  Serluni  si  susi  'ntra 
un  sautu,  e  joca  dda  spata,  ca  tintu  cu'  cci  'ncugna,  e 

Retrocede  l'invitto,  a  una  gran  rupe 
Fida  le  spalle,  e  qual  lion  combatte.  *) 

Li  nnimici  cci  assummanu  di  tutti  'latati,  e  Serluni  fa 
lu  veru  tagghia  eh'  è  russu,  e  nun  si  nn'asciuca  cosa  di 
picca.  Ma  all'  urtimu,  ddoppu  chi  caderu  unu  appressu 
all'autru  li  so'  cumpagni,  di  cui  dui  suli  arristaru  vivi, 
pirchì  firuti  si  'mmarazzaru  'mmenzu  di  1'  autri  morti , 
subbissatu  di  lu  nummaru,  chinu  di  gluriusi  firiti,  vin- 
nennu  a  caru  prezzu  la  so  vita,  e  cummattennu  'nsina 


i)  V.  Malatcrra,  e.  XLVI.  —  „Cron.  Sic,"  P-  46.  —  Palmeri,  p.  133,  —  Di  filasi, 

XII,  p.  229.—  Fazzello,  v.  Ili,  p.  40. 

i)  Vigo,  cant.  XII,  p.  318,  '  . 

ch'avìa  Tarma  *mpinta  'ntra  li  labbra,  cadi  lu  granili,  lu 
prodi  Serluni!  e 

Più  candido  che  cigno  i  vanni  sciolse 

Lo  spirto  dell'eroe,  lasciato  il  frale, 

Lieve  e  ratto  qual  luce  al  Ciel  si  volse  !  0 

E  ddi  'nfamuna  di  li  Saracini,  appena  lu  vidimi  abbuc- 
cari,  si  ed  jettanu  di  supra,  e  comu  jeni  assitati  di  sangu, 
cci  spaccami  lu  pettu ,  cci  scippanu  lu  cori ,  e,  cosa  di 
fari  orruri,  si  lu  m anelami  caudu  caudu  supra  locu,  pri 
'nfunniri,  diclanu  iddi,  l'ardiri  e  lu  curaggiu  di  dd'eroi 
'ntra  li  so'  vili  petti  !  !  ^) 

Oh  li  'nfamuna  !  oh  1'  assassini  e  sangunarii  !  Chisti 
tigri  su'  no  omini  !  dissiru  dd'  armaluzzi ,  jittannu  focu 
di  l'occhi. 

—  E  cci  ponn'  essiri  omini  vattiati  eh'  addifenninu  a 
st'assassini?...  Nun  ce' è  cchiù  munnu!  dissi  lu  Prisidenti. 

Griddu  —  Ddoppu  sta  bravura  li  Saracini  cci  scippanu 
la  testa  a  Serluni,  e  appizzata  a  'na  lanza  la  cunnucinu 
strati  strati,  e  po'  la  mannanu  'ntall' Africa,  cu  lu  scrittu  ; 
Eccu  la  testa  di  lu  cchiù  forti  nurmannu  !  Ora  ca  iddu 
muriu,  nni  ripigghiremu  'ntra  nenti  la  Sicilia  !  ?) 

Lu  pitruni,  unni  s'appujau  l'eroi,  di  tannu  'n  poi,  e 
'nsin'a  la  prisenti  jurnata,  si  chiamau  ^etra  di  Serkini. 

Cunsidirati  ora  la  còhra  granni  di  li  Nurmanni,  quan- 
nu  lu  'ntisiru  :  chiancianu  e  abbampavanu  di  sdegnu  e 
d' ira.  Ruggieru  poi  nun  si  dava  paci,  pirchi  lu  vulia  be- 
niri  veru,  e  in  Serluni  persi  lu  fidiU  e  valurusissimu  cum- 
pagnu  di  li  so'  vittorii.  *^) 


0  Vigo,  p.  519. 

2)  V.  Malaterra,  lor.  cit.—  Anonimo,  p.  846.—  „Crou.  Sicil.,"  p.  46.—  Amari,  p.  155. 
Palmeri,  Fazello,  loc.  cit.  —  Di  filasi,  p.  231. 

3)  V.  Malaterra,  Anonimo,  Amari,  ecc.  loc.  cit. 

4)  Amari,  p.  156. 

Rubertu  però,  comu  frati  cchiù  granni,  affucau  la  co- 
lira,  e  —  Chi  cos'è  sta  picchiuliata?  cci  dissi  a  Ruggieru. 
Lu  chianciri  è  di  li  fìmmini  !  Lu  chiantu  di  li  guirreri 
è  la  vinnitta  ! 

E  Ruggieru  jurau  di  vinnicari  la  morti  di  lu  prodi  Ser- 
luni,  dicennu  a  li  so'  cavaleri  : 

L'armi  brandite  !.... 

Serlon  vel  chiede,  che  per  voi  morìo, 

L'afflitta  patria,  e  vel  comanda  Iddio!  ») 

Pri  lu  mumentu  però  appi  a  strinciri  li  denti,  pirchi 
avia  a  dari  'ntisa  ad  autri  cosi  cchiù  'ntrissanti;  ma  si 
l'attaccau  a  lu  jiditu. 

Rubertu  'ntantu  'nfurzau  bonu  la  citati  di  Palermu , 
appuntiddau  iddu  pri  iddu  lu  casteddu,  nni  spinciu  nau- 
tru  nni  lu  palazzu  riali,  e  ddoppu  d'aviri  arrisittatu  tutti 
cosi,  cci  lassau  'na  pirsuna  so  fidata  pri  cuvirnaturi,  e 
si  nni  jiu  'ntra  la  Pugghia.  Nuautri  lu  lassamu  beddu 
cuetu,  e  videmu  zoccu  fa  lu  gran  Ruggieru. 

—  E  Palermu  accansau  tuttu  chistu  cu  la  vinuta  di  li 
Nurmanni!  dissi  lu  Pispisuni. 

Griddu  —  Chi  senti  diri  ? 

Tispisuni —  Ca  Palermu  guadagnau  la  trasuta  e  nisciuta 
di  porta  FiUci,  si  puru  nun  scinnìu  cchiù  sutta  ;  pirchi 
un  cuvirnaturi  avia  cu  li  Saracini  e  un  cuvirnaturi  appi 
cu  li  Nurmanni...  Nun  valla  la  pena  di  fari  stu  canciu. 

Griddu  —  Tte  a  tta,  ficu  fatta  !  Li  Nurmanni  mancu 
hannu  dittu  Gesù  'n  Palermu,  e  pritenni  ca  tuttu  'nsem- 
mula  l'avìanu  a  spinciri,  e  falla  capu  di  regnu?  Roma 
nun  si  frabbicau  'nta  un  jornu,  ma  a  picca  a  picca;  e 
cu  lu  tempu  e  cu  la  pagghia  si  maturanu  li  zorbi.  Pri  ora 
hai  ad  aviri  tanticchia  di  pacenza,  e  po'  vidirrai  coniu 


f)  Vigo,  cant.  XII,  p.  520. 

Palermi!  vinni  a  Ruggierii,  e  comu  Ruggieru  secunnu  e 
Gugghiermu  lu  Bonu  la  ficiru  granili  e  putenti,  ca  nun- 
cci  ha  statu  nuddu  comu  nuddu  chi  l' ha  purtatu  a  stu 
puntu!... 

Rubertu,  prima  di  partiri,  lassau  a  Ruggieru  'na  pocu 
di  cavaleri  pri  sicutarisi  la  stagghiata,  e  li  junclu  a  li  soi; 
ma  cu  tuttu  chistu  eranu  picca  assai,  pirchl  li  casteddi 
ch'ancora  avla  a  pigghiari  avianu  li  custiceddi  boni  ap- 
puntiddati,  e  li  Saracini  facianu  comu  U  furmiculi.  Ma 
Ruggieru,  capitanu  di  pocu  squatri,  boni  pri  cummattiri 
e  no  pri  assidiari,  suppria  a  la  scarsizza  cu  lu  curaggiu, 
cu  la  custanza  e  cu  l'attivitati  di  la  menti  e  di  la  pirsuna.') 

E  prima  di  tuttu  pinsau  di  jisari  'na  pocu  di  casteddi, 
pri  quantu  li  surdati  avissiru  unni  putirisi  riparari ,  'n 
casu  di  quarchi  truniata  fora  tempu  :  e  a  lu  1073  nni  fici 
unu  a  Mazzàra,  chi  spuntania  s'avla  datu  ad  iddu,  ddoppu 
la  pigghiata  di  Palermu;  e  nautru  nni  jisau  a  Paterno.  ^) 
L'annu  appressu  nni  spinclu  unu  supra  la  muntagna  di 
Calascibetta,  pri  fari  stari  a  lu  staffermu  a  li  Saracini  di 
Castrugiuvanni.  ') 

'Nfratantu  'na  pocu  di  cursara  Tunisini  ficiru  'na  scur- 
sicedda  'n  Calavria,  e  spugghiaru  lu  casteddu  di  Nicotra. 
Lu  discursu  cci  pìaclu,  e  l'annu  appressu  (1075)  vin- 
niru  'n  Sicilia,  e  pigghiaru  di  pettu  la  citati  di  Mazzàra,  e 
ddà  ficiru  'na  bona  prisa.  Nun  cuntenti  di  chistu,  pensanu 
di  strinciri  lu  casteddu.  Ma  pri  essiri  troppu  pappuna  , 
appizzaru  lu  fattu  pri  lu  sfattu;  pirchi,  comu  Ruggieru 
senti  sta  cosa,  curri  pri  ddà  cu  'na  pocu  di  cavaleri,  e  di 
notti  si  nni  trasi  cotu  cotu  'ntra  lu  casteddu,  senza  scan- 
naliari  di  nenti  a  li  Tunisini. 


x)  Amari,  p.  150.—  V.  inoltre  Maktcrra,  1.  Ili,  e.  I. 

a)  V.  Malaterra,  Amari,  loc.  cit. 

3)  V,  Malaterra,  e.  VII.—  Amari,  loc.  cit, 

U  Nurmanni. 

Lu  'nnumanì,  ca  lu  suli  avia  ancora  Inocchi  'mpiccicati, 
e  stava  mittennu  a  badagghiari  pri  matina,  Ruggieru  ne- 
sci  a  la  strasatta  di  lu  casteddu,  e  ed  porta  a  li  Tunisini 
lu  cafc  cu  quattru  crustinedda. 

Li  Tunisini,  ca  lu  menu  chi  s'aspittavanu  era  sta  vi- 
sita, stunaru  ;  e  —  A  st'ura  sta  frittura  ?  dissiru  'ntra  d*id- 
di;  e  nun  sappiru  fari  di  megghiu,  chi  mittirisi  Tali  a 
li  carcagni,  pirchi  lu  cafè  cci  parsi  troppu  vugghienti  e 
amaru. 

Ruggieru,  vidennu  ca  facìanu  cirimonii ,  cci  lu  vulia 
fari  pigghiari  pri  forza;  e  comu  patruni  di  la  casa,  li  jiu 
ad  accumpagnari,  sunannucci  bonu  lu  tammurinu,  'nsinu 
a  li  varchi,  unni  cci  nn*arrivaru  picca  assai,  cà  li  cchiui 
arristaru  pri  la  strata,  jittannu  paventi,  pirchi  lu  cafè  cci 
avla  abbruciatu  la  lingua  e  lu  balataru  puru.  ') 

—  Mancu  pri  sonnu  cci  'ncugnanu  nautra  vota  ;  dissi 
lu  Prisidenti. 

Griddu — Lu  conti  Ruggieru,  sparti  di  li  casteddi,  dava 
'ntisa  puru  a  l'armata,  e  già  avia  accucchiatu,  comu  di- 
cissimu,  un  corpu  d'esercitu,  e  lu  cumannu  Tavia  data 
a  so  figghiu  Giurdanu,  ca  era  un  beddu  picciottu,  lestu 
di  pirsuna  e  prodi  'ntra  li  prodi  !  *) 

Ddoppu  chi  si  spicciau  sti  sirvizza  ,  e  arrisittau  tutti 
cosi,  jiu  a  fari  'na  visitedda  a  li  so'  stati  di  la  Calavria  ; 
prima  di  partiri  però  fici  locutinenti  a  so  jennaru  Ugu 
di  Jersey,  ca  scinnla  di  'na  famigghia  nubbilissima,  e  — 
Statti  a  Catania,  cci  dissi,  e  guardati  la  casa  beddu  cuetu, 
senza  fari  valintizzi;  e  nun  fazza  ca  ti  fa'  cogghiri  di  ddu 
lupacchiuni  di  Bonavertula?  (Ben-Avert).  Grapi  Tocchi 
ad  accattar!  l'agugghi;  po'  quannu  tornu  iu,  si  vidi  zoccu 
s*havi  a  fari. 


l)  V,  Malatcrra,  e.  VIIMX.—  Anonimo,  p.  847.—  Amari,  p.  151.— Di  filasi'i  pi  148. 
3)  Amaria  loc.  eit. 


Comu  si  cci  avissi  dittu  :  Nesci,  e  fa  Ili  valenti. 

E  Ugu,  ca  vugghia  di  dintra  e  dintra  peju  di  lu  Mun- 
cibbeddu,  vulennu  fari  'na  bravura,  pensa  di  jiri  a  truvari 
a  Giurdanu  a  Traina,  ca  era  nautru  cchiù  fruàreddu  d' id- 
dìi ;  e  —  Apprufittamunni  ca  lu  papà  nun  ce'  è,  cci  dissi  ; 
e  videmu  di  fari  quarchi  valintizza,  chi  nni  facissi  onuri! 
—  A  mia?  cci  rispunnki  Giurdanu;  cck  sugnu;  jamuninni, 
e  facemu  tummula! 

Si  pigghianu  'na  pocu  di  cavaleri ,  e  a  cu'  vannu  a 
'ncuetanu  ?  A  Bonavertula,  emiru  di  Siraùsa,  ca  era  lupu 
vecchi  u, 

....  più  crudo  e  più  fellone 
D'ogni  Ciclope  e  d'ogni  Lestrigone.  ') 

Scuitaru  a  lu  cani  chi  durmla.  'Nfatti  lu  Bonavertula, 
comu  vitti^  la  marnata,  sapennu  ca  Ruggieru  nun  cc'era, 
dissi  :  Picciotti  e  gaddini,  allordanu  la  casa  ;  pirchì  si  lu 
'mmagginava  ,  ca  tutti  dui  avlanu  ad  essiri  unu  cchiù 
'mprudenti  di  nautru;  e  cci  parau  la  gaggia,  unni  'ngag- 
ghiaru,  senza  mancu  aspittarisillu. 

Ugu  e  Giurdanu  partinu  di  Traina ,  e  pigghianu  la 
voca  di  Catania  ;  e  Bonavertula ,  eh'  avìa  1'  occhi  supra 
d' iddi,  cogghi  bastanti  migghiara  di  Saracini,  e  s'  am- 
muccia  'ntra  un  voscu;  ddoppu  pigghia  a  trenta  cavaleri, 
e  cci  dici  chi  bazzachiassiru  'ntra  li  cuntorni  di  Catania, 
e  comu  vidianu  a  li  Nurmanni,  scappassiru. 

E  successi  tal'e  quali  ;  pirchl  li  dui  cugnati,  ch'abbam- 
pavanu  di  fari  quarchi  prudizza,  comu  vittiru  a  li  trenta 
Saracini,  si  'ntisiru  smaccati,  e  cci  mannaru  a  lu  scontru 
a  trenta  Nurmanni,  mentri  iddi  cci  javanu  a  longa  manu 
cu  lu  restu.  Li  Saracini  fujinu,  e  li  Nurmanni  appressa 


t)  Ariosto,  cant.  XXXV,  p.  279. 

ad  iddi.  Arrivanu  a  lu  puntu  di  rammucciagghia,  e  se- 
cutanu  a  curriri.  Ma  comu  Bonavertula  li  vidi  sfilari  a 
tutti,  nesci  cu  li  soi,  chi  si  jettanu  comu  cani  figghiati 
supra  di  li  Nurmanni  ;  li  trenta  Saracini  chi  currianu 
avanti,  vótanu,  e  chiùinu  'ntra  'na  forficia  a  li  Nurmanni, 
chi,  piscati  accussi  a  la  strasatta,  nun  sapianu  a  cu'  dari 
'ntisa  prima;  e  cu  tuttu  ca  cummattianu  comu  liuna,  fóru 
scafazzati  di  dda  muntagna  di  nnimici,  e  Ugu  'nta  l'au- 
tri,  subbissatu  di  lu  nummaru,  cadi  sutta  un  tirribbiliu 
di  corpa  di  lanza  e  di  spata,  e 

...  l'ali  aperse  e  scosse 
L'anima  d'  Ugo  alla  seconda  vita 
Fuor  delle  membra  del  suo  sangue  rosse!  ') 

Giurdanu  pri  puru  miraculu  si  la  fici  franca,  e  s'arri- 
campau  a  Catania  cu  ddi  cavaleri  chi  cci  arristaru,  e  lu 
Bonavertula  si  nn'aggirau  cuntintuni  a  Siraùsa.  ^) 

—  Chista  chi  fu  puru  'nfamitati  ?  dissi  lu  Pispisuni. 

Gridai  —  Stai  facennu  la  dumanna  di  lu  sceccu,  quan- 
nu  si  vistlu  di  dutturi.  Sti  juchitti  'nta  li  guerri  si  solinu 
fari,  e  nun  ce' è  nuddu  ca  li  chiama  'nfamitati;  e  cu  tuttu 
ca  li  solinu  fari  chiddi  chi  su'  picca  'n  facci  a  chiddi  chi 
su'  assai,  e  cck  fu  a  lu  riversu,  cà  li  Saracini,  ca  eranu  ba- 
stanti migghiara,  s'ammucciaru,  e  li  Nurmanni,  ca  eranu 
quattru  a  la  suttili,  cummatteru  a  facci  scuverta  ;  cu  tuttu 
chistu  cci  la  passamu  a  li  to'  Saracini. 

La  'nfamitati  fu  chidda  chi  ficiru  a  ddu  poviru  cria- 
turi  di  Serluni,  ca  dda  facci  di  'mpisu  d' Ibrahim,  'ntra 
ami  cu  e  frati,  lu  purtau  a  lu  maceddu  !  Pri  cui  sta  ripas- 
sata nesci  di  la  mmesta,  e  nun  cci  'ncodda  pri  nenti. 


1)  Monti,  "Bassvilliana/'  cant.  I,  p.  3. 

2)  V.  Malaterra,  e.  X.— Anonimo,  p.  847.— „Cron.  Sicil.,"  p.  49.—  Amari,  p.  ija. 
Palmeri,  p.  134.—  Di  Blasi,  v.  XII,  p.  253. 

Tispisuni  —  lu  parru,  pirchi  tu  a  li  Saracini  cci  V  hai 
a  morti ,  mentri  a  la  fini  fatta  fóru  chiddi  chi  purtaru 
la  civirtati  'n  SiciUa  ! 

Griddu  —  Ih  !  e  chi  havi  ?  anzi  t'agghiunciu,  ca  mìg- 
ghiuraru  V  agricurtura,  e  ficiru  beddi  palazzi  granniusi. 
Ma  iu  però  cci  riiaju  a  morti,  pirchi  la  Sicilia  sutta  di  li 
Saracini  era  scava  vinnuta,  cà  fóru  li  veri  tiranni  e  di  li 
corpi  e  di  l'armi  !  A  chi  vannu  li  palazzi,  si  macari  can- 
ciaru  lu  nnomu  a  li  citati,  e  la  Sicilia  nun  esistia  cchiui 
comu  paisi  grecu  o  latinu?  Nun  parramu  poi  pri  la  Ri- 
liggioni,  ca  la  pistavanu  cu  li  pedi  ;  tantu  ca  di  li  meg- 
ghiu  cresii  nn'avianu  fattu  muschii... 

Tispisuni  —  Ma  ricchizzi  assai  nni  purtaru  'n  Sicilia. 

Griddu  —  Ebbiva  lu  manciatariu  !  Tu  sempri  pensi  pri 
la  panza!...  L'onuri  di  'na  nazioni  veni  prima  di  lì  pic- 
ciuli,  grannissimu  sceccu  !  Chistu  è  lu  stissu,  ca  veni  unu 
e  t'  attuppa  la  vucca  cu  'na  pocu  di  picciuli ,  t'  alliscia 
tuttu,  jinchennusi  la  vucca  cu  li  paroH  'nnurati  di  civirtà, 
filantrupia,  prugressu  ;  e  mentri  tu,  com'un  tabbobiu,  nni 
accatti,  e  hai  l'occhi  allucintati  e  l'aricchi  chini  di  sti  pa- 
roli,  tuttu  'nsemmula  t'attrovi  jittatu  'ntra  lu  fangu,  chinu 
di  catini  e  cu  li  sacchetti  a  lanterna;  pirchi  nun  sulu  ti 
livau  li  picciuli  chi  t'avia  datu  p'accalumariti,  ma  ti  livau 
chiddi  ch'avivi  tu  e  la  cammisedda  puru  !  !...  Ma  avisti  la 
civirtà  e  lu  prugressu  !  !  !  Cunfòrtati  cu  stu  spicchiu  d'ag- 
ghia  !  !...  E  chista  era  la  civirtati  e  lu  prugressu  e  la  filan- 
trupia di  U  Saracini,  chi  mentri  cu  'na  manu  davanu  unu, 
cull'autra  manu  livavanu  centu;  e  ddoppu  chi  la  SiciHa 
avla  patutu  li  guai  di  lu  linu  sutta  di  li  Greci  di  Custan- 
tinobbuh ,  vennu  li  Saracini,  e  cci  dunanu  lu  corpu  di 
grazia,  spugghiannula  di  tutti  li  so'  gritti  e  privileggi  e 
usi  e  custumi,  e  ridducennula  cchiù  tinta  di  'na  bicocca  !  ! 
Bah  !  jinchiti  ancora  la  vucca  cu  sti  paroH  di  civirtà, 
di  prugressu,  ca  mancu  sai  unni  stannu  di  casa  ! 

La  vera  civirtà  e  lu  veru  prugressu  veni  di  la  Rilig- 
gioni  Catolica,  e  fu  lu  Catolicisimu  chi  li  purtau  'ntra 
lu  munnu!  e  chiddu  eh' è  cuntrariu  a  la  Riliggioni,  nun 
è  né  prugressu  né  civirtà,  ma  barbarii  !  E  li  Saracini  era- 
nu  barbari,  appuntu  pirchi  nnimici  di  lu  Cristianisimu! 
e  la  civirtà  d' iddi  era  scrusciu  di  carta  senza  cubaita  ! 
E  accussi  ha  statu  sempri  la  civirtà  di  tanti  e  tanti,  'ntra 
stu  munnu  munnu ,  chi  s'  hannu  vuccagghiatu  tutti  di 
dari  la  civirtà  a  li  populi,  e  'nveci  1' hannu  jittatu  nni 
la  vera  barbarli!! 

A  lu  cuntrariu  li  Nurmanni  fóru  li  veri  Ubbirali  ;  e 
'ntra  li  citati  chi  pigghiavanu,  cu  tuttu  ca  iddi  eranu  ca- 
tolichi,  e  prutiggianu  a  li  catolichi,  puru  lassavanu  libbiri 
a  li  Saracini  cu  la  so  riliggioni  e  cu  li  so'  usi  e  custumi; 
e  nun  si  leggi  di  nuddu  saracinu,  chi  lu  gran  Ruggieru 
avissi  custrinciutu  a  farisi  cristianu;  e  iddu  detti  vita  no- 
va a  la  SiciHa,  e  la  fici  pruspirari,  e  fici  riciuriri  la  cato- 
lica Fidi,  senz'  angariari  a  li  Saracini.  Chista  é  la  vera 
Ubbirtà!  no  chidda  di  jiri  cu  li  jidita  'ntall'occhi  a  chiddi 
di  fidi  cuntraria  a  la  nostra  !  ! 

Chi  ti  cridi  ca  li  Nurmanni  javanu  a  'ncuitari  a  li  Sa- 
racini 'ntra  li  muschii ,  mentri  facianu  li  so'  funzioni  ? 
o  puru  cci  javanu  pri  liccari ,  o  pri  armari  la  pignata, 
stinnicchiati  'ntra  li  seggi,  comu  si  fussiru  a  lu  café,  o 
'ntra  quarchi  taverna?...  Tanna  nun  cci  nn'eranu  burrit- 
tuna,  e  ognunu  si  facia  li  so'  divuzioni,  lu  catolicu  'ntra 
la  eresia ,  l'  ebbreu  'ntra  la  sinagoga ,  lu  turcu  'ntra  la 
muschia,  senz'essiri  'ncuitatu  e  senza  'ncuitari  a  nuddu; 
e  chistu  pri  lu  bonu  cuvernu  di  lu  gran  Ruggieru ,  e 
pirchi  li  picciotti  nun  avlanii  la  testa  ad  ichisi,  e  'nveci 
di  jiri  facennu  l'apprittaturi,  stavanu  cuU'armi  a  li  manu, 
e  travagghiavanu  pri  veru  pi  la  patria!! 

—  Bravissimu!  cci  rispunneru  dd'armaluzzi,  battennvi 

li  piduzzi  e  l'aluzzi.  Lu  Pispisuni  si  cugghiu  tuttu,  e  si 
fìci  la  facci  milli  culuri. 

—  E  chistu  è  lu  veru  patriuttisimu  !  dissi  lu  Prisidenti. 
La  patria  nun  s'addifenni  cu  li  chiacchiari,  e  mancu  cu 
li  vuci  ;  ma  s'addifenni  cu  lu  studiu  e  cull'armi  ;  e  chiddi 
chi  fannu  vuci  assai,  pri  lu  echini  su'  cani  napulitani, 
ch'abbajanu  e  si  jettanu  'nnarreri  !  e  quannu  ce'  è  ciauru 
di  pruvuli,  ammatula  la  patria  li  chiama  e  li  va  circannu  : 
chiddi  su'  beddi  'nfìlati  'mmenzu  di  li  matarazza;  e  'nveci 
attrova  a  chiddi,  chi  s'hannu  manciatu  lu  pani  cueti,  e 
nun  s' hannu  fattu  assèntiri  mai  !  ! 

Gridati  —  Sicutamu  lu  cuntu,  pirchi  parrari  di  sti  cosi 
è  lu  stissu  chi  zappari  all'acqua  e  siminari  a  lu  ventu! 

Dunca  Ruggieru ,  comu  'ntisi  1'  agghiotta  di  Ugu  e 
Giurdanu,  'nfiliniau  di  mala  manera;  e  cu  'na  pocu  di 
cavaleri  partìu  di  la  Calavria,  e  si  nni  jiu  grittu  tiratu  a 
Siraùsa  pi  daricci  l'oriu  a  Bonavertula  ;  ma  pri  quantu 
l'avissi  'nzuUintatu  pri  fallu  nesciri  a  lu  largu,  1'  amicu 
cirasa  nun  cci  sintia  di  st'aricchia,  e  lu  lassava  cantari, 
pirchi  si  scantava  si  Ruggieru  cci  dava  lu  duru,  lu  ma- 
turu  e  lu  mastru  chiantaturi. 

Ruggier,  cui  di  sdegno  il  petto  bolle,  0 

nun  putennu  sfugari  cu  iddu,  si  la  scutta  cu  lu  casteddu 
di  Judica,  chi  'ntra  nenti  lu.  fa  abbuccari,  lu  smantella 
e  lu  jetta  'n  terra,  livannu  di  'mmenzu  a  tutti  li  Saracini 
chi  cc'eranu  ddà;  a  li  fimmini  e  a  li  picciriddi  li  mannau 
a  vinniri  'n  Calavria  comu  scavi.  Ddoppu  scurrìu  pri  li 
cuntorni  di  Notu,  ca  dipinnia  puru  di  Bonavertula,  pur- 
tannu  lu  tirruri  a  tutti  banni,  e  sminnittiannu  tutti  cosi; 
e  nun  putennusi  carriari  lu  furmentu,  ca  era  a  lu  puntu  di 


j)  Vigo,  ««nt.  }yi,  p.  320. 

essiri  mitutu ,  cci  duna  focu ,  e  cci  la  fari  'na  vampu- 
liata  (1076).  0 

—  Piccatu  I  Ma  chista  vinnitta  fu  ;  dissi  lu  Prisidenti. 

Griddu  —  E  iu  chi  ti  dicu  di  no  ?  Lu  sacciu  ca  nun 
fu  cosa  giusta;  ma  chi  cci  pò'  fari?  Arrabbiatu  chi  era 
pri  r  assassiniu  di  Serluni,  cchiù  di  cchiui  'nfuriau  ora 
pri  la  morti  di  Ugu  ;  e,  'ntra  un  corpu  di  rabbia  lu  cchiù 
bonu  addiventa  'na  bestia,  e  fa  cosi  ca  nun  parinu  fatti 
d' iddu.  Di  restu,  quant'arruini  avianu  fattu  li  Saracini  ? 
Tu  nun  hai  a  guardari  chista  sula  di  Ruggieru. 

Ddoppu  sta  sfugata,  Ruggieru,  avennu  addiggirutu  la 
còlira,  si  vosi  assicurari  la  vaddi  di  Mazzàra,  chi  pri  la 
vicinanza  cuU'Africa,  curria  piriculu  di  quarchi  laria  vi- 
sita; e  siccomu  la  citati  di  Trapani,  ddoppu  la  rinnuta 
di  Palermu,  avìa  addivintatu  lu  tripp'iaturi  di  li  Saracini, 
risurvlu  di  livaricci  sta  cuccagna  ;  e  a  lu  misi  di  maju  di 
lu  1077  jiu  a  strinciri  Trapani  pri  terra  e  pri  mari. 

Li  Trapanisi,  comu  vittiru  arrivari  a  lu  zzù  mmìm- 
maru,  si  chiamar u  li  cani,  e  si  sarvaru  dintra  lu  vistiàmi, 
tantu  cchiui  ch'avlanu  'na  bedda  cummuditati,  pirchl  nun 
tant'  arrassu  di  Trapani  ce' era  'na  striscia  di  terra,  chi 
si  'nfilava ,  allargannusi ,  'mmenzu  di  lu  mari ,  e  ogni 
ghiornu  abbiavanu  ddà  l'armaH,  cà  cc'era  erva  pri  tutti. 

Ora  successi  ca  dd'occhi  di  spirdu  di  Giurdanu  s'ad- 
dunau  di  sta  fattetta,  e  vulennusi  arrifranchiri  di  la  frit- 
tata chi  fici  a  Siraùsa,  si  pigghia  centu  cavaleri  di  li 
'nfanfari,  e  ammucciuni  di  so  patri,  'na  siritina  di  chisti, 
si  nni  va  ddà  cotu  cotu,  e  joca  a  bue. 

Lu  'nnumani  matina ,  ca  lu  suH  avla  nisciutu  allura 
allura  li  pedi  di  lu  lettu ,  li  Trapanisi  vannu  ddà  a  lu 
solitu  cu  lu  vistiàmi;  ma  comu  arrivanu,  tuffiti!  li  Nur- 


l)  V.  Malaterra,  Ipc,  cit.  —  Anonimo,  p.  848.—  Amari,  p.  IJ5.  —  Palroeri,  p.  154. 

manni  cci  su*  di  supra.  Li  Trapanisi,  ca  niancu  pri  testa 
cci  passava  d'attruvari  a  chisti,  —  A  maFu  postu  cani  e 
gatti,  dissiru  ;  assai  semu.  E  ficiru  :  santi  pedi,  ajutatinni. 
Li  Nurmanni  si  cugghieru  la  caccia,  e  stavanu  p'aggi- 
rarisinni  a  lu  campu,  quannu  vidinu  spuntari  'na  ritinata 
di  Saracini,  e  —  Picciotti,  cci  dissi  Giurdanu  a  li  soi  ; 
cch  nun  ce' è  chi  fari  :  o  vinciri  o  murìri;  min  ce' e  strata 
di  'mmenzu.  Avanti  dunca  !  e 

...  i  cavalier  cristiani 
Si  fanno  innanzi,  e  son  quivi  alle  mani;  ') 

e  si  jettanu  cu  furia  granni  supra  di  li  Saracini,  chi  vo- 
tanu  a  prima  'nfruntata,  e  'nveci  di  li  vestii  li  Nurmanni 
cci  dunanu  li  carrubbi ,  ca  cci  putianu  serviri  pri  qua- 
diari  ;  e  si  nn'aggiranu  a  lu  campu  cu  tuttu  lu  vistiàmi. 
Ruggieru,  comu  vitti  ca  so  figghiu  avia  fattu  prisa,  si 
chiantau  cu  vintottu. 

Li  Trapanisi,  'n  sintennu  sta  cosa,  si  misiru  a  pilari, 
e  nun  vulennusilla  fari  a  cazzotti  cu  la  fami,  aggrupparu 
li  fila,  e  s'arrìnneru.  *)  Ruggieru  cci  jisau  un  casteddu, 
cci  lassau  'na  pocu  di  cavaleri,  e  jiu  avanti,  jittannu  la 
ciunna  supra  unnici  casteddi. 

—  Ma  di  tutti  sti  casteddi  chi  nnì  facia?  spiau  un  Par- 
pagghiuni. 

Gridali  —  Lu  loccu  di  Lappaniu  !  Li  dava  'n  feudu  a 
li  so'  cavaleri,  chi  faclanu  cchiù  prudizzi. 

Ccà  cci  appuntamu  la  spingula,  e  bona  notti  a  li  so- 
naturi. 


i)  Ariosto,  cant.  XXXV,  p.  280, 

2)  V.  Malaterra,  e.  XI.— Amari,  p.  IJJ.—  La  I  umia,  v,  I,  p.  184.—  Palmer!,  p.  i}^. 
Di  filasi,  p.  256, 

Trasi  so  maistati  lu  'nvernu,  e  Ruggieru  pri  quadiari  s'  ammacca 
Castrunovu  —  Assedia  di  Taurmina  —  Ruggieru  nni  sgarra  di 
nenti  d'  appizzaricci  la  peddi  —  Tanticchia  di  sarsa  picanti  — 
Taurmina  abbucca  —  Jatu  e  Cinisi  cci  vannu  d'appressu  —  Zitag- 
giu  —  Ruggieru  va  'n  Calavria  —  Bonavertula  s'  agghiutti  Ca- 
tania —  Cci  'nchiumma  'ntra  lu  stomacu  —  Li  Nurmanni  cci  sco- 
tulanu  lu  pilu,  e  cci  la  fannu  addiggiriri  —  Giurdanu  nesci  di  la 
mmesta  —  Ruggieru  torna ,  e  cci  lu  fa  'nfilari  arreri  —  Prudizzi 
di  Rubertu  —  Sua  morti  —  Turilla  'ntra  li  so'  figghi. 

Griddu  —  Di  la  tramuntana  jilata,  a  cavaddu  a  li  negghi 
e  a  li  timpesti,  avia  arrivatu  lu  'nvernu,  vecchiu  riggidu 
e  'ngriddutu.  Lu  suli  facia  lu  'ncagnatu,  lu  celu  s'avia 
vistutu  di  niuru,  e  li  surruschi  cci  sfardavanu  li  robbi  ;  li 
trona  currianu  comu  virserii,  e  lu  fracassu  chi  facianu, 
java  di  munti  'n  munti  ribbummannu.  L'  arvuli  eranu 
arripudduti  e  nudi,  lu  ventu  si  rummuliava  'ntra  li  grut- 
tazzi,  e  l'acqua  cadìa  pisuli  plsuli  ;  pri  cui  lu  conti  Rug- 
gieru, avanti  chi  'nfurzavanu  li  dogghi^  si  nni  jiu  a  Vi- 
cari, p'arripusarisi  tanticchia  l'ussicedda. 

Mentri  s'attruvava  ddà,  cci  jeru  a  truvallu  certuni  di 
Castrunovu,  dicennucci,  ca  nun  ni  putìanu  echini  di  H 
sivizii  d'un  certu  Beccu  (Abu-Bekr),  chi  cumannava  ddà 
li  festi,  e  chi  tutti  eranu  risuluti  di  darisi  ad  iddu. 

—  Cu  tanta  piaciti ,  cci  dici  Ruggieru  \  'ntra  la  pri- 
mavera nni  parramu. 

—  Nenti ,  cci  dicinu  li  Castrunuvisi  ;  s'  hannu  a  fari 
pezzi  caudi  ed  ogghiu  ! 

—  Ma  com'  è  pussibili  ora,  cu  stu  tenipu  di  virseriu  ? 
agghiunci  Ruggieru  ;  lu  casteddu  è  bonu  situatu,  e  nun 
è  tantu  facili  fallu  abbuccari  a  primu  truzzùni. 

—  Chistu  è  nenti  ;  ripigghianu  chiddi.  Pimtamunni  la 
jurnata,  e  nuautri,  a  la  snrda  e  a  la  muta,  vi  calAmu  li 
cordi  d'un  certu  puntu,  ca  nun  cci  sol'essiri  nuddu,  e  a 
Beccu  lu  'ncastagnamu  e  cci  rumpemu  li  corna. 

A  Ruggieru  la  pinsata  nun  cci  dispiaciu,  e  la  jurnata 
stabbiluta  cci  va  cu  li  soi;  li  Castrunuvisi  cci  calanu  li 
cordi,  e  si  nni  tiranu  a  'na  pocu,  chi  mettinu  a  fari  lu  veru 
ammulnu  ;  tantu  ca  Beccu,  piscatu  accussl  a  morti  sub- 
bitania,  si  cugghiu  ammanu  ammanu  li  cosi  priziusi,  e 
ammucciuni  di  tutti  si  la  sbignau.  E  Ruggieru  si  'mpa- 
trunìu  di  lu  casteddu,  unni  lassau  lu  munnu  comu  si  tru- 
vava,  nun  tuccannu  mancu  chi  si  dici  'na  fava  a  li  Ca- 
strunuvisi. 0 

—  Ah  !  ch'arripusau  beddu  !  dissi  lu  Muscagghiuni. 
Grìddu  —  Ma  si  cci  purtaru  la  pappa  'nsina  'mmucca, 

chi  putìa  fari?.'.. 

Il  fine  ornai  di  quel  piovoso  inverno, 
Che  lèa  l'armi  cessar,  liinge  non  era  ;  ^) 

e  l'annu  1078  mancu  avia  statu  smammatu,  ca  lu  conti 
Ruggieru  pensa  di  jiri  a  strinciri  li  ficati  a  Taurmina, 
ca  era  un  casteddu  nummaru  unu,  e  cummigghiava  la 
testa  a  'na  muntagna  comu  'na  birritta  di  notti.  Rug- 
gieru lu  firriò  a  li  faudi  cu  vintidui  turri,  chi  si  tinianu 
tutti  la  manu  pri  menzu  di  munzidduna  di  ruvetti;  sparti 


i)  V.  Malaterra,  l.  III,  e.  XII.—  Anonimo,  p.  8^8.  —  Apiari,  v.  Ili,  p.  156,—  Pai- 
meri,  p.  134.— Di  filasi,  V.  XII,  p.  258. 
^)  Tasso,  caut.  I,  p.  3. 

cci  fici  un  pirfilu  di  fussati  bastanti  funnuti,  e  lu  mari 

Tapparau  cu  li  Ugna. 

'Ntra  st'assediu  Ruggieru  nni  sgarrau  di  nenti  d'appiz- 
zaricci  lu  strazzu,  pirchl  'na  jurnata  di  chisti,  mentri  cu 
quattru  nurmanni  passava  di  'na  turri  a  nautra,  pri  vi- 
diri  si  li  cosi  eranu  fatti  'n  regula,  tuttu  'nsemmula  ne- 
scinu  di  li  macchi,  na  pocu  di  Saracini.  Lu  conti  mancu 
avia  misu  manu  a  la  spata,  ca  già  l'appi  di  supra;  e  si 
nun  era  p'un  certu  Evisandu,  cavaleri  nurmannu,  ca  si 
jittau  cu  ardiri  granni  'mmenzu  di  li  Saracini  e  lu  conti, 
Ruggieru  mi  la  cuntava.  Lu  poviru  Evisandu  però  pa- 
gau  la  panella,  ristannu  vittima  di  lu  corpu  distinatu  a 
lu  conti; 

Né  già  gì' incresce,  del  suo  caro  duce 
Morendo  invece,  abbandonar  la  luce!  ») 

Ddi  quattru  Nurmanni  ch'eranu  cu  Ruggieru,  s'abbin- 
taru  'nfuriati  'ncontra  di  li  Saracini,  e  Tarruzzularu  di 
li  ruvetti,  e  cci  ficiru  passari  lu  pitittu  di  vinilli  a  'ncui- 
tari  arreri.  *) 

La  morti  di  st'eroi  affriggiu  assai  a  li  Nurmanni,  cchiù 
di  tutti  poi  a  Ruggieru,  chi  nun  putennucci  ammustrari 
d'  autra  manera  la  so  ricanuscenza,  lu  fici  vurvicari  cu 
pompa,  e  spartlu  bastanti  picciuli  a  li  cresii  e  a  li  puvi- 
reddi,  pirchì  avissiru  prigatu  pri  l'armuzza  di  dd'eroi. 

—  Scusami  ;  nun  passa  pri  ditta  sta  parola.  M' hannu 
dittu  ca  nun  ce'  è  bisognu  di  prigari  pri  li  morti,  pirchl 
r  omini,  murennu,  dici  ca  morinu  tutti,  arma  e  corpu. 
Gomu  va  sta  cosa?  spiau  un  Parpagghiuni. 

Griddu  —  Chistu  è  lu  discursu  di  lu  scimiuni,  chi  vóli 
fari  lu  sapituri....  Cu'*'  ti  li  cunta  sti  cosi  ? 


i)  Tasso,  caut.  XU,  p.  ii8. 

2)  V.  Malaterra,  e.  XVI.  —  Anonimo,  p.  853.—  „Cron.  Sicil./'  p.  52.—  Amari,  p.  157, 

Di  Blasi,  p.  277.  v^ 

'Parpag^hiuni —  Un  cucinu  miu  chi  va  a  la  scola;  anzi 
m*ha  dittu,  ca  lu  munnu  nun  fu  criatu  da  Diu.... 

—  Già,  spuntai!  comu  'na  funcia  !  dissi  un  Passaru. 
Tarpagghmni —  Ca  l'omini  scinninu  di  li  scimii,  eh' a 

picca  a  picca  si  jeru  pirfiziunannu....  E  sti  cosi  a  me  cu- 
cinu cci  li  dissi  un  omu  di  littra,  ma  di  chiddi  grossi. 
Griddu  —  Senti  chi  cci  ha'  a  fari  diri  di  tò  cucinu  a 
chistu  :  Si  vui  vi  vuliti  spugghiari  di  la  nobbiH  dignitati 
d'omu,  e  vi  vuliti  avviliri  a  lu  puntu  di  cridiri  ca  siti  'na 
scimia,  bon  pruri  vi  fazza;  anzi  vi  putiti  'mpiccicnri  la 
cuda,  ca  nun  vi  starrà  maliceddu.  lu  però  criu  ca  Diu 
è  l'oturi  di  tutti  cosi,  e  l'omu  ha  statu  sempri  omu,  e 
accussì  sarrà  sinu  a  lu  fini. 

—  Ma  tu  chistu  dici?  dissi  un  Cardiddu.  Sentiti  chista, 
ca  è  megghiu  di  'na  cursa  !  L'autra  vota  'ntisi  cu  st'aric- 
chi  mei  un  modu  tuttu  novu  di  la  furmazioni  di  lu  mun- 
nu. Parrava  unu  di  chiddi  chi  ói  passanu  pri  cacocciula, 
e  dicia,  ca  la  terra  nun  è  ca  fu  criata  da  Diu,  pri  comu 
dicinu  li  parrini  ;  ma  fu  fatta  d'un  pezzu  di  matiriali,  chi 
si  spartlu  di  lu  Suli,  eh' a  picca  a  picca  si  jiu  arrifrid- 
dannu,  e  si  cundinsau.... 

—  Già,  comu  l'astrattu  di  tamarindu  cundinsatu  'ntra 
lu  vótu!  dissi  lu  Muscagghiuni. 

Cardiddu  —  E  addivintau  la  terra  ch'abbitamu  nuautri. 

Griddu  —  Benissimu  !  Si  vidi  eh'  a  chistu  cci  camina  lu 
ciricòcculu.  Ora  mi  dicissi  'na  cosa  stu  gran  dutturuni  : 
Si  la  terra  fu  fatta  d'un  pezzu  di  busunagghia,  chi  cci 
scappau  a  lu  Suh,  lu  SuH  d'unni  fu  fattu  ?  Chi  si  fici 
iddu  stissu?...  Dirrà  ca  fu  un  casu  ?  pirchi,  'nta  1' autri 
strammarii,  ce' h  puru  chidda  di  lu^casu.  Ma  stu  casu  ac- 
cussì lagnusu  è,  ca  fici  'na  cosa  sula?  E  poi,  nn*aviti  vistu 
citati,  chi  spuntanu  suli  suU,  accussì  pri  casu?  E  su'  li  va- 
stunachi  e  li  citrola,  e  hannu  bisognu  di  chiddu  chi  li 

chiarita;  e  lu  munnu  spunta  sulu  sulu  di  In  Sali,  e  lu 
Suli  di  lu  casu?  Gei  havi  ad  essiri  pri  forza  cu'  fìci  lu 
primu.  E  prima  di  lu  primu  è  Diu,  chi  è  eternu,  e  chi 
ha  fattu  e  fa  tutti  li  cosi! 

'Nfatti,  stu  grannissimu  sciinziatu,  pri  nun  cci  diri  au- 
tru,  chi  si  fici  iddu  stissu?  No  :  lu  fici  so  patri  e  so  ma- 
tri.  E  a  so  patri  e  a  so  matri  cu'  li  fici  ?  Lu  patri  e  la 
matri  d' iddi,  e  catina  e  catinedda,  'nsina  chi  s'arriva  ad 
Adamu  ed  Eva. 

E  ad  Adamu  e  ad  Eva  cu'  li  fici?...  Nuddu  nun  pò  es- 
siri. Chiantaru  forsi  la  simenza,  e  spuntaru  comu  lì  ca- 
vuli  e  li  trunza?...  Ma  sta  simenza  cu'  fu  chi  la  chiantau? 
Li  pruduciu  la  terra  sula  sula,  senz'ajutu  di  nuddu?...  E 
si  li  pruduciu  la  terra,  pirchl  sta  biniditta  terra  appi  lu 
crapicciu  di  fari  ad  Adamu  e  ad  Eva  suli,  e  lassau  ad 
iddi  lu  pisu  di  fari  all'autri? 

E  tutti  l'armali  d'unni  spuntaru  ?  Li  figghiau  Eva?  O 
forsi  Adamu,  accussl  pri  sbrialozziu,  misi  a  fari  'na  pocu 
d'armaluzzi  di  crita,  e  po'  cci  dissi  :  tu  si'  cavaddu,  tu 
si'  sceccu,  dutturi  rispittabbilissimu  ? 

Cardiddu  —  La  smania  d'ói  è  chista,  ca  tutti  mi  fannu 
li  duttura  'ntra  lu  bummalu!  L'antichi  eranu  tutti  scecchi. 
E  lu  stissu  Platuni  e  AristotiU  e  Ciciruni  e  tant'autri  filu- 
sufuna  accimati,  ca  fóru  li  veri  lampiuna  di  la  scienza, 
ammittianu  'na  putenza  divina  suprannaturali  ;  vennu  ói 
'na  pocu  di  lamparigghi  di  notti  picchiusi  picchiusi,  e  ne- 
ganu  tutti  cosi,  e  cu  boria  granni  dicinu,  ca  iddi  su'  li 
veri  sapituri,  e'  hannu  scrafunchiatu  tutti  H  sigreti  di  la 
natura. 

Griddu  —  Ma  po'  iu  cci  dicissi  :  Vui  diciti  ca  la  terra 
è  un  pezzu  di  Suli  ?  Ma  comu  lu  pruvati  ?  Quali  otorità 
mittiti  avanti  ?  La  vostra  nun  basta ,  pirchl  iu  nn'  haju 
cchiù  grossi....  'Nfatti  tutti  1'  omini  granni  vera  dicinu 


zoccu  dici  la  Santa  Scrittura,  ca  è  la  storia  cchiù  antica 
e  'nfallibili  chi  si  canusci;  e  la  Santa  Scrittura  dici,  ca 
prima  Diu  criau  lu  celu  e  la  terra;  e  li  tenebri  cummig- 
ghiavanu  la  facci  di  la  terra.  Dunca  lu  Suli  ancora  nun 
avla  spuntatu  !  e  li  duttura  d' ói  lu  fannu  spuntar!  prima 
di  la  terra;  pirchi,  dicinu  iddi,  la  terra  nun  putia  pru- 
duciri  senza  la  luci  e  la  qualura  di  lu  Suli  ;  mentri  la 
scienza  ói  nni  'nsigna,  ca  senza  la  luci  e  la  qualura  di  lu 
Suli,  Tarvuli  e  li  chianti  ponnu  jiri  avanti.  ^) 

Quannu  spuntau  lu  Suli?  Ddoppu  chi  lu  Signuri  arri- 
sittau  la  terra  cuU'arvuli  e  li  chianti,  dissi  :  Si  facissiru 
dui  gran  lampiuna  pri  fari  lustru  'ntra  lu  munnu  :  unu 
pri  lu  jornu,  ca  è  lu  Suli,  e  unu  cchiù  nicu  pri  la  notti, 
ca  è  la  Luna. 

E  chistu  è  chiddu  chi  dici  la  Scrittura.  Niscemu  tan- 
ticchia  fora....  Ccà  unni  semu  ?  'Mmenzu  di  li  Pagani, 
ven'a  diri,  genti  ch'aduranu  lu  Suli,  la  Luna,  li  stiddi... 
Cu'  sunnu  chisti  tri,  chi  caminanu  a  brazzettu  ?  Chiddu 
di  'mmenzu  è  Platuni....  — A  nuddu!  —  Chiddu  di  manu 
gritta  è  Aristotili  e  l'autru  è  Ciciruni.  —  Beddi  pezzi  a 
carruzzata  !...  ma  puru,  iu  voggh'essiri  arditu,  e  —  Scu- 
sassiru,  si  un  Griddiceddu  sfrinzusu  havi  l'ardiri  di  pri- 
sintarisi  a  vuautri  giganti  di  lu  sapiri....  È  veru  ca  la  terra 
spuntau  di  lu  Suli,  e  lu  Suli  si  fici  iddu  stissu? 

—  Tri  voti  sceccu,  cu'  dici  sta  cosa  !  Ce'  è  'na  putenza 
divina,  chi  fici  la  terra,  lu  SuH,  li  stiddi,  l'omu,  l'armali, 
tutti  cosi  !  mi  rispunneru  tutti  tri  cu  'na  vuci,  ca  iu  an- 
cora staju  currennu  pri  lu  scantu.... 

Ora  sti  duttura  mi  purtassiru  'n'otorità  cchiù  grossa 
di  la  Santa  Scrittura  e  di  H  filosofi  pagani,  nun  parrannu 
di  li  cristiani,  chi  dicissiru  lu  cuntrariu,  e  iu  cci  dugnu 


l)  V.  „Les  splendeurs  de  la  foi,"  v   II,  eh.  III.  Paris,  1877. 

raggiuni;  ma  'nsin'a  tantu  chi  nun  mi  portanu  st'oto- 

rità,  cci  diroggiu  :  Siti  pazzi  ! 

D\iCtiscagghiuni  —  Ora  lassamu  stu  discursu,  e'  ha  statu 
lunguliddu...  Ritieni  pri  certu,  ca  tutti  chisti  chi  dicinu 
sti  cosi,  pri  lu  cchiui,  lu  sannu  megghiu  di  mia  e  di  tia, 
ca  lu  munnu,  lu  Suli,  l'omu  e  tutti  cosi  foni  criati  da 
Diu....  Parranu  accussi,  pirchi  è  custioni  di  panza...  arti 
di  campari!... 

Griddu  —  Santi  pareli  !...  Jamu  a  truvari  ora  a  Rug- 
gieru,  c'havi  assai  chi  nn'aspetta  a  Taurmina. 

Mentri  cc'era  l'assediu  di  Taurmina,  stava  succidennu 
nautra  'gghiotta,  e  fu  la  vinuta  ddà  di  quattordici  ligna 
tunisini.  Ruggieru,  ch'avla  tutti  li  surdati  'mpignati  'ntra 
l'assediu,  si  scantava  si  H  Tunisini  cci  facianu  la  festa  a 
li  so'  ligna;  ma,  muscareddu  chi  era,  nun  si  persi  d'armu, 
anzi  pigghiau  avanti  pri  nun  cadiri.  E  viditi  chi  fa? 

Cci  dici  ad  unu  di  li  so'  cavaleri  di  mittirisi  'mmarca, 
e  jiricci  a  spiari  chi  'minzioni  avlanu,  cà  si  s'ammustra- 
vanu  comu  nnimici,  era  prontu  a  daricci  l'oriu.  Li  Tu- 
nisini, o  pirchi  veru  veru  nun  avianu  mala  'ntinzioni,  o 
fu  pri  sta  parti  risuluta,  cci  rispunneru,  ca  bazzachiavanu 
'ntra  ddu  mari  d'ordini  di  lu  so  re,  pri  dari  la  'nzolia  a 
li  cursara,  e  si  iddi  si  cci  vulianu  junciri,  addivintavanu 
cchiù  assai. 

Ruggieru,  'n  sintennu  sta  cosa,  cci  dissi,  ca  iddu  avla 
antri  chiffari ,  ma  si  si  vulianu  arrifriscari  lu  pizzu ,  li 
putia  serviri.  Chiddi  accittaru  cu  piaciri,  ma  so  maistati 
lu  tempu  nun  cci  lu  pirmisi,  pirchi,  mentri  stavanu  'ncu- 
gnannu,  si  jetta  un  ventu  cuntrariu,  e  si  li  carrla  agghiri 
'n  funnu,  e  nun  si  vittiru  cchiui.  ^ 
*Ntantu  a  Taurmina  si  misi  a  sentiri  lu  pitittu ,  pri 


I)  Malaterra,  e.  XVII. 

cui  li  Saracini  appiru  ad  arrunchiari  li  spaddi,  e  cunsi- 
gnaru  lu  casteddu  ;  ')  e  Ruggieru  addivintau  patruni  di 
tutta  dda  vaddata  (Val  Demone),  e  fici  Traina  capitali, 
facennula  citati  viscuvili;  cci  jisau  'na  eresia  a  la  Bedda 
Matri,  e  nun  cci  spinniu  cosa  di  picca  e  pri  vistimenti 
e  pri  vasi  sacri  e  renniti  chi  cci  assignau.  ^) 

—  Senti,  senti,  Pispisuni  ;  lu  vidi  comu  si  trattava  ap- 
prima  la  Cresia  ?  'Nveci  di  spugghialla ,  1'  arricchianu  ! 
cci  dissi  lu  Muscagghiuni. 

•^  Chi  cci  trasi  stu  discursu  ;  tannu  eranu  barbari  e 
'gnuranti,  e  avìanu  la  benna  all'  occhi  ;  dissi  un  Zuinu. 

Gridai  —  Lu  conti  Ruggieru,  ch'avla  setti  spirdi  comu 
li  gatti,  nun  dicìa  mai  basta  ;  e  di  Taurmina  jiu  a  fari  'na 
visita  a  li  casteddi  di  Jatu  e  di  Cinisi.  Ma  l'affaruzzu  era 
seriu,  pirchl  Jatu  era  misu  pri  cappeddu  supra  la  munta- 
gna  di  S.  Cosmanu,  unni  sutta  ce'  è  ora  lu  paisi  di  San 
Giuseppi,  e  'ntra  lu  casteddu  ce' eranu  gruttuna  spavin- 
tusi,  e  cci  sarvavanu  l'armali  ;  pri  cui  Ruggieru,  pirsuasu 
ca  cci  avirria  pigghiatu  tempu  bastanti ,  pri  spicciarisi 
cchiù  prestu,  urdinau  a  li  cavaleri  siciliani,  a  cui  cci  avia 
spartutu  li  terri  di  ddi  cuntorni,  chi  cugghissiru  omini, 
e  dassiru  'mmattàna  a  chiddi  di  Jatu,  mentri  iddu  cu  li 
Nurmanni  java  a  strinciri  lu  casteddu  di  Cinisi. 

Ddoppu  se'  misi  Cinisi  s'arrinnìu  e  Jatu  cci  jiu  d'ap- 
pressu  (1079).  3) 

—  'Nsumma  era  misu  a  dàlla-ca-dàlla  pri  spicciarisi  la 
stagghiata!  dissi  un  Pinzuni. 

Gridai  —  L'annu  1080  affacciau  chinu  di  giurlanni  di 
rosi  e  di  ciuri,  e  fici  zittiri  a  li  trummi  guirreri,  pri  dari 


i)  V.  Malaterra,  e.  XVIII.—  Anonimo,  loc.  cit.—  Amari,  p.  159.—  La  Lumia,  vo- 
lume I,  p.  184. 

2)  Malaterra,  1.  Ili,  e.  XIX. 

3)  V.  Malaterra,  e.  XX-XXI.—  Amari,  p.  160,—  Di  Blasi,  p.  a8l.—  Palmeri,  p.  13$. 

Li  Murmanni.  19 


He 

locu  a  li  strumenti  armuniusi  e  a  li  pueti,  chi  cantavanu 
lu  'nguaggiu  di  Ramunnu ,  conti  di  la  Pruvenza,  cu  la 
figghia  di  lu  gran  Ruggieru  ! 

—  Ora  veni  lu  tènniru  !  dissi  un  Cardiddu. 
Gridai  —  Lu  conti  di  la  Pruvenza  avia  'ntisu  parrari 

di  li  biddizzi  granni  di  Matirdi,  figghia  di  Ruggieru,  e 
nn'era  cottu;  e  mannau  'n'ammasciata  a  lu  papà,  pri  du- 
mannariccilla  pri  mugghieri.  Ruggieru,  sapennu  la  pu- 
tenzia  e  li  ricchizzi  granni  di  stu  conti,  ca  era  signuri 
di  bastanti  casteddi  —  Cu  tantu  piaciri  !  cci  dissi  a  T^im- 
masciaturi  ;  e  s'  appattaru  allura  li  lingui,  e  ficiru  pezzi 
caudi  ed  ogghiu. 

'Nfatti  lu  conti  di  la  Pruvenza,  com'appi  sta  risposta, 
si  nni  vinni  ammanu  ammanu  ccà  'n  Sicilia,  vistutu  cu 
sfrazzu  granni  e  cu  bastanti  secutu  di  cavaleri. 

Lu  matrimoniu  si  fici  cu  sullinnità  e  pompa;  e  ddoppu 
'na  pocu  di  jorna  di  scializzi  e  di  birbazza ,  Ramunnu 
si  pigghiau  la  bedda  mugghiruzza,  e  partlu  pri  li  so'  stati, 
carricatu  a  tappu  di  li  ricchizzi  chi  cci  detti  Ruggieru.  0 

Lu  conti  Ruggieru,  ddoppu  ch'arrisittau  a  so  figghia, 
pinsau  d'  appuntiddari  bona  Missina ,  e  pri  stu  sirvizzu 
chiamau  ddà  a  li  megghiu  'ncigneri  e  mastri,  e  cci  fici 
jisari  casteddi,  turri,  bastiuna;  'nsumma  la  fici  un  mur- 
tareddu  ;  e  cci  lassau  pri  guardia  a  li  so'  cavaleri  cchiù 
fidati  ;  sparti  cci  spinciu  tutta  nova  di  chianta  la  eresia 
di  santu  Nicola ,  e  cci  assignau  bastanti  renniti.  ^)  Poi 
fici  a  so  figghiu  Giurdanu  locutinenti,  e  partlu  pri  la  Ca- 
lavria,  p' accummudari  certi  cusuzzi  di  so  fi-ati  lu  duca 
Rubertu,  chi  nentimenu  avìa  jutu  a  dari  'mmastu  a  lu 
'mpiraturi  di  Custantinobbuli. 

—  'Nsina  ddà  si  nni  jiu?  dissi  'na  Lapa. 


i)  V.  MaUterra,  e.  XXIL—  Di  BUsi  e  Ferrara,  lac.  ci^. 
2)  V.  Makterra,  e,  XXXII.-  Amari,  p.  léi. 

Griddu  —  Autru  !  Tutti  dui  frati,  di  nentì  chi  eranu, 
appiru  l'abbilitati  d'acchianari  accussl  gautu,  ca  facianu 
trimari  a  tutti;  e  li  'mpiraturi  cchiù  grossi  cci  avìanu  a 
livari  lu  cappeddu,  masinnò  poviri  iddi  ! 

'Ntantu,  quannu  lu  gattu  si  nni  va,  li  surci  chi  fannu? 
Nescinu,  e  fannu  maisi.  E  accussì  fici  ddu  surciazzu  lariu 
e  tinciutu  di  Bonavertula  (Ben-Avert).  Comu  'misi,  ca 
Ruggieru  avia  jutu  'n  Calavria,  circau,  a  forza  di  picciuli, 
d'accalumarisi  a  un  certu  Bonciminu  (Ben-Cimen)  sara- 
cinu,  chi  s'avla  jittatu  cu  li  Nurmanni  a  li  tempi  di  Bettu- 
menu,  e  chi  lu  nostru  conti,  quannu  Bettumenu  chiudiu, 
avia  fattu  cuvirnaturi  di  Catania;  e  cci  arrinisciu.  'Nfatti 
'na  nuttata  di  chisti  lu  Bonciminu  grapi  li  porti  di  la  ci- 
tati, e  fa  trasiri  a  zittu  tu  e  zittu  iu  a  Bonavertula  cu 
bastanti  surdati  appedi  e  a  cavaddu. 

Li  Nurmanni,  comu  'ntisiru  sta  frittata,  jittavanu  isca, 
cchiù  di  tutti  poi  Giurdanu  e  Rubertu  di  Surdavalli  ed 
Elia  Cartomesi,  ca  era  un  saracinu  fattu  cristianu.  E  sen- 
za diri  né  unu,  né  dui,  currinu  supra  di  Catania  cu  centu 
sissanta  cavaleri.  ') 

Bonavertula,  tuttu  mutriusu,  cci  va  a  lu  scontru,  e  lu 
sapiti  cu  quantu?  Cu  vintimilia  surdati  e  bastanti  cava- 
leri.... Chi  malandrinarla  ah? 

Li  Nurmanni,  cu  tuttu  ca  spirlanu  'n  cunfruntu  di  li 
Saracini,  s'  abbentanu  'ncontra  dda  gran  massa  di  nni- 
mici;  chisti  risistinu,  e  iddi  tornami  cu  cchiù  fururi  la 
sccunna  e  la  terza  vota;  ma  vidennu  ca  cci  appizzavanu 
li  spisi,  cu  'na  sfirriata  chi  fannu,  si  jettanu  supra  di  li 
cavaleri  saracini, 

E  venner  con  tal  impeto  a  ferirsi, 

Che  parve  il  ciel  'cader,  la  terra  aprirsi  ;  2) 


i)  Malaterra,  e.  XXX.—  Amari  li  porta  a  sctteccnt»  (p.  162), 
2)  Ariosto,  cant,  XXIX,  p.  233. 

e  li  Nurmanni  li  ficiru  vutari,  e  Tassicutaru  'nsina  sutta 
Catania,  e  nni  ficiru  sosizza  ;  e  Bonavertula,  chi  cuman- 
nava  la  cavallaria,  nni  sgarrau  di  nenti  d'appizzaricci  li 
vèrtuli  e  la  testa  puru. 

A  l'aggirata  li  cavaleri  nurmanni  pigghianu  di  pettu 
a  la  'nfantaria,  e  cci  li  dunanu  di  la  megghiu  lanna,  e 
nun  vi  dicu  né  vi  cuntu  lu  tirribbiliu  clii  ficiru  :  cci  fu 
la  vera  festa  di  li  morti;  e  ddi  Saracini  chi  pottiru  scan- 
sari  li  sbrizzi,  fujeru  a  rutta  di  coddu  pri  la  citati,  e  li 
Nurmanni  la  strinceru  d'assediu. 

A  Bonavertula  però  nun  cci  pusava  cammisa  di  supra,. 
e  si  scantava  si  cci  finia  a  tòzzula;  pri  cui  'na  nuttata 
di  chisti  nesci  cotu  cotu  di  Catania ,  e  si  nn'  aggira  a, 
Siraùsa,  purtannusi  cu  iddu  a  lu  tradituri  Bonciminu. 
Li  Catanisi,  comu  si  nni  jiu  Bonavertula,  grapinu  H  porti 
di  la  citati,  e  fannu  trasiri  arreri  a  li  Nurmanni.  ') 

—  A  Bonciminu  pirchi  si  lu  purtau  cu  iddu,  pri  daricci 
lu  premiu?  spiau  un  Parpagghiuni. 

Griddu  —  E  cci  lu  detti  iddu  pri  iddu  !  Lu  fici  appiz- 
zari  comu  'na  sosizzedda  'ntra  un  palu.  *) 

—  E  chistu  è  lu  premiu  ch'attocca  a  li  tradituri  !  dissi 
lu  Prisidenti. 

Griddu  —  Bonavertula  era  lupu  vecchiu,  e  pinsava  e 
dicia  :  Chistu  tradiu  la  prima  vota  a  li  Saracini,  ora  a  li 
Nurmanni,  e  si  cci  veni  fatta  di  tradiri  arreri  a  li  Sara- 
cini, nun  cci  vutava  facci,  pri  cui  cci  livau  la  tintazioni 
pri  sempri. 

—  A  chiddu  chi  vidu  stu  Bonciminu  nn'avla  assai  dì 
certi  omini  di  principii  fermi  e  custanti,  ch'ogni  pizzuddu 
cancianu  livria ,  e  aduranu  sempri  a  lu  suli  chi  nasci  ; 
dissi  lu  Muscagghiuni. 


i)  V.  Malaterra,  loc.  cit.—  Anonimo,  p.  8J3.—  ,,Cron.  Sicil./'  p.  jy.-^  Amari,  p.  163. 
Palmeri,  p.  13J.—  Di  Blasi,  v.  XII,  p.  298. 
2)  V.  Malaterra,  Anonimo,  loc.  eit. 

—  Eh  !  assai  cci  nn'  è  di  chisti  tali  ;  dissi  lu  vecchia 
Prisidenti.  E  quantu  nni  canusciu,  eh'  apprima  si  sbat- 
t'ianu  lu  pettu,  e  'nta  certi  oratorii  facìanu  li  muzzica- 
maruna,  culi' occhi  'n  terra  e  lu  coddu  tortu,  e  javanu 
assicutannu  a  tutti  li  parrini  ;  e  chi  poi  tuttu  'nsemmula 
s' hannu  vistu  cu  lu  pettu  a  botta,  parrari  e  scriviri  'ncon- 
tra  di  ddi  parrini  chi  cci  hannu  jincutu  la  panza  e  cum- 
migghiatu  li  carni!... 

—  Ma  tu  chi  ti  cridi,  ca  su'  iddi  chi  parranu  e  scri- 
vinu  accussì?  dissi  lu  Muscagghiuni.  Su'  li  picciuli,  chi 
li  fannu  parrari  e  scriviri  'ncontra  di  la  Cresia!...  e  si 
lu  Turcu  cci  duna  cchiù  assai,  ti  portanu  a  li  stiddi  a 
Maumettu!...  Sta  razza  d'omini  pusitivi,  pri  tal' e  quali, 
chi  'ntra  la  suciità  passanu  pri  cacocciula,  sunnu  pappa- 
gaddi  e  pupi  a  filu! 

Gridai  —  'Ntantu  chi  va  a  succedi  ?  Ca  'ria  pocu  di 
lupi  vistuti  d'  agneddi  si  misiru  ad  accalumari  a  Giur- 
danu,  e  tantu  Talli  sciaru  e  cci  la  strascinaru,  ca  lu  ficiru 
mettiri  'n  cacaticchiu  ;  e  lu  purtaru  a  lu  puntu,  ca  si  rib- 
billau  'ncontr'  a  so  patri,  e  misi  a  travagghiari  pri  cuntu 
so,  e  si  'mpatruniu  di  li  casteddi  di  S.  Marcu  e  di  Mi- 
stretta  ;  ddoppu  jiu  a  Traina,  pri  jittari  la  granfa  supra 
li  tisori  chi  so  patri  tinìa  sarvati  ddà,  ma  cci  la  scacciau 
fradicia,  pirchl  li  cavaleri  chi  cc'eranu  di  guardia,  cci  fi- 
ciru pigghiari  la  voca  di  fora,  e  cci  chiuderu  la  porta 
'ntra  la  facci;  e  mannaru  subitu  un  curreri  a  Ruggieru, 
chi  lassa  tutti  cosi  'n  tridici,  e  curri  'n  Sicilia. 

Ruggieru  però,  da  omu  prudenti,  pinsava  e  dicia  :  Si 
fazzu  'na  scrusciuta  di  catini,  stu  bardasela  è  capaci  di 
jittarisi  cu  li  Saracini  ;  a  sangu  caudu  nun  si  sapi  zoccu 
si  fa.  Pri  cui  finclu  lu  pueta ,  e  dicla  a  li  soi  :  Chi  cci 
putiti  fari?  Pazzii  di  picciuttanza...  S'havi  a  cumpatiri... 

Sti  pareli  jeru  all'  aricchia  di  Giurdanu  ^  e  cci  ficiru 

passar!  lu  trimulizzu  ;  e  pigghiannusi  d'armu,  va  a  trova 
a  so  patri,  si  cci  jetta  a  li  pedi,  e  cci  dumanna  pirdunu. 
Ruggicru  nun  cci  dissi  nenti.  A  la  scurdata  però  fici  ac- 
chiappari  a  dudici  di  chiddi  chi  V  avianu  cunsigghiatu 
malli,  e  detti  ordini  di  scipparicci  l'occhi  a  tutti  dudici 
e  a  so  figghiu  puru. 

A  Giurdanu ,  ca  era  prisenti ,  cci  addivintau  lu  cori 
quantu  un  filu  di  capiddu,  e,  mischinu,  nun  sapia  a  quali 
santu  raccumannarisi.  Ma  'na  pocu  di  cavaleri,  ch'avlanu 
statu  appartati  prima  di  lu  conti,  si  misiru  'mmenzu,  e 
mìsìru  boni  paroli  pri  Giurdanu  ;  Ruggieru  si  fici  prigari 
un  pizzuddu,  e  po'  cidiù  e  lu  pirdunau. 

Ma  a  Giurdanu  cci  abbastau  lu  sulu  scantazzu,  pri  fallu 
scannaliari  'na  vota  pi  sempri.  ') 

—  Si  dipurtau  d'omu  cu  li  mustazzi  !  dissi  un  Passaru. 

Griddu  —  Mentri  succidlanu  sti  cosi  'n  Sicilia,  lu  duca 
Rubertu  avla  fattu  tummula  ;  nentimenu  eh'  a  lu  'mpi- 
raturi  di  Custantinobbuli  Alessiu  cci  avla  datu  li  veri  pi- 
ra; e  cci  avia  pigghiatu  la  citati  di  Durazzu. 

Chistu  sulu  ?  Sintiti,  sintlti  :  Cci  arriva  'n'ammasciata 
di  lu  papa  Grigoriu  settimu,  ca  era  'nchiusu  nni  lu  ca- 
steddu  Sant'Ancilu  a  Roma,  pirchl  lu  'mpiraturi  'Rricu 
quartu  (Arrigo)  lu  purtava  di  fittu. 

Rubertu  chi  fa?  Lassa  a  so  figghiu  Boemunnu  pri  dari 
'mmastu  ad  Alessiu,  e  cu  'na  pocu  di  cavaleri  veni  a  la 
'mprescia  'ntra  la  Talia  e  curri  pi  Roma,  e  a  lu  'mpira- 
turi 'Rricu  nrii  lu  fa  jiri  cchiù  tortu  ca  grittu. 

Comu  libbira  a  lu  Papa ,  torna  arreri  a  Durazzu ,  e 
attrova  ca  so  figghiu  Boemunnu  cci  avla  datu  l'oriu  a 
lu  stissu  Alessiu,  chi  vosi  diriggiri  'n  pirsuna  lu  cum- 
mattimentu,  e  lu  fici  curriri  'nsin'a  Saloniccu;  pri  cui, 


i)  V.  Malatem,  1.  HI,  e.  XXXVI— Palmeri,  Di  Blasì,  Ferrara,  loc.  cit. 

mentri  Rubertu  a  Roma  dava  la  'nzolia  a  lu  'mpiraturi 
'Rricu,  so  figghiu  a  Durazzu  scutulava  lu  pilu  a  lu  'mpi- 
raturi Alessiu  :  patri  e  figglnu  'ntra  lu  stissu  tempu  vin- 
ceru  a  dui  'nfanfari  'mpiraturi  ! 

—  E  unni  sunnu  cchiù  st'omini  ?  dissi  lu  Prisidenti. 

Griddu  —  E  senti!  Rubertu,  si  pò  diri  ca  mancu  avla 
dittu  Gesù,  ca  la  squatra  greca,  'nsemmula  cu  la  vini- 
ziana,  ch'addifinnla  ad  Alessiu,  metti  a  'nzullintari  a  la 
squatra  nurmanna ,  e  cu  tuttu  ca  chista  nun  era  forti 
comu  la  nnimica  e  pri  lu  nummaru  e  pri  la  grannizza 
di  li  Ugna,  puru  li  Nurmanni  nun  ficiru  li  sgliinfìgnusi, 
e  s'attaccaru  tutti  dui  squatri  di  mala  manera. 

Li  Nurmanni  cummattinu  comu  liuna,  e  sburdinu  la 
squatra  nnimica;  e  di  novi  ligna  viniziani  bastanti, grossi, 
a  setti  li  mannanu  agghiri  jusu,  pri  'nsignari  a  cummat- 
tiri  a  li  pisci,  e  dui  si  l'aggranfanu  iddi,  sparti  di  l'antri 
ligna  grechi. 

Ma  chistu  fu  l'urtimu  triunfu  di  Rubertu,  pirchl  pi- 
scatu  di  'na  frevi  furiusa  ddà  a  Cefalonia,  chiudiu  l'occhi 
a  lu  dicissetti  di  giugnettu  di  lu  1085,  a  lu  sittantesimu 
annu  di  la  so  età  !  ')  Lu  catavaru  lu  purtaru  'nta  la  Pug- 
ghia  e  lu  vurvicaru  cu  pompa  granni  a  Venosa. 

Rubertu  fu  un  omu  di  carattari  forti  e  cui.iggiusu,  e 
mai  vutava  facci,  cu  cu'  era  era;  pinsari  'na  cosa  e  falla, 
pri  iddu  era  tutt'unu  :  nuddu  'ntoppu  lu  putia  fari  am- 
magghiari  :  cu  prudenza  e  scartrizza  granni  li  supirava 
tutti.  Fu  afìabiU  e  ginirusu  cull'amici.  È  veru  ch'a  H  voti 
era  rifardu  ;  ma  ogni  lignu  havi  lu  so  fumu  :  nuddu  è 
pirfettu  'ntra  sta  terra.  Pri  la  Riliggioni  poi  si  sbrazzau 
tuttu,  e  nun  spinclu  picca  cresii  novi  di  chianta,  e  fici 


l)  V.  Makterra,  1.  Ili,  e.  XXIV-XLI.-  Anonimo,  p.  848-8J3.-  Leone  Ostiense, 
p.  907,  pr.  Caruso.—  Amari,  p.  i6j.—  Palmeri,  p.  136.—  Di  BUsi,  v.  XII,  p.  sn-ja?- 


IS2 

aggiustari  e  migghiurari  chiddi  chi  cc'eranu  ;  tutti  poi  li 
arricchiu  di  vistimenti  e  vasi  sacri ,  e  cci  assignau  ba- 
stanti renniti  ! 

—  Cci  priparau  la  scagghiola  a  li  scarafuna  e  morti 
di  fami!  dissi  lu  Muscagghiuni. 

—  Autru  !  E  li  Trancisi  sutta  Murat  attruvaru  la  vera 
minnedda!  dissi  un  Zuinu. 

Griddu  —  Rubertu  prima  di  moriri  avla  fattu  duca  di 
la  Pugghia  a  so  figghiu  Ruggieru,  ca  era  lu  cchiù  nicu, 
lassannu  a  Boemunnu  li  stati,  chi  cci  avia  pigghiatu  a  lu 
'mpiraturi  di  Custantinobbuli. 

Sta  cosa  a  Boemunnu  nun  cci  sunau,  e  ddoppu  chi 
muriu  so  patri,  misi  a  fari  catuniu,  e  tutti  dui  frati  sta- 
vanu  pri  veniri  a  li  manu. 

—  Ma  Boemunnu  raggiuni  avla,  pirchl  ad  iddu  attuc- 
cava  lu  ducatu  di  la  Pugghia,  comu  primu  figghiu  ;  dissi 
un  Cardiddu. 

Griddu  —  Iddu  avia  raggiuni,  ma  Rubertu  nun  n'avla 
tortu;  pirchl,  aviti  a  sapiri,  ca  Rubertu  s'avia  maritatu 
la  prima  vota  cu  'na  parenti  sua  stritta,  e  cci  fici  a  Boe- 
munnu ;  quannu  però  'ntisi ,  ca  secunnu  li  liggi  di  la 
Cresia  stu  matrimoniu  nun  lu  putla  fari,  Tappi  a  sciog- 
ghiri,  pri  cui  Boemunnu  nun  era  cchiù  liggitimu  ;  *)  lu 
hggitimu  era  lu  secunnu  figghiu  Ruggieru. 

Lu  nostru  conti,  comu  'misi  ca  li  so'  niputi  stavanu 
p'aggaddarisi,  curri  pri  ddà,  e  cu  la  so  bona  manera  pir- 
suasi  a  Boemunnu  di  cuntintarisi  di  la  so  parti,  e  fari 
paci  cu  so  frati.  Ruggieru  però,  pri  sta  bona  parti,  appi 
ciduta  di  so  niputi  l'autra  mitati  di  li  casteddi  di  la  Ca- 
lavria.  ^)  E  vi  salutu,  ed  haju  viscotta. 


0  V.  Makterra,  e.  XLII. 

i)  V.  MnUterra,  lod  cit.—  Gregorio,  „Cons,  atoriche,"  1.  I,  e.  II. 


X. 


Prudizzi  di  lu  prodi  assassina  Bonavertula  —  Ruggieru  torna  'n  Si- 
cilia cu  li  naschi  affioghiati  —  (iran  cummattimentu  'ntra  lu  portu 
di  Siraùsa  —  E  Ruggieru  cci  duna  a  Bonavertula  lu  duru,  lu  raa- 
turu  e  lu  mastru  chiantaturi  —  Siraùsa  abbucca  —  Turilla  'ntra  li 
figghi  di  Rubertu  —  Giurgenti  s'arrenni  —  Castrugiuvanni  fa  lu 
stissu  —  Zitaggiu  —  Butera  cadi  —  Morti  di  la  cuntissa  Giuditta 
e  di  Guffredu  --  Ruggieru  e  Giirdanu  si  maritanu  —  Notu  cci 
fa  lu  cu  saluti  —  Cunquista  di  Malta. 

Griddu  —  Batti  a  lu  bonu ,  cu  migghiura  ;  batti  a  lu 
malu,  ca  'nipijura.  E  accussl  dd'arma  addannata  di  Bo- 
navertula (Bea-Avert),  cchiù  ch'abbusca,  cchiù  scintinu 
addivenia, 

Ed  ha  natura  sì  malvagia  e  ria, 

Che  mai  non  empie  la  bramosa  v.^glia,  ^ 

di  fari  sciliraggini  e  schifii  !  'Nfatti,  arraggiatu  di  l'oriu 
chi  cci  detti  Giurdanu  sutta  Catania,  pensa  di  fari  una 
di  li  soliti  so'  prudizzi  ;  e  viditi  chi  fa  stu  locutinenti  di 
lu  virseriu. 

Nesci  di  notti  di  Siraùsa,  comu  li  sbannuti,  si  'mmarca 
cu  'na  pocu  di  Saracini  cchiù  tinti  d'iddu,  e,  a  sangu 
friddu,  badati,  no  a  sangu  caudu,  sbarca  'ntra  la  Cala- 
yria,  sdirrubba  di  li  funnamenta  lu  casteddu  di  Nicotra, 


t)  Dante,  „Inferno,"  eant.  I,  p,  3. 

spogghia  li  casi ,  e  si  porta  'ncatinati  a  tutti ,  omini  e 
fimmini.  Di  ddà  passa  a  Riggiu,  sburdi  tutti  cosi,  spog- 
ghia com'  un  latruni  li  cresii  di  santu  Nicola  e  di  san 
Giorgiu,  rumpi  li  statui  e  spirtusa  li  quatra  di  li  Santi, 
prufana  li  vasi  sacri,  sfarda  li  vistimenti  e  li  paramenti 
di  sti  cresii;  'nsumma  fa  'na  vera  vinnitta,  e 

Parte  alcuna  non  lascia  integra  o  sana!  0 

—  Oh!  l'addannatu;  dissiru  dd'armaluzzi. 
Griddu  —  E  sintiti,  ca  cci  nn'  è  ancora  prudizzi  di  stu 
prodi  sbannutu  !  Nun  cuntentu  di  chistu,  pigghia  di  pettu 
'na  batìa,  e  ddà  dintra  fa  cosi  digni  d'un  canazzu  ru- 
gnusu...  scusatimi,  ma  pr'un  armali  di  chisti  nun  trovu 
paroli  cchiù  puliti...  e  a  ddi  pò  viri  monachi  ddoppu  si 
li  purtau  cu  iddu  a  Siraùsa!...  ^) 

E  cci  su'  genti  vattiati ,  chi  cuntanu  sta  cosa  comu 
'na  passula,  senza  farisi  né  giarni  né  russi,  comu  si  di- 
cissiru  :  Bonavertula  si  jiu  a  fari  'na  caminata  !  !  ! 

Si  sti  'nfamitati  l'avissi  fattu  Ruggieru,  va  vidi,  unni 
s'  avia  a  jiri  a  'nfilari  !  pirchl  li  fìci  dd'arma  addannata 
di  Bonavertula,  passanu  pri  acqua  di  tempu!...  dissi  lu 
Muscagghiuni,  sbruffannu  di  laria  manera,  e  tutti  dd'ar- 
maluzzi dissiru  paroli  niuri,  eh' é  megghiu  ca  cci  pas- 
samu  di  supra. 

Griddu  —  Ruggieru,  comu  cci  cuntaru  sti  'nfamitati 

Fremè  d'orror^  di  doglia  generosa, 
Allo  spettacol  fero  e  miserando,  3) 

e  jurau  di  rumpilla  'na  vota  pi  sempri,  e  libbirari  la  Si- 


i)  Tasso,  cant.  I,  p.  ii. 

2)  V.  Malaterra,  1.  FV,  e.  I.—  Anonimo,  p.  854.  —  „Cron.  Sicil.,"  p.  6j.~  Amari, 
V.  Ili,  p.  16%.  —  Palmeri,  e.  XVIII,  p.  rj6.  —  Di  Blasi,  v.  XII,  p.  337.  —  Fazello, 
V.  Ili,  p.  48.—  Ferrara,  v.  Ili,  p.  113. 

3)  Monti,  ,3assvilliana,"  cant.  I,  p.  io. 


155 
cilia  di  stu  sbannutu,  ca  la  'nfittava  cu  lu  stissu  ciatu; 
e  misi  a  travagghiari  di  longu  pri  spicciari  li  priparativi; 
tantu  eh' a  lu  vinti  di  maju  di  lu  1086  avla  accucchiatu 
'n'  armata  idda  pri  idda  di  terra  e  di  mari ,  e  parti  di 
Riggiu  cu  li  nascili  affigghiati. 

A  Missina  attrova  a  Giurdanu  cu  li  so*  cavaleri ,  e, 
—  Prestu  !  cci  dici  ;  va  avanti  cu  la  cavallaria,  e  aspet- 
tami a  lu  capu  di  Santa  Cruci.  ')  —  Ruggieru  parti  cu 
la  squatra,  e  a  lu  terzu  jornu  arriva  a  Santa  Cruci,  e  si 
junci  cu  so  figghiu. 

Prima  di  jiri  avanti  però,  cci  dici  a  un  certu  Fulippu 
Di  Grigoriu  di  mittirisi  'mmarca  cu  quattru  marinara, 
chi  sapianu  l'arabu,  e  jiri  a  vidiri  chi  quagghi  passavanu. 
Lu  Fulippu  va  e  torna  arreri,  e  cci  dici  a  Ruggieru,  ch'a 
Siraùsa  li  Saracini  eranu  cu  lu  pedi  a  la  staffa;  «  ma  no 
su'  nenti,  chi  cu  l'ajutu  di  Deu,  nui  saremu  vincituri  ; 
andamu  ad  illu  sicuramenti,  et  non  dubitamu.  »  ^) 

Lu  'nnumani,  ca  era  jornu  di  duminica,  li  Nurmanni 
si  cunfissaru  tutti  e  si  cumunicaru,  e  dumannavanu  a  lu 
Signuri  la  forza  di  vinciri  a  li  so'  nnimici. 

Ruggieru,  cu  quattru  paruleddi  beddi  sucusi  li  fa  ar- 
mari di  fidi;  po'  dici  a  Giurdanu  di  tinirisi  cu  la  caval- 
laria a  li  visti  di  Siraùsa,  e  aspittari  l'ordini  soi  ;  e  a  la 
scurata,  'nvucannu  lu  nomu  di  Diu,  duna  lu  signali,  e 
parti  c'un  beddu  lustru  di  luna. 

A  li  Nurmanni  cci  parla  mill'  anni  d'  accuminsari  lu 
ballu,  pirchl  cci  avianu  'ntra  lu  ficatu  di  faricci  la  festa 
a  ddu  lupacchiunazzu  di  Bonavertula, 

....  la  cui  lordura 
Par  che  del  puzzo  i  firmamenti  offenda  1  3) 


i)  Dove  fu  poscia  edificata  la  città  di  Agosta.—  Amari,  p.  i66. 

2)  „Cron,  Sicil.,"  p.  66. 

})  Monti,  ,,6assvilliana,"  caiit.  I,  p.  4. 

Lu  'nnumani,  comu  lu  suli  grapi  la  finestra  di  lu  Li- 
vanti,  e  metti  a  fari  l'ucchiddu,  e  cu  ddi  so'  vrazza  lucenti 
scupa  lu  celu,  e  l'annetta  di  tutti  li  negghi  di  la  notti, 
li  Saracini  portanu  a  Bonavertula  la  nutizia,  ch'avla  arri- 
vata lu  cinisaru  cu  li  carrubbi;  e  Bonavertula,  vulennu 
fari  lu  spacca-e-lassa,  curri  e  si  teni  prontu  cu  la  squatra. 

Li  Nurmanni,  cu  tuttu  ch'avianu  ligna  cchiù  picca  di 
li  Saracini,  s'avanzanu  cu  ardiri  granni;  e  siccomu  'na 
catina  cci  'mpidla  la  trasuta  'ntra  lu  portu,  si  misiru  a 
dàlla-ca-dàlla  pri  rumpilla;  ma  cci  appizzaru  lu  stentu  e 
la  liscia. 

'Ntantu  li  Saracini  di  supra  di  li  mura  li  saittiavanu 
a  la  stanca,  e  pri  menzu  di  li  lenti,  misi  'n  facci  a  lu 
suli,  circavanu  d'abbruciaricci  li  ligna.  Ruggieru  s'adduna 
di  lu  piriculu,  e  spinci  a  li  soi  a  spizzari  la  catina,  quan- 
nu  un  arditu  cavaleri  nurmannu  si  spogghia  'nta  un  vi- 
diri  e  svidiri ,  si  jetta  a  mmoddu,  e  natannu ,  arriva  a 
lu  puntu ,  unn'  era  'ncucciata  la  catina ,  e  tantu  batti  e 
martiddia,  'nsina  chi  la  fa  satari,  e  lassa  libbira  la  tra- 
suta; e  sutta  'na  timpesta  di  saitti  torna  a  la  navi. 

Chi  vidistivu  ddocu  ?  Li  Nurmanni  s'ammuccanu  'ntra 
lu  portu ,  e  s'  abbentanu  cu  furia  granni  'ncontra  di  li 
Saracini,  e  s'attacca  un  cummattimentu  trimennu...  Ccà 
un  lignu  fracassatu,  ddà  unu  chi  s'abbrucia,  nautru  chi 
si  nni  va  a  lu  funnu ,  e  'ntinni  rutti ,  e  asti  e  spati  e 
mazzi  'ntall'aria,  chi  firiscinu,  rumpinu  e  ammazzanu  a 
la  scapiddata;  e  Saracini  e  Nurmanni  chi  sautanu  d'un 
lignu  a  nautru,  e  si  rumpinu  lì  crozzi,  e  si  sfunnanu  li 
panzi  di  la  megghiu  manera;  e  a  tanti  e  tanti  si  l'ag- 
ghiutti  lu  mari  pri  pinnula... 

Li  Saracini  di  supra  di  li  bastiuna  cci  jettanu  di  'n 
coddu  un  tirribbiliu  di  pici  greca  e  surfaru  addumati,  e 
strisci  di  focu  grecu  si  vidinu  curriri  *ntra  lu  mari;  e 

li  Nurmanni  a  canz'iarisi,  e  guardarisi  di  supra,  di  sutta 
e  di  li  lati... 

Ruggier  fra  l'armi  e  i  bellici  tormenti 
Sta  in  alto  a  prora,  0 

e  cu  li  so'  pareli  duna  armu  a  tutti. 

Bonavertula  'nfuriatu  com'un  dimoniu,  e  cu'  sa'  quantu 
nn'avla  'n  corpu,  'ncugna  cu  la  so  galera  nni  chidda  di 
Ruggieru ,  e  li  Nurmanni  cci  ammustranu  1'  agghi.  Lu 
gran  Ruggieru  c'un  sautu  è  supra  di  la  galera  nnimica, 
e  'na  pocu  di  Nurmanni  cci  vannu  d'appressu,  e  s'ag- 
gaddanu  cu  li  Saracini  d'un  modu  trimennu. 

Bonavertula  'ntantu,  vidennu  a  lu  conti,  zurria  li  denti, 
comu  'na  tigri,  quannu  vidi  a  la  so  vittima,  e  s'abbenta 
com'un  cani  arraggiatu  'ncontr'a  Ruggieru;  ma  un  certu 
Lupinu,  ca  era  a  lu  latu  di  lu  conti,  cci  azzicca  un  corpu 
di  spata,  e  l'aggiusta  pri  li  festi;  e  Ruggieru  cu  la  so 
tirribili  spata  si  cci  jetta  di  supra  com'un  liuni,  pri  da- 
ricci  lu  restu. 

Bonavertula  vidi  la  lampiata,  aggiarnla  e  trema,  e  co- 
m'un vili,  vota  e  fuj,  e  Ruggieru  ce' è  di  'ncoddu;  e  lu 
Saracinu,  vulennulu  scansari,  jetta  un  sautu  pri  passari 
supra  nautra  galera...  ma  Tura  era  junta,  lu  chiantu  di 
li  vittimi  e  lu  gridu  orrennu  di  li  so'  sciliraggini  avìa 
arrivatu  a  lu  Celu; 

Colmo  era  insomma  dei  delitti  il  sacco,  *) 

e  lu  sdegnu  divinu  1'  agghiunci ,  e  «  cadlu  in  mari,  et 
annegausi,  et  moriu  cussi  vilmenti,  et  di  la  injuria  fatta 
a  Deu  et  a  li  Santi  soi  in  Calabria  ni  tu  ben  punito  in 
lo  corpo  et  l'anima!  »  5) 


i)  Vigo,  cant.  XIV,  p.  569. 

2)  Monti,  ,^«scheroniaiia,"  cant.  I, 

5)  „Croii.  Sifil.,"  p.  67. 

—  Eh!  lu  Signuri  havi  li  piduzzi  di  chiummu,  ma  a 
tutti  agghiunci  !  dissi  lu  Prisidenti.  È  veru  ca  lu  Signuri 
nun  paga  a  lu  sabatu,  ma  la  duminica  mancu  ha  agghiur- 
natu,  ca  tutti  li  curiti  si  l'attrova  fatti  ! 

Griddu  —  Jamu  a  li  Saracini,  chi  comu  vittiru,  ca  lu 
mari  s'agghiuttiu  a  Bonavertula,  cci  addivintau  lu  cori 
quantu  'na  casentula,  e  misiru  a  fujiri  a  rutta  di  coddu. 
Matruzza  mia,  chi  cci  fu  a  stu  puntu  !  Lu  veru  maceddu  ! 
pirchi  li  prodi  Nurmanni  e  lu  gran  Ruggieru  eranu  tanti 
liuna,  e  quantu  Ugna  sfrantumaru,  quantu  Saracini  s'a- 
sciucaru,  cosa  di  nun  si  cridiri;  e 

duei  che  il  ferro  non  giunse,  il  mar  sommerse, 
E  d'ogni  mille  non  campar  li  diece  !  ») 

Ed  era  tantu  lu  scanta^zu  di  li  Saracini,  ca  si  Giur- 
danu  'ntra  ddu  munientu  dava  l'assartu  a  la  citati  cu  la 
cavallaria ,  Siraùsa  abbuccava ,  senza  mancu  pinsaricci  ; 
ma  Giurdanu,  scantannusi  si  facia  patacca,  stetti  all'or- 
dini di  so  patri.  *) 

—  Eh!  scannaliatu  era  l'amicu;  dissi  un  Pinzuni. 
Griddu  —  Ddi  Saracini  chi  pottiru  nesciri  di  lu  'nciar- 

ru,  si  jeru  a  'ntanari  dintra  la  citati,  e  ddà  circaru  d'addi- 
finnirisi  comu  megghiu  pottiru  ;  ma  Ruggieru  li  strinciu 
di  tah  nianera,  ca  si  vittiru  abbintati  di  lu  pitittu  ;  tantu, 
ca  dici  lu  Protospata ,  scannavanu  a  H  picciriddi ,  e  si 
li  manciavaiiu.  5) 

—  Oh  !  l'abbruciati  ;  dissi  lu  Muscagghiuni. 
Griddu  —  Sta  cosa  la  dici  un  sulu  oturi,  pri  cui  lassa- 

mula  'n  cuntumacia. 


i)  Monti,  „Mascheronì*na,"  cant.  II,  p.  59. 

2)  V.  Malaterra,  1.  IV,  e.  II.  —  Anonimo,  p.  8js.—  „Cron.  Sicil.,"  p.  67. —  Amari, 
p.  167.— Palmari,  p.  136.—  Sanfilippo,  p.  180.—  Di  Blasi ,  v.  XII,  p,  340.—  Ferrara, 
p.  114.—  Capozzo,  p.  361. 

5)  „Chronicon,"  p.  47. 

'Na  nuttata  di  chisti,  vidennusi  arridduciuti  muru  cu 
muru  cu  lu  spitali,  la  mugghieri  di  Bonavertula  cu  so 
figghiu  e  autri  pezzi  grossi,  pensanu  di  cugghirisi  li  gioj 
e  li  picciuli  chi  si  putìanu  carriari,  e  ammucciuni  di  tutti 
si  la  sbignanu,  lassannu  a  li  Saracini  'ntall'acqua  di  l'a- 
ranci. 

Lu  'nnuruani,  comu  chisti  sentinu  st'  autra  prudizza, 
s'arrenninu  e  cunsignanu  la  citati  a  lu  nostru  conti,  chi 
cci  accorda  boni  patti.  ')  E  a  lu  misi  d'ottuviru  di  Tan- 
nu  1086  Siraùsa  addivintau  arreri  cristiana,  risurgennu 
comu  Palermu  e  l'autri  citati,  Hbbirati  di  lu  furtissimu 
Yrazzu  di  li  Nurmanni  e  di  lu  granni  Ruggieru! 

—  Mi  vó'  diri,  chi  cos'eranu  sti  galeri?  spiau  'na  Lapa. 

Griddu  —  Eranu  varchi  granni  cu  li  rimi,  pirchl  tannu 
nun  ce'  eranu  né  vapura  né  fragati  com'  ói,  ca  certuni 
parinu  paisi  chi  caminanu.  E  a  stu  propositu  vi  vogghiu 
cuntari  'na  cosa,  chi  fa  onuri  a  la  nostra  SiciHa,  ed  è, 
ch'a  li  tempi  di  Diunisiu,  tirannu  di  Siraùsa,  a  Corintu 
avìanu  fattu  'na  galera  a  tri  ordini  di  rimi;  Diunisiu, 
cpmu  'ntisi  sta  cosa,  li  vosi  supranìari,  e  nni  spirimintau 
una  a  cincu  ordini  di  rimi;  e  'ntra  'na  pariddata  nni 
jittau  supra  ducentu.  E  lì  Cartagginisi  poi  H  ficiru  supra 
di  li  nostri  ;  e  li  stissi  Rumani,  cu  tutta  la  buriazza  chi 
avianu,  ddoppu  d'avirisi  camulutu  li  sensii,  senza  cun- 
chiudiri  nenti,  appiru  ad  aspittari,  pri  farisilli  puru  iddi, 
'nsina  chi  nn'aggranfaru  una  'ntra  la  prima  guerra  pu- 
nica. Poi  un  certu  Senagora  di  Siraùsa  nni  spirimintau 
una  a  se'  ordini  di  rimi.  E  ddoppu  tempu  cci  fu  un  tra- 
panisi, pri  nomu  'Ntoniu  Ciminello,  chi  'nvintau  la  'ntin- 
na  cu  la  vela  pri  lì  galeri.  *) 


1)  V.  Malaterra,  Anonimo  e  la  „Cron.  Sicìl.,"  Ice.  cit.  —  La  Lumia,  p.  184.—  Fa- 
zello,  p.  49.—  Amari,  Sanlìlippo,  Palmeri,  Di  Blasi ,  Ferrara,  loc.  cit. 

2)  V.  Mongitore ,  „0sserv.  e  giunte  alla  Sicilia  inventrice  di  V.  Auria,"  p.  6,  104 
e  22^.  Palermo,  1704. 

—  E  dimmi  nautra  cosa.  Tu  dicisti  ca  li  Saracini  cu 
li  lemi  cci  vulianu  abbruciari  li  lìgna  a  li  Nurmanni  ; 
ma  comu  putia  essiri  ?  dissi  la  stissa  Lapa. 

Griddu  —  Chista  fu  'na  granni  *iivinzioni  di  lu  gran- 
nissimu  Archimedi,  onuri  e  gloria  di  la  Sicilia,  chi  sula 
sapi  fari  a  sta  sorta  d'oinini!...  Oia  quannu  lu  cunsulu 
Marcellu  cu  la  squatra  i  umana  jiu  a  dari  'mmastu  a  la 
citati  di  Siraùsa ,  Archimedi  spirimintau  'na  lenti ,  chi 
mittennula  'n  facci  di  lu  suli,  facìa  lari  'na  vampuliata  a 
li  ligna,  unni  battlanu  li  so'  raj,  pri  comu  dicinu  bastanti 
oturi  *)  E  sta  cosa  faoia  dispirari  a  Marcellu,  chi  nun  si 
si'.pia  pirsuadiri,  comu  mai  li  ligna  puti.mu  abbruciari  suli 
suii  senza  mancu  un  cirinu.  E  sti  lenti  si  chiamanu  spec- 
chi uslorii,  chi  ven'a  diri,  ch'abbrucianr. 

Ddoppu  la  morti  di  Bonavertula  di  fastiddiusii  nun 
cc'er.i  autru  chi  Camutu  (Ibn-Hamùd),  omiru  di  Giur- 
genti  e  di  Castrugiuvanni;  e  lu  gran  Rai^gieru,  vulen- 
nusi  livari  di  'n  coddu  a  st'autra  mala  fru^^cula,  risurviu 
di  miitiricci  l'assediu.  Prima  però  appi  a  curriri  pri  la 
Calavri.i,  pri  faricci  cuitari  la  vozza  a  so  nipiiti  Bocmun- 
nu,  ch'avìa  misu  a  fari  arreri  scurciddi  'ncontra  di  so 
frati  Ruo;gieru,  duca  di  la  Pugghia;  e  lu  nostru  conti 
tantu  fici  cu  la  so  manera  e  otorità,  ca  pirsuaciu  a  chistu 
di  cidiricci  li  citati  di  Tarantu,  Oria  e  Galli}  oli,  e  cci 
fici  fari  aireri  paci.  *) 

—  'Nsunima  a  Ruggieru  lu  faclanu  jiri  comu  lu  catu 

di  la  senia,  o  comu  Betta  la  nevula;  dissi  'na  Musca. 

Griddu  —  Comu  si  livau  stu  pinseri,  turnau  'u  Sicilia, 

e  a  lu  primu  d'apriU  di  lu  1087  si  nni  jiu  a  Gim  genti. 

E  nun  sulu  ca  la  strinclu  di  tutti  latati,  ma  chi  misi  a 


1)  V.  Mongitore,  „■  ^sserv./'  p.  13  e  122.  —  Volfio ,  „De  quatuor  artib.  }  opul.  de 
scientiis  mathem.,"  e.  XXVI,  f.  108.— Maurolico,  «Quaest.  mathem.,"  q.  XXV,  p.  43. 

2)  Makterra,  1.  IV,  e,  IV. 

travagghiari  di  longu  cu  li  machini,  pirchi  anticammara 
nun  ni  vulla  fari  tant'  assai  ;  e  la  purtau  tantu  di  fittu, 
ch'a  li  vinticincu  di  giugnettu  li  Saracini  cci  graperu  li 
porti,  e  lu  ficiru  trasiri. 

E  lu  sapiti  a  cui  attruvau  ddà  ?  A  la  mugghieri  e  a  li 
figghi  di  Camutu  !  Ma,  principi  ginirusu  e  prudenti,  nun 
sulu  nun  cci  tuccau  mancu  un  capiddu>  ma  li  trattau  cu 
onuri  granni.  E  sta  cosa  cci  giuvau  pri  comu  sintiriti. 

'Nfurzau  la  citati,  cci  jisau  un  casteddu  cu  turri  e  ba- 
stiuna,  e  tirò  avanti,  acchiappannusi  unnici  casteddi;  *) 

E  fra  le  genti  debellate  e  dome 

Stese  l'insegne  sue  vittrici  e  '1  nome!  2) 

—  'Nnamuratu  un'era  di  li  turri;  dissi  'na  Lapa. 
Griddu  —  Chistu  era  l'usu  di  ddi  tempi.  Po',  aviti  a 

sapiri,  ca  li  turri  su'  cosa  nostra,  pirchi  li  primi  a  fari 
sti  turri  fóru  li  Ciclopi,  li  primi  abbitaturi  di  la  Sicilia, 
comu  fóru  puru  iddi  li  primi  a  travagghiari  lu  ferru. 

—  A  propositu,  è  veru  ca  sti  Ciclopi  eranu  omini  gì- 
gantischi,  e  avianu  un  occhiu  sulu  'mmenzu  di  la  frunti? 
spiau  lu  Prisidenti. 

Griddu  —  Ca  eranu  omini  gigantischi,  lu  dicinu  tutti  : 
e  Omeru  e  Platuni  e  Virgiliu  e  tant'autri  ;  ma  occhi  nni 
avianu  dui,  com'all'autri  figghi  d'Adamu;  pri  l'occhiu  di 
la  frunti  fu  'na  finzioni  d'Omeru,  pri  mustrari  ca  eranu 
omini  di  'ncegnu  finn  e  di  prudenza  granni;  o  pri  comu 
dicinu  antri,  siccomu  travagghiavanu  sutta  terra,  s'attac- 
cavanu  'na  lanterna  'mmenzu  di  la  frunti ,  e  di  ddocu 
nni  vinni  la  favula,  ch'avianu  un  occhiu.  3) 


i)  V.  Malatcrra,  e.  V.—  Anonimo,  p.  8J5.—  „Cron.  Sicil.,"  p.  68.—  La  Lumia,  v.  I, 
p.  184.—  Amari,  p.  174.—  Palmer!,  p.  137. —  Gli  undici  castelli  sono:  Platani,  Muxaro, 
Guastan^Ua,  Sutera,  Racalmuto,  jj.tara,  Micalufi,  Nare,  Caltanissetta,  Licata,  Ravanusa. 

2)  T^ss»,  caat.  I,  p.  3. 

3)  V.  Mongitore^  „Osservazioni,"  ecc.  p.  S   *  89. 

Li  Nurmanni.  \ì 

A  li  Saracini  nun  cci  ristavanu  autru  chi  tri  casteddi 
sfrinzusi,  Castrugiuvanni,  Notu  e  Butera.  E  'na  jurnata 
di  chisti  Ruggieru  cu  centu  cavaleri  si  nni  va  à  Castru- 
giuvanni, e  cci  fa  sapiri  a  Cnmutu,  ca  cci  vulia  parràri  a 
quattr'occhi.  Camutu,  ch'avìa  'ntisu  lu  modu,  comu  avla 
trattatu  a  so  mugghieri  e  a  li  èo'  figghi,  e  sapia  d'aviri 
chi  fari  c*un  principi  liali  e  onestu,  lu  jiu  a  truvari.    • 

Ruggieru  lu  riciviu  comu  si  miritava,  e,  discursu  porta 
discursu,  cci  fici  assapiri,  ca  di  pezzu  grossu  nun  cc'era 
autru  chi  iddu  sulu,  e  chi  un  jornu  o  Tautru  avia  a  fari 
lu  setti  a  forza  ;  nun  ni  putia  nesciri  —  Ora  nun  '  sarrla 
megghiu,  cci  dicia,  ca  vi  cugghiti  tutti  cosi,  vi  pigfghiàti 
a  vostra  mugghieri  e  .a  li  vostri  figghi,  ca  su'  a  Giun- 
genti sani  e  sinzeri ,  vi  faciti  cristiani,  e  vi  nni  jiti  'n 
Calavria,  unni  vi  dugnu  bastanti  terri,  e  v'assicurati  lu 
campa-vita,  e,  chiddu  eh' è  cchiui,  sparagnamu  sangu? 

—  Pinsata  di  principi  saggiu  !  dissi  lu  Prisidenti. 

Griddu  —  A  Camutu  nun  cci  dispiacia  lu  discursu,  ma 
si  scantava  si  li  Saracini  cci  facianu  la  festa  :  Navarru 
nun  la  senti  sta  canzuna....  Ruggieru  l' assicurati,  ca  lu 
modu  comu  cumminava  iddu,  nun  cc'era  scantu  di  spar- 
tiricci  la  testa  di  lu  bustu  ;  e  si  ciararu  allura  li  rpussa. 

'Nfatti  'na  jurnata  lu  Camutu  fa  carricari,  ammucciuni 
di  tutti  supra  di  H  muli,  li  so'  còsi  priziusi,  e  nesci  cu 
bastanti  cavaleri ,  cu  scusa  di  tintari  quarchi  prudizza. 
Comu  arriva  a  lu  puntu  stabbilutu,  nescinu  li  Nurmanni 
di  l'ammucciagghia,  e  1'  aggrastanu  'nsemmula'  a  li  so' 
cavaleri,  chi  nun  appiru  tempu  di  pigghiari  l'armi.  L'an- 
tri ch'avìanu  arristatu  'ntra  lu  casteddu,  'n  sii^tennu  sta 
frittata,  s'arricuceru  lu  filu,  e  s'arrinneru  (io8'8);  é  Cà-' 
mutu  cu  so  mugghieri  e  li  so'  figghi  si  ficiru  cristiani, 
e  stettiru  beddi  cueti  *nta  la  Calavria.  ') 


i)  V.  Malatcrra,  e.  VI.—  SaHfilippo»  p.  i8i.—  Amari,  ecc.  loc.  ^it.  ' 

Ruggieru  vulìa  jiri  a  dari  'mmastu  a  Butera  e  a  Notu; 
ma  un  'mpidicuddu ,  chi  cci  vinni  'mmenzu  di  li  pedi, 
Ili  fici  suprasediri  ;  e  stu  'mpidicuddu  fu  ca  Fulippu  pri- 
mu,  re  di  la  Francia,  cci  mannau  a  dumannari  a  so  fig- 
ghia  Emma  pri  mugghieri,  e  Ruggieru  la  mannau,  ac- 
cumpagnata  di  'na  pocu  di  cavaleri  e  cu  ricca  dota,  a 
so  jennaru  Ramunnu ,  conti  di  Tolosa  e  di  Pruvenza, 
pri  fari  tutti  cosi  iddu. 

Ramunnu,  comu  'ntisi  sta  cosa,  stunau,  e  —  A  chi  jocu 
jucamu  ?  cci  dissi  a  li  cavaleri  ;  Fulippu  havi  tantu  di 
mugghieri,  e  nni  cerca  nautra  ?  Chi  si  cridi  ca  è  'n  Tur- 
chia ?  —  Li  cavaleri  si  'ntisiru  pigghiati  di  li  turchi,  cà 
nun  saplanu  la  man'iata. 

Appura,  appura  chi  fu  ?  ca  lu  'mbrugghiuni  di  Fulippu 
cci  vulìa  dari  la  coffa  a  la  prima  mugghieri,  e  pigghiarisi 
la  figghia  di  Ruggieru,  ca  sapla,  ch'avla  beddi  picciulazzi; 
pri  cui  lu  conti  nun  cci  la  vosi  mannari,  e  dissi  a  U  cava- 
leri di  lassalla  ddà  cu  la  dota,  ca  pinsava  iddu  a  maritalla. 

Chisti  però  li  piccidi  nun  cci  li  vósiru  lassari,  pirchi 
si  scantavanu  si  li  livavanu  di  lu  focu  e  li  mittianu  'ntra 
l'abbraciu,  e  si  li  purtaru  cu  iddi.  Ramunnu  po'  la  fici 
maritari  cu  Rubertu,  conti  di  Chiaramunti  (Clermont)  ; 
e  lu  conti  Ruggieru,  sintennu  ca  era  'na  bona  famigghia, 
cci  detti  la  so  appruvazioni.  ') 

Ddoppu  ch'arrisittau  a  so  figghia,  Ruggieru  pinsau  pri 
Butera  e  Notu,  e  pi  primu  sirvizzu  jiu  a  strinciri  Butera; 
ma,  mentr'era  'nta  lu  megghiu,  un  curreri  cci  ven'a  dici, 
ca  lu  papa  Urbanu  secunnu  l'aspittava  a  Traina,  pri  par- 
raricci  di  primura  :  nun  vinla  iddu,  pirchi  era  strapazza- 
teddu  di  lu  viaggiu. 

Ruggieru  avla  un  cori  d'asinu  e  nautru  di  liuni  :  ^ri 


j)  V.  Malaterra,  e.  Vili.—  Palmeri,  p.  137.—  Di  Blasi,  y.  XII.  p.  353. 


*na  parti  nun  vulia  lassari  'n  tridici  l*assediu,  pri  nautra 
parti  nun  vulia  chiantari  a  lu  Papa  ;  ma  priiìrlu  lu  duviri 
a  lu  *ntressu,  e  raccumannannu  a  li  soi  di  stari  cu  tantu 
d'occhi  aperti,  curri  pri  Traina.  Pinsati  cu  quali  piaciri 
lu  Papa  potti  riciviri  a  stu  gran  principi! 

Ddà  si  parraru  di  1'  affariceddi  soi ,  e  lu  Papa  si  cci 
ammustrau  cuntentu  pri  tuttu  chiddu  ch'avia  fattu  pri  la 
Cresia;  anzi  certuni  vónnu,  chi  cci  avissi  jittatu  *n'anti- 
funa  di  fallu  so  ligatu  apostolicu  'nta  la  Sicilia. 

—  Chi  ven'a  diri  ligatu  apostolicu  ?  spiau  'na  Musca. 
Griddu  —  Rapprisintanti  di  lu  Papa,  pri  cui  Ruggieru 

putia  jisari  cresii,  fari  viscuvi,  stabbiliri  festi,  e  lu  Papa 
nun  facìa  autru  chi  appruvari  e  cunfirmari  ;  e  'ntra  li  festi 
granni  Ruggieru,  appuntu  pri  stu  privileggiu,  putia  stari 
'ntra  li  cresii  supra  un  sogghiu  comu  lu  Papa  ;  e  chista 
è  chidda  chi  chiamavamu  la  cappella  viali. 

—  Ma  ora  pirchl  la  livaru?  spiau  un  Cardiddu. 
Griddu — Pirchl... .  Su'  canciàti  li  tempi  e  li  staciuni, 

dici  lu  nostu  beddu  Meli  ;  e  qui  abbettaura  aurienni,  ag- 
ghiutti  !  0 

Quannu  lu  Papa  partiu,  Ruggieru  Tarricchiu  di  doni, 
e  turnau  a  Butera,  chi  ddoppu  jorna  abbuccau  (1089).  *) 

'Na  perdita  granni  però  purtau  lu  luttu  'ntra  la  casa  di 
Ruggieru.  La  bona,  la  virtuusa  Giuditta  muriu  (1089), 
lassannucci  dui  figghi  masculi ,  Giurdanu  e  Guffredu , 
sparti  di  li  fimmini.  Giurdanu  era  di  bona  saluti,  ma  Guf- 
fredu era  maktizzu.  E  lu  conti,  ddoppu  lu  tempu  di  lu 
luttu,  pinsau  di  maritarisi  arreri,  tantu  cchiui  ca  'ntisi, 
ca  lu  marchisi  di  Muntisirratu  (Monserrato)  avla  tri  ni- 
puti,  figghi  di  so  frati,  una  cchiù  bedda  di  nautra,  chi 


i)  Mistificazione  del  latino  «  qui  liabet  aures  audiendi  audiat.  » 
2)  V,  Malaterra,  1.  IV,  e.  XIII. —  Anonimo,  p.  85 j.—  Amari,  Sàufilippo,  Palmcri, 
pi  Blasi,  loc.  cit. 

scinnianu  di  Carru  Magnu.  ')  E  chi  pensa  di  fari  ?  Di 
dumannariccilli  tutti  tri. 

—  A  tri  a  tri  ed  java  ?  dissi  un  Passaru. 
Griddu  —  lu  nun  haju  finutu  di  parrari....  La  cchiù 
granni,  ca  si  chiamava  A  dilaidi,  pri  iddu,  l'autri  dui  pri 
li  so'  figghi.  Guffredu  però  cci  fici  sparagnari  lu  traficu, 
pirchl  jiu  a  truvari  a  so  matri;  e  a  lu  1091  'ntra  la  citati 
di  Miletu  si  fici  lu  'nguaggiu  di  Giurdanu  e  di  Ruggieru. 
Cunsidirati  chiddu  chi  cci  pott'  essiri  :  festa  'n  chiesa  e 
festa  'n  cucina  !  ^) 

Ora  mentr'era  ancora  ddà,  H  Saracini  di  Nota  pinsaru 
di  faricci  lu  cussalùti,  e  cci  mannaru  ammasciaturi  pri 
trattari  la  rinnuta  di  lu  casteddu  ;  e  Ruggieru  cci  dissi 
a  Giurdanu  di  jirisillu  a  cunsignari.  Chistu  cci  va  cu  li 
so'  cavaleri,  aggiusta  tutti  cosi,  e  a  la  mugghieri  e  a  li 
figghi  di  Bonavertula,  ca  s'attruvavanu  ddà,  li  fici  partiri 
pri  l'Africa,  senza  mancu  tuccaricci  'na  fava.  ') 

E  ddoppu  trent'  anni  di  guerra  la  Sicilia  fu  libbirata 
di  la  tirannia  di  U  Saracini  pri  mezzu  di  lu  gran  Rug- 
gieru !  E  iddu,  jisannu  li  so'  guirreri  manu  a  lu  celu,  e 
abbuccannu  la  sjò  nobbili  frunti,  ringraziau  a  lu  Signuri 
di  l'ajutu  chi  cci  avla  datu,  ricanuscennulu  oturi  di  ddu 
beni  ch'avia  accansatu  !  4) 

—  Viva  lu  gran  Ruggieru  !  Viva  lu  libbiraturi  di  la 
Sicilia  !  Viva  lu  veru  eroi  !  misiru  a  gridari  dd'armaluzzi, 
battennu  li  piduzzi  e  l'aluzzi.  Lu  Prisidenti  sunau  la  cam- 
panedda,  e  lu  Griddu  sicutau  : 

Lu  conti  Ruggieru,  comu  vitti  ca  la  Sicilia  era  bedda 


1)  Anonimo,  p.  8j6. 

2)  V.  Malaterra,  e.  XIV.—  Anonimo,  loc.  cit. 

3)  V.  Malaterra,  e.  XV.—  Anonimo,  loc,  cit.—  „Cron.  Sicil.,"  p.  76.—  Amari,  p.  177, 
Sanfilippo,  p.  182.—  Palmcri,  p.  138.— Di  filasi,  v.  XII,  p.  364. 

4)  Ferrara,  v.  Ili,  p.  120. 

libbira  di  'na  punta  a  nautra,  scingghiu  V  csercitu,  rin- 
graziali a  li  so'  cavaleri  di  l' ajutu  chi.  cci  avianu  datu, 
e  cci  spartlu  casteddi  e  fenda,  a  secunnu  In  travagghiu 
ch'avìanu  fattu  ;  e  'ntra  li  nobbili  d-ói  cci  nn' è  bastanti, 
chi  scinninu  di  sti  cavaleri,  e  airnrtimu  vi  nni  faroggiu 
canusciri  a  'na  pocu,  di  cui  parranu  Toturi. 

Ddoppu  fici  tuttu  lu  pussibili  pri  fari  riciurlri  la  no- 
stra santa  Riliggioni,  pistata  cu  li  pedi  di  li  Saracini,  e 
pri  li  cresii  spinniu  dinari  ma  propriu  cu  li  cati,  e  stab- 
billu  li  viscuvati  di  Catania  (1091),  di  Giurgenti,  Maz- 
zàra  e  Siraùsa  (1093),  sparti  di  lu  viscuvatu  ch'a  lu  1081 
avia  fattu  a  Traina,  e  chi  a  lu  1096  strapurtau  a  Missina, 
e  a  tutti  cci  assignau  bastanti  torri  pri  mantinirisi,  e  cci 
pruvidiu  H  cresii  di  tuttu  chiddu  chi  cci  abbisugnava.  ') 

—  Ammuccàmu!...  Avogghia  di  scialari  li  monaci  e  li 
parrini  !...  Cci  vinni  la  vera  minnedda  !...  dissi  lu  solita 
Pispisuni  cu  la  caramela.  Avennu  jittatu  accussi  li  dinari- 
si  sarvau  l'arma,  è  veru?... 

Griddu  —  Vi  nni  pirsuaditi  chi  bestia  è?...  Sti  dinari 
chi  dava  a  li  monaci  e  a  li  parrini,  grannissimu  sceccu, 
e  nenti  ti  dicu,  si  spartlanu  'ntra  lu  populu;  'nfatti  quantu 
artisti  campavanu  cu  li  monaci  ?  e  pitturi  e  scurturi  e 
'ntagghiaturi,  nun  parrannu  di  l'articiani?...  Quantu  cresii 
si  spincianu  ?  quantu  si  nn'aggiustavanu  ?  quantu  quatra, 
quantu  statui  di  Santi  si  faclanu?...  Chi  fannu  ora  tutti 
chisti,  ah?  Ammuccanu  muschi  di  la  matina  'nsin'a  la 
sira,  e  lu  pitittu  li  pigghia  pri  darreri  di  lu  cozzu,  tantu 
ca  certuni  parinu  lu  misereri  a  cavaddu  a  lu  deprufunnis! 
E  la  pittura  e  la  scurtura  su'  'n  granni  dicadenza,  pirchi 
nun  ce'  è  cchiù  nuddu  chi  li  pruteggi  ! 

Ah!  mi  scurdavi  ca  cci  su'  li  menzi  busti...  Ma  li  menzi 


l)  V.  Malaterra,  e.  VII.—  Palmcri,  Di  Blasi,  Ferrara  e  la  „Croii.  Sicil.,"  loc.  cit. 


i67 
busti 'min  ni  jinchinu  pignata!,..  Sarrà  ca  l'eroi  chi  si  li 
meritanu,  scuvanu  a  tutt'uri;  ma  p'assai  chi  fussiru,  nun 
ponnu  dari  pani,  comu  lu  davanu  li  monaci;  e  l'artisti 
pri  lu  echini  hannu  duvutu  pigghiairi  la  voca  di  fora,  'nta 
l'Arnerica  e  macari  'ntra  li  Turchi,  p'abbuscaHsi  un  tozzu 
di  pani,  chi  nun  ponnu  cchiù  accansari  'mmenzu  di  li 
cristiani  !  E  la  TaUa,  ch'apprima  era  la  naca  di  la  pittura 
e  di  la  scurtura,  'tantu  ca  jittava  a  ddi  gran  genii  comu 
Raffaellu,  Giottu,  Michilancilu,  Canova  e  tant'autri;  ói 
mancu  si  li  cerca  cu  la  cannilicchia  nn'attrova  unu,  no 
ca  manca  lu  geniu  ,  cà  nun  pò  veniri  menu ,  pirchi  la 
Talia  è  la  terra  di  lu  geniu  !  ma  pircht  nun  ce'  è  cchiù 
cu'  lu  prutèggi  e  cci  duna  pani  !  e  tanti  e  tanti^  appuntu 
pri  chistu  su'  cwstmti  ad  affucari  lu  geniu  pri  la  pittura 
o  pri  la  scurtura,  e  fari  nautra  arti  pri  nun  essiri  abbintati 
di  lu  pitittu!! 

—  Ma' lu  cchiù  loccu  cu'  è  carnalivari,  o  cu'  cci  va 
pri  d'appressu?  dissi  lu  Prisidenti. 

Griddu  —  Ma  si  fa  scappar i  la  pacenza  a  sintillu  par- 
rari  accussl  a  pedi  di  vancul... 

A  li  Saracini  poi,  ca  eranu  bastàntF,  e  nati  e  crisciuti 
ccà,  da  veru  principi*  libbirali,  nun  sulu  nun  li  smuviu 
d'unn'eranu,  ma  li  lassau  libbiri  di  sicutari  la  so  rilig- 
gioni  e  li  so*"  usi  e  custumi,  abbasta  però  ca  si  stavanu 
'ntra' lu  so  'ngastu,  senza  nesciri  l'ugna. 

Ora  ca  la  Sicilia  era  bedda  Hbbira,  chi  vi  criditi,  ca 
Ruggieru  si  a.vissi  jutu  a  curcari  pri  ripusarisi  di  li  tra- 
vagghi  fatti?  Quannu  mai!  Ad  iddu  cci  javanu  l'occhi 
com'un  lucirtuni;  e  talia  di  ccà,  talia  di  ddà,  s'adduna 
ca  cc'era  ancóra  l' isula  di  Malta  'n  putiri  di  li  Saracini, 
e — Nenti  facemu  accussi,  dissi 'ntra  d' iddu;  chisti  c'un 
sbraccu  sunnu  ccà  'n  Sicilia  ;  —  e  senza  tanti  chiacchiari 
ordina  a  li  baruna  di  la  Sicilia  e  di  la  Calavria  di  pri* 
parari  li  s ardati  pri  st'autru  puntu  di  sirvizzu, 

Lu  conti  Maineri  d'Acerenza  però  vosi  Fari  tanficchia 
di  scumazza,  e  cci  fici  sapiri  a  Ruggieru,  ca  tannu  iddu 
vinia,  quannu  cci  putia  fari  quarchi  mali.  A  Ruggieru  cci 
acchiananu  tutti  ;  e  va  'n  Calavria,  cci  ammustra  l'agghi 
a  Mainierij.e  lu  custrinci  a  dumannaricci  scusa;  e  pri 
scannaliallu  cci  fa  'na  sagn'ia  di  milli  scuti  d'oru  !  ') 

—  Eh  !  la  superbia  f*a  dari  lu  mussu  'n  terra  ;  dissi  lu 
Prisidenti. 

Griddu  —  Ddoppu  eh'  aggiustai  li  custuri  a  stu  pru- 
suntusu,  a  lu  mi^i  di  giugncttu  di  lu  1091,  beddu  friscu 
comu  li  rosi  di  maju,  cu  tutti  li  so'  sissant'aani  supra  di 
li  spaddi,  si  'mniarca  pri  la  cunquista  di  Malta. 

A  Giurdanu  cci  chiancla  lu  cori  'q  vidillu  strapazzari 
accwjsi,  é  pri  sparagnallu  cci  dici  di  dari  ad  iddu  lù  cu- 
mannu  ;  e  Ruggieru,  sempri  granni  'n  tuttu,  cci  rispunni  : 
—  Comu  sugnu  lu  primu  a  pigghiari  parti  'ntra  li  gua- 
dagni, voggh'essiri  lu  primu  'ntra  li  risichi  !  Tu  cchiut- 
tostu  va'  girannu  cu  li  to'  cavaleri  la  SiciUa,  senza  scu- 
rariti  'ntra  li  citati  o  casteddi;  ma  statti  accampatu  fora 
sutta  di  li  tenni. 

Così  il  consiglia  :  e  '1  cavalier  s'appresta, 
Desiando  e  sperando,  all'alta  impresa  !  *) 

E  facennu  sunari  l' innu  di  guerra ,  parti  pri  Malta. 
Ddà  è  lu  primu  a  mettiri  lu  pedi  'n  terra,  e  senz'aspittari 
all'antri,  cu  tridici  cavaleri,  ca  eranu  'nta  lu  so  lignu,  fa 
un  primu  scampuUddu  cu  li  Saracini,  ca  cci  avlanu  jutu 
a  fari  la  ben  vinuta,  e  cci  detti  quattru  pira'  jazzuleddi. 

Li  Maltisi ,  ca  nun  eranu  tant'  abbezzi  a  cummattiri , 
pirchi  facianu  vita  ripusata,  a  li  primi  scoppuli  scacàru 


1)  V.  Amari,  p.  178.—  DI  Blasi,  p.  jja. 

2)  Tasso,  cant.  XVIH,  p.  176. 

allura,  e  cci  mannara  ammasciaturi,  dìcennucci  ca  eranu 
pronti  a  ricanuscillu  comu  signuri  so  e  pagaricci  lu  trib- 
butu,  abbasta  ca  li  lassava  cu  li  so'  liggi. 

Ruggiera  cci  Taccurdau,  e  si  liei  cunsignari  a  tutti  li 
priciunieri  cristiani,  chi  tinlanu  carzarati;  ed  eranu  tantu 
assai,  ca  macari  si  scantava  si  li  ligna  affunnavanu.  Di 
ddà  passau  a  Gozu,  nautra  isulicchia  'ncostu  di  Malta, 
e  cci  detti  quattru  nespuli,  chi  cci,avk  sarvatu  apposta; 
e  chiddi  l'accittaru  senza  parrari;  e  si  nn'aggirau  'n  Si- 
cilia, unni  Taspittavanu  cu  li  vrazza  aperti,  e  cci  ficiru 
festa.  ^) 

A  tutti  li  cristiani  chi  libbirau  a  Malta,  cci  offirlu  di 
frabbicaricci  'na  citati,  lassannuli  pri  sempri  franchi  di 
tasci  (Francavilla),  a  chiddi  chi  vósiru  partiri,  cci  detti 
viaggiu  francu,  sparti  di  li  gran  doni  chi  cci  fici.  E  chisti 
fóru  tanti  trummi,  chi  jeru  spargennu  a  tutti  banni  la 
ginirusità  di  lu  nostru  conti. 

E  bu  st'  attu  di  carità  curunau  lu  gran  Ruggieru  la 
libbirazioni  di  la  Sicilia,  chi  iddu  'n  pirsuna  accuminzau 
trent'anni  'nnarreri  a  Missina ,  e  iddu  stissu  la  finiu  a 
Malta  !  ^)  E  e'  un  pugnu  d'  omini  ^  appi  l' abbilitati  di 
vinciri  a  migghiara  di  Saracini,  e  libbirari  la  nostra  Si- 
cilia, e  falla  risurgiri  gluriusa,  forti  e  triunfanti! 

Già  vinta  dell'  inferno  era  la  pugna, 
E  lo  spirto  d'abisso  si  partia, 
Vota  stringendo  la  terribil'ugfna  !  4) 


i)  V.  Malaterra,  e.  XVI.— „Cron.  Sicil.,"  p.  80.-  Amari,  p.  179.-  Palmeri,  p.  147. 
Di  Blasi,  p.  378. 

2)  Amari,  p.  x8o. 

3)  «  ...E  che  il  conte  Ruggiero,  il  quale  n'avea  del  suo  qualche  drappello,  racimolò 
a  stento,  dopo  l'espugnazione  di  Palermo,  qualch'altro  poco  di  gente  nell'esercito  di 
Roberto.  »  Amari,  op.  cit.,  v.  Ili,  p.  ar-}. 

4)  .Monti,  „Brtssvilliana/'  cant.  I,  p.  3. 

Di  li  famiglili  nobbìli  siciliani  clii  scinninu  di'rantìchi  cavaleri 
nurninnni  e  siciliani,  chi  ciurcru  'ntra  l'epuca  nurmanna.  i) 

Prisidenti  —  L*autra  vota  dicisti,  ca  nn*avivi  a  parrari 
di  li  famigghi  nobbili,  chi  scinninu  di  li  cavaleri  nurm anni 
e  siciliani.  Sarrla  bonu  chi  lu  facissi  ora,  pri  quant' ai- 
menu  a  li  famigghi  chi  scinninu  di  dd'eroi,  li  picciotti 
li  talianu  cu  nautr'occhiu. 

Griddu  —  A  mia  ?  Ccà  sugnu.  lu  mi  Fa  via  sarvatu  pri 
all'urtimu.  Ma  vidi  ca  pi  sta  sira  pri  lu  cuntu  cci  po'  seri- 
viri  fratellu  carissimu,  pirchi  la  stigghiòla  è  lungulidda 
e  pigghia  ogghiu  assai. 

Prisidenti — Bonu,  nun  cci  fa  nenti... 

Griddu  —  Eccumi  ccà.  Bastanti  oturi  parranu  di  li  fa- 
migghi nobbili  siciliani  ;  pri  taluni  casati  su'  d'accordiu 
'n  quantu  all'epuca,  pri  talun'autri  cch  cu'  la  vóli  cotta 
e  cu'  la  vóU  cruda,  e  cu'  'ntra  la  cinni'ri  atturrata.  lu 
però,  pri  nun  sapiri  leggiri  e  scriviri,  pigghiavi  di  pettu 
a  lu  bravu  e  dottu  \?itu  Amicu,  ^)  pri  faricci  sciogghiri. 
ad  iddu  la  custibhi.  '  Jamucci  pri  ordini  di  littra,  accussi 
nun  ce' è  'nvidia;  e  ti  nni  fazzU  'na  litania,  cu  tutti  Tar- 
mi di  li  famigghi. 


i)  Le  notizie  di  queste  famiglie 'sono  attinte  dal  Muscia,  Invcges,  Savasta,  Miignos, 
Anzalone,  Villabianca,  Palizzolo,  G.ilUipp^  Cordova,  ecc.        ^  ' 

2)  „ Dizionario  topografico  della  Sicilia,"  tradotto  ed  annotato  da  Gioacchino  Di 
Marzo.  Palermo,  1856. 

Ac'iTU  —  Un  certu  Rubertu  d'Ac'itu,  conti  d'Aucense, 
chiantau  cck  la  sinrenza  di  sta  faniigghia.  Sutta  lu  se- 
cunnu  Fidiricu  si  distinguiu  un  Japicu  Acltu,  e  un  Giu- 
vanni  sutta  di  lu  re  Arfonsu. 

L'armi  di  sta  famigghia  su'  :  Scutu  'n  dui  mitati,  supra 
oru  e  sutta  niuru,  c'un  liuni  'ncurunatu  'ntra  lu  centru, 
menzu  oru  e  menzu  niuru.  Havi  la  curuna  di  conti. 

Alifi  o  Galifi  —  Lu  primu  ccippu  di  sta  famigghia 
greca,  pari,  fussi  statu  un  certu  Barduvinu,  chi  di  Cu- 
stantinobbuli  vinni  ad  armari  foigia  cck ,  e  fu  cavaleri 
di  lu  re  Ruggieru.  A  lu  1130  cci  fu  lu  cardinali  Fran- 
ciscu  Alifi,  bravu  littiratu. 

Armi  :  Funnu  d'oru  c'un  liofanti  niuru  misu  sutta,  e 
'nta  lu  supra,  a  la  punta  di  manu  gritta,  ce*  è  lu  suli.  La 
curuna  è  di  baruni. 

—  'Ntra  sta  casa  nun  scurava  mai,  avennu  a  lu  suli 
dintra;  dissi  lu  Muscagghiuni. 

Arena  —  Famigghia  nurmanna  ,  chi  scinni  di  Rug- 
gieru Concubletti,  e  pussidla  bastanti  feuda.  Un  Fidiricu 
fu  giustizieri  sutta  Manfredi;  un  Franciscu,  cappuccinu 
dottu  e  bravu,  chi  lu  papa  Crimenti  unnicesimu  fici  vi- 
scuvu  d' Aquilea,  ma  iddu,  pri  umirtà,  nun  vosi  accittari  ; 
Uguni  arciviscuvu  di  Missina  a  lu  11 27,  e  lu  re  Rug- 
gieru poi  lu  fici  passari  'n  Palermu. 

Li  rapprisenta  ói  a  Missina  lu  baruni  di  Muntichlaru  e 
Roccadoru  Franciscu  Arena. 

•     Armi  :  Funnu  russu  cu  du'  barri  d' oru  pri  traversu. 
Havi  la  curuna  di  baruni. 

Arezzu  —  Chista  è  'na  famigghia  rumana,  chi  s'avla 
stabbilutu  'n  Sicilia.  Un  Aldu  Arezzu,  a  lu  1130,  accan- 
sau  bastanti  feuda  da  lu  re  Ruggieru,  'n  ricumpenza  di 
li  sirvizii  chi  cci  fici  comu  so  cavaleri.  Un  Japicu  Arezzu 
fu  protunutaru  e  cunsigghieri  supremu  sutta  di  lu  re 

Martinu  ,  e  scippai!  autri  fenda  ;  Oraziu  fu  ginirali  fa- 
miisu  sutta  Carru  terzu  ,  chi  lu  fici  marchisi ,  appunta 
pri  li  so'  bravuri.  Sta  famigghia  detti  a  la  Cresia  un  car- 
dinali, chi  si  fici  onuri.  Avemu  ói  ccà  'n  Palermu  a  lu 
marchisi  Oraziu  Arezzu,  e  a  Ragusa  a  lu  baruni  di  Don- 
nafugata. 

Armi  :  Un  scutu  menzu  oru  cu  du'  rizzi  turchini,  e 
menzu  turchinu  cu  du'  rizzi  oru. 

—  Rizzi,  pateddi  e  granci,  spenni  assai  e  nenti  manci  ; 
dissi  un  Passaru. 

Griddu  —  E  chisti  nun  su'  rizzi  di  mari,  ma  rizzi  di 
terra. 

AsMUNDU  —  Un  cavaleri  di  Pisa,  pri  nomu  Adamottu 
Asmundu,  fu  a  li  sirvizii  di  lu  gran  conti  Ruggieru,  e 
nn'appi  'n  cumpensu  lu  casteddu  di  Jaci.  Sta  famigghia 
ciurlu  'n  Catania,  unni  jittau  bona  simenza,  e  'nta  l'autri 
'nfanfari  v'  ammuntuu  un  Girolamu ,  ca  fu  viscuvu  di 
Patti,  e  a  lu  1756  un  Giuseppi  Asmundu  Paterno,  pri 
li  so'  boni  meriti,  fu  fattu  da  lu  re  marchisi  di  Sessa. 
A  Catania  poi  fici  un  gran  sautu,  e  acchianau  a  principi 
di  Gisha. 

—  Eh!  nun  cc'h  maliceddu;  dissi  un  Pinzuni.  Cci  la 
sapla  a  satari. 

Griddu  —  L'armi  su'  :  funnu  oru  cu  tri  barri  russi  pri 
largu,  e  un  liuni  russu,  comu  si  caminassi  supra  di  la 
prima  barra.  Havi  la  curuna  di  marchisi?* 

Barresi  —  'Ntra  li  cavaleri  chi  vinniru  cu  lu  conti 
Ruggieru  cci  fu  puru  un  Abbu  Barresi,  e  cci  attuccaru 
li  casteddi  di  Nasu,  di  Ucria,  e  autri  terri.  'Rricu  Bar- 
resi  'ntra  lu  Vespiru  fu  unu  di  li  tri  capitani  scigghiuti 
da  lu  populu.  Lu  ramu  di  li  Barresi,  principi  di  Petra- 
perzia,  chiudlu  cu  Durutla  Barresi,  chi  fu  mugghieri  di 
Giuvanni  Branciforti,  conti  di  Mazzarinu. 

Pri  arma  portanu  un  scutu  d'oiu  cu  dudici  merli  russi; 
misi  a  quattru  a  quattru. 

—  Sti  merri  chi  su'  cosi  chi  si  mancianu?  spiau  un 
Parpagghiuni. 

Griddu  —  Su'  ddi  petri  'ntagghiati  a  saittèri  chi  mit- 
tlanu  a  lu  supra  di  li  casteddi  e  di  li  turri. 

BuGLiu  —  Sta  famigghia  accuminsau  c'un  certu  'Rricu 
Bugliu,  cavaleri  di  lu  re  Ruggieru.  Un  Andria  Bugliu  fu 
baruni  di  Bifara  e  Favarotta,  un  Mariu  principi  di  Ca- 
salimonacu,  e  stu  titulu  cci  l'accurdau  lu  'mpiraturi  Carru 
scstu  a  lu  1725,  e  fu  puru  principi  d'  Aercara.  Sta  fa- 
migghia si  cunfunnlu  cu  la  casa  Gaitani. 

Lu  scutu  è  turchinu  cu  tri  barri  d'oru  pri  largu,  e  nni 
chidda  di  supra  cc'è  un  pisci  bugUu  d'argentu  misu  supra 
l'unni  di  lu  mari.  Di  sta  famigghia  vinni  lu  patri  Ludu- 
vicu  BugUu  e  Gravina,  celebri  missiunariu  'ntra  la  China, 
chi  nentimenu  scrissi  echini  di  ottanta  vulumi! 

—  Matruzza  mia  !  e  chi  eranu  sfinci  ?  dissi  un  Zuinu. 
Griddu  —  Lu  ritrattu  di  stu  grann'omu  s'attrova  a  la 

Libbraria  di  lu  Sinatu.  Curuna  di  principi. 

BuRGiu  —  Vi  rigurdati  di  Camutu,  emiru  di  Giurgenti 
e  di  Castrugiuvanni,  chi  Ruggieru  pirsuadiu  di  farisi  cri- 
stianu,  e  cci  assignau  bastanti  terri,  e  'nsemnmla  a  so 
figghiu  Rubertu,  lu  fici  milili,  chi  tannu  era  un  titulu 
d'onuri  ?  Ora  di  Rubertu  vinni  la  famigghia  Burgiu,  chi 
pigghiau  lu  nomu  d'un  feudu  so.  Gugghiermu  fu  figghiu 
di  Rubertu,  e  unu  di  li  figghi  di  chistu  fu  San  Nicasiu 
Burgiu.  Sta  famigghia  ói  è  rapprisintata  da  lu  duca  di 
Villafiurita  e  principi  di  Aragona,  patri  D.  Luigi  Burgiu 
e  NaselU  di  li  Filippini,  e'  ha  spisu  dinari  cu  li  cati  ddà 
ad  Aragona,  unni  cci  ha  spinciutu  di  sacchetta  sua  tanti 
beddi  stabbiUmenti  e  pri  li  picciriddi  e  pri  li  picciotti  e 
pri  li  granni  piu-u,  sparti  d'antri  cosi  boni  e' ha  fattu. 

Lu  stemma  è  :  funnu  turchina  cu  du*  barri  d'oru,  chi 
si  partinu  di  li  dui  punti  di  sutta  e  si  juncinu  a  pizzu 
*ntra  lu  menzu,  e  tri  stiddi  puru  d'oru,  dui  'n  testa,  una 
pri  latu,  e  una  'n  centru  a  li  pedi.  Curuna  di  duca. 

Camuglia  —  Chista  è  famigghia  greca  ,  stabbiluta  a 
Missina,  e  lu  Nicola  Camuglia,  o  Camuliu,  chi  'nsemmula 
ad  Ansardu  di  Patti  e  Japicu  Saccanu  spincìu  a  lu  conti 
Ruggieru  a  veniri  a  libbirari  la  Sicilia ,  scinni  appuntu 
di  sta  famigghia. 

Arma:  funnu  turchinu  e' un  liuni  d'oru  aggritta,  chi 
teni  'na  parma  virdi  pirfìlata  di  niuru. 

—  Nun  haju  pututu  capiri  mai  chi  cosa  su'  st'armi; 
dissi  'na  Musca. 

Griddu  —  Ora  ti  lu  dicu  iu.  Pri  nun  parrari  ha'  fattu 
h  mala  vita. 

Apprima  li  guirreri,  pri  comu  sapiti,  purtavanu  lu  scutu 
d'azzaru,  pri  pararisi  li  botti  'ntra  li  guerri.  Quannu  cci 
fóru  li  Cruciati,  li  cristiani,  pri  distinguirisi  di  li  turchi, 
cci  avianu  misu  'na  cruci  'ntra  lu  scutu  ;  poi,  a  picca  a 
picca,  cci  jeru  mittennu  antri  cosi,  e,  cu'  cci  pincia  un 
liuni,  cui  un'  acula ,  cui  'na  turri,  e  antri  signali.  E  sti 
signali  di  li  scuti  ddoppu  arristaru  pri  arma,  o,  comu  si 
dici  'n  talianu,  blasone,  di  la  famigghia. 

Ora  quannu  cummattìanu,  tinianu  la  visèra  di  l'elmu 
calata,  pri  cui  nun  si  vidlanu  'ntra  li  facci,  e  'nta  d'iddi  si 
canuscìanu  di  l'armi,  e  si  sintlanu  lu  cavaleri  di  lu  dragu, 
di  lu  liuni,  ecc.  ;  e  —  Lu  cavaleri  di  l'acula  'ntra  lu  tali 
scontru  mi  detti  la  'nsolia,  dici  lu  cavaleri  di  lu  liofanti; 
la  prima  vota  chi  lu  vidu,  cci  haju  a  dari  li  carrubbi. — 
E  comu  si  scuntravanu  arreri  :  zzi-zzà ,  zzi-zzà ,  e  si  li 
davanu  di  la  megghiu  manera. 

—  Caravellu  —  Casa  antica,  chi  grapìu  l'occhi  'ntra 
Ja  Nurmandia.  Guffredu  Caravellu  fu  cavaleri  di  lu  conti 

Ruggieru, -e  lù  fici  baruni  e  so  mastm  di  casa.  Andrìa, 
figghiu  di  GufFredu,  assistili  'ntra  la  'ncnrunazioni  di  lu 
re  Ruggieru  comu  mastru  di  cirimonii  ;  un  Giuvanni  si 
distinguiu  'ntra  lu  Vespiru  ;  nautru  Giuvanni  fu  prituri 
di  Palermu  a  lu  130Ó,  e  Rubertu  fu  prituri  e  ammascia- 
turi.  Guffredu  a  lu  1771  fu  fattu  duca.  Li  rapprisenta 
Rosa  Carav.ellu  e  Lo  Fasu,  maritata  cu  lu  cavaleri  A- 
chilli  De  Liguori. 

Armi:  ijienzu  argentu  e  menzu  niuru;  'ntra  lu  sutta 
cci  su'  du'  barri  •  d'argentu,  chi  si  partinu  di  li  dui  punti 
e  si  juncinu  'ntra  lu  centru  com'un  squatru. 

Cavarretta  —  Famigghia  francisi,  e  la  purtau  'n  Si- 
cilia Guarteriu  Cavarretta,  cavaleri  di  lu  conti  Ruggieru, 
chi  lu  fici  baruni  di  Sicaminò.  Sta  famigghia  si  tirau  li 
ponti  cu  Japicu  Cavarretta. 

V  armi  su'  :  funnu  oru  cu  du'  draghi  russi  'ntra  lu 
menzu  in  attu  d'aggaddarisi,  e  rlautru  sutta  chi  si  vidi 
la  vista. 

Chiaramunti  —  Famigghia  francisi  »  chi  chiantau  cccà 
un  tali  di  Verlandu  Chiaramunti,  chi  nentimenu  scinnia 
di  Carrumagnu,  e  appi  bastanti  terri  ;  ddoppu  tempu  poi 
unu  di  lì  Chiaramunti  acquistau  la  cuntia  di  Modica,  cà 
cci  la  purtaa  pri  dota  Livilla  Musca  ;  e  forsi  senza  forsi 
Rubertu,  conti  di  Chiaramunti  (Clermont),  a  cui  Ramun- 
nu  maritau  la  figghia  di  Ruggieru,  ')  e  di  sta  famigghia. 

—  Pirchì  forsi  ?  Nun  ni  si'  certu  ?  dissi  lu  Prisidenti. 

Griddu  —  .No,  pirchì  nuddu  oturi  nni  parrà,  e  iu  nun 
pozzu  'nvintari. 

Sta  famigghia  squagghiau  cu  Andria  Chiaramunti,  am- 
miragghiu  e  vicariu  giniraU  di  lu  regnu,  chi  fu  giustiziatu 
ccà  'n  Palermu  davanti  di  lu  so  palazzo,  ^ntra  lu  chianu 
di  la  Marina,  versu  la  fini  di  lu  milli  e  triccentu, 

Arma  :  funnu  russu  cu  cìncu  muntagni  d'argentu  a  li 
pedi. 

—  Sparti  Tavia  boni  Tappidamenti ,  dissi  un  Passaru. 
Criscimannu  —  Clìistu  fu  un  cavaleri  nurmannu,  chi 

vinni  cu  lu  conti  Ruggieru.  Un  Guarteriu  fìci  prudizzi 
granni  'ntra  lu  Vespiru.  A  Chiazza  lu  baruni  di  Capu- 
darsu  e  a  Cartaggiruni  lu  baruni  d'Albafìurita  scinninu 
di  stu  cavaleri. 

L'arma  è  :  Funnu  turchinu  c'un  liuni  d'  oru  'ntra  lu 
menzu,  e  'na  barra  puru  d'oru  chi  cci  passa  di  supra  di 
'na  punta  a  nautra.  Curuna  di  baruni. 

Crisafi  —  Quannu  Giorgiu  Maniaci,  pri  lu  grann'ar- 
diri  di  li  prodi  Nurmanni,  s'agghiuttiu  Missina  comu  'ria 
pinnula,  'nta  l'autri  cavaleri  cc'era  puru  un  certu  Crisafi, 
ch'armau  forgia  a  Missina.  Ddoppu  poi  un  Giorgiu  Cri- 
safi fu  cavaleri  accimatu  sutta  di  li  re  Ruggieru  e  Gug- 
ghiermu  lu  Malu,  e  a  lu  1179  fu  stratigòtu  a  Missina. 

—  E  chi  parola  è  'braica  o  turca?  spiau  'na  Musca. 
Gridali  —  Stratigòtu  è  parola  greca,  e  ven'a  diri  cu- 

virnaturi  militari. 

L'armi  di  sta  famigghia  su'  :  un  scutu  spartutu  'n  tri 
pi  traversu,  russu,  argentu  e  niuru,  e  supra  lu  pezzu  d'ar- 
gentu  cc'è  un  liuni  russu.  La  <uruna  è  di  baruni. 

D'Amicu  —  Famigghia  antica  missinisi,  chi  travagghiò 
cu  Ruggieru  pri  libbirari  la  SiciUa.  Un  Ruggieru  D'A- 
micu fu  gran  giustizieri  sutta  Fidiricu  secunnu  ;  poi  Vitu, 
binidittinu  ,  fu  un  bravu  scritturi.  Li  rapprisenta  ói  lu 
marchisi  D'Amicu  a  Milazzu. 

Armi  :  Funnu  oru  c'una  barra  turchina  e  un  sprivèru 
chi  cci  vola  di  supra.  Curuna  di  marchisi. 

Ferru  —  Dui  frati,  Giuvanni  e  Stefanu  Ferru,  cavaleri 
di  lu  gran  conti  Ruggieru,  si  carfiaru  cu  iddi  la  famig- 
ghia, e  ficiru  casa  a  Trapani.  Un  Berardu  Ferru,  cavaleri 

famusu,  fici  prudizzi  granni  'ntra  la  guerra  di  lu  Vespiru, 
e  poi  fu  fatui  cuvirnaturi  di  Marsala,  maggiurdomu  di  la 
riggina  Custanza  e  vicariu  ginirali  di  Giurgenti  (1293). 
A  Trapani  cci  su'  ancora  discinnenti  di  sta  famigghia. 

Armi  :  Funnu  russu  e'  una  barra  d'  oru  chi  lu  sparti 
'n  dui  menzi.  Curuna  di  baruni. 

FiLANCERi  e  FiLiNCERi  —  Un  certu  Angeriu  ,  cavaleri 
nurmannu,  di  chiddi  chi  si  H  manciavanu  quattru  fila, 
chiantau  ccà  la  simenza  di  sta  famigghia.  Abbu  Filinceri 
la  purtau  'n  Palermu,  unni  fu  bajulu,  chi  ven'a  diri  judici, 
e  chistu  fu  lu  primu  ccippu  di  li  conti  di  S.  Marcu,  chi 
ói  squagghiaru,  di  li  principi  di  Cutò,  chi  li  rapprisenta 
la  principissa  di  Cutò  Giuvannina  Filinceri  in  Tasca,  di 
li  principi  di  Santa  Fravia  e  di  lì  duchi  di  la  Pignara. 

Armi  :  Funnu  russu  cu  'na  cruci  d'argentu,  unni  cci 
su'  situati  novi  campaneddi  niuri.  Lu  scutu  è  misu  'ntra 
la  panza  d'un'acula  niura  a  du'  testi  cull'ali  sparmati. 

Di  sta  famigghia  nisclu  Gaitanu  Filanceri,  oturi  di  li 
'nfanfari,  e  lu  famusu  ginirali  Carru,  chi  si  distinguiu 
'ntra  l'armata  franasi.  Un  sganghiddu  ristau  a  Napuli,  e 
fici  a  li  Filanceri,  principi  di  Satrianu,  e  Carru  Filanceri 
fu  locutinenti  di  Sicilia  cull'arteregu  (pieni  poteri). 

Graffeu  o  Grifeu  —  Chista  si  pò  chiamari  la  nnonnò 
di  li  famigghi  nobbili  siciliani  ;  figurativi,  ca  era  anticu- 
lidda ,  quannu  vinniru  li  Nurmanni.  Li  Graffeu  su'  di 
razza  greca,  ed  eranu  patruna  di  la  barunia  di  Partanna. 
UgLini  Graffeu  fu  a  li  sirvizii  di  lu  re  Ruggieru,  chi  poi 
lu  fici  stratigòtu  di  Missina  a  lu  11 30.  E  lu  principi  di 
Partanna  Vicenzu  Grifeu  e  Migliu  fu  ammasciaturi  'ntra 
diversi  curti  di  l' Oròpa. 

Scinninu  di  sta  famigghia  Stefania  Grifeu  in  Turrisi, 
principissa  di  Partanna,  e  li  frati  Sarvaturi  Grifeu  e  Gra- 
vina, principi  di  Palagunia,  e  Franci§cu  Paula  Grifeu  e 
Gravina,  duca  di  Valvirdi. 

Li  Nurmanni.  43 

—  Si  vidi  ch'è  bona  accippata;  dissi  un  Pinzimi. 
Griddu  —  Gravina... 

—  ET  arma  di  li  Graffeu  chi  ti  la  'mpignasti  ?  dissi 
lu  Muscagghiuni. 

Griddu  —  Oh!...  Mi  sfujiu  di  menti. 

Porta  un  scutu  cu  funnu  d'oru,  spartutu  'mmenzu  di 
'na  fascia  turchina  :  'ntra  lu  supra  ce'  è  un  grifu  niuru 
chi  teni  la  granfa  gritta  jisata,  comu  si  si  vuUssi  lassar! 
jiri  'ncontr'  a  quarcunu ,  'ntra  lu  sutta  cci  su'  tri  barri 
turchini  misi  di  traversu  e  lu  muttu  «  Noli  me  tangere,  » 
Nun  mi  tuccari.  ,       ^ 

—  E  cu'  è  chi  r  havi  a  tuccari  ?  Pri  ;.mia  nun  mi  cci 
arrisicu;  dissi  un  Zuinu. 

—  lu  SI  però  ;  agghiunciu  'na  Musca. 

Gravina  —  Sta  famigghia  scinni  nentimenu  di  lu  ca- 
pitanu  Rudduni  (RoUone),  primu  duca  di  la  Nurmandia. 
Un  Silvanu  la  strapurtau  a  Napuli,  e  addivintau  signuri 
di  Gravina,  di  cui  pigghiau  lu  nomu,  e  detti  origgini  a 
H  conti  di  Gravina.  Ddoppu  poi  un  Japicu,  sigritariu  e 
cunsigghieri  di  lu  re  Martinu,  furmnu  li  Gravina  di  la 
Sicilia,  e  comu  parenti  di  lu  re  e  discinnenti  di  la  casa 
riali  nurmanna,  ottinni  lu  privileggiu,  pri  iddu  e  pri  li 
soi,  d'essiri  vurvicati  'ntra  H  sipurturi  riaH  di  lu  regnu. 

Li  rapprisentanu  'n  Palermu  lu  principi  di  Cumitini 
Micheli  Gravina  e  Requisens,  e  lu  principi  di  Rammacca 
Ottaviu  Gravina  e  Lanza ,  e  'n  Catania  lu  principi  di 
Valdisavoja. 

Armi  :  Funnu  turchinu  'n  dui  mitati,  una  cu  dui  fasci 
d'oru  di  traversu  e  'na  stidda  d'argentu  a  deci  raj  a  latu 
mancu,  l'autra  di  sutta  è  cu  dui  fasci  scacchìati  argentu 
e  russu.  Supra  cc'è  'n'aceddu  gaipa  cull'ali  sparmati  e  la 
curuna  di  principi.  A  lu  sutta  havi  'na  fittuccia  cu  lu 
muttu  :  Spcru. 

'Ntra  sta  famigghia  portanu  bannera  lu  conti  Crispinu, 
ammiragghiu  di  lu  re  Ruggieri!  ;  Alissandru ,  capitanu 
ginirali  di  lu  'mpiraturi  Manueli  Cumnenu  ;  Fidiricu , 
ammiragghiu  di  la  squatra  spagnola  a  Trafalgar;  Fran- 
ciscu  Paulu,  principi  di  Palàgunia,  granni  di  Spagna  di 
prima  crassi,  chi  lassau  circa  a  quattrucentumilia  liri  al- 
l'annu  pri  li  puvireddi,  e  spinclu  ddu  granniusu  Arbergu 
di  li  poviri,  chi  cc'è  fora  porta  Nova.  E  quannu  muriu, 
vós'  essiri  purtatu  'ntra  un  catalettu  sbriciu  sbriciu ,  vi- 
stutu  di  cappuccinu,  c'un  canali  pri  capizzu  ! 

—  Chistu  fu  lu  veru  patri  di  li  poviri!...  'Ntantu,  ói 
s' hannu  jisatu  statui  a  li  cani  e  a  li  gatti,  e  a  stu  gran- 
n'omu,  veru  binifatturi  di  l'omanitati,  ca  si  miritassi  'na 
statua  d'  oru ,  mancu  cci  hannu  fattu  un  menzu  bustu 
sfrinzusu ! !...  'Ngrata  patria!...  dissi  lu  Prisidenti. 

Griddu  —  Si  lu  principi  di  Palàgunia  avissi  pinsatu  di 
fari  triati ,  mircati,  o  quarch'  autra  cosa  di  lu  mudernu 
prugressu,  cci  avirrìanu  jisatu  deci  statui;  pirchi  pinsau 
pri  li  puvireddi,  lu  mettinu  di  banna,  e  nun  lu  carculanu. 

—  Ma  s'arrivanu  macari  a  mittiricci  la  tascia  di  la  ric- 
chizza  mobbili  supra  li  renniti  di  l'Arbergu  !...  e  mentri 
la  sant'arma  di  lu  principi  di  Palàgunia  circau  di  vestiri 
e  dari  a  manciari  a  li  puvireddi,  veni  lu  dimaniu  e  cci 
scippa  lu  pani  di  'mmucca,  facennucci  pagari  trentamilia 
liri  l'annu!!...  Vrigogna!  dissi  lu  Muscagghiuni. 

Griddu  —  Chistu  ò  lu  munnul...  Sicutamu.  L'illustri  ab- 
bati D.  Duminicu  Gravina,  chi  stampau  dda  grann'opra 
supra  la  matrici  di  Murriali ,  e  lu  principi  di  Cumitini 
Micheli  Gravina  e  Requisens,  ministru  e  cunsigghieri  di 
Statu  di  lu  re  di  li  dui  Sicilii,  diplumaticu  e  littiratu,  di 
principii  fermi  e  custanti,  tutti  dui  ói  fannu  onuri  granni 
a  la  famigghia  e  a  la  patria  ! 
Lancia  o  Lanza  —  Sta  famigghia  scinni  di  li  duchi 

di  la  Baviera.  Currau  Lancia  fu  capiranu  di  Rubertu  Gui- 
scardu  ;  Bianca  mugghieri  di  lu  'mpiraturi  Fidiricu  se- 
cunnu;  Fidiricu  Lancia,  vicirrè  a  lu  1258,  e  Gulvanu 
fu  giustiziatu  a  Napuli  pri  ordini  di  ddu  beddu  spicchiu 
di  Carru  d'Anciò,  pirchi  tirava  pri  lu  disgraziatu  Cur- 
radinu;  Blascu  Lanza,  di  Catania,  fu  maggistratu  famusu. 

—  'Nsumma,  comu  si  chiamavanu  Lancia  o  Lanza  ? 
spiau  lu  Prisidenti. 

Griddu  —  Accuminzaru  abboriggini  cu  Lancia,  versu 
lu  milli  e  quattrucentu  si  sparteru  'n  dui  casati  di  Lancia 
e  Lanza,  e  sta  spartuta  la  liei  Blascu;  ma  Toriggini  è  una. 

Lurenzu  Lanza,  di  li  principi  di  Trabia,  fu  pueta;  Ce- 
sari Lanza ,  di  Missina ,  pueta  e  storicu  ;  e  a  Giuseppi 
Lanza,  principi  di  Trabia,  cci  avianu  a  vasari  li  manu  e 
comu  littiratu  e  comu  storicu;  e  Petru  Lanza  e  Branci- 
forti,  principi  di  Scurdia ,  si  liei  accanusciri  cu'  era ,  e 
'ntra  la  riprubbica  littiraria,  pri  li  libbra  chi  stampau,  *) 
e  'ntra  lu  santuariu  di  la  cantati,  pri  chiddu  chi  liei  ntra 
lu  culèra  di  lu  trentasetti,  comu  prituri  di  Palermu,  pri 
ajutari  a  li  poviri  culirùsi  :  si  sbrazzau  tuttu,  e  passau  la 
scupa  'ntra  li  so'  sgrigni! 

A  lu  quarantottu  pigghiau  parti  a  lu  cuvernu  pruvi- 
soriu  di  la  SiciUa,  e  fu  puru  ministru.  E  ddoppu  tuttu 
chistu  cci  attuccau  di  moriri  a  la  strania,  luntanu  di  la 
so  cara  patria.  *) 

E  acchì  cci  sugnu,  vi  vogghiu  ammuntuari  puru  a  la 
principissa  di  Trabia  Stefania  Branciforti ,  donna  santa 
veru,  chi  tinia  sempri  la  vurza  aperta  pri  li  poviri,  e  a 
la  so  morti  li  so'  figghi  attruvaru  la  'riditati  di  echini 
di  milli  e  ducent'unzi  di  honi,  ch'avia  fattu  a  li  mircanti, 
pi  pruvidki  di  robbi  a  li  puvireddi  ! 

E  ói  avemu  a  lu  bravu  patri  don  Sarvaturi  Lanza,  litti- 
ratu  e  storicu,  ca  è  'na  stampa  di  so  matri,  pirchl  sempri 
si  sbrazza  e  pri  la  chiesa  e  pri  li  puvireddi  ;  comu  di  li 
Lancia  cc'è  lu  nuinsignuri  D.  Duminicu,  viscuvu  di  Fila- 
derfia,  ca  è  puru  bravu  e  dottu. 

—  Tutti  boni  e  biniditti  !  dissi  lu  Prisidenti.  Di  st'o- 
mini  cci  nni  vurrissiru  essiri  cehiù  assai! 

Griddu  —  Li  Lancia  su'  rapprisintati  da  Fidiricu  Lancia 
e  Grassellini,  duca  di  Brolu,  canusciutu  'ntra  lu  munnu 
littirariu  pri  li  so'  studii  ;  e  li  Lanza  da  lu  principi  di 
Trabia  e  di  Butera  Petru  Lanza  e  Galeotti. 

Armi  :  Scutu  'nquartatu,  o  'n  quattru  parti,  la  prima 
e  quarta  funnu  niuru  c'un  liuni  d'oru  'ncurunatu,  la  se- 
cunna  e  terza  scacchìati  d'argentu  e  turchinu  (ca  è  Tarma 
di  Baviera),  di  supra  poi,  'nta  lu  centru,  cc'è  pusatu  nau- 
tru  scutu  d'oru  c'un  liuni  'ncurunatu  niuru. 

Landulina  —  Landulu  ,  principi  nurmannu ,  chiantau 
sta  famigghia,  e  la  purtau  ccà  Rulandu  Landulina,  pa- 
renti di  Ruggieru.  La  rapprisenta  a  Notu  lu  marchisi  di 
Sant'Arfanu  Petru  Landulina  e  Trigona,  e  a  Catanissetta 
lu  baruni  di  Rigilifi  Fulippu  Landulina  e  Patirne. 

Armi  :  Funnu  niuru  'n  dui  mitati,  'ntra  lu  supra  cci 
su'  tri  gigghi  d'argentu,  e  lu  sutta  è  spartutu  'n  quattru 
pri  longu  'ntra  niuru  e  argentu.  Curuna  di  marchisi. 

Un  Giorgiu  Landulina  si  distinguiu  'ntra  li  guerri  di 
lu  re  Ruggieru,  e  nn'appi  onuri  granni  e  fenda.  Giuseppi 
e  Luduvicu  fóru  littirati;  Sciaveriu  e  Mariu  famusi  ar- 
chiologi  ;  e  ói  Franciscu  Landulina  e  Patirnò,  signuri  di 
la  pasta  antica  e  veru  catolicu,  numismaticu  cu  lu  ddò. 

—  Bah!  ora  sta'  parrannu  turcu....  chi  cos'è  stu  snu- 
smismaticu  e  st'archiologu  ?  spiau  'na  Musca. 

Gridai  —  Numismatica  si  chiama  lu  studiu  di  li  mu- 
niti antichi,  comu  archiologla  è  lu  studiu  di  li  làpiti  e 
piunumenti  antichi, 

LiNTiNi  o  Leontini  —  Lu  primu  eh'  affacciau  di  sta 
famigghia  fu  un  Lanfrancu  Lintini,  chi  a  lu  ottucentu 
tridici  sì  jucau  li  'anghi  pri  addifenniri  la  so  patria,  di 
cui  si  pigghiau  lu  nomu.  Li  so'  discinnenti  poi  si  spar- 
pagghiaru  a  Missina  e  a  Catania,  unni  ficiru  boni  frutti. 
Alaimu  e  Lanfrancu  appiru  da  lu  conti  Ruggieru  li  ca- 
steddi  di  Militeddu,  d' Ossinu  e  d*  Idra.  Nicola  e  Girardu 
a  lu  1123  accansaru  li  barunii  di  Buccheriu  e  Palazzolu; 
e  nautru  Alaimu  'nfurnau  li  carrubbi,  pri  dariccilli  a  li 
Trancisi  'ntra  lu  Vespiru. 

Armi  :  Funnu  russu  e'  una  barra  d'  oru  a  scaletta  cu 
cincu  pizzi  pri  latu,  pirfilati  di  niuru,  chi  cci  passa  d'una 
punta  a  nautra  di  traversu. 

LuccHisi  Palli  —  Un  Adinorfu  Palli ,  fìgghiu  di  la 
soru  di  Disideriu,  re  di  li  Lungubardi,  misi  la  prima  pe- 
tra  di  sta  famigghia.  Un  Andria  vinni  'n  Sicilia  cu  lu 
conti  Ruggieru,  e  a  lu  1067  s'abbuscau  bastanti  fenda. 
Assai  su'  li  pezzi  grossi  e' ha  jittatu  sta  famigghia,  e  chi 
s' hannu  fattu  onuri  e  comu  capitani  e  comu  giustizieri. 

A  lu  1625  Fabbriziu  Lucchisi  fu  lu  primu  principi  di 
Campufrancu  ;  'Ntoniu  fu  pueta,  cumpagnu  di  lu  nostru 
beddu  Meli,  gintilomu  di  cammara  e  capitanu  giustizieri 
a  lu  1739,  e  a  lu  1760  furmau  'n  Palermu  l'accademia 
ditta  r  Unioni  di  la  galanti  ctinvirsa:(ioni  ;  un  Andria  fu 
viscuvu  di  Giurgenti;  ManueU  bravu  pridicaturi;  'Nto- 
niu locutinenti  di  Sicilia  e  po'  ministru  di  Statu. 

Li  rapprisenta  ói  lu  principi  di  Campufrancu  Manueli 
Lucchisi  PalU  e  Pignatelli. 

Armi  :  Funnu  russu  cu  tri  baddi  d'oru  'mmenzu,  dui 
supra  e  una  sutta;  lu  scutu  è  misu  'ntra  la  panza  d'un'a- 
cula  a  du'  testi,  e  supra  la  curuna  di  principi. 

MiNEU  —  Un  Adinorfu,  cavaleri  nurmannu,  chi  vinni 
cu  Ruggieru,  appi  lu  casteddu  di  Mineu,  e  la  nomu  di 
lu  casteddu  si  lu  'mpiccicau  iddu. 


Armi  ;  Funnu  oru  c'iin  casteddu  cu  tri  turri,  e  supra 
di  li  turri  tri  saracini  virdi  c'una  spata  l'unu  d'argentu. 

—  E  sempri  sosizza  all'arma  di  don  Santu!  dissi  un 
Lapuni.  Sempri  casteddi  e  turri  ? 

Griddu  —  E  chi  vó'  sunatu,  si  tannu  eranu  quasi  tutti 
casteddi  ? 

Tarpagghiuni — Ma  sti  casteddi  com'eranu? 

Griddu  —  Di  ricotta  e  passuli  e  ficu  !.... 

Li  casteddi  li  firriavamu  di  bastiuna,  fatti  cu  pezzi  a 
carruzzata,  e  cci  juncianu  pri  sarsa  un  pirfilu  di  fussàti, 
pri  quantu  nun  cci  putianu  'ncugnari  tantu  facili  né  cu 
li  machini,  né  cu  li  scali;  sparti  poi  cci  faclanu  pri  guar- 
nitura 'na  pocu  di  turri;  e  supra  di  li  bastiuna  e  di  li 
turri  si  cci  mittianu  li  guirreri  cu  li  saitti ,  li  ciunni  e 
autri  cusuzzi  di  jucari. 

Davanti  la  porta  di  lu  casteddu  ce' era  un  ponti,  chi 
si  livava  e  mittla,  e  la  sira,  o,  quannu  cc'eranu  ravogghi, 
macari  lu  jornu,  si  tiravanu  lu  ponti,  chi  si  'mpiccìcava 
supra  di  la  porta,  e  ddà  davanti  arristava  lu  sbalancu  di 
li  fussàti,  unni,  pri  lu  echini  cci  vutavanu  l'acqua,  e  nun 
putia  passari  nuddu,  ammenucchl  nun  avissi  l'ali. 

Cc'era  puru  la  turri  di  guardia,  ca  era  bedda  auta,  e 
cci  stava  sempri  unu  c'un  cornu  di  caccia,  e  chistu  avla 
lu  sirvizzu  di  sunari  stu  cornu  pri  fari  calari  lu  ponti, 
quannu  avia  a  trasiri  quarcunu,  o  pri  abbirtiri  a  li  guir- 
reri, si  cc'era  fetu  d'abbruscu. 

—  Bona  la  studiavanu  la  marredda;  dissi  un  Zuinu. 
Modica  —  A  li  tempi  di  lu  re  Ruggieru  cci  fu  un  tali 

Guarteriu ,  famusu  cavaleri  nurmannu,  chi  fici  prudizzi 
'ntra  la  Grecia,  quannu  Ruggieru  jiu  a  scrusciri  lu  cozzu 
a  lu  'mpiraturi  ManueH,  e  fu  fattu  conti  di  Modica. 

Armi  :  Funnu  turchinu  cu  lu  'n  testa  d'oru,  e  supra 
un  elmu  virdi  cu  pinnacchi  sbulazzanti. 

MuNTAPERTu  —  Cliista  è  'na  famìgghia  francisi.  Un 
Giammatteu  Muntapertu,  cavaleri  di  lu  conti  Ruggieru, 
la  carriau  ccà,  e  Giurdanu,  fìgghiu  di  chistu,  ottinni  d;i 
Ruggieru  lu  casteddu  e  li  Raffi  di  la  saracinu  Ali,  e  di 
ddocu  pigghiau  lu  nomu  di  Raffadali  (Ruffe  d'Ali)  lu 
feudu  e  la  barunia  di  la  casa  Muntapertu. 

—  Chi  cosa  su'  sti  raffi  ?  spiau  lu  Prisidenti. 
Griddu  —  Si  chiamavanu  accussl  li  terri  d'Ali. 
Bartulumeu  Muntapertu. fu  un  capitanu  famusu  e  gran 

giustizieri  'n  Palermu  a  lu  13  21;  Nicola,  arciviscuvu  di 
Palermu  a  lu  1380;  Giuvanni  viscuvu  di  Mazzàra;  Luigi 
cunsigghieri  di  lu  re  Martinu;  e  a  lu  duca  di  Sant'Ali- 
sabbetta  Antuninu  Muntapertu,  ammasciaturi  a  la  curti 
di  Polonia,  cci  avlanu  a  livari  lu  cappeddu. 

Di  sta  famigghia  ce'  è  ói  la  principissa  di  Raffadali 
'Ntunietta  Muntapertu  in  Turturici,  e  lu  duca  di  Santa 
'Lisabbetta  Andria  Muntapertu. 

Armi  :  Funnu  'n  dui  parti,  supra  turchinu  cu  quattru 
barri  d'argentu,  misi  di  traversu,  e  novi  rosi  punì  d'ar- 
gentu,  spartuti  'ntra  'na  barra  e  nautra  ;  lu  sutta  mitati 
scacch'iatu  turchinu  e  oru,  e  mitati  russu  cu  menz'acula 
d'argentu.  'Ntra  lu  'n  testa  cc'è  la  curuna  di  principi  e 
un  cavaleri  cu  lanza  e  scutu,  in  attu  di  'nfilari  a  lu  primu 
chi  cci  capita,  chi  passa  a  cavaddu  'mmenzu  di  lu  focu. 

—  Ora  chista  è  arma  'ntricciata  !  dissi  un  Passaru. 
MuRTiDDARU  —  Famigghia  nurmanna,  chi  a  li  tempi 

di  Ruggieru  pussidla  li  barunii  di  Cadrà  e  di  Sambuca. 
Di  sta  famigghia  assai  su'  chiddi  chi  s' hannu  fattu  onuri. 
'Nta  l'autri  un  Adinorfu,  picciutteddu  a  vinticinc'  anni, 
maritatu  di  friscu,  chi  appena  'ntisi  la  vuci  di  so  matri, 
la  bedda  Sicilia,  chi,  mischina,  chiancla  a  lagrimi  di  san- 
gu,  pri  li  sivizii  di  Carru  d'Anciò,  pìgghia  la  lanza,  la 
spata  e  lu  scutu,  si  metti  a  cavaddu,  e  curri,  e  si  va  junci 

cuU'autri  baruna  pri  daricci  la  'nsolia  a  li  Francis!,  e  un 
Rudrigu,  'nta  lu  stissu  Vespiru,  fici  punì  prudizzi. 

E  ói  l'illustri  marchisi  Vicenzu  Murtiddaru,  omu  di 
la  pasta  antica,  littiratu  e  storicu  cu  li  mustazzi,  chi  nun 
ha  stampatu  picca  libbra,  e  chi  ancora  secuta,  senza  mai 
diri  basta;  ha  fattu  e  fa  onuri  granni  a  la  famigghia,  a 
Palermu,  a  la  Sicilia  ;  e  so  figghiu  lu  marchisi  Carru  è 
dignu  di  so  patri. 

—  E  chista  è  la  vera  nubbirtà  !  dissi  lu  Prisidenti.  Nun 
è  ca  'ntennu  diri,  ca  la  nubbirtà  di  la  nascita  nun  passa; 
ma  dicu,  ca  spicchiulla  di  cchiù,  quannu  è  accumpagnata 
da  lu  studiu;  e  lu  populu  ammira  e  rispetta  cchiù  assai 
a  ddi  signuri,  chi  servinu  la  patria  o  cu  lu  studiu  o  cul- 
l'armi  ;  mentri  a  chiddi  ch'ammuccanu  muschi  di  la  ma- 
tina  'nsin'a  la  sira,  e  sfraganu  lu  tempu  assicutannu  bal- 
larini  e  cantanti,  lu  populu  cci  perdi  lu  rispettu.  Ma,  pri 
furtuna  nostra,  di  chisti  cci  nn'è  picca. 

Griddu  —  L'armi  di  H  Murtiddaru  su'  :  Funnu  turchinu 
c'una  palumma  d'argentu,  comu  si  vulassi,  chi  teni  'ntra 
lu  pizzu  'na  ramuzza  di  murtidda  virdi.  Supra  lu  scutu 
ce' è  un  elmu  e  la  curuna  di  marchisi. 

—  St'arma  mi  piaci,  pirchi  è  simprici  comu  la  palum- 
ma chi  cc^h  pinciuta;  dissi  un  Parpagghiuni. 

Griddu  —  Basta  pri  sta  sira,  cà  sugnu  stancu;  appressu 
nni  parramu  pri  lu  restu. 


XII. 


Li  Cusintini  nescinu  l'ugna  e  Ruggieru  cci  li  smuzza  —  GiurJanu 
chiudi  l'occhi  ~  E  Simuni  li  grapi  —  Ravogghi  'ntra  la  Pugghia  — 
Spinnagghi  di  longu  —  Nascita  di  Ruggieru  secunnu  —  Ribbe.l- 
lamentu  di  Capua  —  Secutu  di  li  famigghi  nobbili. 

Griddu  —  Turnannu  'nnarreri,  li  storii  antichi  nni  di- 
cinu  chi  Ruggieru,  si  pò  diri  ca  mancu  avia  dittu  Gesù 
di  la  cunquista  di  Malta,  ca  so  niputi,  lu  duca  di  la  Pug- 
ghia, lu  manna  a  chiama  a  la  'mprescia,  pr'ajutallu  *ncon- 
tr'a  li  Cusintini ,  ca  si  cci  avlanu  vutatu  pri  centra.  E 
Ruggieru  curri  pri  ddà,  cci  duna  Toriu  a  li  Cusintini,  e 
cci  fa  passari  allura  lu  sfirriu  ;  e  so  niputi ,  pri  sdisub- 
brigarisi,  cci  cidìu  mitati  di  Palermu,  chi,  comu  sapiti, 
si  r  avia  tinutu  Rubertu  Guiscardu ,  e  pri  cunsiquenza 
ora  Tavia  so  figghiu.  ^) 

Ma  'na  colira  granni  appi  lu  nostru  conti,  mentri  si 
attruvava  *n  Calavria.  L'unicu  figghiu  chi  cci  arristava, 
lu  prodi  Giurdanu,  fu  piscatu  a  Siraùsa  di  'na  fravi  fu- 
riusa,  e  'nta  pocu  jorna,  poviru  criaturi,  si  la  cugghlu 
(1093).  E  Ruggieru,  cu  tuttu  ca  turnau  a  pricipiziu,  nun 
arrivau  a  vidillu  vivu.  *) 

Pinsati  lu  gran  duluri  chi  cci  sfardava  Tarma,  e  pri 


i)  V.  MaUterra,  l.  IV,  e  XVII.— Amari,  v.  Ili,  p.  i8j.— Gregorio,  „Cons.,"  1. 1, 
c.  ll.-Palraeri,  e.  XIX,  p.  147.-DÌ  Blasi,  v.  XII,  p.  }8j. 
a)  V.  Malaterra,  e.  XVIII  —  Anonimo,  p.  8j6. 

Tamuri  chi  cci  avla,  e  puru  pirchl  nun  cci  ristava  cchiù 
nuddu  di  li  masculi  :  lu  mischinu  nun  si  dava  paci, 

Ed  avea  gli  occhi  molli  e  '1  viso  basso, 
E  si  mostrava  addolorato  e  lasso!  ') 

A  Giurdanu  lu  chianceru  tutti,  pirchl  'n  funnu  *n  funnu 
era  un  bonu  figghiu.  Suli  chi  scialaru  fóru  H  Saracini  di 
Pantalica ,  ca  era  'na  citati ,  chi  so  patri  cci  avla  datu 
'n  feudu  'nsemmula  a  Siraùsa;  e  li  scintini  appiru  lu  cu- 
raggiu  nun  sulu  di  fari  festa,  ma  di  ribbillarisi. 

Ruggieru  jittava  isca  ;  e  comu  finlu  lu  talamu  di  so 
figghiu,  e  lu  fici  vurvicari  'ntra  la  eresia  di-  santu  Nicola 
a  Traina,  curriu  pri  Pantalica  cu  li  so'  cavaleri,  e,  v'as- 
sicuru  ,  ca  cci  detti  'na  lizioni ,  ca  cci  fici  passari  'na 
vota  pri  sempri  lu  pituttu  di  ripricari  la  stissa  fattetta.  *) 

Ma  lu  Signuri  affriggi  e  nun  abbannuna,  e  'na  granni 
cuntintizza  timpirau  lu  duluri  a  lu  nostri  conti ,  e  sta 
cuntintizza  fu  ca  la  cuntissa  cci  fici  un  beddu  figghiu 
masculu,  e  'nta  lu  vattlu  cci  misiru  Simuni  (1093).  ') 

A  Ruggieru  cci  passau  allura  la  grunna,  pirchl  già  si 
avla  assicuratu  un  succissuri;  e  nun  spartlu  picca  dinari 
a  li  puvireddi,  sparti  di  li  festi  chi  fici  fari  a  spisi  soi 
'ntra  li  cresii,  pri  ringraziari  a  lu  Signuri.  A  Simuni  lu 
fici  duca  di  la  Sicilia  e  di  la  Calavria. 

Mentri  Ruggieru  era  beddu  cuetu,  e  si  gudla  lu  ca- 
piddu  di  la  testa,  successi  un  pastizzu  seriu  'nta  la  Pug- 
ghia  pri  'na  malatia  seria  di  lu  duca,  tantu  ca  s'avlanu 
nisciutu  a  diri ,  eh'  avla  chiujutu.  Lu  Boemunnu  a  sta 
cosa,  si  pigghia  'na  pocu  di  casteddi,  pri  guardariccilli 
a  li  figghi  di  so  frati,  ca  eranu  picciriddi. 


1)  Ariosto,  ciat.  II,  p.  16. 

a)  V.  MaUterrt,  e.  XVIII,— Anonimo,  p.  8j6.— Di  filasi,  ecc.  loc.  cit. 

3)  V.  MaUterra^  e.  XIX.— Anonimo^  loc.  cit. 

—  SI,  SI,  pri  guardariccilli,  e  poi  aggranfarìsilli  iddu; 
dissi  un  Passaru.  Assai  cci  nn'è  chi  si  pigghianu  sti  gattj 
a  pittinari! 

—  Ma*  mischinu,  sincera  fu;  'nfatti  ddoppu  jorna,  comu 
*ntisi,  ca  so  frati  era  vivu,  cci  jiu  a  Melfi  p'abbrazzarl- 
sillu  e  cci  ristitulu  tutti  cosi.  Lu  fausu  fu  Gugghiermu 
di  Grantimesnil,  signuri  di  Castruvillari,  cli*avia  *na  fig- 
ghia  di  Rubertu  pri  muggheri,  e  pìnsau  d'accliiapparisi 
la  citati  di  Rossanu,  comu  cumpimentu  di  dota. 

Ruggieru  parti  pri  la  Calavria,  e  appena  arriva,  manna 
a  dici  a  Gugghiermu  chi  ristituissi  cu  li  boni  Rossanu; 
ma  vidennu  ca  Tamicu  nun  ni  vulla  a  brodu,  cci  li  detti 
a  spizzateddu,  cu  quattru  cipudduzzi  calavrisi,  ca  lu  fi- 
cìru  addivintari  'na  picuredda  (1094).  0 

Lu  conti  Ruggieru  torna  arreri  'n  Sicilia ,  e  attrova 
*na  'mmasciata,  appuntiddata  di  lu  papa  Urbanu  secunnu, 
di  Currau,  re  di  la  Talia  e  figghiu  di  lu  'mpiraturi  'Rricu 
di  la  Giarmania,  ca  vulia  a  so  figghia  Custanza  pri  mug- 
gheri. Ruggieru  tinni  cunsigghiu  cu  li  signui  i  di  la  Si- 
cilia, e  tutti  cci  dissiru,  ca  era  un  bonu  partitu;  e  so 
figghia  partìu  cu  ricchizzi  granni,  accumpagnata  di  ba- 
stanti cavaleri  e  di  lu  viscuvu  di  Traina,  e  chisti  la  cun- 
sigoaru  a  Curraq,  ca  Taspittava  a  Pisa,  e  ddà  si  mari- 
taru  (1095),  ^) 

—  'Nsumma  Ruggieru  avia  *na  botta  d' agru  e  'na 
botta  di  duci!  dissi  un  Cardiddu. 

Muscagghiuni  —  Ma  jamu  ca  li  so'  figghi  ficiru  ma- 
trìmonìi  unu  megghiu  di  nautru! 

Griddu  —  E  a  lu  1097  nautra  figghia  di  Ruggieru  chia- 


1)  V.  Malaterra,  e.  XX-XXII.— Di  Blasi,  Palmeri,  loc,  cit. 

a)  V.  Malaterra,  e.  XXIII.  —  Amari,  p.  192.— Palmeri ,  p.  148.— Di  Blasi,  v.  XII, 
f.  398. 

mata  Busidda,  (Busilla)  si  maritali  cu  lu  re  di  l'Ungaria, 
Caloman.  ') 

Piniuni  —  E  dicissi ,  ca  era  parenti  cu  li  pezzi  cchiù 
grossi  di  rOròpa! 

Griddii  —  Nautra  cunsulaziununa  appi  a  lu  1095.  Men- 
tr'era  a  Miletu,  la  cuntissa  cci  fici  nautru  figghiu  ma- 
sculu,  beddu  e  sciacquatu  comu  so  patri.  E  lu  sapiti  cui 
lu  vattiau?  Nentimenu  S.  Brununi!  E  'ntra  lu  vattìu  cci 
luisiru  Ruggieru,  comu  a  so  patri.  ^) 

—  Figghiu  bonu  vinturusu  !  dissi  lu  Prisidenti  cairan- 
cileddi  all'occhi  pri  la  tinnirizza. 

Griddu  —  Juntu  a  stu  puntu  lu  gran  Ruggieru,  pari, 
ca  s'avissi  pututu  ripusari  tanticchia,  e  gudirisi  lu  fruttu 
di  tanti  travagghi...  Sì,  si,  pigghia  un  piattu! 

Comu  vitti,  ca  nun  avia  cchiù  chiffari,  pinsau,  ca  so 
niputi  Riccardu  era  ancora  a  spassu,  rinchiuliatu  nni  la 
citati  d'Aversa,  pirchì  chiddi  di  Capua  si  cci  avianu  rib- 
billatu,  e  Riccardu  si  avia  raccumannatu  ad  iddu,  comu 
lu  prutitturi  di  li  debbuli;  anzi  so  niputi  lu  duca  di  Pug- 
ghia  mannau  a  la  duchissa  pi  prigari  a  lu  ziu  'n  favuri 
di  so  cucìnu.  Ruggieru, 

A  cui  né  le  fatiche  il  corpo  stanco, 

Né  gli  anni  dome  aveano  ancor  le  posse,  3) 

nni  vosi  lu  ciusciu,  e  accussl  vecchiu  com'era,  cogghi 
un  esercitu,  ca  mai  s'avìa  vistu  lu  simili,  e  a  lu  1098 
curri  pri  scrusciricci  lu  cozzu  a  li  Capuani. 

Prima  però  d'accuminzari  l'abballu,  cci  fici  assapiri,  ca 
si  ricanuscìanu  a  Riccardu  di  bonu  e  bonu,  l'avirria  fattu 
pirdunari;  ma  azzappau  all'acqua  e  siminau  a  lu  ventu; 


i)  V.  Malatcrra,  e.  XXV.  — Amari,  \\  19 j. 
2)  Malaterra,  e.  XXVI. 
s)  Tasso ,  cant.  IX,  p.  90. 

pri  cui,  *nsemmula  cu  so  niputi  lu  duca,  strinciu  la  ci- 
tati di  tutti  banni. 
E  si  vidìuvu  a  stu  vecchiu  guirreru  ogni  ghiornu, 

....pria  ch'in  del  sia  l'alba  accesa,  0 

satari  di  lu  lettu  e  passari  la  *spizzioni  a  tutti,  era  quarchi 
cosa  di  maravigghiusu  !  E  cci  facia  sburduti  scrii  a  li 
so'  niputi  lu  duca  Ruggieru  e  lu  principi  Riccardu,  quannu 
l'attruvava,  chi  si  stricavanu  'ntra  li  linzola. 

St'attivitati  e  vigilanzia  di  lu  conti  facla  si,  ca  tutti  li 
cavaleri  e  surdati  facianu  l'obbricu  so,  pirchl  lu  voi  ma- 
juri  'nsigna  ad  arari  a  lu  minuri. 

Ora  'ntra  st*  assediu  successi  un  fattu ,  eh*  ammustra 
sempri  cchiù,  comu  lu  Signuri  taliava  culFocchi  e  li  gig- 
ghia  a  lu  nostru  conti. 

Ruggieru  avia  misu  a  un  certu  Sergiu,  grecu,  cu  du- 
centu  surdati  greci  pri  guardari  un  puntu  'ntrissanti.  Stu 
Sergiu  si  fici  accalumari  d'un  signuri  di  Capua,  chi  cci 
dissi,  ca  si  iddu  lu  facia  passari  cu  U  so'  pri  livarisi  di 
'mmenzu  a  lu  conti,  mentri  durmia,  e  piscari  Tesercitu 
a  la  strasatta,  ci  avirria  fattu  un  grossu  cumprimentu. 
Lu  tradituri  Sergiu  accittau. 

Era  lu  primu  di  maju,  e  mentri  Ruggieru  durmia  'ntra 
la  so  tenna  beddu  'n  paci,  cci  parsi  di  vidiri  trasiri  un 
vecchiu  vinirannu ,  chi  chiancìa  ;  Ruggieru  cci  spia  lu 
niutivu ,  e  lu  vecchiu  cci  dici  di  susirisi  prestu  e  pig- 
ghiari  l'armi,  si  nun  vulia  ristari  vittima  d'una  trimenna 
cunciura. 

Ruggieru  a  sta  cosa  s'arrispigghia,  e 

D'occhi  abbagliato,  attonito  di  core,  *) 


i)  Tasso,  cant.  XVIII,  p.  176. 
2)  Tasso,  cantp  I,  p.  3. 

sauta  di  lu  lettu,  pigghia  l'armi,  si  metti  a  cavaddu,  chiama 
a  li  soi,  e  curri  pi  lu  postu  unn'era  Sergiu.  Chistu,  coma 
lu  vidi  spuntari,  scappa  cu  li  Capuani,  ca  già  avianu  ar- 
rivatu,  e  li  Nurmanni  l'assicutanu,  e  nn'acchiappanu  cen- 
tusissanta,  sparti  di  chiddi  chi  s'asciucaru;  e  chisti  cun- 
fessanu  la  cunciura  urduta  di  Sergiu.  ') 

Lu  vecchiu  chi  cci  avìa  accumparutu  assimigghiava  tuttu 
a  S.  Brununi,  funnaturi  di  li  Certusini.  Ora  quannu  Rug- 
giero, doppu  la  pigghiata  di  Capua,  jiu  a  Squillaci,  men- 
tr'era  malatu  appi  'na  visita  di  stu  Sant'omu  'nsemmula 
ad  autri  monaci,  e  lu  conti  lu  ringraziau  d'avillu  scan- 
satu  di  ddu  granni  piriculu.  S.  Brununi  si  'misi  pigghiatu 
di  li  iurchi,  e  cci  dissi,  ca  iddu  nun  s'avia  muvutu  di 
ddA.  AUura  Ruggieru  cci  cunta  pani  pani,  vinu  vinu.  E 
S.  Brununi  cci  rispunni  ca  nun  fu  iddu,  chi  lu  jiu  a  ri- 
spigghiari,  ma  l'ancilu  so  custodi  ! 

'Ntantu  l'assediu  di  Capua  sicutava,  e  sta  cosa  nun  cci 
piada  nenti  a  lu  papa  Urbanu  secunnu,  pirchi  avirria  vu- 
lutu,  ca  U  Nurmanni  avissiru  jutu  a  cummattiri  'ncon- 
tra  di  li  Turchi  pri  libbirari  lu  Santu  Sipurcru;  pri  cui 
risurvìu  di  veniri  a  Capua,  e  vidiri  d'accurdari  iddu  sta 
varca. 

Lu  conti  Ruggieru  e  li  so'  niputi  eranu  pronti  a  fari 
dicidiri  la  cosa  a  li  judici,  pri  comu  dicia  lu  Papa,  e  li 
Capuani  dissiru  puru  si ,  e  tutti  dui  parti  si  sciggheru 
Tabbucati;  ma  quannu  l'abbucati  capuani  vittiru  ch'avìanu 
tortu,  e  chi  la  sintenza  sarrìa  stata  cuntraria  ad  iddi,  mi- 
siru  a  fari  l'arcirotta,  e  l'accordiu  si  nni  jiu  a  mmoddu. 
Lu  Papa,  sdignatu  di  sta  cosa,  scumunicau  a  li  Capuani, 
e  binidiclu  a  Ruggieru  cu  tutti  li  Nurmanni;  cci  raccu- 


I)  V.  Malaterra  1.  IV,  e.  XXVI-XXVII.-,,  Acta  Sanctoriim  :  Vita  di  S.  Brunone,  " 
ottobre,  tom.  Ili,  p.  662  e  scg.- Inoltre  vedi  il  Diploma  di  Ruggiero  del  1098,  est-, 
stente  della  Bibl.  conv  s'I  Palcrtiiu,  segnato  Qq.  G.  i,  p.  2. 

mannau  di  nun  csponiri  a  li  piriculi  la  so  vita  tantu  'ntris- 
santi  a  la  Cresia  e  a  la  Talia,  pirchi  iddu  era  lu  mar- 
teddu  di  li  marvaggi;  *)  e  ddoppu  si  nni  jiu  a  Biniventu. 
Lu  conti  strinciu  cchiù  assai  la  citati,  e  la  purtau  tantu 
di  fìttu ,  ca  li  Capuani  nun  putennunni  cchiui  e  pri  li 
gran  frittelli  e  pri  lu  pitittu  ch'avia  accuminzatu  a  farisi 
assèntiri,  s'arrinneru,  raccumannannusi  a  la  ginirusità  di 
lu  nostru  conti;  e  Ruggieru  cci  dissi  a  so  niputi  di  jisa- 
ricci  la  manu;  e  Riccardu,  gratu  a  so  ziu  di  l'ajutu  chi 
cci  a  via  datu, 

Abbian  vita,  rispose,  e  liberiate, 

E  nulla  a  tanto  ìntercessor  si  neghi!  *) 

Ruggieru,  comu  si  finlu  lu  sirvizzu,  si  nni  jiu  a  Sa- 
lernu;  ')  unni  lu  jiu  a  truvari  lu  Papa,  e  lu  fici  so  li- 
gatu  apostolicu ,  ad  iddu  e  a  tutti  li  so'  discinnenti,  e 
cci  lassau  la  bulla  di  nnomina  (1098).  '*) 

—  Ma  quantu  sentu,  pri  lu  restu  di  li  famigghi  nob- 
bili  comu  finiu?  Ti  jittasti  'n  vraca?  dissi  lu  Prisidenti. 

Griddu  —  Ah  !  ora  li  vó'  sapiri  ?  lu  mi  li  vulia  sarvari 
pri  la  secunna  parti... 

—  Chi  cci  trasi  !  Acchi  l'accuminsasti,  l' hai  a  finiri  ! 
dissi  lu  Muscagghiuni. 

Griddu  —  Abbasta,  mentri  vuliti  accussi,  facemu  puntu 
cu  la  storia  e  ripigghiamu  la  litania.  Nuautri  cci  aviamu 
appuntatu  la  spingula  cu  la  casa   Murtiddaru,  ora  veni  : 

Palici,  Palizzi,  o  Palizzolu  —  Famigghia  nurmanna, 
chi  purtau  cccà  un  Riccardu,  cumannanti  di  la  cavallaria 


1)  Malaterra,  1.  IV,  e.  XXVII. 

2)  Tasso,  cant.  II,  p.  16. 

5)  V.  Malaterra,  e.  XXVIII.— Amari,  p.  186.— Palmeri,  p.  149.— Di  Blasi,  p,  425, 
4)  V.  Malaterra,  e.  XXIX.— Amari,  p.  194.— La  Lumia,  v.  I,  p.  190. —  Palmeri  e 
Di  Blasi,  loc.  cit.—  «Croii,  Sicil."  ecc. 

di  Rubertu  Guiscardu  ;  e  pri  aviri  arruzzulatu  a  li  turchi 
addabbanna  di  li  lachi  Palici,  li  so'  figghi  si  misiru  Pa- 
lici; 111  primu  fu  Rubertu  Palizzi,  stratigotu  di  Missina 
a  lu  1115. 

Lu  ramu  principali  di  li  Palizzi,  conti  di  Nuvara,  di 
Cerami  e  di  Capizzi,  chiudiu  a  Missina,  yersu  lu  milli 
triccentu  cinquanta,  cu  la  morti  di  lu  conti  Mattiu  Pa- 
lizzi, assassinatu  crudilinbenti  cu  tutta  la  famigghia  da  lu 
populu  missinisi. 

Lu  ramu  sicunnariu  di  Munti  Erici  (S.  Giulianu)  è 
rapprisintatu  'n  Palermu  da  l'illustri  baruni  di  Ramiuni, 
Vicenzu  Palizzolu  e  Gravina ,  araldista  e  ginialugista  e 
storicu. 

Tassaru  —  A  lu  solitu  semu. 

Gridai  —  E  chi  ti  sta  scappannu  !...  Lu  sacciu  zoccu 
m'ha'  a  diri... 

Tassarti — Sti  paroli  turchi  a  nuautri  nni  l'hai  a  spiegari. 

Gridali  —  L'araldica  è  lu  studi u  di  l'armi  di  li  famig- 
ghi,  comu  la  ginialugla  è  lu  studiu  di  li  discinnenzi. 

Nicola  Palizzi  'ntra  lu  Vespiru  cci  ammustrau  l'agghi 
e  cci  detti  li  cipuddi  a  li  Francisi  chi  strincianu  Missina  ; 
e  Vinciguerra  Palizzi,  conti  di  Cerami  e  gran  cancilleri, 
cci  detti  lu  restu;  Giuvanna  Palizzi,  di  Munti  S.  Giu- 
lianu, nentimenu  fu  li  matri  di  lu  gluriusu  Sant'Albertu 
carmilitanu.  Giuvanni  Petru  Palizzolu ,  ginirali  ca  nun 
cci  avìa  a  dari  cumanni  nuddu  sutta  lu  re  Arfonsu  ;  e 
Franciscu  e  Andria  e  Giuvann'  Antoniu  tutti  tri  ginirali 
chi  si  li  manciavanu  quattru  fila,  e  chi  sutta  Carru  quintu 
ficiru  prudizzi  'ntall' Africa. 

Armi  :  Funnu  turchinu  cu  tri  pali  puntuti  d'argcntu  e 
du'  stiddi  a  se'  raj  supra  lu  primu  e  lu  terzu.  A  lu  supra 
di  lu  scutu  cc'c  un  dmu  cu  pinnacchi  sbulazzanti  e  'na 
pocu  di  spati  e  lanzi  chi  cci  spuntanu  di  li  lati. 

Li  ?<urinanni.  \o 

—  Puh!  chi  fera;  dissi  lu  Pispisuni. 

Griddu  —  La  fera  la  stai  facennu  tu;  pirch'i  chisti  eranu 
Tarmi  chi  s'usavanu  a  ddi  tempi;  si  fussi  ói,  lu  trufeu 
sarria  di  fuciU  e  cannuna;  tannu  cc'eranu  spati  e  lanzi. 

—  E  dimmi  'na  cosa,  sti  spati  com'eranu  com'a  chiddi 
nostri?  spiau  'na  Musca. 

Griddu  —  Chi  cci  trasi  !  Li  spati  ói  servinu  pi  grapiri 
sulu  testi,  mentri  tannu,  prima  d' arrivari  a  la  testa,  li 
spati  avianu  a  pigghiari  lu  pirmissu  alTelmu  d'azzaru,  o 
puru,  si  vuUanu  pigghiari  pri  lu  pettu,  cci  avianu  a  diri 
a  la  curazza,  ca  era  puru  d'azzaru  :  Pirmittlti  quantu  tra- 
su?  E  cc'eranu  certi  spati,  ca  parianu  statii,  tant' eranu 
granni  e  pisanti,  e  certuni  li  jucavanu  cu  du'  manu. 

Parisi  —  Famigghia  francisi ,  chi  purtaru  cck  li  frati 
Gualteriu  e  Paganu  Parisi,  conti  d'Avillinu,  e  sutta  lu 
re  Ruggieru  pussidìanu  lu  casteddu  di  Calatabianu.  Lu 
ramu  di  li  marchisi  d'Agghiastru  e  di  li  principi  di  Tur- 
ribruna  squagghiau  versu  la  mitati  di  stu  seculu. 

Arma  :  Funnu  turchinu  cu  tri  fasci  d'  oru  pri  largu  ; 
supra  la  prima  un  gigghiu  d'oru,  dui  stiddi  supra  la  se- 
cunna  e  nautra  'n  pedi  puru  d'oru. 

Ramunnu  Parisi  fu  sicritariu  di  lu  re  Arfonsu  e  pri- 
sidenti  di  lu  regnu,  e  Catardu  Parisi,  di  li  marchisi  d'Ag- 
ghiastru,  fu  gran  littiratu.  Sta  famigghia  detti  puru  un 
santu  a  la  Cresia,  e  fu  lu  biatu  Japicu  Parisi. 

Parmeri  —  Famigghia  nobbili  d'  origgini  'ngrisi ,  chi 
vinni  cck  a  li  tempi  di  Gugghiermu  lu  malu.  Riccardu 
fu  viscuvu  di  Siraùsa,  e  a  lu  1183  passau  a  Missina.  E 
forsi  lu  storicu  Nicola  Parmeri  scinni  di  sta  famigghia. 

Armi  :  Scutu  scacchìatu  d'argentu  e  turchinu  e  fascia 
russa  'n  testa. 

Patirnò  —  Chista  è  'na  famigghia  rumana,  e  la  car- 
riau  ccà  Rubcrtu  Patirnò,  guirreru  d'ardiri  granni  sutta 

lu  conti  Ruggieru  e  imi  scippali  la  cuntia  di  Buccheri. 
La  rapprisentanu  'n  Catania  lu  principi  di  Discari;  lu 
duca  di  Carcaci  Vicenzu  Patirne  e  Grifeu;  lu  marchisi 
di  S.  Giulianu;  lu  marchisi  di  Raddusa  Franciscu  Patirnò 
e  Patirnò;  lu  marchisi  di  lu  Tuscanu;  lu  principi  di  Spir- 
linga  Manganelli  'Ntoniu  Patirnò  Castellu;  e  'n  Palermu 
lu  marchisi  di  Regiovanni  Achilli  Patirnò  Vintimigghia 
di  Spitalottu. 

—  Gei  nn'è  cchiù?...  Ora  chista  è  stigghiola!  dissi  lu 
Muscagghiuni. 

Gridai — L'armi  su'  :  funnu  d'oru  cu  quattru  pah  russi 
e  'na  fascia  turchina  chi  cci  passa  di  supra  pri  traversu. 
Curuna  di  principi. 

Gualteriu  Patirnò  fu  gran  littiratu;  Firdinannu,  gesuita 
dottu,  ca  cci  avlanu  a  fari  lustru;  'Gnaziu  Patirnò  Ca- 
stellu, principi  di  Biscari,  littiratu  e  archiologu,  e  'ntra  lu 
so  palazzu  di  Catania  fici  un  muslu,  ca  è  'na  vera  musia. 

Patti  —  È  'n'antica  famigghia  d'  origgini  greca,  di 
Missina;  e  Ansardu  fu  unu  di  li  tri  eroi  missinisi ,  chi 
jeru  a  'nvitari  a  lu  conti  Ruggieru  a  libbirari  la  Sicilia. 
Un  Riccardu  Patti  fu  stratigotu  a  Missina  a  lu  1 1 3  7;  e 
Franciscu  Patti-Chacon,  duca  di  Surrintinu,  chi  nun  havi 
tant'assai  chi  chiudlu,  fu  un  bravu  littiratu  e  pueta,  e  di- 
littanti  dì  nildicina,  chimica  e  butanica.  'N  Palermu  ói 
avemu  a  Giuvanni  Patti,  baruni  di  lu  Pirainu,  e  Carulina 
Patti  e  Longu,  in  Landulina,  duchissa  di  Surrintinu, 

Hannu  lu  scutu  d'oru  e  di  russu  c'una  barra  turchina 
d'una  punta  a  nautra. 

Perollu  —  Di  la  Francia  nisclu  sta  famigghia,  chi  la 
chiantau  'n  Sicilia  un  Gilbertu  Perollu,  e  pussidia  la  terra 
di  Gagghianu;  poi  si  maritau  c'una  figghia  di  lu  conti 
Ruggieru  e  accansau  lu  duminiu  di  Sciacca  comu  dota, 
unni  si  stabbiliu. 

E  ddu  gran  turilluni,  ch'addivintau  lu  famusu  casu  di 
Sciacca,  fu  appuntu  cu  sta  famigghia. 

—  A  propositu,  nni  vó'  diri  pirchi  fu  stu  casu  di  Sciac- 
cai  dissi  un  Cardiddu. 

Griddu  —  Ccà  davanti,  vostru  maritu  !  Tutta  sta  storia 
vó'  cuntata? 

Cardiddu  —  lu  ti  dumannavi  pirchi  fu. 

Griddu  —  Fu  ca  un  Giuvanni  Perollu,  baruni  di  Ca- 
steddammari,  Salina,  Calla,  Pandurfina  ecc.  tee,  s'avia 
'nnamuratu  di  la  figghia  di  lu  conti  Nicola  Peralta,  e 
s*avlanu  fattu  li  piatticedda,  e  tuttu  era  già  cumminatu. 
Veni  sconza-jocu,  e  fa  jiri  tutti  cosi  sutta  supra.  Lu  re 
Martinu  pinsau  di  dàlia  a  lu  conti  di  Luna.  Lu  Peralta 
e  so  figghia  appiru  a  fari  lu  sett'a  forza,  ma  lu  Perollu 
nun  lu  vosi  fari;  e  s'attaccau  un  turilluni  spavintusu;  e 
arrivaru  a  lu  puntu  ca  li  Perollu  e  li  Luna  caminavanu 
cu  'na  stigghiola  d'omini  armati  d'appressu;  e  ogni  vota 
chi  si  scuntravanu  cc'era  la  festa  di  li  morti. 

Li  Perollu  ói  su'  rapprisintati  'n  Palermu  da  lu  ba- 
runi Giuvanni  Perollu.  L'armi  su'  :  funnu  turchinu  c'una 
turri  d'oru  merlata,  c'havi  li  finestri  e  la  porta  niuri. 

PiLLiGRiNU  —  Papiriu  Pilligrinu,  cavaleri  di  Ruggieru, 
fici  casa  a  Missina,  e  un  sgangu  di  sta  famigghia  ddoppu 
passau  'n  Palermu.  Un  Girardu  fu  cuvirn aturi  di  Malta, 
e  Petru  tisureri  di  lu  regnu  a  lu  1433. 

Armi  :  Funnu  turchinu  c'un  Huni  d'oru  vistutu  di  pil- 
ligrinu. Curuna  di  baruni. 

—  Chi  pilligrinu  manzu!  dissi  'na  Lapa. 

Rossu  o  Rossi  —  Famigghia  nurmanna  ,  chi  purtau 
cc^  Uguni  Rossu,  figghiu  di  Gugghiermu,  duca  d'  Au- 
tavilla,  e  parenti  'ntrinsicu  di  lu  re  Ruggieru. 

La  rapprisenta  'n  Catania  lu  principi  di  Cerami ,  in 
laci-Catina  lu  cumminnaturi  'Gnaziu  Manuel!  Rossi,  e 

a  Terranova  lu  conti  di  S.  Secunnu.  L'arma  è  :  funnu 
russu  c'una  stidda  d'oru  cu  la  cuda.  Curuna  di  principi. 

Guffredu  Rossu,  frati  di  'Rricu,  fu  conti  di  Muntiscag- 
ghiusu,  'ntra  lu  Napulitanu,  e  appi  tantu  chi  diri  cu  Gug- 
ghiermu  lu  malu;  Catardu  fu  ammasciaturi  a  lu  1293,  e 
nautru  Rossu,  conti  d'Aiduni  e  di  Scrafani  e  baruni  nen- 
timenu  di  vinti  casteddi,  fu  granni  ammiragghiu ,  e  fu 
puru  chiamatu  patri  di  la  patria,  p'avilla  sarvatu  quattru 
voti  di  lu  sdisordini.  Un  Manueli,  famusu  littiratu,  si  di- 
stinguiu  'ntra  lu  parramentu  sicilianu  di  lu  181 2,  e  fu 
cunsigghieri  di  Statu. 

Saccanu  —  Famigghia... 

—  Aspetta;  unni  si'  juntu?  lu  'ntirrumplu  lu  Prisiden- 
ti.  Già  affirrasti  la  littra  esse,  mentri  di  l'erre  cc'è  ancora 
lu  megghiu  pezzu. 

Gridali  —  Ma  chi  ti  sta'  'nsunnannu  ? 

Prisidenti  —  A  ddu  grann'  omu  di  Ruggieru  Settimu 
chi  ti  lu  jucasti? 

Griddu — Sta'  pigghiannu  ramurazzi  pri  sosizza.  Quannu 
mai  Ruggieru  Settimu  ha  statu  nurmannu  !  Lu  Settimu 
nun  è  nummaru ,  ma  lu  nomu  d'  un  casteddu  di  Pisa, 
e,  secunnu  l'usu  di  ddi  tempi,  si  lu  'mpiccicaru  pri  nomu. 

Prisidenti — Oh!  trivulu...  E  iu  ca  l'haju  aspittatu  cu 
li  vrazza  aperti,  e  nn'haju  avutu  un  spinnu  granni  di  sin- 
tirinni  parrari;  ora  m'haju  a  stujari  lu  mussu... 

Miiscagghiuni  —  Bah!  vidi  di  cuntintallu  a  lu  nostru 
Prisidenti;  cuntacci  quarchi  cusuzza,  macari  ammucciuni 
di  tò  soggira. 

Griddu  —  Abbasta,  'mmenzu  parentisi  vi  dicu ,  chi  a 
lu  143 1  un  'Ntoniu,  conti  di  Settimu,  purtau  ccà  la  so 
famigghia,  e  acquistau  la  barunla  di  Tavi  e  lu  casteddu 
di  Mazzàra,  e,  a  nomu  di  so  figghiu  Simunettu  lu  statu 
di  Giarratana;  Giuvann' Antoniu  fu  marchisi  di  Giarra- 

spisi  soi  la  batìa  di  Munti virgini  a  lu  1499. 

Muscagghiuni — E  ddoppu  triccentu  sissantasett'anni  ci- 
vilissimamenti  a  li  monachi  cci  dettiru  la  coffa ,  e  la 
eresia  addivintau  afficina  di  la  leva ,  comu  si  nun  cci 
fussiru  stati  antri  locali!  e  'nveci  di  vidiri  a  lu  parrinu 
supra  di  l'otàru  e  di  sentiri  lu  cantu  di  li  virgineddi, 
si  vidinu  a  li  picciotti  chi  si  spogghianu  e  vestinu,  e  a 
lu  spissu  si  sentinu  bistemii  di  paru! 

Griddu  —  Un  Mattiu  fu  capitanu  giustizieri  a  lu  15 io; 
Micheli  (1593)  e  Ruggieru  (163 1)  prituri  di  Palermu; 
nautru  Ruggieru  a  lu  171 5  fu  principi  di  Ganci  e  ba- 
runi  di  setti  casteddi;  e  finarmenti  lu  Ruggieru  Settimu, 
chi  vulivi  sapiri,  principi  di  FitaUa,  sicilianu  'nsinu  'nta 
li  gigghia  e  veru  catolicu,  a  lu  quarantottu,  quannu  li 
Siciliani  si  ribbillaru  'ncontr'a  li  Burbuni,  pirchì  nun  vu- 
lianu  stari  suggetti  a  Napuli ,  ma  vulianu  lu  re  ccà ,  a 
lu  chianu  di  lu  Palazzu,  cu  la  custituzioni  propria  sici- 
liana, Ruggieru  fu  fattu  prisidenti  di  la  Sicilia,  e  si  di- 
purtau  da  veru  sicilianu  e  catolicu.  A  lu  quarantanovi 
fu  'ntra  la  nota  di  li  stramannàti,  e  si  nni  jiu  a  Malta, 
unni  murlu  a  lu  1863. 

— -  Ma  pirchi  nun  vinni  ddoppu  di  lu  sissanta,  ca  ap- 
pimu  la  libbirtà?  spiau  un  Parpagghiuni. 

Griddu  —  Tu  si'  picciriddu,  e  nun  tutti  cosi  si  pònnu 
diri  a  U  picciriddi...  Certu  appi  ad  aviri  U  so'  raggiuni  pri 
nun  veniri,  e  ristari  a  la  strania;  e  cu  tuttu  ca  lu  ficiru 
prisidenti  di  lu  Sinatu  talianu,  e  nun  cci  fóru  picca  chi 
lu  cutturìaru  pri  veniri;  iddu  nun  si  fici  avvldiri  mai,  e 
lassau  cantari  a  tutti... 

Li  rapprisenta  ói  Girolamu  Settimu  e  Turrisi,  prin- 
cipi di  Fitaha  e  marchisi  di  Giarratana. 

Armi  :  Funnu  argentu  cu  tri  barri  a  squatru  russi;  lu 
scutu  è  *ntra  la  panza  d*un'acula  niura. 

Saccanu  —  Famigghia  antica  d'origgini  greca,  ch*avia 

diversi  barunii;  e  Japicu  Saccanu  fu  lu  terzu  cumpagnu 

di  Camuliu  e  di  Patti,  chi  jeru  a  prigari  a  lu  conti  Rug- 

gieru  pri  libbirari  la  Sicilia. 

Armi  :  Funnu  russu  cu  du'  fasci  d'oru  pri  longu. 
ScLAFANi— Famigghia  tudisca,  carriata  cck  da  un  Giu- 
vanni  Sclifani  o  Sclafiini ,  chi  sirvlu  sutta  Gugghiermu 
lu  malu,  e  l'addifinnìu  'ntra  la  cunciura  di  Mattiu  Bo- 
nellu,  e  nn'accansau  lu  casteddu  Megeriu  cu  li  so'  di- 
pinnenzi.  Li  so'  discinnenti  fòru  conti  d'Adirnò  e  poi 
fineru  'ntra  la  famigghia  Muncada. 

Armi  :  Scutu  spartutu  'n  dui  pri  longu ,  un  latu  ar- 
gentu  cu  'na  gru  niura ,  e  un  latu  niuru  cu  'na  gru 
argentu. 

Secusiu  —  Famigghia  nurmanna,  chi  vinni  a  li  tempi 
di  lu  re  Ruggieru.  Ottaviu  Secusiu  fu  un  bravu  pridi- 
caturi  franciscanu^  e  lu  papa  Crimenti  Ottavu  lu  mannau 
comu  ammasciaturi  (nunziu)  'n  Francia  ,  'n  Savoja ,  e 
poi  lu  fici  patriarca  di  Custantinobbuli;  Bonavintura  fu 
giustizieri;  nautru  Ottaviu  a  lu  1630  fu  lu  primu  prin- 
cipi di  Santa  Fravia. 

Armi  :  Funnu  turchinu  cu  dui  fasci  d'oru  pri  largu; 
supra  e  sutta  di  li  fasci  'na  stidda  e  un  S  'ntra  lu  menzu. 
Curuna  di  principi. 

—  Ma  di  st' urtimi  tri  famigghi  nun  cc'è  nuddu  ói? 
spiau  un  Pinzuni. 

Griddu  —  'N  quanto  a  mia  nun  ni  sacciu. 
Sparti  di  chisti  chi  v'haju  ammuntuatu,  cci  nni  fóru 
autrì,  comu  Ruggieru  di  Barnavilla  ch'appi  Castrunovu; 
'Ri  icu,  frati  di  la  cuntissa  Adilaidi ,  Butera  e  Chiazza  ; 
Guffredu  Borellu  Milazzu  ;  Gugghiermu  Maluspatariu  Ar- 
girò;  Amelinu  Gastineddu  Giraci;  Guffredu  di  Saggeju 
Caccamu;  Rodurfu  Bunellu  Carini;  Rinardu  e  Rubertu 

Avenellu  Partinicu.  *)  E  Ruberto  di  Surdavalli,  ed  Elia 
Cartomesi,  e  Arisgotu  di  Pozzuoli,  e  Orsellu  di  Baliol, 
tutti  cavaleri  majusculi ,  chi  ficiru  prudizzi  granni  'ntra 
la  libbirazioni  di  la  Sicilia.  Di  chisti  nun  vi  un'  haju  par- 
ratu,  pirchi  nun  ficiru  razza,  o,  si  la  ficiru,  nun  allignau. 
E  ddocu  vi  lassù.  Haju  li  gargi  sicchi,  a  quant'  haju 
parratu  ! 

—  Daticci  a  biviri  a  lu  sagristanu,  ca  lu  patri  mori 
di  siti!  dissi  lu  Muscagghiuni. 

—  E  quantu  sentu,  Ruggieru  senz'arma  era?  spiau  lu 
Prisidenti. 

Griddu  —  Raggiuni  hai.  V  armi  di  la  casa  riali  nur- 
manna  su'  :  Funnu  turchinu  e' una  fascia  a  du'  fili  di 
scacchi  russu  e  oru  di  'na  punta  a  nautra  pri  traverso; 
e  supra  cc'è  la  curuna  di  re. 


i)  V.  Pirri,  „Chronicon,"  p.  7.  -  Id.,  Dipi.,  ann.  1094,  t.  II,  p.  77}.  —  Gregorio, 
«Considerazioni  storiche,"  1.  I,  e.  II. 


XIII. 

Morti  di  lu  gran  conti  Ruggieru  —  So  eloggìu. 

Griddu  —  Ripigghiamu  lu  cimtu. 

Nuautri  lassamu  a  lu  conti  Ruggieru  a  Salernu,  'nsem- 
mula  a  lu  papa  Urbanu  secunnu.  Ora  di  ddà  passau  a 
Squillaci,  unni  fu  malatu  'na  pocu  di  jorna,  e  appi  la 
visita,  pri  comu  vi  dissi,  di  S.  Brununi.  Comu  si  ristab- 
biliu,  'mpinclu  tanticchia  a  Miletu,  e  po'  si  nn'aggirau 
'n  Sicilia,  e  jiu  a  dari  un'ucchiatedda  a  Palermu  (iioo). 

'Nfratantu  'ntisi,  ca  lu  papa  Pasquali  secunnu,  ch'avla 
pigghiatu  lu  postu  d' Urbanu,  era  angustiateddu;  e  senza 
dumannariccilli  nuddu,  cci  mannau  c'una  pocu  di  cavaleri 
mill'unzi  d'oru.  ')  E  miirunzi  di  tannu,  eranu  'na  sum- 
ma  granni. 

—  Ma  'nsumma  era  unu  chi  dava  'ntisa  a  tuttu!  dissi 
lu  Muscagghiuni.  Curri  di  ccà,  curri  di  ddà;  ajuta  a  chi- 
stu ,  proj  dinari  a  chiddu....  Ora  chista  è  tempira  vera 
azzafiata  !  E  la  morti  cridu  ca  Tappi  a  truvari  culTarmi 
a  li  manu  ! 

Griddu  —  Eh!  di  nenti  nni  sgarrau;  pirchl  a  lu  noi 
appi  a  passari  nautra  vota  'n  Calavria ,  cà  so  jennaru 


i)  V.  Paudulfo  Pisano,  presso  Muratori,  „Rerum  Ital.  Script.,"  t.  Ili,  par.  I,  p.  JJJ» 
Amiri,  V.  Ili,  p.  195.—  Di  Blasi,  v.  XII,  p.  434. 

Currau  e  lu  papa  Pasquali  secunnu  s'attruvavanu  a  li  veri 
stritti.  ') 

A  Miletu  però,  ca  fu  la  citati  unni  avla  accuminzatu 
la  so  grannizza,  'na  frevi  forti  lu  jittau  'ntra  un  funnu 
di  lettu...  fóru  tutti  'nutili  li  granni  rimedii  usati...  Tura 
di  lu  riposu  era  junta,  la  morti  già  tuppuliava  darreri  di 
la  porta...  e  ddoppu  chi  lu  gran  Ruggieru,  cu  divuzioni  e 
umirtà  granni,  si  riciviu  lu  santu  Viaticu  e  tutti  li  cun- 
forti  di  la  nostra  santa  Riliggiohi,  a  lu  vintidui  di  giugnu 
di  lu  milli  centu  unu,  la  sua  grann'arma  si  nni  vulau  a 
lu  Celu  a  rìcivirisi  lu  premiu  di  li  so'  travagghi ,  las- 
sannu  a  tutti  'ntra  lu  chiantu  e  la  sdisulazioni  !... 

(A  stu  puntu  s'appi  a  suspenniri  la  siduta,  pirchl  tutti 
dd*  armaluzzi ,  'ngusciaru  comu  picciriddi ,  e  ce'  era  un 
picchiu  ginirali ,  accuminsannu  di  lu  vecchiu  Prisidenti 
'nsin'a  lu  cchiù  sfrinzusu  armaluzzu.  Ddoppu  la  prima 
sfugàta  lu  Griddu  ripigghiau)  : 

—  Quannu  murlu  avia  già  sittant'anni.  Figurativi  li 
gran  tàlami  chi  cci  pottiru  fari  a  tutti  banni;  a  Miletu 
poi,  unni  fu  vurvicatu,  cci  nni  ficiru  unu  granniusu  veru 
*ntra  la  eresia  di  la  Santissima  Trinitati,  chi  iddu  avla 
fattu  jisari  nova  di  chianta  a  spisi  soi.  *) 

Lassatimi  sfugari  ora! 

Lu  gran  Ruggieru  fu  l'unicu ,  lu  sulu  eroi  di  lu  so 
tempu  !  tutti  Tautri  principi,  e  cci  nn'eranu  boni,  sapiti, 
mancu  cci  putianu  stujari  li  scarpi,  pirchi  nuddu  comu 
nuddu  avla  tutti  ddi  virtati,  chi  iddu  avla  accucchiatu  a 
lu  massimu  gradu.  Di  li  so'  stissi  frati  nun  cci  nn'assu- 


ij 


i)  V.  Caruso,  „Mem.  stor.,"  p.  II,  v.  I,  p.  59.—  Amico,  „In  notis  ad  Fazel.,"  de* 
ca  II,  I.  VII,  e.  I,  nota  20,  a  pag.  367. 

a)  V.  „  Appendix  ex  codice  Marchionis  Jarratanae  ad  ultimum  cap.,  1.  IV,  Hist.  G. 
Malaterrae,  "  pr.  Caruso,  p,  249  —Anonimo,  p.  856.— Amari,  p.  194.— Sanfilippo,  pa- 
gina 183.— Di  filasi,  V.  XII,  p.  436.— Ferrara,  v.  III,  p.  133.— Palmeri,  e.  XIX,  pa- 
gina 149.— Fazello,    v.  Ili,  p.  jj- 

migghiau  nuddu  :  e  Gugghiermu  Vrazzu  di  Ferra  e  Dro- 
guni  e  Unfredu  e  lu  stissu  Rubertu  Guiscardu  fóru  gran- 
n'omini,  ma  Ruggeru 

Non  pur  gli  altri  adeguò,  ma  passò  tutti!  0 

Ammatula  certuni,  arrabbiati  pirchi  fu  un  principi  ca- 
tolicu,  ch'arrivau  a  stu  puntu,  'nveci  d'un  saracinu,  si 
camuliscinu  lu  sensiu,  circannu  lu  pilu  'ntall'ovu,  e 
stu  pilu,  ddoppu  chi  l'hannu  scrafunch'iatu  'mmenzu  li 
fìlinii  di  li  libbrarii,  lu  ciuscianu,  lu  vuncianu ,  pri  fallu 
addivintari  travu,  e  sdisunurari  e  jittari  'ntra  lu  fangu 
a  lu  gran  Ruggieru;  tempu  persu,  pirchi  nun  si  pò  am- 
mucciari  lu  suli  cu  la  riti!  E  comu  lu  suli  è  granni  e 
subblimi  cu  tutti  li  macchi  chi  havi  ;  accussi  lu  nostru 
conti  accumparisci  sempri  granni ,  sempri  subblimi  !  e 
lu  fangu  chi  cci  vónnu  jittari  di  supra,  nun  cci  arriva, 
pirchi  è  misu  troppu  autu. 

—  A  chisti  tali  cci  farrissi  iu  quarchi  paraguni  ;  ma 
cc'è  lu  gattu,  chi  mi  talìa!  dissi  lu  Muscagghiuni,  muz- 
zicannusi  la  lingua. 

Griddu — Lu  valuri  e  l'arditizza  di  Ruggieru,  junciuti 
cu  la  prudenza  e  la  scartrizza ,  eranu  quarchi  cosa  di 
maravigghiusu;  eppuru,  iddu  si  cridla  nudda  cosa  :  tutti 
ddi  granni  prudizzi ,  ddi  triunfì  stripitusi ,  no  ad  iddu, 
ma  a  Diu  l'attribuia;  a  Diu  ricanuscia  oturi  di  lu  so  cu- 
raggiu  e  ardiri;  e  sempri  lu  dicia,  e  si  leggi  'ntra  li  so' 
diplomi,  chi  Diu  l'avìa  fattu  vinciri  e  triunfari!  E  'nta 
li  so'  siggilli  si  legginu  sti  granni  paroli  :  Dextera  Do- 
mini fecit  vìrtiitem,  dextera  Domini  exaltavit  me!  chi  venn'a 
diri  :  La  manu  di  lu  Signuri  ha  fattu  H  prudizzi,  la  manu 
di  lu  Signuri  m'ha  spinciutu  !  E  sti  paroli  ammustranu 


i)  Ariosto,  canr.  II,  p,   i;?. 

la  so  granni  umirtà ,  e  sunnu  un  rinfacciu  granni  prì 
chiddi  tali,  ch'appena  fannu  tanticchia  di  scumazza,  si 
vuncianu  tutti  comu  li  giurani;  e  mittennu  di  banna  a 
Dominiddiu ,  si  vannu  vappariannu ,  attribuennu  a  lu 
propriu  vrazzu  ddi  sfrinzii  ch'hannu  saputu  fari! 
Eccu 

il  primo  Duce, 

Fama  de  la  sua  età,  l'inclito  Borso, 
Che  siede  in  pace,  e  più  trionfo  adduce 
Di  quanti  in  altrui  terre  abbino  corso!  ') 

Ecculu  veru  rigginiraturi  di  li  populi!  lu  veru  ristura- 
turi  di  l'ordini  murali!  no  fausu  e  pri  'mparissi,  comu 
tanti  e  tanti  ch'a  li  voti  cci  hannu  statu,  'ntra  stu  munnu 
munnu,  ca  s'hannu  'mpiccicatu  lu  titulu  di  rigginiraturi  di 
li  populi,  mentri  cci  hannu  accrisciutu  li  catini;  di  ristu- 
raturi  di  l'ordini  murali ,  mentri  hannu  misu  ,tutti  cosi 
sutta  supra,  facennu  lu  veru  sdisordini,  lu  veru  caus  im- 
murali, prutiggennu  a  li  maliviventi  e  castigannu  a  l'o- 
nesti; dànnu  libbirtà  a  lu  dilittu  e  facennu 

schiava 

La  virtù,  la  giustizia,  e  sue  bilance 

In  man  del  ladro  e  di  vii  ciurma  prava!  *) 

Assai  si  nn'attrovanu  di  chisti  tali  'ntra  li  storii...  Ma  lu 
gran  Ruggieru  fu  lu  veru  eroi!  l'omu  granni  veru,  chi 
'ntra  la  so  grannizza  s'abbascia,  e  si  cridi  nenti,  e  st'ab- 
basciamentu  lu  spinci  cchiù  gautu ,  e  lu  fa  addivintari 
cchiù  granni! 

E  st'umirtà  lu  rinnja   affabiU ,    amurusu ,   ginirusu  e 
giustu  cu  tutti  nun  sulu,  ma  d'una  crimenza  e  piatati 


i)  Ariosto,  cant.  Ili,  p.  24. 

a)  Monti,  „  Bassvilliana,  "  cant.  I,  p.  ^. 

granni  cu  li  stissi  nnimici.  E  li  Saracini  lu  sapianu,  e 
*ntra  l'assedii  di  li  citati  s'arraccumannavanu  a  la  so  cri- 
menza,  e  iddu  li  lassava  libbiri,  e  nun  cci  tuccava  manca 
un  capiddu;  e  mai  li  custrincìa  a  canciari  riliggioni,  pir- 
chl  li  cosi  pri  forza  nun  hannu  valia.  E  un  granni  pueta 
cu  raggiuni  dicia  d'iddu  : 

Di  questo  Signor  splendido  ogni  intento 
Sarà  che  'I  popol  suo  viva  contento  !  ») 

E  pri  chistu  appuntu  Ruggieru  fu  lu  veru  principi  lib- 
birali,  e  la  so  pulitica  fu  giusta  e  adatta  a  li  circustanzi. 

A  lu  cuntrariu  di  Gugghiermu,  chi  'ntra  l'Ingritterra 
trattava  a  li  populi  cu  la  bacchetta,  Ruggieru  s'ammustrava 
bonu  cu  tutti,  cu  tutti  ginirusu  e  giustu;  e  sta  buntati 
e  sta  Ubbiralitati  facia  sì,  ca  bastanti  saracini  si  facianu 
cristiani;  e  lu  so  regnu  nun  fu  disturbatu  di  nuddu  rib- 
bellamentu  di  populi,  e  mancu  'ncuitatu  di  la  parti  di 
fora ,  pirchl  dintra  li  populi  1'  amavanu  pri  lu  so  bon 
cori,  e  fora  lu  timlanu  pri  lo  so  furtissimu  vrazzu! 

Pri  la  Riliggioni  poi  si  sbrazzava  tuttu,  e  unni  java 
java,  lu  primu  so  pinseri  era  chiddu  di  fari  addivintari 
arreri  catolichi  tutti  li  cresii  chi  li  Saracini  avianu  can- 
ciatu  in  muschii ,  e  li  pruvidìa  di  tuttu  chiddu  chi  cci 
abbisugnava,  e  l' arricchia  di  renniti  ;  e  pri  stu  sirvizzu 
nun  spinniu  picca  dinari.  Quantu  cresii  aggiustau,  quantu 
nni  fici  novi  di  chianta,  quantu  palazzi  di  viscuvi  e  batii 
e  cun venti  spinclu  cosa  di  nun  si  cridiri.  ^) 


i)  Ariosto,  cant.  Ili,  p.  24. 

2)  'Ntra  li  cresii,  cuiiventi  e  viscinati  chi  spiuciu  lu  gran  conti  Ruggieru,  cci  suiinu 
chiddi  di  S.  (nuvanui  di  li  Liprusi,  di  S.  Maria  di  la  Gratta  (unni  cc'ù  òi  Cas.i  Pru- 
fessa);  matrici  di  Giurgenti;  S.  Maria  e  1'  Annunziata  di  Sciacca  ;  matrici  di  Mazzara; 
Sant'Ancilu  di  Munti  S,  Giiilianu  ;  S.  Fulippu  e  Santa  Maria  di  Mili;  Santa  Nicola, 
Santa  Craci,  Santa  Maria  di  l'Arca,  Santa  Maddalena  e  SS.  Sarvaturi  di  Missina;  As- 
sunzioni, S.  Sirvcstru  e  S.  .Micheli  ar.jancilu  di  Traina;  S.  Petra  e  Pauiu  d'Itala;  Santu 

*Ntra  'na  parola,  fu  lu  gran  Ruggieru,  chi  fici  riciu- 
rlri  la  catolica  Fidi  'n  Sicilia,  fu  pri  lu  so  bon'esempiu, 
ca  li  populi  addivintaru  riliggiusi  e  boni,  e  tutti  li  si- 
gnuri  si  misiru  a  rigatta,  e  spinnìanu  dinari  comu  l'ac- 
qua pri  li  cresii,  pirch'i  di  lu  granni  'mpara  lu  picculu; 
e  quannu  lu  capu  è  bonu  e  riliggiusu,  li  populi  su'  puru 
boni  e  riliggiusi! 

—  Ah  !  cu'  cci  lu  vulia  diri  a  Ruggieru  e  a  li  Nur- 
manni,  ch'avla  a  veniri  un  tempu,  in  cui  tutti  sti  cresii, 
ch'iddi  cu  tant' amuri  spinceru  e  arriccheru ,  avianu  ad 
essiri  sminnitt'iati  di  'na  pocu  di  prusuntusi  e  fanatichi, 
cchiù  barbari  di  li  stissi  barbari!  dissi  lu  Muscagghiuni. 

Gr iddìi  —  Aspetta;  li  barbari  fóru  l'Unni  e  li  Vandali; 
tu  dici  cchiù  barbari  di  chisti...  Cu'  foru? 

Muscagghiuni  —  Cu'  sunnu,  hai  a  diri ,  no  cu'  fóru  ! 
e  sunnu  'na  pocu  di  scecchi  vistuti  di  duttura,  c'hannu 
sminnittiatu  li  cchiù  'nzuccarati  e  munumintaU  cresii, 
chi  'nsin'a  ieri  facianu  comu  'na  cullana  di  perii  e  da- 
manti misa  a  lu  coddu  di  la  nostra  Sicilia,  e  ói  sti  bar- 
bari l'hannu  arridduciutu,  ca  nun  si  canuscinu  echini,  pri 
la  smania  chi  hannu  di  strafurmari  tutti  cosi!...  Unn'è 
cchiù  dda  giujcedda  di  la  Marturana,  chi  Giorgiu  d'An- 
tiochia, ammiragghiu  di  lu  secunnu  Ruggieru,  spinclu 
a  spisi  soi ,  jittannucci  dinari  carteddi  carteddi?...  Pari 
un  funnacu  !!!...  E  si  Giorgiu  e  tutti  chiddi  c'hannu  avutu 
sintimentu  d'arti  arriviscissiru,  affirrassiru  un  nervu  tur- 
ciuniatu,  e  l'assicutassiru  a  nirvati  Cassaru  Cassaru,  e  cci 
'nsignassiru  bonu  qual'è  lu  veru  gustu  e  la  vera  civirtà  !... 


Nicola  La  Ficn;  S.  Petru  e  Paulu  d'Agro;  Sant'Ancilu  di  Brolu;  S.  Grigoriu  di  Gibisu; 
S.  Fulippu  d'Argirò;  Santa  Maria  di  Mandanici;  S.  Fulippu  di  Fragalà;  SS.  Sarvaturi 
di  Placa;  matrici  di  Cifalù,  Siraùsa,  Calascibetta  e  Malta;  arricchenuuli  tutti  di  renniti 
e  pruvideunuli  di  tintu  chiddu  chi  cci  bisugnava  pri  lu  cultu  diviuu.  —  Maglienti  M., 
„  Studio  teorico-pratico  del  dritto  pubblico  ed  amministrativo  del  regno  delle  due  Si- 
cilie, ecc."  V.  I,  p.  i8l-2S^. 

—  Sta*  sgarrannu ,  dissi  lu  solitu  Pispisuni.  Anzi  cci 
liannu  livatu  lu  suverchiu  chi  cci  junceru  li  monachi,  e 
ch'era  straniu  a  lu  disignu,  riducennula  a  la  simpricitati 
d'origgini. 

Muscagghiuni — Zittii  tu,  nun  parrari,  cà  si'  cchiù  scec- 
cu  e  cchiù  prusuntusu  d'iddi! 

—  Senti  ;  cci  dissi  lu  Griddu  a  lu  Pispisuni.  È  veru 
ca  cci  hannu  livatu  chiddu  junciutu  ddoppu;  ma  chistu 
nun  'mporta  ca  nun  fu  un  vannalisimu;  pirchi  li  junti 
chi  cci  ficiru  li  monachi,  spinnennucci  dinari  comu  l'ac- 
qua, nun  sulu  ca  cci  'ncasiddavanu  a  maravigghia,  ma 
facìanu  rilùciri  cchiù  assai  l'anticu.  E  appuntu  pri  sti 
junti  dda  crisiulicchia  avla  addivintatu  'na  giujcedda;  quan- 
n'era  tutt'addumata  poi  era  'na  vera  musia. 

E  'ntra  tanti  cintinara  e  migghiara  di  furisteri  chi 
r  hannu  vistu,  nun  cci  ha  statu  nuddu,  tranni  di  quarchi 
sceccu  quasatu  e  vistutu,  e' ha  dittu,  ca  sti  junti  nun  cci 
sidìanu  boni.  Anzi  lu  stissu  Renan,  e  dicennu  Renan 
haju  dittu  tuttu,  quannu  vinni  'n  Palermu ,  e  vitti  la 
grossa  bistialità  chi  vulianu  fari ,  si  li  'ntisi  acchianari 
tutti,  e,  sdignatu,  cci  dissi,  chi  nun  s'arrisicassiru  a  tuc- 
calla  di  cotn'era,  pirchi  l'avirrianu  sminnatu. 

Ma  fici  com'a  chiddi,  chi  vónnu  lavari  la  testa  a  lu 
sceccu;  'nfatti,  sti  duttura  di  quattr'a  mazzu,  e'  hannu  la 
testa  cchiù  dura  di  li  scecchi ,  appizzaru  li  pedi ,  e  la 
sminnaru,  dicennu,  ca  lu  facìanu  pri  amuri  di  l'arti  !  ? 

Muscaggh'mni — Chi  arti  di  brigghiu  mi  va'  cuntannu! 
Lu  fannu  pirchi  dicinu  ca  H  crcsii  antichi  su'  megghiu 
stari  chiusi  chi  aperti,  e  li  rifannu  pri  pariri  antichi  cu 
li  mura  frischi  frischi.  E  chista  si  chiama  antichità  nova!! 

Griddu  —  Pacenza  cci  vóli  a  li  burraschi....  Chista  è 
l'epuca!...  A  l'antichi  l'assummanu  pri  barbari,  e  spin- 
cianu  ddi  gran  chiesi,  chi  su'  'uà  maravigghia  a  guar- 

dalli;  ói  si  sentina  civilizzati,  e  sdirrubbanu  o  sminnit- 
tianu  tutti  cosi... 

'Nfatti  di  lu  Sarvaturi  nun  vuUanu  fari  sala  d'espusi- 
lioniì  Nun  lu  ficiru  cchiù,  pirchi,  quannu  lu  re  Umbertu 
vinni  ccà,  e  'ntisi  sta  cosa,  li  pigghiau  pri  pazzi.  Comu 
li  pigghiau  puru  pri  pazzi,  quannu  lu  'nvitaru  a  vidiri  lu 
Triatu  Massimu,  e  cci  dissi,  ca  era  megghiu  eh'  avissiru 
fattu  'n'arbergu  pri  li  poviri...  E  nun  cci  vosi  mettiri 
un  pedi  ddà  dintra! 

Muscagghitmi — Fammi  stu  favuri,  nun  arriminari  stu 
pignateddu,  pirchi  cchiù  chi  s'arrimina,  cchiù  fetu  nesci; 
stu  Triatu  Massimu  pisa  comu  'na  mmalidizzioni  supra 
la  nostra  citati!...  E  si  nesciu  la  lingua  di  festa,  accu- 
menzu  a  leggiri  li  corna  a  tutti  chiddi  chi  cuncurreru 
'ntra  stu  la.... 

Griddu  —  Basta,  basta. 

Certuni  'mputanu  a  lu  gran  Ruggieru  di  suverchia  tu- 
liranza  cu  li  Saracini  e  cu  l'Ebrei;  ma  chisti  si  scordanu 
pero,  ca  un  granni  nummaru  di  li  citatini,  a  ddi  tempi, 
era  pri  l'appuntu  di  Saracini  e  d'  Ebrei;  pri  cui,  si  nni 
li  mannava,  li  citati  arristavanu  'na  spilunca.  Ma  sta  tu- 
liranza  nun  era  pri  'mparissi,  comu  a  li  voti  ha  sulutu 
succediri,  ca  li  tuUrati  cumannanu  li  festi,  e  li  catolichi 
su'  prisicuti  nun  sulu,  ma  carzarati  e  marturiati  pri  la 
marvaggitutini  o  dibbulizza  di  chiddi  chi  stannu  a  la 
testa  ! 

A  ddi  tempi  era  nautru  lu  sirvizzu  :  nun  cci  nn'eranu 
sparagghiuna ,  chi  javanu  spartennu  Ubricedda  'ntra  li 
strati,  pr'accalumarisi  a  li  poviri  'nnuccinteddi,  e  mancu 
genti  addannatizzi  chi  javanu  comu  lu  diavulu  affannatu, 
currennu  di  ccà  e  di  ddà,  di  'nsusu  e  di  gnusu,  cu  'na 
facchinedda  com'un  santu  misirinu  e  la  pilatura  mirrina 
comu  'na  tigri  o  autra  fera,  firriannu  li  strati  e  li  casi 

pri  purtari  armi  a  casa  cauda.  Li  Saracini  e  tutti  Tautri 
s'avianu  a  fari  lu  fatticeddu  so,  senza  fari  scurciddi,  ma- 
sinnò  nn'eranu  mannati  a  cauci  !  E  la  Riliggioni  chi  spic- 
chiuliava  supra  di  tutti  era  la  Catolica,  Apustolica,  Ru- 
mana  ! 

E  Ruggieru  appuntu  pri  sti  boni  qualitati  e  pri  li  rari 
virtuti  ch'adurnavanu  la  sua  grann'arma,  fu  chianciutu 
di  tutti,  pirchl,  coniu  saggiamenti  dici  lu  nostru  bravu  e 
dottu  Isidoru  La  Lumia,  appi  la  granni  abbilitati  di  cun- 
tintari  a  tutti;  e  'nveci  di  'mpastari  e  funniri  li  diversi 
populi  in  un  sulu  populu,  comu  solinu  fari  certi  fatti  a 
cunquistaturi,  lassau  ad  ognunu  li  proprii  usi  e  custumi; 
pri  cui  vidjuvu  li  Nurmanni,  chi  si  rigulavanu  cu  li  liggi 
francisi,  li  Saracini  cu  lu  Curanu,  chiddi  di  la  Pugghia 
e  di  la  Talia  cu  li  liggi  lungubardi,  li  SiciHani  cu  lu 
drittu  rumanu.  E  tutti  l'avvisi  e  Turdinanzi  e  li  lapidi 
si  facìanu  'n  tri  lingui  :  greca,  latina  e  araba.  E  vidjuvu 
puru  a  lu  latu  di  la  eresia  catolica  la  muschia  di  lu  turcu, 
o  la  sinagoga  di  Febreu.  E  'ntra  tantu  pastizzu  di  Nur- 
manni, Saracini,  Greci,  Ebrei,  Lummardi  e  Siciliani;  'ntra 
tanta  variitati  di  formi,  usi  e  custumi,  chi  parla  'na  'nsa- 
lata  a  la  cappuccina  o  un  organu  di  Capaci ,  lu  gran 
Ruggieru,  cu  la  so  prudenza  e  scartrizza  e  libbiralitati, 
nni  sappi  furmari  'n'accordiu  tali,  ca  parla  un  sulu  po- 
pulu cuvirnatu  di  'na  sula  liggi; 

Molto  col  senno  e  con  l'invitta  mano 
Egli  adoprò  nel  glorioso  acquisto!  0 

E  tutti  lu  vuUanu  beni,  e  a  la  so  morti  cci  fu  un  luttu 
giniralì,  spuntaniu,  senza  'nvitu  furzusu  di  nuddu;  e  tutti 


l)  Tnsso,  cant.  I,  pag.  i,  in  nota,  st.  I. 

lu  chianceru,  pirchi  in  iddu  persiru  lu  patri,  l'amicu,  lu 
binifatturi;  e  tutti  lu  chiamavanu  :  Ruggieru,  gran  conti 
di  Sicilia  e  di  Calavria,  ajutu  di  li  cristiani  !  ') 

—  Paci  a  r  armuzza  so  biniditta  !  dissi  lu  Prisidenti 
cu  la  vuci  chianciullna,  e  tutti  dd'armaluzzi  ripiteru  sin- 
ghiuzziannu  li  stissi  paroli,  e  cuir  occhi  comu  li  pruna 
si  nni  jeru,  senza  mancu  diri  clu. 


l)  V.  La  Lumia,  „St.  $ìcil."  voi.  I,  p.  190-196.— Amari,  „St.  dei  Musulmani  in  Si- 
ciUa,«  V.  Ili,  p.  49-jo.  —  Palmeri,  „  Som.  della  St.  di  Sic,"  e.  XIX,  p.  149-ijo.— 
Sanfilippo,  „Comp.  della  St.  di  Sic,"  e.  XIII,  p.  183-184.— Gregorio,  „ Cons.  stor., " 
1.  I,  e.  I.— Di  Blasi,  „  St.  di  Sic,"  v.  XII,  p.  4}8-44j.— Ferrara,  id.,  v.  Ili,  p.  116-12}. 
<— Faxello,  id.,  v.  Ili,  p.  jj.— Capozzo,  „Mem.  su  la  Sic,"  v.  Il,  p.  }6}-}64. 

GU^  MANCIA,  FA  MUDDICHI! 


A  la  pagina  s,  pri  sbagghiii  nisdu  .  Ruggleru  Borsu  /nveci  di 
Ruggieru  Bossu  ;  e  lu  sapiti  pirchì  fu?  pirchì  la  r  'ntra  li  casci  di 
li  littri  è  giustu  giustu  'ncostu  di  la  s,  e  succedi  a  lu  spissu  di  fa- 
risi  quarchi  visita  di  'na  parti  a  nautra.  La  véra  curpa  poi  cci  l'havi 
l'Ariostu,  pirchì  'ntra  lu  cantu  primu,  pri  fari  battiri  la  rima,  par 
rannu  d'iddu,  scrissi  Borsu  'nveci  di  Bossu ,  pri  cui 
zioni  passau  liscia. 

A  la  pagina  143,  'nta  la  nota,  lu  cumpusituri 
li  casci  lu  nomu  di  1'  oturi ,  pri  cui  s'havi  a  leggiri  :  V.  Moìgno , 
„  Les  sphndeurs  de  la  foi,  "  ecc.  ',. 

E  a  la  pagina  160  a  lu  quintu  liniu  cc'è  un  sula,  ca  d'unni  spuntau 
lu  sap'  iddu  sulu;  pri  cui  s'havi  a  leggiri  :  onuri  e  gloria  di  la  Si- 
jcilia,  chi  sapi  fari  a  sta  sorta  d'omini  !  Lu  sula  faciti  finta  ca  nun 
cc'è. 

Piccaiu  cunfissatu  è  menzu  pirdunatu.  —  Cc'è  quarch'  autra  mud- 
dichedda;  ma  nun  ni  fazzu  casu,  pirchì  cu'  passa  currennu,  nun  si 
nn'adduna. 


iri  la  rima,  par-, 
ai  'ntra  la  curri-I 

si  scurdau  'ntral 


I 

